
Esipuhe.

Kun noin kolme vuotta sitten ensi kerran kuulin puhuttavan
Taylor-järjestelmästä eli Scientific Management'ista
käytäntöön sovellutettuna — tämä tapahtui
erään lyhyen sanomalehti-uutisen välityksellä Gilbrethin
uudesta muurausmenettelytavasta — sain minä siitä voimakkaan
vaikutelman, aivan sentapaisen, jonka kokee tehdessään
uuden keksinnön sen tieteen alalla, millä itse työskentelee.
Se vaikuttaa ilmestyksen tavoin; ihmisen mielen
valtaa kerrassaan ajatus: tässä on jotakin suuresti mieltäkiinnittävää,
jotakin, mikä voi antaa aihetta hedelmää-tuottaviin
töihin, uusiin johtopäätöksiin.

Taylorin aatteen, että jokainen inhimillinen työ olisi
alistettava tarkan tieteellisen tutkimuksen alaiseksi, jotta
löydettäisiin oikea tapa sen suorittamiseen, täytyy semmoisenaan
elävästi tenhota jokaista luonnontutkijaa. Minunkin
oman tieteeni, geologian alalla on muuten tultu siihen kokemukseen,
samantapaiseen kuin se, mikä tässä ilmeni, että
nimittäin säästetään paljon aikaa, jos tehdään uuden työalan
ensimäinen perustava tutkiminen riittävän huolellisesti, ja
että tässä tuskin voidaan menetellä liian yksityiskohtaisesti.

Taylorin uusi oppihan ei kumminkaan ole teoreettistieteellistä,
vaan puhtaasti käytännöllistä laatua, ja on sitä
näin ollen ensi kädessä arvosteltava taloudelliselta näkökannalta.
Omasta kohdastani olin minä kauan erityisesti
kiintynyt amerikalaisen teollisuuden metoodeihin ja olin
vuonna 1904 ottanut Suomen Taloustieteellisessä seurassa
pitämässäni esitelmässä vastatakseni kysymykseen
Pohjois-Amerikan teollisuuden etevämmyyden
syistä . Tässä oli selvitetty yksi niitä syitä,
jotka ovat aiheuttaneet työntehokkuuden eräillä Amerikan

teollisuuselämän aloilla, tavalla, joka kehotti Europassa
seuraamaan annettua esikuvaa.

Koetettuani vuoden ajan kirjoitelmien ja esitelmien kautta
vaikuttaa Taylorin aatteiden levenemiseksi, oli minulla vuonna
1913 Pohjois-Amerikaan tekemällä matkallani tilaisuus itse
paikalla tutkia Scientific Management-liikettä,
tehdä tuttavuutta t:ri Taylorin ja muiden tehokkuuspyrkimysten
edustajain kanssa sekä oppia tuntemaan Taylorin
järjestämä mallityöpaja The Tabor Manufacturing Company
Philadelphiassa. Onnellisen sattuman "kautta sain kuulla
t:ri Taylorin itsensä selvittävän järjestelmäänsä kuulijajoukolle,
minkä enemmistö oli työntekijöitä, sekä kuunnella
sitä seuraavaa mielenkiintoista keskustelua. Sain tällöin
elävän vaikutuksen t:ri Taylorin voimakkaasta personallisuudesta.
Hän muistutti melkein enemmän koulu-rehtoria,
samalla kertaa ankaraa ja hyväntahtoista, kuin jotakin insinööriä,
mikäpä ei olekaan ihmeellistä, kun koko hänen kuuluisa
järjestelmänsä ensi kädessä tarkoittaa opetuksen antoa
parannetuista työntekotavoista. Hän oli vilkas ja ujostelematon
esiintymisessään, käytti mielellään voimasanoja ja
puhutteli verrattain tuntemattomiakin mieluimmin heittämällä
pois kaikki puhuttelusanat, keksi suurella näppäryydellä
todistuskeinonsa ja osasi psykoloogisen varmasti
jokaiseen keskusteluun osanottajaan suoraan asiaan menevissä
lausunnoissa. Hänen esiintymisessään ilmeni suurta
vaatimattomuutta. Siinä ei ollut mitään, joka olisi viitannut
siihen, että edessä oli mies, joka kannattajainsa mielipiteen
mukaan on suurempien keksijöiden tasalla. Myöhemmin
olen ollut kirjeenvaihdossa t:ri Taylorin kanssa aina hänen
odottamattomaan, tämän vuoden maaliskuun 21 päivänä
tapahtuneeseen kuolemaansa saakka.

Kirjallisuustutkimusten kautta olen edelleen koettanut
syventyä asiaan ja olen kahden viimeisen vuoden aikana
työskennellyt Taylorin aatteiden levittämiseksi, pitämällä
esitelmiä erinäisissä teknillisissä, taloudellisissa ja tieteellisissä
yhdistyksissä Suomessa.

Kuinka vähän tunnettuja nämät ovat olleet aina viime
aikoihin saakka pohjoismaissa, selvenee m. m. seuraavasta
seikasta. Vuonna 1910 toimeenpanivat Aftonbladet
ja D a g e n Tukholmasta tutkimuksen useissa Europan
maissa sekä Pohjois-Amerikan Yhdysvalloissa työn tehokkuuden
ja työn johdon selvittämiseksi. Tätä tarkoitusta
varten lähetettiin näihin maihin useampia kirjeenvaihtajia,
jotka mainituille lehdille lähettämissä kirjeissään selvittivät
kokemuksiaan ja havaintojaan. Nämät matkakirjeet julkaistiin
seuraavana vuonna erikoisessa, vieläkin hyvin lukemisen
ansaitsevassa pienessä kirjassa: Kuinka työtä tehdään
ulkomailla. Tässä ei mainita vielä mitään
Scientific Management-liikkeestä.

Vuonna 1913 julkaistiin ruotsalainen painos Taylorin
pääteoksesta Scientific Management, nimellä Rationell
arbetsledning — Taylorsystemet —
Ruotsin teollisuusliiton toimesta ja yli-insinööri E. A. Forsbergin
esipuheella varustettuna. Sama teos on myöskin ilmestynyt
suomenkielisenä käännöksenä.

Taylorin oppilas Gantt ilmoittaa vuodet 1907—1908 siksi
ajaksi, jolloin tehokkuuspyrkimyksen yleiset periaatteet Amerikassa
kehittyivät tieteeksi. Mutta jo muutamaa vuotta aikaisemmin
oli Taylor teoksessaan Shop Management
selvittänyt suuren osan niistä uusista periaatteista, jotka
tulevat kysymykseen mekanisia työpajoja y. m. järjestettäessä.
Amerikassakin on oikeastaan vasta vuodesta 1911
lähtien aljettu osoittaa liikkeelle suurempaa huomiota. Pari
vuotta myöhemmin sai se vielä enemmän vauhtia. Edelleen
kaipaa kumminkin asiasta löytyvässä runsassisältöisessä kirjallisuudessa,
kääntyipä mihin kieleen tahansa, yhtenäistä
esitystä, joka esittäisi helppotajuisessa muodossa järjestelmän
pääperiaatteet ja lyhyesti kokoisi oleellisimmat jo saavutetuista
kokemuksista. Lienee senvuoksi tuollainen esitys
tervetullut jokaiselle, joka haluaa suuremmatta ajanhukatta
perehtyä asiaan. Sille, joka tahtoo sitä tutkia enemmän
yksityiskohtiin mennen, huomautettakoon niistä lähdekirjoista, 

joista itse olen suurimmaksi osaksi tietoni ammentanut.

Taylorin opit ovat viimeisinä kolmena neljänä vuotena
herättäneet kaikissa maailman osissa vilkasta huomiota, yhdeltä
puolen synnyttäen mitä suurinta ihastusta, toiselta
puolen aikaansaaden voimakasta vastustusta ja arvostelua.
Ei ole harvinaista, että viimemainitun syinä on väärät edellytykset.
Ei liene liiaksi vaadittua, että se, joka järjestelmää
tuomitsee, ensin ottaa selville, mitä se todella sisältää. Toivon
kumminkin, että hyvin moni niistäkin, jotka ovat luulleet
olevansa Taylorin aatteiden vastustajia, lähemmin tutustuessaan
niihin, tulee huomaamaan, että tässä ollaan tekemisissä
uutuuden kanssa, joka tulee mukanansa tuomaan hyvin
suuriarvoisia, ehdottoman hyviä seurauksia.

Ainoastaan muutamiin teollisuushaaroihin nähden ovat
tehdyt kokemukset tähän asti esiintyneet tarkemmin painettujen
tietojen muodossa, kun sensijaan monesta inhimillisen
toiminnan haarasta, missä voitaisiin samoja järjestelytapoja
epäilemättä edullisesti käyttää, ei ole vielä julkaistu
mitään kokemuksia. Kun minä näissäkin tapauksissa olen
rohjennut julkilausua muutamia näkökohtia, kiinnittääkseni
huomion siihen, mitä täällä olisi tehtävä, olen tämän tehnyt
elävästi tuntien tuollaisen yrityksen vaikeudet sekä myöskin
tietäen, että seurauksena tästä on esityksen jonkinlainen
epätasaisuus, tässä kun milloin esiintyy yksityiskohtaisia
spesialiselvityksiä Taylor-järjestelmän käyttämisestä teollisuuden
alalla, milloin enemmän mietelmän-tapaisia lausuntoja.
Jos minä viimemainituissa joskus olisin saattanut erehtyä
riittämättömien spesialitietojen puutteessa, niin toivon,
että tätä ei lasketa järjestelmän, vaan minun viakseni.

Olisin myöskin hyvin kiitollinen saadessani tietoja niiltä,
jotka ovat käytännössä koettaneet sovelluttaa uusia oppeja,
heidän kokemuksistaan sekä siitä arvostelusta, mikä voidaan
tulla kohdistamaan esitykseeni, voidakseni käyttää tätä hyväkseni
mahdolliseksi tulevaa uutta painosta julkaistessa.

Helsingissä kesäkuussa 1915.

Tekijä.

Luku I.

Scientific Management eli Taylor-järjestelmä. Amerikalaisten
työntehopyrkimysten muita muotoja.

Kaikessa teollisuudessa, niinkuin yleensä kaikessa järjen
johtamassa inhimillisessä toiminnassa ilmenee pyrkimystä
tehdä se niin tehokkaaksi, effektiiviseksi kuin mahdollista,

s. o. koettaa aikaansaada mahdollisimman suuret tulokset
mahdollisimman vähällä ponnistuksella. Työkalujen ja koneiden
tehtävähän on tuntuvasti säästää työtä tai tehdä se vaikutuksellisemmaksi.
Meidän aikamme näyttää useita esimerkkejä
melkein idealisen täydellisesti toteutuneista tehokkuuspyrkimyksistä.
Nykyaikaisessa palokunnassa on kaikki
suunnattu siihen, että siitä hetkestä lähtien, jolloin uloshyökkäysmerkki
annetaan, kehitettäisiin mahdollisimman
suuri voimanponnistus, jotta päästäisiin nopeasti ja varmasti
vihollisen — tulen valtijaksi. Ja päämäärää ei saavuteta yksin
senkautta, että käytetään hyväksi kaikki tekniikan saavuttamat
voitot, ruiskuihin, motoreihin ja muihin apuneuvoihin
nähden, vaan myöskin ja mitä suurimmassa määrässä täydellisen
järjestyksen ja työn jokaisen osan tarkan ennakkovalmistuksen
kautta. Samaten näyttää sotataito meidän
päivinämme — jonka tarkoitus ei tosin ole aivan sama kuin
palolaitoksen, nimittäin pelastaa omaisuutta häviöltä —
monia esimerkkejä menestyksellisesti toteutetuista tehokkuuspyrkimyksistä.
Aseisiin kutsuminen tarjoo puhtaan
tehokkuusprobleemin, jonka ratkaisu vaatii kaikkien yksityisosien
tarkkaa tutkimista. Armeijan johto taistelukentällä
ei myöskään riipu enään samassa määrin kuin ennen johtajan

kyvystä, vaikkakin tällä aina säilyy suuri arvonsa,
vaan sen ohella ja mitä suurimmassa määrässä kaikkiin yksityiskohtiin
saakka suoritetusta ennakkovalmistelutyöstä, minkä
pääesikunta, »voiton järjestäjä», on suorittanut rauhan aikana,
käyttämällä hyväkseen sotatieteiden kaikkia työmenettelytapoja
ja kokemuksia. Tämän työn suorittavat suureksi
osaksi asiantuntijat , joista kullakin on erikoistiedot
jollakin määrä* vllä alalla, esim. lentotieteessä, räjähdysaineissa,
eri aselajeissa, saniteetti-asioissa, kuljetuksissa, j. n. e.
Kokonaisuuden johto jakautuu siis huomattavasti funktsioneihin,
kun kukin erikoistuntija omalla toiminta-alallaan
viimeistelee määräyksiä koko armeijaa varten, kun
se taas vanhempina aikoina tapahtui siten, että ylipäälliköt
yksinkertaisesti antoivat käskynsä alemmille päälliköille pitkin
sarjaa alespäin.

Kuvaava esimerkki pienimpiin yksityiskohtiinsa saakka
suunnitellusta työstä on kirurgin toiminta vaikeammissa
leikkauksissa. Joukko erirakenteisia erikoistyö kaluja on valmiina
käytettäviksi, ja leikkauksen yleinen kulku on ennakolta
tarkkaan mietitty, mikä luonnollisesti ei estä, että tarvitaan
huomattavia tietoja, mielenmalttia ja käden taitavuutta
jos mieli onnellisesti sen suorittaa.

Samaa huolellista ennakkovalmistelua ja muuten samoja
periaatteita kuin nyt mainituissa tapauksissa tahtoo amerikalainen
insinööri F. W. Taylor, n. s. Scientific Management-liikkeen
alkuunpanija, käyttää järjestettäessä
teollisuusarmeijan toimintaa, ja kaikkea muuta inhimillistä
työtä, ja hän on yleensä selvemmin ja johdonmukaisemmin
kuin kukaan muu määritellyt tehokkuusopin periaatteet. Hänen
oma oppinsa voidaan koota väitteeseen, että jokainen
inhimillinen tai koneellinen työ on alistettava
tarkan tieteellisen tutkimuksen
alaiseksi otettaessa selville sen harjoittamiselle
parhain tapa, ja että siis on luotava
erityinen työ n tiede , joka koskee muihin teknillisiin
tieteisiin ja osin käsittää ne.

Kumminkaan ei tässä ole kysymys mistään kirjoituspöydän
ääressä mietityistä tieteellisistä teorioista tai yleensä
sentapaisesta opista, mitä viljellään meidän yliopistoissamme,
vaan kysymys on käytännöllisen elämän pohjalla kasvaneesta
liikkeestä, jonka asianajajat ovat insinöörejä ja sellaisia,
jotka samoin kuin Taylor itse ovat huomattavalla menestyksellä
toimineet teollisuuden alalla. Sanoilla scienc e
ja Scientifi c onkin Amerikassa kokonansa toinen sävy
kuin meillä sanalla tiede , ne kun tarkoittavat erityisesti
eksaktisia luonnontieteitä eikä niillä siis ole mitään epäkäytännöllisen
oppineisuuden sivumerkitystä. Sanaa management
ei myöskään täydellisesti vastaa sana työnjohto,
ruotsiksi arbetsledning , millä se tavallisesti käännetään,
pikemmin silloin saksalainen Betriebsleitung, ruotsiksi
driftledning, suomeksi liikkeenjohto, sillä se tarkoittaa
myöskin liikkeenpidon järjestelyä.

Taylorin pääteoksen Scientific Management
ruotsinkielisessä painoksessa on nimi käännetty sanoilla
rationell arbetsledning (järkiperäinen työnjohto),
mikä nimitys ei minusta tunnu täysin onnellisesti
valitulta. Sanalla rationell on jo vanhemmista ajoista saakka
ruotsinkielessä kokonansa toinen sävy kuin tässä tarkoitetulla.
»Ratsinonellinen» maanviljelys on epäilemättä johtanut
moniin ja suuriin parannuksiin, mutta sen järjestely on
kumminkin kaikkea muuta kuin »tieteellinen» Taylorin käsittämässä
mielessä. Ratsionelli oli iskusana jo viimevuosisadan
keskipaikkeilla, jolloin, kuten pilanlaskija H. B. Palmaer
huomautti, tarvittiin, milloin mieli osoittaa ammattitietoansa
jossakin aineessa, vain ojentaa kättään ja sanoa:
ratsionelli. Moni, mitä on näin nimitetty, on ollut kaikkea
muuta kuin taloudellista vaikutuksiltaan, jota vastoin Scientific
Management-järjestelmä ennen muuta tahtoo tehdä tuotannon
halvemmaksi, siis ansaita dollareita ja centtejä, ruotsiksi
sanottuna kruunuja ja äyrejä ja suomeksi markkoja
ja pennejä. Minä olen tätä ainetta koskevissa esitelmissäni
halulla käyttänyt nimitystä systemaattinen

työnjärjestely, se kun vähimmin antaa harhaanjohtavan
mielikuvan asiasta, jota se tarkoittaa. Kumminkin
olen myöhemmin havainnut, että Amerikassa käytetään tätä
nimitystä vähemmin kehittyneistä työnjärjestelyn muodoista
kuin on se, mitä siellä merkitään tieteelliseksi. Jos
tahdotaan välttää tätä sanaa, voidaan aivan yksinkertaisesti
puhua Taylor-järjestelmästä. Sangen tarkka
nimi olisi epäilemättä konstruktiivinen työnjärjestely
, koska huomattavin eroavaisuus verrattuna
muihin järjestelymuotoihin on 2, että Taylor etukäteen
konstruoi työn kulun samalla tavalla kuin joku insinööri
piirtää rakennettavan koneen. Vaikka pelkään, että voidaan
tulla pitämään oppineen pedanttisuutena, niin olisin halukas
esittämään, että järjestelmää nimitettäisiin aivan uudella
nimellä protaktiseksi s. o. etukäteen järjestäväksi
työnjärjestelyksi. Uutta tiedettä voisi näin ollen nimittää
protaktiikiksi.

Kuka on Taylor, tuon jo nyt niin kuuluisan järjestelmän
alkuunpanija? Frederick Winslow Taylor
syntyi maalisk. 20 p:nä 1856 Philadelphiassa. Niin uusi on
vielä koko liike, että minä en mistään niistä elämäkerrallisista
ja encyklopedisista tietokirjoista, joita on Helsingin
yliopiston-kirjastossa, ole voinut löytää hänen nimeään, vaikka
yhdessä niistä, tosin ilmestynyt jo v. 1891, on jopa 111 Taylor-nimistä
henkilöä. Vasta kahtena kolmena viimeisenä vuonna
on hänen nimensä alkanut kaikua kaikkialla maailmassa.

Frederick Taylor opiskeli kuuluisassa Harvard-yliopistossa,
jonka jälkeen hän alkoi ammattimies-uransa tavallisena ruumiillisen
työn tekijänä. Kun hän Midvale Steel G:on konepajassa
oli työskennellyt mallinikkarina, metallisorvaajana,
koneenkäyttäjänä j. n. e., tuli hän vuonna 1878 siellä työnjohtajaksi.
Hän koetti tällöin parantaa työntehoa sopivilla
menettelytavoilla, m. m. miettimällä uusia palkkausmuotoja,
jotka kiihottaisivat työmiehiä tekemään parastaan. Pitkäaikaisten
esitöiden perästä onnistui hänen aikaansaada liikkeessä,
jonka palveluksessa hän oli, hyvin suuria parannuksia

niin töitten teon lisääntymiseen kuin puhtaasti taloudelliseen
tulokseen nähden. Itse tuli hän pikateräksen valmistukseen
kuuluvalla alalla tekemiensä keksintöjen kautta monimiljonääriksi.
Häneen ei voi siis kohdistaa sitä väitettä, että hän
olisi ollut epäkäytännöllinen tiedemies. Hän on ollut Amerikan
sivili-insinöörien liiton puheenjohtajana, ja hän on
keksijänä ja järjestäjänä saavuttanut suuren arvonannon
tekniikan ja liikemaailman miesten keskuudessa Amerikassa.
Viimeisimpinä vuosina hän on, ajattelematta suoranaista
voittoa, antautunut ajamaan läpi noita uusia aatteita, joihin
hänen nimensä on kiinnitetty. »Minulla ei ole varaa enään
enempi työskennellä rahojen hankkimiseksi», oli hänen tapanaan
sanoa. Hän on omista varoistaan uhrannut huomattavan
summan tehdäkseen vähempivaraisille työnjohtajille mahdolliseksi
tutkia hänen työtapojaan.

Taylorin oppilaiden joukosta, jotka hänen kuolemansa
jälkeen ovat muodostaneet yhteenliittymän The Taylo r
Cooperator s jatkaakseen hänen työtään, ovat huomattavia
O. G. Barth, M. L. Cooke, J. M. Dodge, H. L. Gantt,

F. B. Gilbreth, H. K. Hathaway y. m. Saksassa ovat m. m.
professorit A. Wallichs Aachenista ja G. Schlesinger Berlinistä
työskennelleet Taylorin aatteiden levittämiseksi.
Paitsi Taylorin koulua on niiden Amerikan insinöörien
keskuudessa, jotka työskentelevät aikaansaadakseen parempia
tuloksia inhimillisestä ja koneellisesta työstä, muuan
toinenkin suunta. Sen tuntomerkkinä on tunnussana »e f f i-
c i e n c y», effektiivisyys, tehokkuus, ja sen johtajaksi sekä
»ylipapiksi» mainitaan, insinööri Harringto n Emer son,
jota olen myöskin nähnyt pidettävän Taylorin oppilaana,
vaikka myöhemmin jonkunlainen erimielisyys on
syntynyt hänen ja Taylorin koulukuntien välillä. Joka
tapauksessa käyttää Emerson usein samoja tapoja kuin
tämä, vaikka ne mallit eli »standardit», joihin hän panee niin
suuren painon, eivät aina perustu yhtä huolellisiin valmistaviin
tutkimuksiin. Emerson on tehnyt itsensä tunnetuksi
varsinkin uudestaan-järjestelemällä konepajat Santa Fe'n

Bogota-rautatiellä sekä erilaisia teollisuuslaitoksia. Hänen kerrotaan
olevan se Amerikan insinööreistä, jolla nykyään on
suurimmat tulot. Teollisuuslaitosten neuvonantajatoimensa
ohella on hän New Yorkiin perustanut suuren laitoksen »T h e
Emerson Institute of Efficiency», joka opettaa
kirjeenvaihdon kautta ja sitoutuu 24 harjoituksella johdattamaan
jokaisen halukkaan oppilaan effektiviteetin pääperusteihin.
Tämän laitoksen toimintaa tulen selostamaan myöhemmin.
Epäilemättä tekee se paljon hyötyä kohottamalla
harrastusta työnteho-pyrkimyksitn, kaarallista on kumminkin,
että moni niistä, jotka ovat saaneet vain pintapuolisen
käsityksen effektiviteettimiesten menettelytavoista, luulee
olevansa valmis toimimaan täysin kypsyneenä asiantuntijana
ja teollisuuslaitosten uusijana. Taylor itse panee erikoisen
painon sille, että jokaisen asiantuntijan tulee omata
perusteellinen tieto, ja hän katsoo paljon vahinkoa tapahtuneen
sen kautta, että dilettantit ovat toimeenpanneet uusimisyrityksiä
olematt riittävästi kouluutettuja tähän työhön.

Taylorin järjestelmän perusajatus alkaa jo olla yleisesti
tunnettu omien ja hänen oppilaittensa töistä. Tahdon
kumminkin tässä aluksi esittää muutamia jo klassillisia esimerkkejä
hänen menettelytavoistaan, selvittääkseni mitä tietä
hän on tullut tähän »työn tieteeseensä».

Taylorin toimiessa työnjohtajana oli hänellä alussa kaksi
tehtävää ratkaistavana. Osin oli lisättävä työn intensiteettiä,
voimaperäisyyttä, ja estettävä sitä jarrutusta, jota laiskat ja
vastahakoiset työntekijät niin monessa muodossa harjoittavat,
osin koetti hän keksiä oikeudenmukaisen palkkaustavan,
joka oli omiansa kiihoittamaan todellakin kunnollista
työntekijää. Hän koetti tällöin ensin keksiä kaavaa, jonka
tuli tarkkaan ja täysin oikeudenmukaisesti ilmoittaa jokaisen
työmäärän. Hän uskoi aluksi, että oli ehkä mahdollista
ilmaista se siihen käytetyn mekaanisen työn kautta. Kaikki
tutkimukset tähän suuntaan, joihin ottivat osaa osaksi yliopistossa
kehitetyt tiedemiehet, osaksi insinöörit, jäivät kumminkin

aluksi tuloksettomiksi tai, oikeammin sanoen, ne
osoittivat, että mitään tuollaista määrättyä suhdetta työmiehen
työmäärän ja siihen käytetyn mekaanisen työn välillä ei
ollut. Silloin koetettiin toista menettelytapaa. Valittiin kaksi
taitavaa työntekijää ja nämät saivat kaksinkertaisen palkan
sillä ehdolla, että heidän tuli koettaa työskennellä niin hyvin
kuin mahdollista, ja heidän työtapaansa tutkittiin tarkoin.
Osin määrättiin yksityisiin käsiotteisiin tarvittava aika, osin
otettiin selville fysiologisten tutkimusten kautta, kuinka
pian väsymys ilmeni kunkinlaisessa työssä, ja missä määrässä
oli välttämätöntä sovittaa lepohetkiä. Yksi ensimäisistä
tutkimusten käytännöllisistä tuloksista oli näin ollen Barthin
havaitsema laki, jonka mukaan useamman laatuisissa raskaammissa
ruumiillisissa töissä oli välttämätöntä levätä joku
määrätty osa ajasta, muutamissa tapauksissa ainapa 57%
työpäivästä, jos tahdottiin saavuttaa korkein mahdollinen
tulos. Keveissä ruumiillisissa töissä voidaan sensijaan tehdä
työtä vähemmillä keskeytyksillä.

Tämän ja muiden samantapaisten kokemusten perustalla
saattoi nyt Taylor määrätä etsimänsä normin siitä, mitä ensimäisen
luokan ruumiillisen työn tekijä voi saavuttaa ja valmisti
yleensä uuden työnjohto- ja palkkaus-järjestelmänsä.
Tämä tuli käytäntöön esim. seuraavissa tapauksissa.

Bethlehem Steel 0:on tehtaassa oli nopeasti siirrettävä
80,000 tonnin takkirautavarasto varastopaikalta rautatievaunuun.
Siihen aikaan ei käytetty vielä siinä määrin kuin
nykyään mekaanisia apuneuvoja lastauksessa, vaan tapahtui
tämä käsin. Tavallinen työpaljous kantajilla oli 12,5 tonnia
päivää kohti, ja työnjohtajat arvelivat, että hyvät työntekijät
tuskin voivat päästä 18 ä 25 tonnia suurempaan määrään.
Työtavan tarkka tutkiminen osoitti, että vahvan työntekijän,
jos hän otti varteen tarpeelliset ja sopivasti jaotetut
lepohetket, tuli ennättää lastata 47 ä 48 tonnia päivää kohti.
Nyt valikoitiin neljä miestä taitavimpain työntekijäin joukosta,
joiden kykyä, tapoja, luonnetta j. n. e. tutkittiin tarkoin.
Muuan näistä, ahkera, vahva, säästävä, saksalaista

--

syntyperää oleva työntekijä, »Schmidt», sai tämän jälkeen
alkaa uuden työntekotavan sovelluttamisen. Hänen työansionsa
oli tähän asti ollut, kuten toistenkin kantajain,
1,15 dollaria päivässä. Hänelle tarjottiin nyt noin 60 %
korkeampi palkka, 1,85, jos hän lupasi lastata suuren rautatievaunun
päivässä ja totella kaikkia määräyksiä. Hän suostui
tähän ja sai nyt tarkat ohjeet, mitenkä työ oli suoritettava.
Muuan päällysmies seurasi mukana hänen työtänsä ja opetti
hänelle erityisesti, mitenkä lepohetket olivat jaettavat. Tulokseksi
tuli, mihin oli pyritty, hän lastasi ilman vaikeutta
47,5 tonnia päivässä, tuon määrätyn työmäärän. Nyt otettiin
samalla tavalla yksi toisensa jälkeen kaikki tähän soveliaat
työntekijät, harjoitettiin uuteen työtapaan ja he saivat
korkeamman palkan, kunnes kaikki työssä olevat lastasivat
47,5 tonnia ja ansaitsivat 60% enemmän päivässä. Säästö
yhtiölle tuli huomattavaksi. Keskimäärin vain yksi kahdeksasta
työntekijästä osoittihe omaavansa ne erikoisominaisuudet,
jotka vaaditaan ensi-luokan lastaajalta. Sellaisen tulee
olla hyvin vahva, mutta kernaasti tyhmä mies, sillä kehittyneemmällä
henkilöllä on vähemmin halua moiseen työhön,
jokahan sanan varsinaisessa merkityksessä on juhdan työtä.
Muut työntekijät saivat työtä liikkeen muissa osastoissa.

Yleensä ollaan sitä mieltä, että jokainen tottunut työntekijä
tuntee ammattityönsä paremmin kuin joku työnjohtaja.
Esimerkki osoittaa kumminkin, että jo niin yksinkertaista
työtä kuin lastausta varten on olemassa erityinen
»tieteensä». Senlaatuiset työntekijät, joista tässä on kysymys,
eivät kykene itse sitä tutkimaan, s. o. keksimään parasta
menettelytapaa, vaan on tämä työnjohdon asia. Koko
uusimisen aikaansaantia varten tarvittiin näin ollen kolme
seikkaa: 1:0 työtavan valmisteleva tutkiminen sekä oikean,
parannetun menettelytavan keksiminen; 2:0 tämän tavan
opettaminen ja 3:0 kysymyksessäolevaan työhön soveliaiden
työntekijäin valikoiminen.

Ottakaamme vielä toinenkin esimerkki. Eräässä niistä
liikkeistä, joissa Taylor työskenteli, esiintyi paljon lapioimistyötä,

mitä hän alkoi tutkia keksiäkseen sopivimman työntekotavan.
Ennen muuta määrättiin se kuormitus, minkä
voimakas työntekijä helposti saattoi nostaa lapiolla. Tämä
määrä osoittautui olevan 9,5 kg. Kumminkin tuli, käytettäessä
siihen saakka tavallisia lapioita, tuo määrä niin epätasainen,
et*ä se vaihteli 3 ja 15 kg:n välillä. Osoittautui näin
ollen välttämättömäksi varata eri raaka-aineita varten eri
suuret lapiot, jotka annettiin työntekijäin käytettäviksi.
Mutta sitä paitsi ilmeni muitakin kohtia, missä korjaus oli
välttämätöntä. Monet työntekijät käyttivät lapioidessa n. s.
jalompaa voimaa kuin oli tarpeellista painaessaan lapion
lapioitavaan aineeseen käsivarsien avulla, kun sen oleellisesti
olisi tullut tapahtua ruumiinpainoa käyttäen. Kun nyt oli
laadittu ohjeet työn suoritukseen, valikoitiin tähän soveliaat
työntekijät ja he saivat palkinto-(preemio-)palkan, mikä
käsitti huomattavan korotuksen heidän aikaisempaan palkkaansa.
Käyttämällä erivärisiä lappuja tehtiin havainnollisesti
selväksi noille suureksi osaksi ulkomaalaisille työntekijöille,
milloinka he olivat saavuttaneet sen työntuloksen,
mistä palkintopalkka maksettiin. Tulokseksi tuli, että 140
työntekijää suoritti työn, mihin ennen oli tarvittu 400—600.
Työmäärä kohosi i6:sta 5Q:ään tonniin miestä kohti ja
palkka i,i5:sta i,88:aan dollariin. Kustannukset tonnia
kohti alenivat 7,z:sta 3,3:aan cent'iin ja koko säästö yhtiölle
tuli 75,000 a 80,000 dollaria vuotta kohti. Työntekijät
tulivat huomattavasti raittiimmiksi ja säästävämmiksi ja suhteet
työnantajiin olivat mitä parhaimmat.

Joku aika myöhemmin tarjosi muuan kilpaileva yritys
työntekijöille noin 50 % korkeammat palkat. Kun muuan
selvitys osoitti, että työpalkkojen edelleen kohottaminen
pikemmin pilaisi työntulosta, työntekijät kun tulisivat tuhlaavammiksi
ja eläisivät epäsäännöllisemmin, päätti yhtiö olla
omalta osaltaan palkkoja korottamatta. Työntekijöille ilmoitettiin,
että he saivat, jos halusivat, mennä tuon toisen liikkeen
palvelukseen. Pian kumminkin tuli yksi näistä takaisin.
Kysyttäessä syytä, vastasi hän suunnilleen näin: aluksi työskentelin

aivan samoin kuin täällä, mutta pian tuli muuan
pieni paholainen ja tirkisteli ja kysyi minulta, mitä minä
puuhailin. Vastasin, että hoidin työtäni. Hän selitti silloin,
että jos sitä hoidin tuolla tavalla, niin saisin tekemistä toisista
työntekijöistä, ja minä huomasin pian, ettei ollut otollista
lapioida toisin kuin he. Ansio tuli näin ollen huonommaksi
kuin täällä.

Mainitsen vielä erään esimerkin. Eräässä teräskuulatehtaassa
käytettiin 120 tyttöä tarkastamassa varastoon tulevia
tavaroita. Näiden oli saatava selville virheet sellaiset kuin
epätäydellinen pyöreys, pehmeys, naarmut, karkaisuhalkeamat
j. n. e. Tytöt tekivät työtä iox/2 tuntia ja selittivät,
jopa äänestettäessä, että he halusivat säilyttää tämän työajan.
Tutkimus osoitti kumminkin, että työntulos parani laadulleen
ja määrälleen työajan ollessa pienempi, jonkatähden
tämä vähitellen alennettiin 8*/2 tuntiin, mistä saatiin paras
työntulos. Tutkittaessa n. s. personallista ekvatsionia eli
sitä nopeutta, millä joku havainto saattoi tapahtua ja muuttua
teoksi, huomattiin, että tämä oli hyvin erilainen tytöissä,
kun moni muuten kylläkin hyvä työntekijä oli vailla sitä
nopeata huomiokykyä, mikä tässä oli tarpeen. Ainoastaan
yksi kahdeksasta osoittihe omaavansa tarvittavan nopeuden.
Nämä valikoitiin erilleen ja he saivat palkan, joka oli 80 ä
100 % entistä korkeampi. Tarkat ohjeet annettiin työnsuoritukseen
nähden ja paitsi sitä, että työpäivä, kuten mainittiin,
lyhennettiin ja puoli lauvantaista tuli vapaaksi, järjestettiin
työntekoaj alle tulevat lepohetket. Lörpöttely tällä ajalla
kiellettiin ankarasti ja tarkastajia asetettiin kontrolloimaan
työn laatua. Nämä kontrolloitiin vuorostaan siten, että silloin
tällöin annettiin kuula-annoksia, joihin tahallisesti oli
sekoitettu määrätty luku virheellisiä. Tarkkoja merkintöjä
tehtiin kaikista työntuloksista ja jokainen tyttö tunsi näin
ollen, että erikoisella mielenkiinnolla seurattiin hänen henkilökohtaista
työtään. Palkka määrättiin siten, että päiväpalkka
annettiin määrätystä työmäärästä ja palkintopalkka sen ylimenevästä
määrästä. Myöskin laatu otettiin tässä huomioon.

Lopputulokseksi tuli, että 35 tyttöä suoritti saman työn,
mihin ennen tarvittiin 120, jota paitsi laatu parani suhteessa

3 :2, Yhtiön säästö tuli työpalkkojen korotuksesta huolimaatta
huomattavaksi, ja hyvä suhde sen ja työntekijäin
välille syntyi.
% Kaikki tämä tarkoittaa verrattain yksinkertaisen-laatuisia
töitä, mutta samanlaatuiset menettelytavat osoittautuivat
käyttökelpoisiksi myöskin konepajojen monimutkaisemmissa
töissä, vaikkakin niiden käytäntöönotto täällä vaati paljon
laajempia esitöitä ja alussa kohtasi monia erilaisia vaikeuksia.
Eräässä konepajassa, missä Taylorin oli määrä panna
toimeen menettelytapansa, selitti työnjohtaja suoraan, että
Scientific Management oli »humpuukia». Ensimäistä koetta
varten valittiin kone, jota aikaisemmin oli hoitanut hyvin
hyvä työntekijä, ja määrättiin ajat, mitkä hän oli käyttänyt
erityisiin määrättyihin työnsuorituksiin. Nyt määrättiin
aikaisemmin tehtyjen tarkkojen tutkimusten perustalla työkoneiden
nopeus, sopivimpien työkalujen raaka-aine ja muodot,
terotus y. m. Tarkat säännöt annettiin työhön nähden,
jolloin ilmeni, että tämä voitiin suorittaa 21/s kertaa nopeammin
kuin ennen. Tottumatonkin työntekijä saattoi uusia
työtapoja noudattaen mennä huomattavasti vanhan, tottuneen
työntekijän edelle. Kolmessa vuodessa oli työnsuoritus
koko konepajassa tullut enemmän kuin kaksi kertaa suuremmaksi.
Palkat olivat 35 % korkeammat kuin ennen.

Nämät tulokset saavutettiin pääasiassa käyttämällä niitä
työntekotapoja, jotka selvitetään The ArtofCuttin g
M e t a l s-teoksessa. Kysymyksessäolevat tutkimukset alkoi
Taylor ja hänen apulaisensa vuonna 1880. Koetettiin ensin
määrätä, mitkä muodot ja leikkaus kulmat työkaluissa olivat
sopivimpia ja huomattiin kuusi kuukautta työskenneltyä,
että paljon rahaa saatettiin säästää yksistään laatimalla näille
normit. Tämä edullinen tulos johti jatkamaan tutkimuksia,
joita tehtiinkin yhtä mittaa 26 vuoden aikana, aikaansaaden
noin 200,000 dollarin kulungit. Kokeita tehtiin 30,000—
50,000 ja lukemattomia pyöriä, putkia tai muita työkappaleita

paloiteltiin lastuiksi ilman muuta tulosta kuin saavutetut
kokemukset, joiden nojalla voitiin määrätä oikeat työmenettely
tavat.

Ratkaistavana oli tehtävä, johon sisältyi joukko tunte-'
mattomia tekijöitä. Ensiksihän käsiteltävien metallien laatu
vaihtelee suuressa määrässä; edelleen on koeteltava erilaisia
työkaluteräksiä ja niiden suuremman tai pienemmän karkaisun
vaikutusta. Sen jälkeen tutkittiin, kuinka paksu lastu
kussakin tilaisuudessa oli leikattava; edelleen tutkittiin työkalun
muoto, kuinka paljon vettä tarvittiin, leikkauksen
syvyys, sen pysyväisyys tai ajan pituus sitä tehdessä, terän
leikkaus kulmia, joustavuutta, työkappaleen halkaisijaa, painoa
sekä vetovoimaa ja koneiden kiertonopeutta. Helpottaakseen
tulosten käyttöä käytetään muuatta koneellista
järjestelmää, jonkinlaisia laskukoneita tahi laskupuikkoja,
laskettaessa eri probleemeja, mikä säästää tavattoman paljon
aikaa.

Yleensä käytetään tutkittaessa työtapaa teknillis-tieteellisesti
jossakin mekaanisessa verstaassa pääasiassa samoja
menettelytapoja kuin mitä aikaisemmin on esitetty käytetyn
yksinkertaisempia töitä tutkittaessa. Kymmenen tai viisitoista
työntekijää valikoidaan, heidän liikkeitään tutkitaan,
ajat määrätään, väärät, tarpeettomat liikkeet poistetaan ja
valmistetaan kaava, missä on määrätty oikeat tekotavat ja
työajat.

Jos olisi kysymys vain koneista, niin tehtävä olisi loppuunsuoritettu
silloin kun niiden työlle on valmistettu oikea
kaava. Tarvittaisi silloin ottaa käytäntöön vain oikeat nopeudet,
oikeat työkalut j. n. e. ja kaikki olisi selvä. Mutta tässä
ei olla tekemisissä pelkästään koneiden kanssa, vaan myöskin
ihmisten, ja jotta saataisiin nämät todellakin noudattamaan
parasta työtapaa, on keksittävä joku kiihotin, joka kykenee
ajamaan heitä tähän. Työntekijäin huomattavin kiihotin on
p a l k o i s s a, ja tämän lisäksi tulee useimmissa tapauksissa,
noudatettaessa nykyistä palkkausjärjestelmää, suuremmassa
tai pienemmässä määrässä ulkonainen pakko. Työnjohtajat

koettavat työnantajain eduksi parantaa niin paljon kuin
mahdollista työntahtia, kun taas monessa tapauksessa työntekijän
mielestä on edullisempaa tehdä tämä hitaammaksi.
Varsinkin käytettäessä nykyään tavallisinta ja vanhinta
palkkausmuotoa, aikapalkkaa , ei työntekijällä ole mitään
suurempaa mielenkiintoa jouduttaa työnvauhtia, koskapa
työnantaja yksinänsä nauttii voiton lisätystä työnsaavutuksesta.
Urakkapalkkauksessa saa työntekijä
aluksi lisättyä voittoa, jos työntulosta lisätään, mutta työnantaja,
joka ei tule suoranaisesti tästä osalliseksi, koettaa
omalta osaltaan painaa urakkahintaa alemma, niin pian kuin
työntekijän ansio lisääntyy yli määrätyn normin. Ei ole
näin ollen viimemainitun etujen mukaista aikaansaada aivan
liian suurta työntulosta. Varsinkin on huonompien työntekijäin
katsottava toivottavaksi, että parhaimmat työntekijät
eivät aivan liian suurella työnsaavutuksellaan paina alas
toisille tulevaa urakkapalkkaa. Koko järjestelmä tuo mukanansa
siis, kuten hyvin tunnetaan, alituista kahnausta työnantajain
ja työntekijäin välille sekä järjestelmällistä laiskottelua
viimemainittujen puolelta. Kuinkapa monta nimitystä
onkaan jo eri maissa tälle järjestelmälliselle työmieslaiskottelulle
olemassa: »vetelehtiminen», »vätystely», »tryning», sabotage,
ca känny, soldiering j. n. e» Voipa melkein sanoa, että
rakkaalla lapsella on monta nimeä, mutta ilmiö ei tosiaankaan
ole tervetullut työnantajalle, ja työntekijällekin on se vain
tilapääkeino, jotta hän ei kärsisi nykyisestä palkkaustavasta.
Onpa työntekijän usein yksinkertaisesti pakko pidättää työnsaavutuksensa
määrätyissä rajoissa.

Ei liene liiaksi sanottua, jos väittää tätä järjestelmäksi
tehtyä tehottomuuspyrkimystä yhdeksi teollisuuden pahimmaksi
epäkohdaksi, ja että näin ollen Taylorin tekemä yritys
saada juurinensa pois kitketyksi tuo paha jo tästä syystä
ansaitsee mitä vakavinta huomiota.

Me voimme tässä sivuuttaa ne palkkajärjestelmät, missä
määrätty osa voitosta annetaan työntekijälle tai missä
osuustoiminnallinen yhdistys jakaa voiton työntekijäin

kesken. Edellisessä järjestelmässä ovat toiveet parannetuista
palkkaehdoista työntekijälle liian kaukana ja
osinko useimmissa tapauksissa liian pieni, jotta se voisi
missään suuremmassa määrässä vaikuttaa kiihottavasti hänen
työhaluunsa. Osuus kunnalliset teollisuusyritykset ovat varsinkin,
kun on kysymyksessä suuremmat liikehommat, usein
vaikeat rahallisesti järjestää, ja vielä vaikeammat voimakkaasti
ja määräperäisesti hallita, minkä vuoksi on tuskin
uskottavaa, että nämät, muuten sosiaalis-taloudellisessa suhteessa
niin sympaattiset järjestelmän-muodot, voisivat teollisuustyöskentelyssä
saada suurempaa merkitystä nykyisissä
oloissa.

Pääpalkkausmuodoiksi jaavat edelleen tuntipalkka ja
urakkapalkka. Järjestettäessä edellistä vaaditaan ehdottomasti
ankaraa silmälläpitoa ja hoputtavaa johtajaa, jotta työ
tulisi tehokasta. Jälkimäinen sisältää tavallaan sen, että
työnantaja ostaa työntekijältä työntuloksen, ja se merkitsisi
siis, jos normi aina olisi sama ja täysin oikeudenmukainen,
että työmies saa maksun suhteellisesti sen mukaan, mitä
hän voi aikaansaada. Mutta kun puuttuu määrätty perusta,
millä päivittäinen työnsaavutus lasketaan, niin tulee urakkahinta,
kuten jo on huomautettu, riippumaan tilapäisistä
ja alinomaisten tinkimisten alaisista sopimuksista, Taylo r
käy suoraan tähän epäkohtaan hankkiessaantäysin
varman ja objektiivisen, puolueettoman
selvityksen kunnollisen työ ntekijän
normaalisesta työnsaavutuksesta.
Jos palkat lasketaan tämän näin saadun normin mukaan,
tulevat ne, edellyttäen samaa ahkeruutta, pysyvästi yhtä
suuriksi. Jos joitakuita erehdyksiä tapahtuu, niin huomataan
ne helposti, kaikkia työnsaavutuksia koskevasta,
pettämättömän varmasti pidetystä kirjanpidosta ja voidaan
jälestäpäin korjata uusitun tutkimuksen kautta.

Meillä on tässä siis jonkinlainen urakkapalkka,
joka perustuu kaikesta mielivallasta
riippumattomiin edellytyksiin.

Mutta jos tahdotaan kiihoittaa työntekijää korkeimpaan
mahdolliseen työnsaavutukseen, niin ei ole kyllin, että hänelle
annetaan saavutusten keskimäärän mukaan laskettu,
päivä päivältä yhtä suurena maksettu palkka. Hänen tulee
saada palkka, joka on jossain suhteessa siihen, mitä hän on
suorittanut, eli toisin sanoen palkintopalkka . Tätä palkkaa
ei voida tehdä samaa merkitseväksi kuin voitto, joka syntyy
uuden järjestelmän tullessa voimaan, koskapa tämä ei ole
tapahtunut työntekijäin alotteesta, vaan työnantajain, joille
se on mukanansa tuonut huomattavia kustannuksia, ja koska
sitäpaitsi suuri osa säästöstä ei aiheudu työntekijäin enentyneestä
ahkeruudesta, vaan myöskin koneiden ja tarvesaineiden
effektiivisemmästä, tehokkaammasta hyväksikäyttämisestä.
Sitäpaitsihan saattaisi äkillinen työpalkkojen lisääminen
moninkertaisiksi tuoda mukanaan ankaria häiriöitä
työmarkkinoilla, kun taas järjestelmän tarkoitus on juuri
aikaansaada työrauhaa. Työnantajan näkökannalta katsoen
on tässä yhdeltä puolen maksettava juuri niin paljon kuin
tarvitaan kiihoitettaessa työntekijää siihen lisättyyn työnsuoritukseen,
mitä häneltä pyydetään, mutta toiselta puolen
on myöskin kysymyksessä tehdä tämä tyytyväiseksi sekä varata
hänelle tilaisuus viettää sellaista ihmisarvollista elämää,
joka on tarpeen ensiluokkaiselle työntekijälle. Uudessa järjestelmässä
lisätyn työntuotannon kautta saavutettu voitto jaetaan
näin ollen määrättyjen normien mukaan — on olemassa
useampia erilaisia tuollaisia järjestelmiä — työntekijäin ja
työnantajain kesken. Käytännössä ovat työpalkat, ottamalla
käytäntöön nämät palkintopalkat, kohonneet 20—100%:lla,
keskimäärin noin 60%:lla.

Taylori n oman palkkajärjestelmän mukaan saa työntekijä,
niin kauan kun hänen ei ole onnistunut päästä määrättyyn
normaaliaikaan työn suorituksessa, alhaisemman
urakkapalkan, mutta sensijaan, niin pian kun hänen on
onnistunut suorittaa työ määrätyssä ajassa, huomattavasti
korkeamman urakkapalkan.

Gantt'in palkkajärjestelmän mukaan maksetaan työn

--

20

tekijälle tunnittain, mutta hän saa, jos normaaliaika saavutetaan,
palkkaa laskettaessa lisäysajan, joka konetehtaissa
tavallisesti on 35 % todellisesti käytetystä ajasta.

Emerso n perustaa taas palkintopalkan paljon monimutkaisempaan
laskemiseen. Työntekoa saa täälläkin tunnittain
maksetun peruspalkan, mutta sen ohessa palkinnon,
riippuen työn tehokkuudesta, mikä lasketaan siten, että
työn suoritus määräajassa katsotaan merkitsevän 100 %
tehokkuudesta, sen suoritus kaksi kertaa pitemmässä ajassa
50%, puolessa ajassa sitä vastoin 200% tehokkuudesta j. n. e.
Palkinnon saanti alkaa tehokkuuden 66 *? % :ssa (2/3:ssa), ollen
tehokkuuden 9O%:ssa 10 %, tehokkuuden 100%:ssa
20 % peruspalkasta ja kohoo tämän jälkeen edelleen, jos
työ suoritetaan vieläkin nopeammin, siihen periaatteeseen
perustuen, että se teoreettisesti korkeimmaksi ajatellussa
tehokkuudessa saavuttaa tuntipalkan kaksinkertaisen arvon.

Tarkempi selostus palkkajärjestelmien kehityksestä Amerikassa
saadaan H. L. G a n t t'in teoksesta W o r k, W ages
and Profits (Engineering Magazine O:o, New York.
2 painos 1913) sekä kirjoituskokoelmasta Scientifi c
Managemen t (Harvard Business Studies Voi. I. 1914).

Toteuttaessaan ylläesitettyjä perusajatuksia, havaitsi Taylor
pian, että tuli välttämättömäksi järjestää työnjohto kokonansa
toisella tavalla kuin ennen. Normaaliaikojen määrääminen
vaati jokaiselta työntekijältä monimutkaisia laskelmia
ja yleensä tuli välttämättömäksi ennakolta laatia tehtyjen
tutkimusten perusteella yksityiskohtaisia määräyksiä työnsuorituksesta,
toisin sanoen suunnitell a mitä seikkaperäisimmin
työ työpajassa. Jokaiseen tehtaaseen järjestettiin
näin ollen erikoinen työntoimist o suhteellisesti
suurilukuisine virkamiehineen, joista melkein kaikki aikaisemmin
olivat työntekijöinä perehtyneet työnsuorituksen
tapaan. Heidän tehtävänsä oli nyt taulukkojen ja laskupuikkojen
avulla, monessa tapauksessa erityisten uusien
tutkimusten perästä, suorittaa kaikki tarpeelliset laskelmat
normaaliaikojen ja oikeiden työtapojen määräämiseksi.

Tämä erikoisen tarkka suunnittelu on oleellisin uutuus
Taylorin järjestelmässä. Kaikissa niissä kirjanpitojärjestelmissä,
joita käytetään hyvin kehittyneissä vanhemmantyyppisissä
liikkeissä, pyritään ensikädessä antamaan,
tosin kyllä johdoksi tulevaisuutta varten, tarkka h i s t oriallis-
tilastollinen kuva siitä, mitä tehtaassa on
tapahtunut. Täällä sensijaan koetetaan konstruktiivisesti
rakentaa suunnitelma tulevaisuuden työtä
varten. Mitään sellaista ei ole missään liikkeessä aikaisemmin

koetettu samassa laajuudessa.

Kaikesta tästä voidaan kumminkin antaa parhaiten kuva
esittämällä tosi esimerkkejä, jonkavuoksi siirryn kuvaamaan
järjestelmän käyttöä amerikalaisissa tehtaissa.

--

Luku 2.

Taylor-järjesteJmä käytännössä: philadelphialaisen The Tabor
Manufacturing Company-konepajan järjestely.

Erittäin tyypillisen esimerkin Taylorin järjestelmän toimeenpanosta
antaa jo aikaisemmin mainittu konetehdas
»The Tabor Manufacturing Company» Philadelphiassa, jonka
sain nähdä käydessäni mainitussa kaupungissa. Tämän konepajan,
joka oli joutunut epävakaiseen asemaan, järjesti Taylor
uudelleen muutama vuosi sitten, antaen sille tarvittavan pääoman,
ja on sillä nyt merkityksensä siinäkin, että se on jonkinlaisena
opetuslaitoksena niille, jotka tahtovat nopeasti
perehtyä järjestelmään. Se ei ole mikään suuri konepaja;
päinvastoin näyttää se hyvin mitättömältä sijaitessaan vieri
vieressä maailman suurimman höyryveturikonepajan, Baldwin
Locomotive Works'in kanssa. Verstastyöntekijäin lukumäärä
on vaihdellut puolen ja koko sadan välillä, riippuen
vaihtelevista konjunktuureista, kun taas työnjohdosta huolehtivat
virkailijat ovat yleensä lukumäärälleen olleet 25 ä 28,
tai, jos kaikki, jotka myötävaikuttavat myynnissä j. n. e.
otetaan lukuun, yhteensä 48. Tuollaisen suhteen täytyy
ensi silmäyksellä näyttää aivan luonnottomalta, eikäpä se
säännönmukaisesti ole ilmennytkään taylorilaisissa liikkeissä,
missä suhde yleensä on kuten 1:3. Tässä on kumminkin
huomattava, että nämät virkailijat suorittavat koko joukon
niistä töistä, jotka tavallisissa oloissa kuuluvat varsinaisille
»produktiivisille», tuottaville ruumiillisen työn tekijöille, jotka
nyt ovat vapautetut näistä useinkin sangen suuresti aikaavievistä
sivuhommista.

Kun puhutaan produktiivisista ja improduktiivisista
työntekijöistä, olisi yleensä aina muistettava, että kaikki
työntekijät ovat joko tarpeellisia tai tarpeettomia. Jos he
kerran ovat tarpeellisia ja ansaitsevat palkkionsa, niin minkätakia
nimittää heitä sitten improduktiivisiksi ? Kuhnailijoita
ovat vain ne, jotka kantavat tuloja, tuottamatta vastaavaa
taloudellista hyötyä. Tässä, kuten muissa teollisen työn
muodoissa, on kysymyksessä aikaansaada mahdollisimman
parhaat taloudelliset tulokset, ja kaikki ne, jotka auttavat
tämän päämäärän saavuttamisessa, ovat katsottavat produktiivisiksi.
Tahdon tässä, käyttäen pääasiassa ohjeenani insinööri
Rudolf Seubertin laatimaa erittäin valaisevaa teosta
Aus der Praxis des Taylor-Systems, (Berlin.
Julius Springer 1914), selostaa oloja tässä konepajassa ja
tällöin aluksi kosketella muutamia järjestelyn yleisiä perusteita.

Erikoinen arvo pannaan Taylorin periaatteille järjestetyssä
työpajassa jo tarvesaineiden hoidolle. Tämän
tulee olla niin järjestetty, että se mahdollisimman suuressa
määrässä kohottaa koko liikkeen työtulosta. Tarvesaineiden
tulee olla ankaran tarkasti luokiteltuja ja merkittyjä
lyhennetyillä tunnusmerkeillä, mitkä ovat kootut määrätyistä
kirjaimista. Niin voi esim. VXNTB merkitä bentsiniä.
Ensimäinen kirjain V ilmoittaa kaikki varastossa löytyvät
tarvesaineet. Nämät ovat jaetut 24 tai 25 ryhmään eli yhtä
moneen kuin aakkosia on englanninkielessä.*! ja O jätetään
yleensä pois, ne kun voidaan sekottaa yhden ja nollan kanssa.
Suomenkielessä jätetään mieluimmin myöskin Ä ja ö pois.
VX on eri tarkoituksiin käytettäviä varastoaineita. Tämä
ryhmä on edelleen jaettu 24 aliosastoon. Näiden joukossa
on VXN osasto nesteille. Liittämällä viereen kirjaimia jaetaan
tämä taaskin 24 aliosastoon. VXNT on tulen vaarallisten nesteiden
osasto, ja viimeinen kirjain ilmoittaa bentsiniä, siis
VXNTB. Tuollainen merkitsemistapa on paljon edullisempi
kuin numeroiden käyttö; nämä eivät anna muistille mitään
tukikohtaa, j ota vastoin kirjaimet voidaan helposti muistaa,
kun kerran on itselleen saanut selväksi, mitä ne merkitsevät.

Kaikkiin säilytettyihin tarveaineisiin kiinnitetään lappu,
jossa ilmoitetaan kulloinkin löytyvä määrä ainetta. Edelleen
on varastosta olemassa inventario-kirjoja, jotka ovat niin
laaditut, että voidaan erityisesti merkitä ne tarveaineet, jotka
tiettävässä ajassa tulevat työpajassa tarvittaviksi ja siis hyvissä
ajoin voidaan saada selville, missä lisääminen tulee kysymykseen.

Työnjohtoo n nähden on Amerika ennättänyt paljon
Europan edelle, johtuen siitä, että työvoima on siellä
niin paljon kalliimpaa ja että sitä senvuoksi käytetään paremmin
hyödyksi. Taylor-järjestelmän mukaan ei olla enää
tekemisissä työesimiehen tavallisen tyypin kanssa, esimiehen,
jonka tulee tietää kaikki ja tehdä kaikki. Hänen tulee olla
ja hän myöskin on vastuussa kaikesta, hänen on pidettävä
tili työntekijöistä, annettava kullekin työnsä ja valvottava
sen suoritusta, hänen tulee olla teknillinen neuvonantaja,
ymmärtää kaikkia piirustuksia ja osata kaikki erikoiset,
työssä kysymykseen tulevat käsiotteet, hän on sanalla sanoen
lukkari-vaari, jonka pitää kaikesta huolehtia. Tämähän on
kerrassaan mahdoton tehtävä yhdelle ainoalle miehelle, silloinkin,
kun hänellä on paljon korkeampi sivistysmäärä kuin
meidän tavallisilla työnjohtajillamme.

Kaikki nämät erilaiset tehtävät jaetaan Taylor-järjestelmässä
suuremmalle erikoismestarien määrälle, joista kullakin
on erikoinen tehtävänsä, funktsioninsa, ja
samalla tavalla jaotellaan myöskin työ eri työtehtäviin ,
jotka työntekijöille määrätään. Kaikkinensa käsittää tämä
siis jyrkän muutoksen aikaisempiin työntekotapoihin nähden.
Ei ihme, että se alussa herättää vastaanhangoittelua ja epäilyä.
Järjestelmän toimeenpanolle on ehdottoman välttämätöntä,
että kukin henkilö tulee oikeaan paikkaansa, ja vaaditaan
näin ollen, että jokainen liikkeen palvelukseen sidottava
henkilö tutkitaan tarkasti pätevyyteensä nähden. Henkilöä,
joka ei sovellu yhteen paikkaan, voidaan sopivasti käyttää
toisessa. Näin järjestellyissä liikkeissä tutkitaan senvuoksi
niiden palveluksessa olevat henkilöt, kiinnittämällä huomiota

seuraaviin ominaisuuksiin: täsmällisyyteen, työintoon, luotettavaisuuteen,
alkuunpanokykyyn, esiintymistapaan, kestävyyteen,
teknilliseen intoon, huomiokykyyn ja koko joukkoon
muihin, osin henkisiin, osin ruumiillisiin ominaisuuksiin.

Kaikkein ensiksi on nyt määrättävä korkein mahdollinen
työnsaavutus niitä menettelytapoja käyttäen,
joista aikaisemmin on mainittu. Älköön uskottako, että
ensimäinen ja tärkein työ tässä on sekuntimetrikellon lukeminen.
Painopiste on saavutus-tutkimusten valmistelussa
, ja kun tämä työ kerran on suoritettu, käy verrattain
nopeasti aikojen määrääminen*. Työ jaetaan yksinkertaisiin
tekijöihinsä, työelementteihin, joita tutkitaan ja joista tehdään
havaintoja kustakin erikseen. Tarkoituksena on aikaansaada
työaikojen vähentäminen ja siis työsaavutusten enentäminen.
Sangen harvoin tapahtuu, että työ voitaisiin tehdä
nopeammin käytettäessä entisiä tapoja. Ei ole siis lainkaan
kysymys työntekijäin kiirehtimisestä tai kiihottamisesta, jotta
sehkautta saataisiin parempi tulos. Päinvastoin johtaa aikatutkimus
melkein aina siihen lopputulokseen, että työ on
annettava suoritettavaksi joko toisille henkilöille
tai se on suoritettava toisella tavalla kuin ennen,
tullakseen tehdyksi mahdollisimman lyhyessä ajassa; toisin
sanoen, on muutettava työn-suoritustapaa.

Tähän asti on uskottu, että työntekijät tietävät paljon
paremmin kuin insinöörit, kuinka työ on suoritettava. Tämä
on yksi niitä syitä, minkävuoksi työntekijät asettuvat vastanakaan
aikatutkimuksiin nähden. Ja eipähän todella olekaan
mieluista, jos vierellään on mies, joka siinä kurkkailee
ja kello kädessä merkitsee, minkä ajan kukin liike vaatii.
Ne työmiehet, joita käytetään normaaliaikojen määräämisessä,
saavat sen vuoksi säännöllisesti ylimääräisen 25 %:n, toisinaan
sen yli menevän palkkalisän. Pääsyy, minkävuoksi työntekijät
asettuvat uudistuksia vastustamaan, on kumminkin
se, että he ovat tottuneet pitämään jokaista työnsaavutuksen
lisäystä samana kuin ponnistuksen lisäystä, ja heihin on

etukäteen istutettu se ajatus, että Taylor-järjestelmä on joku
hiotusjärjestelmä. Olen myöhemmin palaava tähän seikkaan.

Olen jo selvittänyt niitä menettelytapoja, joilla aikatutkimukset
toimitetaan, ja tahdon tässä vain lisätä pari
tiedonantoa tavoista, jotka erikoisesti konetyön tutkimisessa
ovat tulleet käytäntöön Tabor-työpajoissa. Muutamissa
tapauksissa sovitetaan työntekijäin käsivarteen pieni
sähkölamppu ja työnteon aikana otetaan hänestä valokuva.
Valojuova ilmoittaa tällöin, mitenkä käsi on liikkunut, ja
tällöin voidaan havaita, onko se kulkenut lyhyimmän tien
kahden pisteen välillä, vaiko liikkunut tarpeettomia kiertoteitä.
Tuollaisen mikrotutkimisen avulla onnistuttiin alentamaan
erään käsiotteen työaikaa 9 sekunnista 4 sekuntiin kappaletta
kohti. Muutamissa tapauksissa ruudutetaan seinä työntekijän
takana ja otetaan kinematografisia kuvia hänen liikkeistään,
jolloin voidaan havaita, kuinka kauaksi hänen
liikkeensä eri ruuduissa ovat ulottuneet.

Palkkaustava t olen jo lyhyesti selostanut. Tapa,
jota käytetään Tabor-työpajassa on äskenmainittu Gantt'in
palkintojärjestelmä.

Hoitokustannuksiin nähden pyritään työpajassa
sellaisessa kuin Tabor Mfg. Corssa määräämään kunkin
erän todellinen arvo ja näin ollen jaetaan esim. kustannukset
rakennuksista, veroista, vakuutusmaksuista, poistoista
j. n. e. jokaisen yksityisen koneen osalle, mihin luonnollisesti
tulee lisäksi kustannukset voiman käytöstä, ylimääräisistä
tuntipalkkalaisista j. n. e. Sitten kun on määrätty
todennäköinen tuntimäärä, minkä kukin kone tulee vuodenmittaan
olemaan käytännössä, saadaan hinta sen työlle tuntia
kohti ja voidaan näin ollen paljon varmemmin kuin ennen
määrätä, mitä sen käyttö maksaa. Myöskin yleiset kulut
määrätään paljon vähemmin summittain kuin yleensä on
laita. Kuinkapa usein muuten annetaankin liikkeessä vain
jonkun määrätyn prosentin lisäys, esimerkiksi 100%:in, valmistuskustannuksiin.
Uuden järjestelmän mukaan tehdyt
laskelmat ovat osoittaneet, että yleiset kulungit monasti

voivat olla jopa 300 a 400% valmistuskustannuksista, ja
että siis moni liike, joka saattanee näyttää kylläkin edulliselta,
todellisuudessa olisi pitänyt lopettaa kannattamattomana.

Tabor-työpajassa kestivät valmistelevat työt järjestelmää
toimeenpantaessa jopa viisi vuotta, ja koko yritys uhkasi
sortua tuosta toimeenpanosta johtuvista menoista, mutta se
on sittemmin voittanut takaisin nämät menonsa ja on nyt
tuottava liike, missä siihen kuuluvilla yksityisillä henkilöillä
on suuret tulot ja liikkeellä itsellään pienet hoitokustannukset.

Perusajatukset ja tarkoitukset, jotka tulevat kysymykseen
edullisesti toimeenpannussa työnjärjestelyssä, ovat pääasiassa
samat, olipa kysymys mistä tehtaasta tahansa. Taylor
itse pitää kumminkin »Tabor Manufacturing Company »a
malli tehtaana. Tämän menestys näyttää myöskin vääräksi
sen harhauskon, missä usein on oltu, että järjestelmä muka
sopii ainoastaan suurille liikkeille tahi sellaisille, jotka harjoittavat
standarisoitujen valmisteiden joukkotuotantoa. Se
on päinvastoin pieni konepaja, joka aljettiin insinööritoimistona
ja joka vieläkin suorittaa joukon erilaatuisia tilauksia.
Ennen uudestijärjestelyä johti sitä yksi ainoa kunnollinen
insinööri, apunansa kaksi tai kolme kirjoittaja-apulaista ja
viisi tai kuusi työnjohtajaa. Tulos Taylor-järjestelmästä tässä
konepajassa tuon viisi-vuotisen alku valmistusajan loputtua
näytti, että vuosituotanto oli noussut 80 % :lla ja omakulut kutakin
yksityistä valmistetta kohti laskeneet noin 3o%:lla sekä
työntekijäin tulot olivat parantuneet keskimäärin 25 %:lla,
mutta ennen muuta että sydämellinen yhteistyöskentely vallitsi
kaikkien siihen kuuluvien henkilöiden kesken.

Ryhdyn nyt kuvaamaan järjestelyn yksityiskohtia. Tabor-
konepajassa on kaikkien virkailijain velvollisuudet määrätty
tarkoilla kirjallisilla palvelussäännöillä, jotka
ovat jonkinlaisena perustuslakina koko yritykselle, perustuslakina,
jota virkailijat piloillaan nimittävät Talmudiksi,
Liikkeen sisäisiä kokemuksia ei ilmoiteta, päällysmiehen tai
työstä poistuvan virkailijan seuraajalleen antamilla suullisilla

tiedonannoilla, vaan annetaan ne täällä aina kirjalli sessa
muodossa. Kukin tietää mikä on hänen tehtävänsä
ja myöskin mitä hänen tulee tehdä, ellei tahdo tulla
erotetuksi.

Liikkeen johdossa on ensimäisenä presidentti ,
jolle ei ole annettu mitään ohjeita, joka tarttuu asiaan vain
tärkeämmissä tapauksissa ja joka muuten omistaa työvoimansa
yrityksen korkeimman johdon huolehtimiseen.

Konepajan varsinainen isännöitsijä on samalla
varapresidentti hallinnossa. Hänen on pidettävä
huolta, että järjestely pannaan toimeen, että työpajat ovat
aina kunnossa, että henkilökunnan taholta esitetyt valitukset
korjataan; hänen on hoidettava liikkeen asioimiset sen ulkopuolella
olevien kanssa, valvottava sovittujen hankinta-aikojen
noudattamista, pidettävä tili omakustannuslaskelmista,
katsottava että kaikkia työvälineitä ja koneita käytetään
hyväksi mahdollisimman suuressa määrässä, pidettävä
silmällä liikkeen kulkua, otettava selville syyt mahdollisiin
tappioihin sekä keksittävä uusia voittomahdollisuuksia, ynnä
lopuksi oltava läheisessä henkilökohtaisessa yhteydessä koko
henkilökunnan kanssa.

Varsinainen liikekonttori konepajassa on kassanhoitajan
johdon alla, jonka alaisia ovat m. m. myyjät.
Täällä on erityinen puhelinkeskus konepajan kaikkia eri
telefooneja varten ja liikekonttori pitää huolen eri virkailijain
ja työntekijäin keskeisestä yhteydestä juoksupoikajoukon
avulla. Koko liikkeessä on jonkinlaatuinen säännöllinen
posti, missä määrättyinä aikoina korit tai kirjelaatikot
tyhjennetään ja tiedonannot tai työkalut y. m. annetaan.
Erityinen virkailija pitää huolen kaikista sisäänostoista
liikkeelle, jolloin kirjoitetaan kahdet tilauslaput. Kaikki on
niin järjestetty, että aina tiedetään milloin raaka-aine on
saapunut ja mistä se on haettavissa. Tarvesaineita tilattaessa
ei sallita esittää, että sitä tarvitaan pian tai heti, vaan aina on
ilmoitettava määrätty päivä tai tunti, jotta vältyttäisiin kaikista
väärinkäsityksistä tai tilausten viipymisistä.

Konetehtaan insinöörikonttorilla on kaksi
tehtävää: viimeistellä konstruktsionit ja hankkia
työpiirustukset konepajaan. Suuremmissa liikkeissä
on tuo viimemainittu tehtävä uskottu erityiselle piirustustoimistolle,
mutta Tabor-tehtaassa nämät kaksi työtä eivät
ole niin jyrkästi erotettuja. Työpajapiirustukset tehdään
siten, että mitään epäilystä ei voi syntyä konstrueeraajan
tarkoituksista. Erityisillä lyhennetyillä merkinnöillä ilmoitetaan
piirustuksissa, mitkä työt ovat suoritettavat, jotta kukin
yksityinen kappale syntyisi, ja myöskin mitoista sallitut
poikkeukset ovat tarkkaan määrätyt, joiden yli ei saa mennä.
Työpiirustuksia seuraavat kappaleluettelot
käsittäen työkappalten kaikki yksityisosat, niiden sovituspaikat
valmiissa koneissa, raaka-aineet y. m.

Suoraan isännöitsijän alaisia on työpajan-esimies
eli superintendentti. Tämän on tehtävä ratkaisu
joka kerta, kun työn edistyessä, huolimatta kaikista tarkoista
kirjallisista, etukäteen annetuista ohjeista, joku vaikeus ilmenee.
Hän käsittelee kaikkia kurinpitokysymyksiä, tutkii
palkkauslistaa sekä pitää silmällä kaikkia työpajassa esiintyviä
töitä. Hänen alleen kuuluu työtoimisto n. s.
»Planning Department», se osasto, missä useimmat virkamiehistä
ovat, joita Tabor-tehtaassa on kokonaista 16, lukumäärä,
jonka lähemmin asiaan syventymättömälle täytynee
näyttää peloittavan korkealta. Saattanee tuntua, että kustannukset
tuollaisesta työtoimisto laitoksesta ja sen hoidosta
nousisivat liian korkeiksi kannattaakseen. On kumminkin
muistettava, että, kuten jo on huomautettu, suurin osa siitä
työstä, mikä suoritetaan tässä toimistossa, on myöskin tehtävä
jokaisessa työpajassa tai tehtaassa, joka työskentelee
vanhan järjestelmän mukaan, vaikka sen siellä suorittavat
työntekijät ja esimiehet niin sanoaksemme tilapäisesti muun
työn ohella, kun sen sitävastoin uuden järjestelmän mukaan
tekevät paljon järjestelmällisemmällä tavalla tarkoitusta varten
erityisesti kasvatetut asiantuntijat. Todellisuudessa tulee
työ tässä usein halvemmaksi kuin ennen, koska sitä voivat

tehdä henkilöt, jotka ovat halvemmin palkatut kuin verstastyöntekijät
ja näiden esimiehet, ja se tulee myöskin suoritettua
paljon nopeammin ja paremmin. Myöskin kaikille
työtoimiston virkailijoille ovat velvollisuudet tarkoin määritellyt
kirjallisilla ohjeilla.

Työtoimiston johtaja (the Production Clerk,
Seubertilla hankintavirkailija) vastaa hankinnoista ja määrää
sen järjestyksen, missä tilaukset ovat työn alaisiksi otettavat.
Hän se siis valmistaa työpajatyön yleisen kulun ohjelman ja
osoittaa suunnat muiden virkailijain toiminnalle. Erityiseen
työnedistyskirjaan merkitään, kuinka työ kehittyy. Erityiselle
kaavakkeelle kirjoitetaan kuhunkin tilaukseen kuuluva n. s.
hankintatehtävä. Tämä kirjoitetaan ensin tehtaan liiketoimistossa,
missä ehd myyntihinnasta ja hankintaehdoista
tehdään. Kun presu n hyväksynyt nämät, tulee
kaavake työtoimistoon, missä joucajan ensimäisenä tehtävänä
on ottaa selville, mitä esineitä on varastossa (V), mitkä ovat
ostettavat (O) tai mitkä valmistettavat (T). Hän tutkii senjälkeen,
voiko hän taata, että hankinta-aika tulee noudatetuksi
vai täytyykö tähän kohtaan nähden tehdä muutoksia. Senjälkeen
merkitsee hän hankintatyö-kaavakkeelle tilattujen
tavaralaatujen lyhennetyt merkit. Tässä käytetään taaskin
tuota nerokasta aakkosiin perustuvaa kaavajärjestelmää kutakin
luokitusta varten, esim. H = yleiset hoitokustannukset,
hallinto j. n. e., K = konepajan käynnistä aiheutuvat
valmistuskustannukset, S = sahat j. n. e. H:ssa on meillä
esim. aliosastona HA = agentuurit, HP = puhelinmaksut,
HM = matkat j. n. e. S:ssä SN = vannesahat, SS = sirkkelisahat,
SO = erilaiset sahaosat j. n. e. Kymmenellä tai kahdellakymmenellä
kirjaimella voidaan siis tehdä sangen
monipuolisia merkintöjä.

Kaikki hankintatyöt yhdistetä��n kuukausittain yhteen
luetteloon. Tehtaan lii ke konttori saa tarkistus kupongin,
voidakseen tietää, että työ hankinnan täyttämiseksi on menossa.
Myöskin muut toimistot tehtaassa sekä isännöitsijä
saavat tiedon hankinnasta.

--

Työtoimiston johtaja jakaa nyt lähettäjän, ekspeditööri
n kautta erityisiä tehtäviä, osin varastolle (V-tehtäviä),
osin tehtaan ulkopuolella oleville hankkijoille (Otehtäviä)
tai työpajalle (T-tehtäviä).

Työpajalle kuuluva tehtävä kirjoitetaan kahtena kaksoiskappaleena,
joista toinen lähetetään piirustuskonttoriin ja
sitten edelleen työpajakonttorin kautta. Nämät tehtävät
voivat käsittää joko 1:0 työn työpajalle, 2:0 muutoksen sellaisessa
tai 3:0 muutoksen työn yleisessä järjestyksessä,
esim. kun joku henkilökunnasta saa vapautta, joku työntekijä
erotetaan tai muutos työajassa tapahtuu.

Kaikki liikkeen käynnissä tapahtuvat häiriöt ilmoitetaan
välittömästi työtoimiston johtajalle. Yksi tai kaksi
erityistä kirjuria hoitaa kaikki kirjalliset tiedonannot, jotka
tulevat työtoimistoon, sekä laativat johtajan osviittojen mukaan
määräykset työn yleistä kulkua varten. Nämät pitävät
myöskin luetteloa asiakkaista eli kundeista, jotka järjestetään
maantieteellisesti, edelleen he pitävät kirjaa hankintatöistä j. n. e.

TyÖnjaottelija (the Route Clerk) on yksi tärkeimpiä
työtoimiston virkamiehiä. Useimmissa työpajoissa
ollaan suuressa määrin välittämättä tekeillä olevista kappaleista
silloin kun ne ovat käsittelyn alaisina työpajassa. Saattaa
tällöin helposti tapahtua, että joku kappale jää keskeneräiseksi
ja tulee pistetyksi syrjään. Viikkokausia
saa se maata jossain työpajan nurkassa unohtuneena.
Äkkiä kaivataan sitä, kun ollaan kokoomassa jotakin konetta.
Syntyy yleinen ajojahti ja lopulta onnistutaan löytämäänkin
se, ehkäpä makaamassa romukasan alla. Kukaan ihminen ei
kykene selittämään, miten se sinne on joutunut. Tuleepa
nyt välttämättömäksi tehdä työ äkin valmiiksi. Toisia kappaleita
täytyy ottaa koneesta irti, vaikkakin niiden paikoilleen
sovittelu olisi vaatinut tunteja tai päiviä. Koko työpajan
on sovitettava työnsä tuon puuttuvan, mutta välttämättä
tarvittavan kappaleen mukaan, mistä koneen kokoonpano
ja hankinnan ajoissa valmistuminen riippuu.

Tämä esimerkki näyttää, kuinka välttämätöntä tarkoin

harkittu suunnitelma työn kululle tehtaassa on. Tämä epäkohta
ei muuten ole sellainen, joka olisi ominaista yksistään
konepajoille. Kukapa ei olisi omassa toiminnassaan, olipa
se mitä laatua tahansa, kokenut jotakin samantapaista?

Työnjohtajan on täysin mahdoton pitää muistissaan
kaikkia niitä eri seikkoja, jotka koskevat työkappaleen kulkua
työpajassa. Senvuoksi on niiden tie määrättävä sen erityisen
virkailijan, työn jaottelijan kautta, josta on jo ollut
kysymys. Tällä täytyy olla perinpohjainen teknillinen sivistys
ja käytännöllinen kokemus sekä tulee hänen tarkoin
tuntea työpaja.

Hänellä on käytettävissään luettelo kaikista koneista

j. n. e., mihin samalla on merkitty, mitä ne voivat suorittaa.
Jokaisessa suuressa tehtaassa tulee hänellä olla johtonaan
pienoiskuva siitä, joka näyttää koneiden asetuksen.
Työnjaottelijan on oltava käsin kaikissa työpajassa esiintyvissä
töissä. Sitten kun työpajalle kuuluvat tehtävät,
jotka johtaja on lähettänyt, ovat palanneet konstruktsionitoimistosta,
työpiirustuksilla ja kappaleluettelolla varustettuina,
varustaa työnjaottelija ne tarkoilla valmistustapaa määräävillä
osoituksilla ja työ jaetaan erikoisosiinsa. Jokaista
erikoisosaa varten merkitään erityisille jaottelulehdille, mitä
kunkin yksityisen työntekijän on suoritettava.

Työnjaottelija alkaa antamalla ohjeita kustakin erityisestä
kappaleesta ja yhdistää senjälkeen nämät ryhmiin,
jotka voidaan sitten yhdistää yhteen siksi kunnes niistä tulee
valmistettava kone.

Työkappaleen selityksessä on kutakin kappaletta varten
sen nimi, sen lyhennetty kirjainmerkki, raaka-ainekaavat,
numero sen mukana tulevalle piirustukselle, sekä edelleen,
mitkä työt ovat tarpeen kutakin kappaletta varten, missä
koneissa ja missä järjestyksessä ne ovat suoritettavat.

Määrätään myöskin, milloin joku kappale on siirrettävä
toiselle työpaikalle, ollakseen ohjeena sitä lähinnä seuraavan
kappaleen suorittamisessa. Sylinterin esim. tulee olla valmiina,
ennenkuin aletaan valmistaa siihen sopivaa mäntää j. n. e.

Selityksestä kirjoitetaan erilleen ne tehtävät, jotka tarvitaan
jaottelulehtiä varten. Näiden kautta antaa työnjohtaja
osviitat siitä, mitä on tehtävä. Hänkin seuraa työn edistymistä,
tekemällä merkintöjä erityiseen kirjaan. Työnjaottelija
pitää myöskin huolen kaikkien tarveaineiden hyvissä
ajoin hankkimisesta, joko ostamalla tai otattamalla niitä
varastosta. Kaikki tilaukset tapahtuvat kirjallisesti erityisillä
kaavakkeilla. Hän huolehtii myöskin, että sellaisia
koneosia, joita usein tarvitaan, valmistetaan etukäteen varastossa
pidettäviksi. Erityinen varasto-kirja n pitäjä
huolehtii, että kaikki nämät tehtävät tulevat varastoa
varten suoritetuiksi. Tämä käsittää sekä raaka-aineita että
valmiita tai puolivalmiita tavaroita, joita on ostettu ulkoa.
Koko varasto on, kuten jo on mainittu, tarkkaan luokiteltu
käyttämällä kirjainmerkkejä. Varastossa merkitsee esim.
VH käyttöhihnoja, VX eri tarkoituksellista varastoa ja siinä
VXV valurauta-esineitä, VXK kupariesineitä, VXP putkia
ja putkenosia, VXPY putkien yhdistys kappaleita, VXPYM
muhveja j. n. e. Eri sarekkeille varastoluettelossa merkitään

1:0 mitä on ulkoa tilattu, 2:0 mitä on saatavissa, 3:0 mitä on
tilattu työpajasta ja 4:0 kaikki muut. Varastohoidon tarkkoihin
ohjeisiin nähden, hoidon, joka on täydellisempi ja käytännöllisempi
kuin missään muussa järjestelyssä, pyydän
muuten saada viitata siitä löytyvään erikoiskirjallisuuteen,
varsinkin Seubertin kirjaan. Varaston inventeeraus toimitetaan
usein.
Kun Tabor-tehtaalla ei ole omaa valimoa, on täällä
erityinen virkailija valurautatavaroiden tilaamista varten,
koska näiden tilaaminen on niin äärettömän tärkeä töiden
oikeassa ajassa valmistumiselle. Niihinkin nähden annetaan
tarkat ohjeet, ja puhelimitse otetaan alati selville työn edistyminen
valimossa, aivan niinkuin se kuuluisi omaan työpajaan.

Erityinen kaavakkeide n-k irjoittaja täyttää
kaikki työpajateitä koskevat kaavakkeet erikoiskappaleista
annettujen jaottelulehtien mukaan. Ajolista kirjoitetaan

kuljetettavia tavaroita varten. Toiselle kaavakkeelle
merkitään työtehtävä . Kolmas antaa määräykset lopullisesta
tarkastuksesta. Edelleen kirjoitetaan palkinnonlaskemiskortti
sekä etiketti, joka tulee
kiinnitettäväksi esineeseen; siis kaikkiaan viisi eri korttia.

Kaikki ne työpajamääräykset, jotka koskevat samaa
tilausta, säilytetään samojen kansien sisällä, ja nämät järjestetään
aakkoselliseen järjestykseen.

Nyt tulee vuoro niiden virkailijain, joiden on selvitettävä,
kuinka ja koska työpajamääräys on suoritettava.

Työnlaskija n (the Task Setting Clerk) toimena
on laskea perusaika, missä työ on suoritettava sekä määrättävä
palkinto, mikä annetaan siinä tapauksessa, että aikaa ei
ylitetä. Ajat määrätään tunneissa ja sen kymmenesosissa.
Täällä käytetään, kuten jo on sanottu, Gantt'in palkintojärjestelmää.

Työntekijä saa kortin, mihin on merkitty ajat, jotka ovat
varteenotettavat, jos mieli ansaita palkintopalkan. Nämät
ajat määrätään tarkkojen aikatutkimusten perustalla.
Ajanmerkitsijä, joka on työnlaskijan alainen
virkailija, toimittaa nämät työntekijöitä koskevat aikatutkimukset
käyttämällä desimaalijaolla varustettua sekuntimetriä
eli n. s, »Stop Watch'ia ja eräänlaista pidätinkelloa.
Toinen määrää koneisiin kiinnitettävien laskupuikkojen
avulla näille soveliaimman nopeuden.

Nämät aikatutkimukset tehdään kaikenlaatuisissa töissä.
Otaksutaanpa, että on kysymyksessä teräs kangen nosto ja
sen siirto konesorviin. Liike jaotellaan silloin seuraaviin
erityisiin käsiotteisiin: 1:0 selän taivutus, kiinnikäynti kankeen
oikealla kädellä ylhäältäpäin ja vasemmalla kädellä
alhaaltapäin; 2:0 kangen kohottaminen molemmilla käsillä
ja sen painaminen ruumista vasten; 3:0 kulku sorvia kohti;

4:0 kangen oikeanpuoleisen pään kohottaminen ja vasemman
laskeminen, kunnes Rautakappale lepää sorvipöydällä; 5:0 vasemman
käden irroittaminen ja oikean laskeminen.
Me saamme esim., kun me tutkimme viisi kertaa jotakin

liikettä, ajat: 0,19, 0,19, 0,22, 0,21 ja 0,19. Minimiaika on tällöin
0,19.

Työkappaleen suuruusmittojen vaihdellessa, tiepituuden
ollessa eri suuren j. n. e. saamme me toiset ajat, jotka helposti
voidaan määrätä taulukkojen nojalla.

On selvää, että nämät valmistavat tutkimukset vaativat
pitkän ajan niitä suoritettaessa. Sellaisia on kumminkin tehty
30 vuoden aikana, ja on näin ollen siis olemassa hyvä ainesvarasto
arvioidessa tavallisten, konepajassa esiintyvien töiden
suorituksessa vaadittuja aikoja. Monet näistä töistä palautuvat
usein ja niitä varten ei siis tarvita joka kerta uusia tutkimuksia.
Tämä vähentää tuntuvassa määrässä aikatutkimusten
vai valoisuutta.

Ajanmerkitsijä omistaa muuten huomionsa myöskin kysymykselle:
mikä on vallitsevissa olosuhteissa para s työtapa
? Työntekijät itsekin tekevät usein ehdotuksia tässä
suhteessa tehtäviin parannuksiin.

Harvoin esiintyvissä töissä on perusaikojen määrääminen
vaikeampaa. Eräissä tapauksissa määrätään nämät senvuoksi
enemmän ylimalkaisesti tai annetaan työ myöskin tuntipalkalla
tehtäväksi.

Aikatutkimusten kautta saatuihin aikamääriin lisätään
erityisiä lisäysaikoja odottamattomia viivyttäviä asianhaaroja,
lepohetkiä j. n. e. varten. Nämät ovat hyvin vaihtelevia
erilaatuisissa töissä. Maalaustöissä lisätään esim. keskimäärin
20 %, yksinkertaisilla työkaluilla tehtävissä käsitöissä
20—90 %, raskaiden esineiden kuljetuksessa yli 100 % j. n. e.

Sittenkuin kaikista näistä arvoista on tehty joukko graafillisia
taulukkoja, voidaan useimmissa esiintyvissä tapauksissa
helposti laskea kaikki kysymykseen tulevat työajat.

Koneiden vaatimat ajat määrätään tavallisesti käyttämällä
apuna Barthin laskupuikkoja. Nämät ovat jonkun
verran yksityiskohtaisempia kuin Schlesingerin taulukot,
joita suuremmaksi osaksi Saksassa käytetään, ne kun määräävät
sekä valmistelumomentin, leikkausnopeuden ja leikkausajan
y. m. Koneaikoihin lisätään yleensä 10 %.

--

Tämä koskee puhtaita koneaikoja, s. o. sellaisia tapauksia, •*
missä työntekijä ei voi suuremmassa määrässä vaikuttaa
nopeuteen. Jos taas koneen ja työntekijän kesken on sellainen
vuorovaikutus, että työntekijään nähden voi tulla kysymykseen
kiirehtiminen, määrätään molempien yhteistyön
normaaliajat aikatutkimusten kautta.

Näiden esitutkimusten perustalla laaditaan nyt ne k o r-
t i t, jotka ilmoittavat työntekijöille heidän tehtävänsä .
Missä työpaja valmistaa standarisoituja tavaroita, voidaan
sellaiset valmistaa yhdellä kertaa kaikkia varten. Mutta
sielläkin, missä näin ei ole laita, palautuvat samantapaiset
työt tuon tuostakin, koskahan erilaatuisetkin koneet ovat
kokoonpannut monesta samanlaisesta osasta, jommoisia esiintyy
toisissa koneissa. Mutta myöskin aivan uusissa koneissa
voidaan työkortit täyttää paljon nopeammin kuin asiaanperehtymätön
saattaa uskoa. Seubertin kirjan mukaan tehty
taulu i antaa esimerkin tuollaisesta kortista. Yksi ainoa
kortti sisältää usein puolisen sataa erilaista ohjetta, alkaen
sellaisilla, jotka tarkoittavat työn esivalmistuksia, korttien
ja luetteloiden hankkimista, niiden tutkiskelua ja työkappaleen
sovittelua koneeseen ja tämän kuntoonpanoa; senjälkeen
seuraavat määräykset konetyön kaikista yksityisosista ja
kuhunkin työn yksityisosaan tarvittavista normaaliajoista;
lisäysajat ilmoitetaan ja lopuksi ilmoitetaan se aika, missä
koko työtehtävän, käsittäen määrätyn esineen yhtenä tai
useampana kappaleena, tulee olla loppuunsuoritettu.

Työnlaskija kirjoituttaa myöskin luettelon kaikista tarvittavista
työkaluista. Nämät ilmoitetaan myöskin kirjainmerkkien
kautta. Lisäksi määrätään, kuinka monta työkalua
tarvitaan, sillä ei tule koskaan kysymykseen, että sellaisia
lähetettäisiin työn aikana terotettaviksi, vaan heti annetaan
uusi työkalu, samalla kun kulunut lähetetään hiomalaitokseen
tahi sepälle.

Työkortilla ilmoitetaan paitsi perusaikoja myöskin palkinto.

--

Työnjaottelijan tulee edelleen 1:0 tarkastaa palkintolaskelmat,
2:0 tutkia valitukset, joita on tehty perusaikojen
väärinlaskemista vastaan ja 3:0 pitää silmällä käyttöhihnoja
sekä 4:0 tehdä alkulaskelmat kunkin uuden työn suoritukseen
tarvittavasta ajasta.

Palkinnonlaskemiseen nähden on huomattava, että kortit
eivät ainoastaan sisällä sanat »alle» ja »yli», joilla ilmoitetaan,
että perusaika on ylitetty tai että se on tullut varteenotetuksi,
vaan myöskin sanat »palkinto ansaittu» ja »palkintoa ei ansaittu».
Ennakolta arvaamattomat asianhaarat ovat saattaneet erinäisissä
tapauksissa viivyttää työn valmiiksituloa ilman työntekijän
syytä, ja silloin annetaan joka tapauksessa palkintopalkka,
kun taas huonosti tehdystä työstä ei sitä anneta,
vaikkakin se olisi tehty määrätyssä ajassa. Perusaikojen
väärinlaskemista koskeviin valituksiin nähden on huomattava,
että tällaiset tulevat verrattain harvoin kysymykseen, missä
valmistavat tutkimukset ovat riittävän tarkkoja ja laskijat
työhönsä tottuneita. Mutta joka tapauksessa seurataan periaatetta,
että kaikki valitukset tutkitaan tarkoin» Syynä siihen,
että työnjaottelijan on myöskin pidettävä huoli käyttö hihnoista
, on se, että koneille määrättyjä aikoja ei voida
noudattaa, elleivät hihnat toimi hyvin.

Se tarkka tieto työnsuorittamisen tavasta ja tähän tarvittavasta
ajasta, jonka työnjaottelija on itselleen hankkinut,
tekee hänelle mahdolliseksi antaa nopeasti kaikki ne tiedot,
mitkä vaaditaan omakustannusten hinnoittelemiseksi, milloin
hankintatarjous on annettava.

Kun nyt työkortit , joissa on työhön kuluvat ajat ynnä
muut tiedot, ovat valmistetut, saa muuan uusi virkailija,
jota voitaisiin nimittää työnjärjestäjäksi (the Order
of Work Clerk), ottaa huolehtiakseen suunnitelman edelleen
valmistelun. Hän saa työpajakonttorin johtajalta joka viikko
töiden yleisen kulkujärjestyksen suunnitelman. Tämän
johdolla tekee hän yleiskatsaustaulun työpajakonttoria
sekä muita samantapaisia tauluja konepajaa varten.

Konttorissa riippuu seinällä suurempi taulu, missä on

kolme toinen toisensa kohdalle päällekkäin asetettua koukkua
kutakin konetta varten. Niiden vieressä on kirjain ilmoittaen
koneen laadun ynnä numero, jos samaa lajia konetta
on useampia, esim. PI I porakonetta varten. Jokaista työtä
varten, joka on suoritettava kysymyksessäolevalla koneella,
ripustetaan koukkuun kortti, joka ilmoittaa työn laadun,
kuinka se on suoritettava, lasketut perusajat ja palkintoajat,
päivämäärän, milloin se on aloitettava j. n. e. Ylimpään
koukkuun kiinnitetään kortti ilmoittamaan tehtävää, joka on
työn alla, seuraavaan koukkuun kortit niitä tehtäviä varten,
jotka ovat valmiit työn alle otettaviksi, kolmanteen koukkuun
tiedot niistä tehtävistä, jotka kuuluvat saapuneisiin tilauksiin,
mutta jotka eivät vielä ole valmiit työn alle otettaviksi.

Alihakoihin kiinnitetään myöskin kortti, missä määrätään
koneiden puhdistaminen työn päätyttyä, viikkoa koskeva
puhdistus kortti sekä kortti, missä on sanat: työntekijä tulee ... .sta,
ja toinen ynnä siinä sanat: työntekijä menee . .. .hön.
Näitä käytetään, milloin joku aavistamaton muutos työnjärjestyksessä
tapahtuu. Jos esim. joku kone joutuu epäkuntoon,
tietää työntekijä heti, mihin hänen on mentävä
saamaan toista työtä.

Tämä kaikkien tehtävien taululla ilmoittaminen niin
työpajakonttorissa kuin työpajassa aikaansaa, että työ siellä
on helposti kokonaisuudessaan nähtävissä. Tarvitsee vain
heittää silmäys taululle havaitakseen, mitkä koneet ovat
käytännössä ja mitkä työt odottavat niiden vapaaksituloa.
On tuskin mitään, joka siinä määrin suurenmoisesti vaikuttaisi
tilapäiseen katsojaan tässä konepajassa, kuin tuo kysymyksessäoleva
taulu. Se sanoo selvemmin kuin sanat: »Täällä
vallitsee mitä parhain järjestys kaikkia yksityiskohtia myöten»»

Työpajassa olevat taulut ovat jonkinlaisia peilikuvia
konttorissa löytyvästä taulusta, varteenottaen tässä ne muutokset,
jotka aiheutuvat siitä, että ne eivät ole tarkoitetut
johdon, vaan työntekijäin ja mestarien tarpeeksi.

Eräissä amerikalaisissa konepajoissa, jotka muuten
eivät ole ottaneet käytäntöön Taylorin järjestelmää, on usein

alettu käyttää näitä käytännöllisiä yleiskuvataulukkoja. Usein
on tämä ollut ensimäisenä askeleena liikkeen täydelliseen
uudesti-järjestelyyn.

Työnjärjestäjällä on apunansa erityinen reistraattori
(Recording Clerk), joka 1:0 merkitsee muistiin todella
käytetyt työajat, mikä tapahtuu kirjoihinviemällä työntekijäin
nimet ja niihin merkitsemällä työkorteissa olevat ajat,

2:0 tarkastaa työpajatyöt ja merkitsee tulokset kaavakkeelle,
3:0 huolehtii tarvesaineiden kuljetuksen työpajoihin kirjallisilla
määräyksillä, 4:0 tekee yhteenvedon kutakin yksityistä
konetyötä koskevista tiedonannoista, mikä antaa johtajalle
tilaisuuden nähdä kokonaisuudessaan työn tilan, ja tekee
myöskin valmistuksen lopullista kokoonpanoa varten, 5:0
ryhtyy sellaisiin alku valmistuksiin, että uusia töitä kutakin
konetta varten on aina saatavissa, 6:0 pitää tiliä liikkeen kulkua
hidastuttavista häiriöistä.
Kun Taylorin työpajassa työntekijäin ei sallita juoksennella
ympärinsä töittensä esivalmistuksia varten, on täällä
olemassa erityiset työpajalähetit kuljettamassa tiedonantoja
ja esineitä. Jokaisella työntekijällä on paikkansa vieressä
siirrettävä pöytä, missä on loukkaat piirustuksia, kortteja,
työkaluja y. m. varten.

Palkkalaskelmat suorittaa taas erityinen virkailija,
palkanlaskija , kaikkien aikaisemmin täytettyjen
korttien nojalla. Hän tekee päivittäin palkkalistat,
määrää milloin palkinto on ansaittu, sekä vie ne erityisille
palkanlasku korteille. Jokainen työntekijä saa joka päivä
kortin, joka näyttää hänen työnsä tuloksen edelliseltä päivältä.
Saman virkailijan on myöskin suoritettava muita,
enemmän tilastollista laatua olevia töitä.

Käyttökustannuslaskija-virkailija eli
hinnoittelija tekee laskelmat kustannuksista ja niiden
jaottelusta, erityisesti myöskin yleisistä kustannuksista kutakin
työn yksityislaatua varten. Nämät hinnoitellaan täällä,
kuten jo johdannollisesti sanottiin, paljon tarkemmin kuin
muissa liikkeissä. Erikoisosissaan määrätään kustannukset

raaka-aineista ja palkoista, valmistuskuluista ja yleisistä
hoitokustannuksista. Tässä otetaan huomioon kaikki kulungit,
välittömät yhtä hyvin kuin välilliset, ja valmistuksen
jokainen luokka saa kantaakseen osansa edellisistä menoista.
Kaikki välilliset kustannukset otetaan huomioon nimittäin
todellisilla arvoilla. Kun liikkeet menestyvät huonosti, kasvaa
kunkin työntekijän osalle tuleva osuus suunnattoman
nopeasti. Yleensä tyydytään kumminkin ottamaan yleisiä
kulunkeja varten vain joku määrätty erä yhdessä summassa
kaikkia varten, esimerkiksi 100 %. Tabor-konepajassa on
kumminkin todettu, että nämät, niinä aikoina jolloin on vähän
työtä, todellisuudessa voivat nousta jopa 4OO%:iin välittömistä
valmistuskustannuksista. Älköön kuviteltako tämän
johtuvan siitä, että tässä työpajassa on niin paljon improduktiivisia
virkailijoita, sillä toisissakin tehtaissa on suoritettava
sama työ, vaikka sen silloin tekevät työntekijät itse ja se siis
sisältyy heidän työpalkkoihinsa, jonka vuoksi vastaavat kustannukset
tässä tapauksessa vain näennäisesti tulevat alhaisemmiksi.

Monessa tapauksessahan monet yleiset kustannukset
saattavat myöskin riippua siitä, että on ollut suuria menoja
kiihoitustyön (propagandan), reklaamin j. n. e.
tekemisessä, jotka kumminkin läheisessä tulevaisuudessa tulevat
kantamaan hedelmää kysymyksessäolevan liikkeen hyväksi.

On itsestään selvää, että työpajassa, joka on järjestetty
Taylorin periaatteiden mukaan, omakustannuslaskelmat voivat
tapahtua tavattoman paljon tarkemmin ja yksityiskohtaisemmin
kuin tavallisissa tehtaissa, olipa sitten kysymyksessä
ensimäinen valmisteleva hinnoittelu tahi todellisten tuotantokulujen
laskeminen.

Kuukausittain tehdään yhteenveto kaikista liikkeenpidon
aiheuttamista omakustannuksista sekä yleiskatsaustaulukot
tuloista ja menoista.

Työkalujen hoito tapahtuu yhtä järjestelmällisesti
kuin kaikki muukin. Kaikki työkalut ovat järjestetyt

ja luetteloidut käyttämällä niitä kirjainkaavoja, joista jo on
puhuttu: esim. V = vasara, T — kuljettava työkalu j. n, e.
Nämä luokat ovat taas jaetut aliosastöihin. Työkalut annetaan
työkaluluetteloiden nojalla, jotka työnjohtaja jakaa. Työkalujen
muoto, leikkaavan pinnan kulma, j. n. e. ovat tarkkaan
määrätyt.

Kuten edelläolevasta selvenee, ei työntekijä taylorilaisessa
työpajassa ole ainoastaan yhden ainoan työnjohtajan
alaisena, jolta hän saa kaikki käskyt, vaan hän saa johtoa
ja opetusta suurelta joukolta erilaisia virkailijoita, jotka aina
antavat hänelle määräyksensä ja osoituksensa kirjallisesti.
Sitäpaitsi on kumminkin vielä erikoisia mestareita, joiden tehtävänä
on toimeenpanna kaikki valmistavat järjestelyhommat.
Tuollainen mestari asettaa kaikki työkalut valmiina saataville
ja auttaa työntekijöitä paikoilleen-sovittelussa niiden kirjallisten
osoitusten mukaan, jotka ovat annetut työkorteilla.
Hän on jossain suhteessa enemmän auttaja ja apuri työntekijöille
kuin heidän mestarinsa.

Muuan toinen mestari, n. s. hoputtaja (the Speed
Boss) antaa ohjeita koneiden nopeuteen nähden y. m. sekä
myöskin muita neuvoja. Nimi ei ole varsin hyvin valittu,
ja työntekijät ovat alkaneet käyttää sitä jonkinlaisena iskusanana
väittäessään, että järjestelmä kokonaisuudessaan tarkoittaakin
nopeuden kiihdyttämistä ja että kaikkia työnjohtajia
näin ollen tavallansa voidaan pitää »hoputtajina».
Kolmas mestari valvoo, että koneet pidetään aina kunnossa.
Neljäs työnjohtaja pitää huolen siitä, että työntekijä joka
kerta, kun hän suorittaa uutta työtä, käyttää oikeata työtapaa
ja antaa hänelle muussa tapauksessa uusia ohjeita,
mitenkä hän tähän pääsee. Hän kontrolloi työtä tuontuostakin
sen suorituksen aikana, mistä seuraa se etu, että erehdykset
tai virheet huomataan hyvissä ajoin, eikä kuten nykyään
usein tapahtuu, vasta sitten kun paljon vaivaa on työhön
turhaan uhrattu.

Työntekijä saa näin ollen alati hyviä neuvoja ja ohjeita
työnjohtajilta. Näiden tehtävä ei ole sotilaallisesti käskeä

häntä ja kiirehtää hänen työtään, vaan työskennellä käsi
kädessä hänen kanssaan ja johtaa häntä. Heidän suhdettaan
työntekijään on pikemmin pidettävä samanarvoisena kuin
treenarin suhdetta urheilijaan, jota hän auttaa saavuttamaan
sellaisen kehityksen, että hän voi lyödä kaikki aikaisemmat
ennätykset.

Luku 3.

Lisää systemaattisen työnjärjestelyn periaatteista. Vaikeuksia
sen toteuttamisessa. Järjestelmän etuja.

Olen edellisessä luvussa koettanut antaa kuvan uuden
järjestelyn toimeenpanosta eräässä konepajassa. Ken haluaa
lisää yksityistietoja, hän tapaa niitä mainitsemastamme Seubertin
teoksesta tahi T. A. Parkhursti n teoksesta Applied
Methods of Scientific Management.
(London, Chapman & Hall, 1912.) Nämät kirjat antavat
niin tarkan selvityksen asiasta, että taitava ammattimies voi
niiden johdolla omin neuvoinsa alkaa samantapaisen järjestelytyön
toteuttamisen valmistelun. Vaikka olen koettanut
tässä kuvauksessa varoa menemästä liian pitkälle yksityiskohtiin,
johtuu kumminkin aineen laadusta, että yksityisseikat
esiintyvät enemmän kuin pääkohdat. Haluan senvuoksi
tässä pohtia lisää muutamia niistä yleisistä periaatteista,
jotka ovat järjestelyn perustana.

Tapaa toisinaan sen ajatuksen, että pääasia toimeenpantaessa
systemaattista työnjärjestelyä olisi kehitetty kortteihin
ja lyhennetyillä merkinnöillä varustettujen painettujen
kaavakkeiden suureen määrään y. m. perustuva kirjanpitojärjestelmä,
mikä tässä tulee käytäntöön. Tämä ajatus on
aivan väärä. Eräässä Emerson-laitoksen antamassa kiertokirjeessä
sanotaan selvästi: »Älä sekoita tehokkuutta järjestelmään,
missä käytetään korttiosoituksia, kaavakkaita tai
valmiiksi valmistettuja kaavoja. Nämä voivat olla tehokkaita
mutta ne voivat olla myöskin päinvastaista. Todellinen tehokkuus
voidaan ilmaista yhdellä ainoalla sanalla: minkä

vuoksi. Minkävuoksi tehdään tämä operatsiooni niin,
niinkuin se nyt tehdään? Onko tämä parhain tapa, tahi mikä
on parhain tapa?»

Kirjanpidosta saatavan tilaston johdolla, varsinkin kun
kirjanpito tapahtuu vanhimpia menettelytapoja noudattaen,
voidaan määrätä suoritettujen töiden keskipaljous, minimi- ja
maksimipaljoudet, mutta Taylor-järjestelmän tarkoitus on
ennakolta määrätä vallitsevien olojen parhain työn tekotapa
. Järjestelmän toimeenpanemiseksi vaaditaan
siis pitkäaikaisia ja tarkkoja ennakkotöitä, joiden kautta
tämä työtapa määrätään. Useissa tapauksissa voidaan tosin
saada tukea aikaisemmin kerätystä kokemuksesta, mutta kun
olosuhteita kussakin tehtaassa on katsottava yksilöllisesti, on
kumminkin jokaista tuollaista varten tehtävä itsenäisiä tutkimuksia
ja näiden tulee jatkua sittenkin, kun järjestely on
pantu toimeen. Liikkeellä tulee näin ollen olla käytettävissään
asiantuntijoita, jotka voivat suorittaa tuollaisia
tutkimuksia. Kun järjestely kerran on toimeenpantu, seuraa
tästä, että uusia työnjohtajia alati kasvatetaan ennen muuta
senvuoksi, että tarkka tilasto kunkin liikkeeseen sidotun henkilön
työnsuoritusmääristä tekee mahdolliseksi arvostella hänen
pätevyysehtojaan. Järjestelyä toimeenpantaessa on
kumminkin joko hankittava asiantuntijoita ulkoa tahi myöskin
koulutettava ne tehtaassa itsessään.

Pohjoismaissa on toistaiseksi tuskin yhtään tai sangen
harvoja ammattimiehiä, joita voitaisiin pitää järjestävinä
insinööreinä. Sensijaan on olemassa se mahdollisuus, että
voidaan asiantuntijoita. käyttää monissa yksityisissä tapauksissa.
Voidaan kysyä neuvoa sellaiselta esim. teräksen, raudan
tai muiden tarvesaineiden laadusta, toiselta käyttöhihnoista,
kolmannelta työkoneiden erityisestä lajista j. n. e.

Mahdollisesti saattaa myöskin eräissä tapauksissa kannattaa,
huolimatta koituvista suurista kustannuksista, kutsua
joku niistä tunnetuista asiantuntijoista, joita Amerikassa
Taylor, Emerson ja muut tehokkuusinsinöörit ovat kasvattaneet.

Useimmissa tapauksissa tulee kumminkin pakolliseksi
kouluuttaa asiantuntijat siinä tehtaassa, joka on uudelleen
järjestettävä. Tässä on mitä tärkeintä, että valinta sattuu
oikein. Ensikädessä vaaditaan mahdollisimman tarkka tieto
työtapojen kaikista yksityiskohdista. Ilman sellaisten henkilöiden
apua, jotka itse ovat olleet riittävän pitkän ajan
työntekijöin ä kysymyksessäolevassa ammatin puolessa,
on mahdotonta toimeenpanna kysymyksessäolevia uudistuksia
yksityiskohtia myöten. Lyhyen tapaamisemme aikana
painosti Taylor erityisesti, että muutamat niistä insinööreistä,
jotka olivat kääntyneet hänen puoleensa neuvoa saamaan,
mitenkä heistä voisi tulla asiantuntijoita, olivat olleet liian yksipuolisesti
teoreettisesti kehittyneitä, joten näillä ei saattanut
olla menestystä. Parhaiten ovat yleensä ne teknikot onnistuneet,
jotka ovat kohonneet työntekijöistä työnjohtajiksi.
Asiantuntijalla tulee olla, paitsi tarkkaa tietoa työntekotavoista,
myöskin hyvä kohtelutapa ja lujuus työmiehiä käsitellessä,
sillä ennen muuta on tässä kysymyksessä saada
nämät vakuutetuiksi muutosten hyödystä, muutamissa tapauksissa
on myöskin käytettävä pakkoa vastahakoisiin nähden.
Taylorin itsensä on täytynyt taistella monta taistelua toimeenpannessaan
järjestelmäänsä eri tehtaissa. Hän ei koskaan
väsynyt huomauttamasta oppilailleen sitä pääsääntöä, että
tässä tarvitaan ennen muuta »kärsivällisyyttä, kärsivällisyyttä
ja vielä enemmän kärsivällisyyttä». Suurimmat vaikeudet
eivät kohtaa valmistelevia töitä tehtäessä, vaan sinä aikana,
jolloin on toteutettava järjestely kokonaisuudessaan. Tätä
aikaa oli Taylorin tapana nimittää paljon puhuvalla sanalla
»hell»-aikakaudeksi. Mutta kun tämä »helvetti» on kerran
onnellisesti läpäisty, on järjestelyn tultua käytäntöön, jos
se on perustunut riittävän perinpohjaisiin ennakko valmistuksiin,
vallinnut täydellinen työnrauha kaikissa niissä liikkeissä,
missä se on jalansijan voittanut.

Taylor huomautti erityisesti, että tehtaat usein tekevät
sen erehdyksen, että ne uskovat nämät järjestelytyöt jollekin
henkilölle, jota ilmankin he luulevat voivansa toimeentulla,

kun itse asiassa tähän vaativaan työhön tarvitaan ehdottomasti
ensiluokan väkeä. Se ei voi myöskään tapahtua n. s.
joutohetkinä, vaan useimmissa tapauksissa ovat ne, jotka
järjestelytyön suorittavat, kokonansa vapautettavat jokapäiväisistä
tehtävistään.

Mr H. K. Hathaxvay, The Tabor Manufacturing Companyn
presidentti, varoittaa eräässä kirjoituksessaan The Engineering
Magazine-lehdessä1 erikoisesti omatekoisista asiantuntijoista,
jotka tarjoovat palvelustaan tehtaille, he kun
saattavat kyllä olla kyvykkäitä, mutta siitä huolimatta ovat
kokemattomia nuoria miehiä, jotka ovat suorittaneet kurssin
jossain teknillisessä korkeakoulussa, mutta joilta puuttuu
kokemusta niin työntekotavoista kuin siitä tavasta, millä
työntekijöitä kohdellaan, sekä riittävää täysikäisyyttä. He
ovat luonnollisesti jonkun verran tutustuneet asiata käsittelevään
kirjallisuuteen ja siitä saaneet joukon »fraaseja» ja
»näkökohtia», mutta ovat uutena todistuksena vanhasta totuudesta,
että puolinainen tieto saattaa olla pahempaa kuin
tietämättömyys. Edeltäkäsin on myöskin valmistuttava
moniin vaikeuksiin ja melko suuriin kustannuksiin. Jos
tarpeelliset edellytykset, taitavat asiantuntijat, aika ja riittävät
rahavarat puuttuvat, niin on parempi tyytyä vähemmin
perinpohjaisiin muutoksiin kuin tuumia Taylor-järjestelmän
toimeenpanoa. Ei kelpaa, että tehdään vain siellä täällä pieniä
parannuksia, että kuten Taylor lausuu »raaputetaan hiukan
pintaa ja jätetään sisus koskemattomaksi», vaan muutos on
loppuun suoritettava äärimmäisiä johtopäätöksiään myöten.
Ehtona koko palkkausjärjestelmälle ja kokonaisuuden sopusointuiselle
kululle on näet, että kaikki laskelmat ovat hyvin
tarkkoja, että ne todellakin antavat täysin varman pohjan,
mille rakentaa. Jos sellainen puuttuu, antaa uusiminen aihetta
vain uuteen tyytymättömyyteen ja uusiin riitaisuuksiin.

Hyvin mieltäkiinnittäviä tietoja järjestelmän käytäntöönotossa

1 Painettu aikaisemmin mainitussa Harvard-yliopiston julkaisemassa
kokoelmassa Scientific Management.

konepajoissa saamistaan kokemuksista antaa C. G.
Barth vuoden 1912 Engineering Magazineen kirjoittamissaan
artikkeleissa.

Kuten edelläolevasta käy selville, on aikatutkimuksilla
uuden järjestelmän käytäntöönotossa mitä tärkein osa. On
kumminkin harhauskoa, jos kuvitellaan, että jo alusta aikain
on tärkeintä ostaa kymmenys jaolla varustettu sekuntimetrikello
ja heti syöstä työntekijäin kimppuun ja alkaa muistiinottaa
heidän aikojaan. Ensiksi on koko järjestely tuumittava
siinä määrin perinpohjin, että todellinen yhteistyö kaikkien
liikkeen palveluksessa olevien kesken voi käydä mahdolliseksi.
Kun yleinen suunnitelma kerran on valmiiksi mietitty,
käy aikojen merkitseminen suhteellisen nopeasti.

Järjestäjän ensimäisiksi tehtäviksi tulee näin ollen koettaa
saada aikaisemmin palvelukseen kiinnitetty henkilökunta
siitä vakuutetuksi, että muutokset ovat sen omaa hyvää tarkoittavia.
Vanhemmat virkailijat tuntevat itsensä loukatuiksi, heidän
mielestään kun uudistukset sisältävät arvostelun heidän
aikaisemmasta toiminnastaan. Työntekijäin keskuudessa
leviää huhu, että tulee mies, jonka tehtävänä on panna vauhtia
työhön, tai kuten sanotaan »kiihoittaa» työntekijöitä suurempiin
ponnistuksiin. On näin ollen koetettava saada
työmiehistö vakuutetuksi siitä, että kaiken tarkoituksena on
parannuksen aikaansaanti ei ainoastaan koko tehtaan, vaan myöskin
jokaisen tehtaan palveluksessa olevan yksityisen henkilön
ehdoissa. Yleensä voidaan uudistustyön ensimäistä jaksoa
pitää niiden yleisten periaatteiden opettamisaikana, jotka
ovat järjestelmän pohjana, ja tähän opettamiseen voivat
ottaa osaa myöskin muut henkilöt kuin teknilliset asiantuntijat.

Toinen asiantuntijain tärkeä tehtävä tulee olemaan pahimpain
epäkohtien etsiminen sekä näiden ainakin tilapäinen
korjaamisyritys. Tulevatko kaikki hankinnat täsmällisesti
valmiiksi? Ilmeneekö tehtaassa työn tarkoituksellista viivyttelyä
liikkeen palveluksessa olevien taholta? Tapahtuuko
työn pysähdyksiä usein koneissa tapahtuneiden vahinkojen

tai koneiden riittämättömän työtehokkuuden tähden?
Ovatko koneet asetetut oikein toisiinsa ja kuljetussuuntiin
nähden? Tapahtuuko kuljetus ja varastoonpano halvalla
tavalla? Ovatko valmistavat kustannuslaskelmat tehdyt niin
perusteellisesti, että ne ovat pitäneet paikkansa, vai onko
suurempia tappioita ilmennyt väärien laskelmien vuoksi?
Ovatko yleiset hoitokustannukset riittävän tarkoin tutkitut
ja jaetut yksityisten koneiden ja valmisteiden osalle? Mitenkä
annetaan työkalut työntekijäin käytettäviksi ja ovatko
ne sellaisia, että niiden tuloksena on tehokas työ? Joukko
tuollaisia kysymyksiä ilmenee aluksi ja niihin on vastattava.

Jo ne uudistukset, jotka johtuvat tuollaisesta valmistelevasta
tarkastelusta, ovat monessa tapauksessa osoittaneet
tuovansa myötä paljon hyviä tuloksia. Näinpä aikaansai
eräässä konepajassa yksistänsä siihen asti sangen epäkäytännöllisesti
sovitettujen koneiden uudelleen-asettelu jopa
4O%:iin kohonneen tuotannon lisäyksen. Eräässä toisessa
toi parempien käyttöhihnojen hankinta ja niiden huolellisempi
hoito mukanaan ei ainoastaan mitä huomattavimman
menojen säästön itse hihnoissa, vaan myöskin välillisesti
suuria etuja senkautta, että voitiin välttää siihen asti alituisesti
esiintyneet käynnin pysähdykset, Epäkäytännölliset
kuljetusjärjestelyt aikaansaavat usein suuria menoja niin
välittömästi kuin mukanansa tuovien viivytysten kautta.
Työaikojen käyttämistä koskevat alkeellisetkin tutkimukset
johtavat usein parempaan vauhtiin kautta koko liikkeenhoidon.

Kun asiantuntija on suorittanut nämät valmistavat uudistukset,
tekee hän suunnitelman järjestelytyötä varten, koettaa
kouluuttaa itselleen soveliaita avustajia tehtaan väen
joukosta ja alkaa näiden avustamana sen kaikkia työnoperatsiooneja
koskevan tutkimisen, joka on perustana uusille
yksityiskohtaisille työnmääräyksille ja perusaikojen laskemiselle.
Hän tutkii näin ollen kysymystä väsymisestä ja
levosta, työntekijäin voimasta ja taitavuudesta, heidän asettelustaan
työn ääressä, hän tekee eron tarpeellisten ja tarpeettomien

liikkeiden välillä sekä toimittaa aikatutkimuksia
niin itse työhön, eri yksityiskohtien välisiin pysähdyksiin
kuin näiden yhteyteen nähden. Samalla tavalla tutkitaan
myöskin raaka-aine, sen varastoonpano ja kuljetus sekä
yleiset järjestelyt työssä. Kun yksityisiin töihin vaadittavat
normaaliajat ovat määrätyt, on mahdollista määrätä, suuriko
nykyinen tehokkuus prosenteissa ilmoitettuna on päämääräksi
pannusta tehokkuudesta. Esittämällä nämät numerot
tulee tavallisesti myöskin mahdolliseksi saada tehtaan omistaja
vakuutetuksi siitä, että on paljon voitettavissa parannettujen
työtapojen käytäntöön otosta lisääntyneen nettovoiton
ynnä siihen samalla liittyväin korotettujen työpalkkojen
muodossa.

Erikoisen tärkeätä on, huomauttaa varsinkin Hathaway,
että kehityksen eri askeleet otetaan oikeassa järjestyksessä.
Jos aljetaan aikatutkimuksilla ja määrätään palkintopalkat,
ennenkuin olot tehtaassa ovat uudelleen järjestetyt ja töitten
oikea järjestys määrätty, johtaa tämä vain sekaannukseen.
Ensin on suunnitelma tehtävä pienintä yksityiskohtaa myöten
ja kirjalliset ohjeet laadittavat valmiiksi. On vaarallista
harhauskoa luulla, että ilman niitä voidaan toimeentulla,
tai että yleensä voidaan kulkea joitakin oikoteitä yksinkertaistuttamalla
sitä monimutkaista koneistoa, joka kuuluu järjestelmään
ja joka on ehtona sen menestykselliselle toteuttamiselle.
Kokemattomia tehtailijoita tai insinöörejä ihastuttaa
usein joku erikoinen piirre järjestelmässä ja heissä herää halu
käyttää yksinomaan näitä työpajoissaan. He eivät ajattele,
että järjestelmä on pitkän kehitysprosessin tulos, missä
kaikki eri toimenpiteet syystä tai toisesta ovat osoittautuneet
välttämättömiksi ja että yhtä vähän voidaan näistä mielivaltaisesti
jättää joku pois kuin osa jostakin koneesta. Jos
sallitaan perehtymättömien henkilöiden järjestelmällä kokeilla
tällä tavalla, niin ei ainoastaan vahingoiteta omaa tehdasta,
vaan myöskin hyvää asiaa, joka joutuu epäluulon
alaiseksi näiden nurkkamestarien vuoksi. Hathaway tuo
julki sen epäilyn, että siinä määrin kuin järjestelmä tulee

Työn tiede — 4

muotiin, tehdään sen nimissä yhtä monta harha-askelta kuin
mitä on tehty vapauden nimissä.

Päätös Taylor-järjestelmän käytäntöönotosta on siis sangen
vakava asia. Mutta että voitto uuden järjestelyn täydellisestä
toimeenpanosta, huolimatta näistä vaikeuksista ja suurista
kustannuksista mitä se mukanansa tuo niin valmistavia
töitä tehtäessä kuin sitä edelleen käytettäessä, on niin suuri,
että se todellakin palkitsee itsensä, käy selville niin aikaisemmin
mainitsemistamme esimerkeistä kuin muutamista
muista, jotka tässä tahdon lisätä.

Seuraavassa esitettävät asiat ovat otetut Parkhurstin
edellämainitusta teoksesta. Eräässä työn määrässä alennettiin
Ferracute Machine Companyissä yhteenlaskettu työaika 5648
tunnista 1672 tuntiin. Pronssirenkaita, joiden valmistus
aikaisemmin oli maksanut 8.25 dollaria »satsia» kohti valmistettiin
myöhemmin 12 centillä. 275 erilaisen tavaran valmistukseen
käytettiin ennen aikaan 4280 tuntia ja työkustannus
nousi 974 dollariin. Uudistusten kautta alentui aika 1625
tuntiin, joista maksettiin 452 dollaria. Uusi työaika oli siis
30%, uudet työkustannukset 46.5% vanhasta. Työpalkka
nousi 34,5%:lla, tuotanto 164%:lla.

Viimeisessä kirjeessä, jonka sain Taylorilta ennen hänen
kuolemaansa, ilmoitti hän parhaimmaksi ja nykyaikaisimmaksi
esimerkiksi toimeenpannusta Scientific Managementista
The Franklin Manufacturing Oompan y'n
Syracusessa New Yorkin valtiossa, erään automobiilitehtaan,
jonka oli uudelleen järjestänyat Mr. Geo. Babcock Taylorin
apulaisten Barthin ja Merrickin avustamana. Uudesti-järjestelyn
jälkeen on aika, joka kuluu Franklin-automobiilin valmistukseen
ainoastaan noin neljänne s siitä, mitä se oli
aikaisemmin ollut. Yksinään tämä lisätty tuotannon nopeus
tuo mukanaan säästön, joka vastaa 5 miljoonan dollarin
suuruisen pääoman korkoa.

Käydessäni Amerikassa, kuulin alati puhuttavan Ford automobiileistä,
joita siellä käytetään suuremmassa määrässä
kuin melkein kaikkia muita tyyppejä yhteensä ja jotka myöskin 

Europassa monella haaralla alkavat päästä muotiin.
Myyntisumma eräänä viimeisimpänä vuotena oli 90 milj.
dollaria. Amerikassa ollessani tein usein, osin hyvin pitkiäkin
matkoja tuollaisissa, ystävilleni kuuluvissa automobiileissa.

Fordin tehtaita Detroitissa, joissa nykyään on työssä
15,000 työntekijää, ovat pätevät auktoriteetit väittäneet
maailman mieltäkiinnittävimmiksi konepajoiksi. Niissä valmistettiin
Amerikassa oloni viimeisen kuukauden, vuoden
1913 lokakuun, aikana 1000 verstastyömiehen tehdessä 9
tuntisia työpäiviä, 1000 moottori konetta näitä vaunuja varten,
siis yksi moottori 9 tunnissa 54 minutissa. Nyt toimeenpantiin
näissä työpajoissa, joita jo aikaisemmin pidettiin tekniikan
viimeisinä sanoina, uudistukset, jotka tarkoittivat kohottaa
työntehoa mahdollisimman suuressa määrässä.

Mikä tuli tulokseksi? Marraskuussa 1913 valmisti 500
konetyömiestä 9 tunnin työpäiviä käyttäen 900 moottoria,
siis yksi moottori 5 työtunnissa, ja huhtikuussa 1914 valmistettiin
3552 tunnissa 1014 moottoria eli yksi kappale 3 tunnissa
30 minutissa! Nämät tiedot ovat Engineering Magazinen,
joka tekee tarkkaan selkoa käytetyistä menettelytavoista
runsaasti kuvitetussa kirjoitussarjassa.

Ei ihme, jos Ford, muuan »selfmade man», itseoppinut
mies, joka ansaitsee 15 milj. dollaria vuodessa, saattoi kohottaa
työpalkkoja hyvin huomattavasti ja samalla vähentää
työajan 8 tuntiin. Jos tarvitaan vain 3^2 tuntia moottorin
valmistukseen vaunua varten, joka myydään 700 dollarilla,
niin onhan työntekoon menevä menoposti suhteellisen vähän
merkitsevä. Tässä voidaan todellakin puhua inhimillisen
työn saavuttamasta voitosta luontoon nähden sillä mitään
kehnosti palkattuja koneen orjia ei tarvita tuollaisessa konepajassa.

Tuollaiset esimerkit nähtävissä ei ole ihmeteltävää, jos
järjestelmä vuosi vuodelta voittaa yhä suurempaa sijaa amerikalaisissa
työpajoissa huolimatta niistä esteistä, joita sille
panevat ammattiyhdistykset ja muut vastustajat. Taylor

--

62

tavallisesti paremmin huomioon otetuksi. Varsinkin Helsingin
kaupungin rakennustöissä on kumminkin pyrkimys yhä
enemmän käynyt siihen suuntaan, että urakoitsijat jätettäisiin
pois. Mutta jos työnantaja kerran tahtoo itse suorittaa
työn omien työnjohtajainsa kautta, on hänen myöskin hankittava
joku vakuus siitä, että nämät tekevät työtä yhtä tarmokkaasti
ja säästävästi kuin urakoitsija, jolle oma taloudellinen
etu on voimakkaana kiihoittimena.

Siinä muodossa kuin työ nykyään tapahtuu, on tuskin
yhtään puolta, missä ei ole varaa oikeutetuille muistutuksille.
Usein tulevat piirustukset niin myöhään valmiiksi, että työ
ei voi alkaa niin aikaiseen kuin oli tarkoitettu. Kuinka saattaa
näin ollen tulla arkkitehdeille mahdolliseksi riittävän tarkoin
syventyä kaikkiin taloudellisiin yksityiskohtiin? Usein jätetään
yksityisten työnjohtajain mielivaltaisesta ratkaisusta
riippumaan, tuleeko hankituksi riittävä määrä nostolaitteita,
samaten näiden rakenne ja laatu. Tässä olisi kumminkin
helppo laskelmain avulla määrätä, kuinka paljon kaikkia
tarvesaineita on nostettava ja mihin korkeuteen, sekä tämän
perustalla tehdä päätös nostoranojen järjestelystä. Amerikassa ja
Englannissa on täysin käytännöllisen nostolaitesysteemin teko
ensimäinen ja tärkein kaikissa rakennustöissä, mistä on seurauksena,
että kaikki tarvesaineet voidaan helposti nostaa
ylös, ja päättäen siitä, mitä on tapahtunut muutamissa viimeisimmissä
suurissa rakennustöissä Tuhkolmassa, ei liene
täysin amerikalaisten järjestysten käytäntöönotto tällä alalla
meilläkään enään kovin kaukaisessa tulevaisuudessa.

Suuri osa ylimääräisistä menoista, jotka tulevat kysymykseen
kaikissa ennakolta huonosti valmistetuissa rakennusyrityksissä,
johtuu siitä, että alati ilmenee pakollisia pysähdyksiä
työn kulussa. Tarvesaineita ei usein ole saatavissa
silloin kun niitä tarvitaan, ja odotellessa näitä saavat useat
työntekijät olla toimettomina. Viivytysten vastakohtina ovat
kuumeentapaisen kiireen aikakaudet, jolloin yhtaikaa pannaan
työhön liian paljon työntekijöitä, jotka tällöin ovat liikunnoissaan
vain toistensa tiellä. Rakennusten sisätöiden valvonta

on usein riittämättömän niukka ja paljon aikaa menee
sen vuoksi hukkaan. Saatujen tavaroiden paljoutta ja laatua
ei tarkastella vastaanotettaessa riittävän huolellisesti, mikä
tekee mahdolliseksi erehdykset tai suoranaiset epärehellisyydet.

Kaikesta tästä selvenee, että järjestelmällinen työnjärjestely
rakennusteollisuudessa saattaisi mukanansa tuoda hyvin
huomattavia säästöjä. Amerikassakin, missä kaikki suuremmat
rakennustyöt suoritetaan urakoitsijoita ja koneellisia apuneuvoja
käyttäen, sekä missä työnjärjestys yleensä on paljon
suuremmassa määrässä kehittynyt kuin meillä, on Taylorin
oppilas Gilbreth saanut jopa puolen rakennus kustannussumman
säästön, ottamalla käytäntöön systemaattisen työnjärjestelyn.

Gilbreth oli kauvan ollut epäilevällä kannalla Taylorin
menettelytapoihin nähden, kunnes hänet lopulta saatiin
kokeilemaan niillä omassa liikkeessään, mikä oli New Yorkin
suurimpia urakoitsijafirmoja. Hän huomasi pian näiden
suuren käyttökelpoisuuden tälläkin alalla, ja on nyt yksi
järjestelmän innokkaimpia kannattajia. Hän alkoi sillä,
että hän määräsi niin tarkoin kuin mahdollista kunkin yksityisen
työntekijän työnsuoritusmäärän päivää kohti. Toinen
askel oli ottaa paras työnjohtaja, minkä saattoi kehittää, ja
muita asiantuntijoita, joiden avulla hän valmistutti parhaimman
työtavan ohjeet. Yksi hänen periaatteitaan on maksaa
työntekijälle sellainen palkka, jommoisesta tämä ei koskaan
aikaisemmin ole edes kuullut. »Te ette voi ajaa häntä työstä
pois selkään-antamallakaan, kun hän kerran on alkanut
saada palkintopalkkaa», väittää Gilbreth itse. Gilbreth on
kolmessa teoksessaan, Bricklayin g System, C o ncrete
System ja Field System (Myron C. Clerk
Publishing Co, New York ja E. T. N. Spoon, London) yksityiskohdissaan
selvittänyt menettelytapojaan. Se osa ensinmainitusta
kirjasta, joka kertoo muuraustyössä kysymykseentulevien
käsiotteiden tutkimuksista, on painosta tullut erikseen
nimellä Motion Studies.

Gilbreth huomasi tutkiessaan niitä käsiotteita, joita käytetään
tiilien muuraamisessa ja jotka pääasiassa ovat olleet
samanlaisia tuhansia vuosia, että monet niistä olivat hyvin
epäkäytännöllisiä ja ruumista liiaksi väsyttäviä, sekä että ne
sopivilla järjestelyillä voitiin parantaa. Ennen muuta olivat
muurauksen tarvesaineet, tiilet ja laasti, asetettavat niin mukavasti
työtätekevän saataville kuin mahdollista, mikä saattoi
tapahtua käyttämällä muuanta erikoisesti rakennettua rakennustelinettä
»Gilbreths Patent ScaffolcTia. Kun muurarin
aikaisemmin oli pakko joka keriä, kun hänen tuli nostaa

2.5 kiloa painava tiili, taivuttaa raskasta 70 ä 80 kilon painoista
ruumistaan melkein maahan saakka ja uudelleen kohottaa
tätä ruumi:rpäinoa, minkä täytyy tapahtua satoja kertoja
päivässä, saattoi hän nyt hyvin vähän ponnistusta vaativalla
liikkeellä käydä käsiksi tiileihin, jotka apuri asetti mukavasti
saataville, sekä siirtää ne muurattavana olevaan muuriin.
Edelleen kävi ilmi, että tarpeettoman monta liikettä käytettiin
tiilien paikoilleen asettelussa ja senjälkeen tapahtuvassa
paikan tarkistelussa. Käyttämällä riittävän juoksevaa laastia,
voitiin tiilelle antaa oikea paikkansa yhdellä ainoalla liikkeellä.
Lopputulokseksi tuli, että kun ennen oli vaadittu 18 liikettä,
tarvittiin nyt ainoastaan 5, muutamissa tapauksissa jopa vain 2.
Aikaa säästettiin myöskin sen kautta, että käytettiin niin
paljon kuin mahdollista molempia käsiä. Mutta pääasia uudistuksessa
oli kumminkin tarpeettomien liikkeiden välttäminen
sekä parannetut järjestykset.
Käyttämällä Gilbrethin muurausmenettelyä saattoi taitava
muurari muurata jopa 315 tiiltä tunnissa eli 3000 päivässä,
kun tavallinen työnsuoritus New Yorkissa on 129
tiiltä tunnissa. Saksassa ilmoitetaan työnsuorituksen olevan
yleensä 550—700, parhaissa tapauksissa 900—1000 yhdeksän
tunnin työpäiviä tehtäessä. Englannissa on se 500—1000,
poikkeustapauksissa 2000—3000, Ruotsissa ja Suomessa ilmoitetaan
sen olevan 500—600 tiiltä päivää kohti. Olisi kumminkin
mielenkiintoista saada tietää, mikä määrä tiiliä meillä
tavanmukaisesti muurataan kuukaudessa, kun kaikki työn

pysähdykset otetaan huomioon. Tämä asia voitaisiin helposti
saada selville vanhempien laskujen perustalla tai yksinkertaisen
tutkimuksen kautta.

Huomattavaa on, että normaaiidilen koko on meillä
suurempi kuin useimmissa muissa maissa, 27x13x7.5 cm
eli noin 2633 cm3. Englannissa on se 23x11.5x7.5—9 cm
= 1984—2381 cm3, Saksassa 25x12x6=5 cm = 1950 cm3,
Amerikassa 21.5x10x8.2 cm = 1763 cm3. Tiilien suuruus
eri maissa suhtautuu siis suunnilleen kuten 26:24 ä 20:20:18.

Europassa on muuan kaupunki, missä muurariammattiyhdistykset
ovat määränneet sen tiilimäärän, mikä saadaan
muurata päivässä 375:ksi yksityisissä töissä, mutta ainoastaan
275:ksi kaupungin töissä. Siis samaksi määräksi, minkä
Glbrethin muurarit muuraavat tunnissa.

Ansaitsisi tarkan tutkimisen sen seikan selvillesaanti,
onko pohjoismaissa käytetty tiilen normaalimitta sopivin.
Tapahtuuko edelleen tiilien rautatiellä kuljetus, niiden kasaaminen,
niiden kuljetus työpaikkaan oikealla tavalla vai
häviääkö tässä aikaa ja rahoja välittömästi tahi välillisesti?
Onko palkkausjärjestelmä oikea? Onko apureita sopiva
määrä ja tekevätkö nämät työtä tehokkaalla tavalla? Kuinka
ovat rakennustelineet sovitetut? Onko työn valvonta riittävä?
Kaikkiin näihin ynnä moniin muihin kysymyksiin voitaisiin
parhaiten ja täydellisimmin vastata tutkimalla Taylorin henkeen.

Mitä summia voitaisi säästää yksistään parannetuilla kuljetusmuodoilla,
selvenee seuraavasta esimerkistä.

Määrä, mitä nykyään tiiliä tuodaan Helsinkiin, on 30 ä
40 milj. vuodessa eli suunnilleen puolet siitä määrästä, mitä
koko Suomessa valmistetaan. Näitä muutetaan kivi kiveltä
vähintään 5, useinpa jopa 7 tai vielä useampia kertoja, ennen
kuin ne muurataan paikoilleen, ja kaikkein suurin osa tästä
työstä tapahtuu käsin. On kyllä ehdotettu, että tiilten muuttamisessa
käytettäisiin samantapaisia menettelytapoja kuin
nykyään käytetään niitä kuljetettaessa tiilien polttouuneihin.
Tiilet pantaisi rivittäin läjiin puulistoille tai rivitettäisi ne

muulla tavalla siten, että niihin päästäisiin alipuolelta. Näiden
alle voitaisiin silloin työntää sopivan suuruinen lauta, jonka
avulla koko rivi yhdellä kertaa voitaisiin nostaa joko käsin
tai konevoimalla. Kokeita tuontapaisilla järjestelyillä on
tehty ja patentteja otettu, mutta toistaiseksi ne eivät ole
saaneet suurempaa käyttöä käytännössä. Vaikkapa yhden
tiilen jokaisessa muuttamisessa voitaisiin säästää pennin pieni
murto-osa, niin jo tämä tekisi kaikkien kuljetusten yhteenlasketussa
summassa hyvin huomattavan määrän.

Sementtitöitä varten on myöskin olemassa hyvin
yksityiskohtaisia määritelmiä valmiina, osin Gilbrethin, ja
yllämainituissa teoksissa julkaistuina, osin myöskin Taylorin
itsensä tekeminä.

Voidakseen täydellisesti toteuttaa Taylorin järjestelmää
rakennusteollisuudessa, vaaditaan luonnollisesti hyvin laajoja
tutkimuksia, mutta vaikka se toteutettaisiinkin vain
muutamilla aloilla, niin pitäisi voida aikaansaada huomattavia
parannuksia.

Kysymyksessäolevat tutkimukset jakautuvat useille erikoisille
työnhaaroille ja ne voidaan siis suorittaa toisistaan
riippumattomina. Jos esim. on aikomus löytää oikea työntekotapa
sellaiselle työlle kuin paperoitsijan (tapiseeraajan)
työ on, niin on ensin tutkittava, mitenkä työ
nykyään suoritetaan, merkitsemällä muistiin kuhunkin yksityiseen
käsiotteeseen kuluvat ajat. Nämä aikamääräykset
ovat tehtävät useita kertoja, jotta saataisi keskiluku ja näin
saatuihin lukuihin lisätään vielä valmisteluihin, työn aikana
tarvittaviin lepohetkiin j. n. e. vaadittava aika. Voidaanko
työntekotavassa nykyään kysymykseen-tulevia käsiotteita parantaa
ja yksinkertaistukaa, tarvitaanko parannettuja tikapuita
tahi telineitä, ovatko käytetyt harjat, lastaimet, liisteri
j. n. e. parhaita ja sopivia laadulleen? Kaikki jaotellaan yksinkertaisiin
tekijöihinsä ja koetellaan erikseen, esim. liisterijauhon
laatua, sen karkeutta, liisterin keittämistä, vesimäärää,
happanemista estäviä lisiä, samoin harjojen leveyttä, paksuutta,
pituutta, karkeutta j. n. e. Sitten siirrytään tutkimaan

liisterin levitystä, kuinka tapetin tulee olla tällöin asetettu,
kuinka se sopivasti nostetaan ylös, kiinnitetään seinälle j. n. e.
Tuollaisten tutkimusten perustalla täytyy voida täysin varmasti
määrätä työajat ja palkat.

Samalla tavalla voidaan tutkia maalaustyötä. Sekoitusaineet
koetellaan kukin erikseen, pensselit ja työtapa
tutkitaan, ja lopuksi annetaan tarkat työn ohjeet, määräämällä
ajat ja palkintopalkat. Jos saan päätelmiä tehdä siitä
pienestä kokemuksesta, mikä minulla itselläni on m. m.
sisustamistöistä omassa asumuksessani, niin aikaa tuhlataan
siinä määrin tarpeettomasti, että työntekijäin palkat helposti
voisivat kohota 50 %:lla, jos he työskentelisivät täysin tehokkaasti.
Luonnollisesti tulisi tällöin tapahtua sopiva työntekijäin
valikoiminen, niin että kerrassaan mahdottomat erotettaisiin,
kun taas kunnolliset saisivat hyvinansaitun palkankorotuksen.

Järjestelmän sovelluttamiseen kuuluu edelleen, että ennakolta
otetaan selville, missä järjestyksessä yksityisten töiden
tulee toisiaan seurata ja kuinka ne jakaantuvat rakennusaikojen
osalle niin, että kaikki käy yhteen ja että tarpeettomia
keskeytyksiä vältetään.

Epäilemättä on sellainen uudistus, jota tässä ehdotellaan,
mahdollinen, vaikka sitä kohtaakin monenlaiset vaikeudet, ja
vaikka vaaditaan vuosia viepiä valmisteluja, jos tahdotaan
saada selville paras työtapa kaikille töille, talon perustuksen
kaivamisesta aina sen katonkattauksessa, rappauksessa, maalauksessa,
sen sisustamisessa tarvittavissa puusepäntöissä

j. n. e. kysymykseen tuleviin saakka.
Varmaa on, että sellaiset tutkimukset ovat hyvin edullisia
ja kiitollisia, ja että suuremmissa rakennushommissa voidaan
säästää sadoissatuhansissa, jos työn koko järjestelyssä
ja johdossa liikenäkökannat tulevat määrääviksi rinnan puhtaasti
konstruktiivisten ja taiteellisten näkökantojen kanssa.
Halvat asumuksethan on tärkeimpiä tarpeita kaikissa yhteiskuntaluokissa
ja työväen luokassa ne ovat jopa elinehtona.
Huonot järjestelyt rakennustöissä vaikuttavat yhteiskunnallisissa

suhteissa vahingollisesti myöskin senkautta, että suuren
ja vain määrättynä vuodenaikana työtä saavan ruumiillisen
työntekijä-joukon virtaaminen lisää köyhälistölaumaa. Työntekijät
ja varsinkin ammattiyhdistysten johtajat pitänee
voida saada vakuutetuiksi siitä, että tässä on kysymys sellaisista
reformeista, jotka viimekädessä ovat heille itselleen
hyödyksi. Järjestelmää voisi ehkä mukavasti kokeilla ainakin
osaksi kunnantöissä, missä yhdeltä puolen usein tuhlataan
aikaa runsaammin kuin useimmissa muissa ja missä
toiselta puolen työntekijän on vaikeampi kuin muualla kieltäytyä
alistumasta uusien määräysten alle.

Erittäinkin pohjoismaiden suurempien kaupunkien, jotka
kuuluvat maan suurimpiin työnantajiin ja vuosittain uhraavat
miljoonia rakennustöihin, katutöihin tai muihin erilaisiin
insinööritöihin, tulisi ehdottomasti alistaa näissä käytetyt
työnjärjestelyt ja johtotavat tarkan kokeilun alaisiksi. Minä
luulen, että olisi hyvin käytännöllistä alkaa tässä tutkimalla
kuljetustapoja . Näiden yksityiskohtainen tutkiminen,
alkaen rautatiekuljetuksilla ja päättyen niillä, joita
yksityiset työntekijät käyttävät kaivauksessa, kivenmurrossa
y. m. s., näyttäisi jo, että niin huomattavia säästöjä voisi
tässä saada veroa-kantavien eduksi, että varmasti tultaisiin
jatkamaan aljettua tietä, kun sellaiseen suuntaan kulkeviin
uudistuksiin on kerran päästy.
Eräässä Suomen kaupungissa mahtuu useimpiin kaupungintöissä
käytettyihin kuljetuskärryihin noin 15 % vähemmin
kuin niihin, joita käytetään yksityisissä töissä. Näin
tuhlataan yksistään tämänkautta vuosittain hyvin suuri
summa. Suuria vaikeuksia ilmenee myöskin kunnallisissa
töissä senkautta, että näissä usein on otettava huomioon humaaniset
näkökohdat. Helsingissä ja monessa muussa Suomen
kaupungissa järjestetään melkein joka talvi hätäaputöitä
työttömille. Työnjohtajat pakoitetaan silloin antamaan työtä
useammille työntekijöille kuin mitä he tarvitsevat, ja yleensä
järjestämään työt sellaisia näkökohtia varteenottaen, joilla
ei ole mitään tekemistä työn tehokkuuden kanssa, vaan pikemmin

sitä vastustavat. Kysymys, kuinka olisi ajoittainen
hätä työntekijäjoukoissa autettavissa, on epäilemättä vaikeasti
ratkaistava, mutta jos se tehdään sillä tavalla, että
liikenäkökohdat kunnan koko työntoiminnassa kärsivät, tulevat
välilliset menot siitä suuremmiksi kuin kukaan saattaa
aavistaakaan.

Kysymyksessäolevat reformit ovat ehdottomasti yhdistettävät
sellaiseen työnjohtajien ja insinöörien palkkaustavan
muutokseen, että nämät suoranaisesti saadaan innostuneiksi
saamaan työ sujumaan mahdollisimman tehokkaalla
tavalla. On tosin hyvin kunnioitettavaa, että sellaiset työnjohtajat,
joilla ei ole mitään tai hyvin vähän suoranaista
etua siitä, että työ suoritetaan hyvin, kumminkin päivästä
päivään kokevat pyrkiä siihen suuntaan. Olisi kumminkin
ihmisluonnon erinomaisuuden liika-arvioimista, jos uskottaisiin,
ettei kaikkeen tulisi kokonansa toinen vauhti, jos
kullakin työnjohtajalla olisi suoranaista osaa niistä voitoista,
mitä hän voi aikaansaada kasvaneen innon ja suuremman
huolen kautta. Minä luulen, että ei voida kieltää, etteikö
tämänkautta saataisi huomattavia säästöjä, ja että on kerrassaan
tuhlailua palkata teknillisiä johtajia virkamiestä voin
ja senkautta välillisesti antaa näille lupa katsella työtään
virkamies- eikä ensi kädessä liikemiesnäkökannalta.

Taylorin oppilas M. L, Cooke, joka tasavaltalaisen renkaan
vararikon jälkeen kolme vuotta sitten tuli Philadelphian
kaupungin yleisten töiden johtajaksi, on yrittänyt täällä
saada uudet järjestelyperiaatteet käytäntöön.

Ensimäiset vuodet ovat kumminkin pääasiassa menneet
järjestyksen aikaansaantiin kaikessa ja sen Augiaan-tallin
puhdistukseen, minkä rengas jätti jälkeensä. Mutta kun
viimeiset jäljet »graft»-järjestelmästä ovat poislakaistut, voi
Mr. Cooke antautua kokonansa jo alkamalleen järjestelytyölle
ja silloin tulee Philadelphiasta pian kaupunki, mistä voidaan
saada esikuvia tässä suhteessa. Jo nyt toimeenpannut uudistukset
ansaitsevat kaikkien edistysmielisten kunnallismiesten
huomion.

Niiden tietojen mukaan, joita sain tämän kirjan painatuksen
aikana, on tirehtöri Gooke kolmivuotisen hoitokautensa
aikana, jolloin on maksettu kaikkiaan 34,267,000 dollaria,
jo säästänyt kaupungille 3,000,000 milj. dollaria ja
säästö vuodelta 1915 lasketaan tulevan, verrattuna vuoteen
1911 1,200,000 dollaria. Tämä menoarvion aleneminen tapahtuu
samalla kertaa, kun on toimeenpantu koko joukko
parannuksia veroamaksavien hyväksi. Katuvalaistusta ja
vesijohtolaitosta on parannettu, reformeja on suunniteltu
elämiskustannusten huojistamiseksi, kuljettamalla elintarveaineita
halvemmalla pitkin raitiotielinjoja ja luomalla uusia
keskuksia kaupalle j. n. e.

Luku 5.

Järjestelyperiaatteita puutavarateollisuuteen ja metsänhoitoon
nähden. Effektiivinen ja taloudellinen maanviljelys
»ratsionellisen» tilalle.

Puutavara teollisuudessa esiintyy kyllä epätasaisuuksia
raaka-aineissa ja muissa olosuhteissa, joita on
vaikea täysin varmasti laskea ennakolta. Kumminkaan ei
ole epäilystä, etteivätkö Taylorin menettelytavat täällä ole
täysin käyttökelpoisia, ja ne ovatkin jo päässeet käytäntöön
Amerikassa, erityisemmin puusepänteollisuudessa.
Tässä, niinkuin kiviteollisuudessakin, olisi yleensä paljon
voitettavaa, jos useammassa tapauksessa kuin nyt otettaisiin
käytäntöön määrätyille tavaralajeille standarimitat, mikä paljon
helpottaisi työtoimiston toimintaa Taylorin periaatteiden
mukaan järjestetyssä puusepäntehtaassa. Mutta silloinkin,
kun tavarat suureksi osaksi ovat valmistettavat tilausten mukaan,
kuten nykyään on laita, voidaan tätä järjestelyä täällä
täydesti käyttää.

Puutavarateollisuutta tarkoittavan tieteellisen järjestelytyön
täytyy alkaa metsien hoidolla. Huolimatta
niistä suurista edistyksistä, mitä on tehty siitä ajasta lähtien,
jolloin »järkiperäinen» metsänhoito ensi kerran otettiin käytäntöön,
usein hyvin kaavamaisine tapoineen, on täällä edelleen
suunnattoman paljon tehtävää, ennenkuin on päästy
sille asteelle, että voidaan metsien sanoa olevan sellaisen
mielenkiinnon esineinä, minkä niiden pitäisi voida osallensa
vaatia meidän arvokkaimpana kansallisomaisuutenamme.
Vielä on työssä kerrassaan liian pieni henkilökunta metsien

hoitamisessa. Ei ole näin ollen mahdollista ottaa yksilöllisesti
huomioon kaikkien yksityisten puiden ja puuryhmien lisäkasvuseikkoja,
mikä olisi välttämätöntä täysin tehokkaalle
metsänhoidolle.

Jos metsässä järjestetään kaato kunnollista suunnitelmaa
noudattaen, voidaan usein tulos saada kolmenkertaiseksi
entiseen verraten. Ei riitä, että vain silloin tällöin otetaan
joku määrätty puumäärä tai kaadetaan »kypsä» metsä. Suurempienkin
puiden tulee usein saada jäädä seisomaan paikalleen,
jos ne ovat täydessä kasvuvoimassaan, mutta kaikki
se, joka kasvaa hitaasti tai on arvokkaampien puiden esteenä,
on otettava pois. Kuten tehtaassa valikoidaan muista erilleen
työkykyiset ja näitä innostutetaan palkintopalkoilla y. m.,
tulee myöskin hyvien puiden elämisehtoja kaikilla tavoin
parantaa. Niiden tulee saada kasvaa, tarvitsematta taistella
maasta ja valosta, sillä nämät ne, puumääränsä voimakkaan
lisäämisen kautta, työskentelevät tehokkaasti metsän arvon
kohottamiseksi.

Varsinkin valtion metsiin ja valtion muihin suurempiin
tiloihin nähden olisi varmasti hyödyllistä, jos paljon suuremmassa
määrässä kuin nykyään tapahtuu, koetettaisiin niiden
hoitoa innostuttaa pyrkimään korkeimpaan mahdolliseen tulokseen,
tekemällä tavalla tai toisella tämä osalliseksi tuloista,
antamalla tälle jonkinlaisen palkintopalkan, menettelytapa,
joka voimakkaimmin kuin kaikki muut kiihoittaa parannuksiin
pyrkivää harrastusta. Kuvaavata nykyään vallitsevalle
järjestelmälle on esim. se tosiasia, että Suomen valtion metsänhoitajat
saavat itse kustantaa matkansa hoitopiirissään, ja
että siis heidän tulonsa tulevat sen pienemmiksi, mitä innokkaampia
ja toimekkaampia he ovat. Nämät virkailijat, jotka
siis saavat jonkinlaisen palkinnon mukavuudesta, ansaitsevat
todellakin suuren tunnustuksen, kun he kumminkin monessa
tapauksessa osoittavat niin suurta innostusta virkamiestoiminnassaan.

Että olot Suomen kruununmetsissä kumminkin antavat
aihetta toivomuksille, mitä nimittäin naiden hyväksikäyttämisen

--

73

voimaperäisyyteen tulee, selvenee siitä, että vuotuinen
lisäkasvu lasketaan nousevan noin 6 miljoonaan kuutiometriin,
kun taas kaato on ollut korkeintaan 2,5 miljoonaa, siis
vähemmän kuin puolet. Suureksi osaksi riippuu tämä tosin
siitä, että monen metsän kaukainen asema tekee vaikeaksi
vähemmin arvokkaan puuaineen hyväksikäytön. Yksityismetrissä
vastannee kaato keskimäärin ainakin lisäkasvua,
mutta se on hyvin epätasaista. Useassa tapauksessa tapahtuu
metsän hävittäminen ja tulojen epätäydellinen hyväksikäyttäminen
samanaikaisesti.

Tässäkin on kaikkien töiden tutkiminen ulotettava pienimpiin
yksityiskohtiin saakka, voidakseen siten määrätä
työtavan. Jos me otamme esimerkiksi sellaisen usein esiintyvän
työn kuin halkojenhakkuun, niin suoritettanee
tätä tuskin koskaan niin, etteikö huomattavaa tuloksen
lisäystä voisi aikaansaada. Kun minä itse olen harjoittanut
halkojen pilkkomista ja niiden kantoa ruumiinharjoituksenani,
on minulla tässä jonkun verran omaa kokemusta. Meillä
käytetty kirveenmalli on sama, joka esiintyi jo tuhansia
vuosia takaperin nuoremman rautakauden aikana. Se on
jonkinlainen yleistyökalu ja semmoisena kelpaava hiukan
joka työhön, mutta ei täysin sovelias mihinkään. Jos on
kysymyksessä puiden kaato, jolloin yksityisten iskujen on
leikkauduttava niin pitkälle kuin mahdollista puun syihin,
olisi kait etusija annettava leveämmille, ohutteräisille kirveille,
ja halkojen pilkkomisessa, mikähän on pääosana halkojenhakkuutyössä
tarvittaisiin kait kirvestä, joka kiilan
tavoin tunkeutuisi syiden väliin ja samalla kääntäisi ne syrjään.
Usein voitaisiin välttää sitä epämukavaa, alastaivutettua
asentoa, joka nyt on tavallinen halkojenhakkuussa,
jos käytettäisi jotakin soveliasta alustaa haloille. Myöskin
halkojenkanto, mikä meidän kaupungeissamme vielä suuremmaksi
osaksi tapahtuu inhimillisen työvoiman avulla, tehdään,
sivumennen sanottuna, erittäin harvoin kyllin käytännöllisellä
tavalla. Painon annetaan levätä olkapäillä, vaikka kanto
on kumminkin helpointa, jos paino suureksi osaksi saa levätä

pään varassa, mikä voidaan aikaansaada käyttämällä sellaisia
otsahihnoja, jotka Kanadassa ovat käytännössä pitempiä
matkoja kannettaessa. Halkopaarien tulisi edelleen olla sellaisia,
että pilkotut puut voitaisiin niihin panna ja niistä poisottaa
vähimmällä vaivalla. Hakatessa suurempia halkomääriä
kannattaa luonnollisesti käyttää sähkökoneita ja muita koneellisia
apuneuvoja, jommoisia kumminkaan ei ole saatavissa
halkoja metsässä hakatessa. Me huomaamme siis,
että niinkin yksinkertainen työ kuin halkojen hakkuu vaatii
oman tieteensä, missä on paljon tehtävää.

Puiden kaataminen, kuoriminen, uittaminen, maalle
nosto ja muut kuljetukset, varastoonpanot j. n. e. ovat samalla
tavalla kohta kohdaltaan tutkittavat, jotta kaikkia
varten löydettäisiin parhain työtapa.

Uudistuspyrkimykset pääelinkeinon, maanviljelyksen,
alalla kulkivat jo vuosikymmeniä sitten monessa suhteessa
siihen suuntaan, mistä tässä on kysymys. Muistuu mieleeni
sellaiset toimenpiteet kuin koelypsyt ja sen yhteyteen
kuuluva huonomman karjan erottaminen siinä tarkoituksessa,
että saataisiin karjasta mahdollisimman tehokas maidon tuotanto,
maidon maksu rasvapitoisuuden mukaan meijereissä,
kylvön jalostaminen, osuustoiminta ja monenlaatuinen konsulenttitoiminta,
kaikki tarkoittaen aikaansaada selvityksiä
niistä seikoista, jotka ovat mahdollisimman parhaiden taloudellisten
tulosten ehtoja ja joista riippuu tähän tarvittava
järjestely. Ne valtion laitokset, jotka Amerikassa ja Kanadassa
suorittavat maanviljelystä ja siihen liittyvää neuvonantotoimintaa
koskevien kysymysten tutkimisia, esittävät
tehokkuusmiehet usein esimerkeiksi laitoksista, jotka suurimmalla
menestyksellä pyrkivät samaan suuntaan kuin he
itse, ja jotka jopa muutamissa suhteissa voidaan ottaa esikuviksi
teollisuuslaitoksille.

On kumminkin selvää, että yllämainitunlaiset tutkimukset
voidaan suorittaa käsittäen vielä yksityiskohtaisemmin
maanviljelyksen, tämän niin erikoisesti monimutkaisen toiminnan
kaikki eri kohdat. Me olemme saaneet tarpeeksi

siitä »järkiperäisestä» maanviljelyksestä, jossa oli annettu
kaikkiin oloihin soveltuva resepti kasvuvuorosta, peltomaan
tavottamisen-ansaitsevasta laadusta ja niistä muista idealioloista,
joita kehoitettiin luomaan. Maanviljelyksessä on yhtä
vähän kuin missään muussakaan taloudellisessa toiminnassa mitään
kerta kaikkiaan hyväksyttyjä idealeja, vaan on probleemi
yksilöllinen, kun on mukauduttava kullakin paikkakunnalla ja
kunakin aikana vallitseviin olosuhteisiin. Päämääränä tulee
olla ennen kaikkea taloudellisten tulosten aikaansaanti.

Muuan etevä maanviljelijä Suomessa, joka on kehityksensä
saanut Ruotsissa, väitti, että niiden suurempien tilojen
joukossa sillä seudulla, missä hän oleskeli opiskeluaikanaan,
ja joita yleensä pidettiin hyvin järkiperäisesti hoidettuina
ja hyvin viljeltyinä, tuohon aikaan tuskin oli muuta kuin
yksi, jossa voitiin puhua todellakin tuottavasta maanviljelyksestä.
Niitä syitä, jotka siellä aikaansaivat kannatta vaisuuden,
voitiin myöskin pitää aivan poikkeuksellisina. Hoito oli
erikoisesti suunnattu tuottamaan mainioita siitoseläimiä, joilla
oli mahdollisimman suuri maidonanti, huolimatta siitä, johtiko
tämä maidontulo tilalla käytetyissä ruokkimisoloissa
taloudellisesti edullisiin tuloksiin vai eikö. Ja voitto saatiin
myymällä näitä normaalioloissa ehkä voittoa-tuottamattomia
lypsykoneita muille — suureksi osaksi kannattamattomille
maanviljelys tiloille.

Todennäköisesti oli tämä kuva jonkinverran liioteltu ja
joka tapauksessa lienee olosuhteissa nyt tapahtunut huomattava
parannus. Suomeen nähden on t:ri J. E. Sunila äskettäin
toimeenpannut mielenkiintoisen tutkimuksen maanviljelyksen
tuotantomäärästä eri osissa maata. Tutkimus osoittaa,
että tämä on keskimäärin 4,16 % aktiivisesta pääomasta,
mikä lienee jonkinverran korkeampi kuin keskimäärä sivistysmaissa.
Ne tilat, jotka ovat voimaperäisemmin hoidettuja,
eivät säännöllisesti ole enimmän tuottavia, mutta sensijaan
on nettovoitto suorassa suhteessa tilan nautaelukkain lukuun.
Jos mukaan lasketaan metsänhoito, tulee nettovoitto keskimäärin
vain 3.81 %:ksi aktiivisesta pääomasta.

Tälläkin alalla voi ainoastaan tarkka tieteellinen tutkimus
aikaansaada parannuksen vallitseviin epäkohtiin. Jo
nyt on Tanskassa ja muualla tehty hyvin pitkäaikaisia, yksityiskohtaisia
tutkimuksia taloudellisimman ruokitsemistavan
selvillesaamiseksi, siis pyritty panemaan »järkiperäisen» maitotalouden
sijalle taloudellinen, effektiivine n maitotalous.
Erityisen tärkeätä olisi, että määrättäisiin maanviljelyksen
alalla niin paljon kuin mahdollista kaikkien siinä
tavattavien töiden kustannukset , esim. mitä maksaa
eri paljon painavien ja erilaatuisten kuormien kuljetus
eri kaltevia teitä tai eri pitkiä matkoja ajettaessa j. n. e. Jos
joltakin maanviljelijältä kysytään, kuinka suureksi hän arvioi
kuorman kuljetuksen joltakin kauempana sijaitsevalta pellolta
kartanolle, niin varmasti hän useimmassa tapauksessa
vastaa, että on mahdotonta tätä tarkkaan määrätä, kun työt
»käyvät toisiinsa» ja kun osan ajotöistä suorittavat talon omat
hevoset ja oma väki, toisen taas torpparit ja päiväpalkkalaiset.
Yleensä on moneen maanviljelijään juurtunut se ajatus, että
eräät luonnossa suoritettavat työt ovat mahdottomia rahassa
arvioitaviksi. Mutta siitä, jota ei numeroilla arvioida, luodaan
tavallisesti myöskin aivan väärä mielikuva. Senvuoksi
eivät maanviljelijät esim. tiedä, minkä matkan päässä talossa
uutisviljelykset lakkaavat olemasta kannattavia sen kautta,
että lannan ja sadon kuljettamisesta koituvat lisääntyneet
kustannukset nielevät voiton, niinkuin he eivät tiedä, mikä
määrä työntekijöitä, vetojuhtia j. n. e. on välttämättä tarvittava
suurimmalla menestyksellä viljeltäessä jotakin pinta-alaa.
Myöskin kulutukseen nähden otetaan sellaiset tarveaineet,
jotka saadaan luonnossa, aivan liian vähän laskelmissa
huomioon. On maanviljelijöitä, jotka, muuten tarkasta kirjanpidostaan
huolimatta, ottavat vähän tai ei lainkaan huomioon
sitä, mikä kulutetaan heidän omassa perheessään.
Hyvin harvoissa tapauksissa merkitsee tilanomistaja kirjoihin
itsellensä liikkeenjohtajana tulevan palkan. Senvuoksi
ei myöskään täysin ymmärretä täällä arvioida omaa aikaa,

ja palveluksessaolevienkin aika lasketaan liian alhaiseksi rahassa

--

77

määrättynä. Maanviljelijälle, joka haluaa pyrkiä nykyaikaiseen
suuntaan, olisi hyödyllistä alkaa laskea, mitä hänen
oma, hänen työnjohtajansa ja kaikkien hänen työntekijäinsä
aika maksaa tunnissa sekä tehdä samallaisia laskelmia hevosiin,
työkaluihin ja koneisiin nähden. Puimakoneesta esim.,
jota käytetään ainoastaan lyhyemmän ajan vuodessa, voidaan
tuntia kohti tuleva kustannuslaskelma helposti tehdä
ja tämä menoerä olisi niin hyvin yksityisten kuin osuuskuntien
välttämätön tuntea. Jos aljetaan tuollaisilla nykyisten
kustannusten tarkoilla laskelmilla, niin huomataan, että
nämät monessa tapauksessa ovat suhteettoman korkeat,
verrattuina aikaansaatavaan tulokseen, s. o., että maanviljelys
näissä puolissaan ei ole kannattavaa. Kun ollaan
totuttu ajattelemaan tavanmukaisella epämääräisellä tavalla,
tultanee ehkä väittämään, että väitteemme on vain joku teoreettinen
arvelu, ja että kaikki ehkä kumminkin saattaa olla
tuottavaa, vaikkakin moni yksityisosa näyttää päinvastaista.
On kumminkin selvää, että tämä ei ole mahdollista, ellei
maanviljelyksen toiset puolet anna voittoa, mikä korvaa
toisilla tahoilla ilmenevät tappiot. Usein tilan metsänhoito
saa täyttää puuttuvat summat, ja silloin kuvitellaan, että
tilalla on tuottava maanviljelys, vaikka ehkä sen koko voittona
ovat ne ravintoaineet, niitä omistaja käyttää perheessään, ja
hän saa oman työnsä korvaukseksi ja tilan korkoihin sekä
muihin menoihin rahoja yksinomaan vain metsästä, mihin
tosin useassa tapauksessa tulee lisäksi se ansaitsematon voitto,
mikä johtuu maaomaisuuksien yleisestä arvonnoususta. Monet
järkiperäisten tapojen perustalla parhaimmin hoidetut
maanviljelystilat saattavat olla puhtaasti taloudellisilta näkökannoilta
katsottuina varsin kalliita yksityishuveja omistajilleen.

Katsoen kaikkiin niihin yksityisiin töihin, jotka esiintyvät
maanviljelyksessä, voi työntiede luonnollisesti tulla
tässä sovellutetuksi. Kuten jo huomautettiin, ei edes niin
yksinkertaisia töitä kuin kaivamista ja halonhakkuuta tehdä
koskaan oikealla tavalla. Kun työntiede sovellutetaan täällä,

voidaan usein saada kaksin- tahi kolminkertainen tulos.
Kyntämistä, äestämistä, viljan korjaamista, puimista ja
kaikkia muita maanviljelystöitä tulisi samalla tavalla tutkia,
suoritettakoonpa ne käsin tai koneella, niin että~ kaikkialla
voitaisiin löytää parhain mahdollinen työntekotapa. Tässä
olisi alati tehtävä vertailevia laskelmia eri tavalla suoritettujen
töiden tuottamista kustannuksista. Koe viljelyksiä
olisi tehtävä paljon laajemmassa määrässä kuin nykyään
tehdään, parhaimpien viljelystapojen määräämiseksi. Suuren
osan näistä tutkimuksista voisivat suorittaa valtion laitokset
tai voitaisiin niitä tehdä maanviljelysseurojen toimesta
yhteistiliin. Jos niitä tekevät yksityiset maanviljelijät, niin
voidaan työ jakaa monelle eri henkilölle, täällä kun kilpailu
on mitätön ja joka suhteessa paljon pienempi kuin teollisuusmaailmassa.
Kokemusten vaihto tapahtuu näin ollen alati
yksityisten maanviljelijäin kesken kaikkien yhteiseksi hyväksi.

Jo nyt on olemassa viljelystiloja, jotka ovat hyvin mallikelpoisesti
hoidettuja erinäisiin työnosiin nähden, mikä riippuu
siitä, että omistaja tai johtaja on innostunut johonkin
erikoiseen spesialiteettiin, esim. karjataloudesta saatavan tuotannon
kohottamiseen, salaojituksen parhaimpaan tapaan,
käytännöllisiin maalaisrakennuksiin, hyviin työkaluihin, tai
rehun tehokkaaseen hyväksikäyttöön. Aluksi voidaan siis
heiltä saada tietoja tähänastisista parhaimmista maanviljelystavan
esikuvista, ja voidaan näihin perustuen koettaa edelleenkin
parantaa kaikkia numeroita. Varmasti tulee käymään
selville, että täälläkin ansaitsisi käyttää paljon useampia
työnjohtajia kuin nyt. Mutta ennen muuta on varmaa, että
laskemisia olisi tehtävä paljon suuremmassa mitassa
kuin nykyään. Sanotaan, että isännän jalka höystää pellon,
mutta minä luulen, että nykyään paljon suuremmalla syyllä
voitaisiin tehdä sananparsi, että »isännän laskemistyö höystää
hänen lompakkonsa», jos hän nimittäin osaa tehdä tämän
työn oikealla tavalla.

Jo nyt ilmenee, kuten jo olemme huomauttaneet, se
pyrkimys kaikkialla, että tehdään normeja , sekä pyritään

pääsemään niitä niin lähelle kuin mahdollista. Niinpä
esimerkiksi maitotuotantoon nähden tietää jokainen eteenpäinpyrkivä
maanviljelijä, mitkä maidonantiennätykset kunkin
erikoisen rodun parhaimmat lehmät ovat saavuttaneet,
ja rinnan näiden ennätysten kanssa, jotka semmoisenaan antavat
yksipuolisen kuvan lehmän ekonoomisesta suorituskyvystä,
aljetaan myöskin pyrkiä siihen, että saataisiin tietää,
minkälaiset ovat kustannukset sen ruokinnasta ja muusta
hoidosta. Peltomaan tuotannossa pannaan yleensä vähemmin
huomiota ennätystuloksiin, ja kumminkin on täällä ero
ennätysten ja sen - välillä, mitä yleensä saavutetaan, vielä
suurempi kuin maitotalouden alalla. Jo jalostetun siemenen
käyttö aikaansaa usein huomattavan lisäyksen sadossa, ja
samalla tavalla voivat lannanhoito, viljelystapa ja kaikki ne
lukuisat asianhaarat, jotka määräävät peltomaan hedelmällisyyden,
aikaansaada niin vaihtelevan sadon, että ei ole ihmeellistä,
jos joku maanviljelijä saa ei ainoastaan kaksin-,
vaan toisinaan jopa viisin- tai kymmenkerroin enemmän
kuin joku toinen.

Esittäkäämme tässä myöskin muutamia numeroita Amerikasta.
Vehnäsato Yhdysvalloissa, keskimäärin noin 14
bushelia acrea kohti (12.6 hl hehtaaria kohti), on vain 28
pros. standarituotannosta, joka on 50 bushelia, s. o. 45 hl
hehtaaria kohti. Puuvillatuotannon tehokkuuden arvellaan
olevan vain 17.5 pros. siitä, mitä se voisi antaa parhaimmin
kylvettäessä, sopivimmin lannoitettaessa ja järjestelmällisesti
viljeltäessä. Perunasato Yhdysvalloissa on keskimäärin 96
bushelia acrea kohti, eli noin 86 hl hehtaaria kohti. Alin
keskiluku, Kansasissa, on 65 bushelia, korkein, Wyomingin
valtiossa, 200 bushelia acrea kohti. Viimemainittu korkea
keskiluku riippuu yksinomaan yhden ainoan miehen ponnistuksista,
joka on kohottanut perunasadon pelloillaan 1000
busheliin acrea kohti, eli noin 900 hlraan hehtaaria kohti.
Keskisato Suomessa on 90—100 hl, Ruotsissa ,120 hl. Jos
puolta Wyomingin perunanviljelijän tuloksesta, eli 500 bushelia
acrea kohti katsotaan esikuvalliseksi, vastaa keskiluku

Yhdysvalloissa 19 ja keskiluku Kansasissa 13 %:n tehokkuutta.

Nämät numerot olen lainannut Emersonilta, jolle vertailu
standardien eli esikuvien kesken on yksi tärkeimpiä
kohtia tehokkuuspyrkimyksissä. Menettelytavalla on kumminkin
vaaransa ja se voi johtaa selviin mahdottomuuksiin,
jos se johdetaan liian pitkälle. Voidaan näet helposti tulla
samantapaisiin laskelmiin, kuin tuli se kokematon maanviljelijä,
joka halusi antautua kananhoitoon, ja teki seuraavanlaisen
laskelman: Kana munii vuosittain niin ja niin
monta munaa, joista taitava kasvattaja voi haudottaa niin
ja niin monta kananpoikaa; lähtien tästä työnsaavutuksesta
norminansa, tuli hän siihen lopputulokseen, että hänen kanatarhaansa
kuuluisi muutaman vuoden kuluttua useita satoja
tuhansia kanoja, ja hän itse olisi miljonääri!

Mallit semmoisinaan ovat kyllä hyviä, mutta niitä on
käytettävä suurella arvostelukyvyllä. Taylor itse ei yleensä
ota esikuvia kuten valmiiksitehtyjä vaatteita ulkoapäin,
vaan hän vaatii, että jokaisessa tapauksessa on itse tutkimalla
otettava selville, mikä on oikea ja taloudellisesti edullisin
metoodi vallitsevissa olosuhteissa. Varsinkin maanviljelyksessä
on kaavoihin nojautuminen mahdotonta, kun kaikki ne
olosuhteet, mistä tulos riippuu, vaihtelevat niin suuresti eri
paikoilla.

Muuan mieltäkiinnittävä tutkimus Yhdysvaltojen farmarien
taloudellisista oloista, mistä tehdään selkoa maanviljelysdepartementin
vuosikirjassa vuodelta 1912, osoitti, että kun
vuosivoitto eräissä tutkituissa farmeissa oli suorassa suhteessa
lehmien lypsämiskykyyn, niin kävi selville, että tuottavimmat
pienet maanviljelystilat eivät olleet suinkaan ne, joilla
oli suurin sato, vaan ne, jotka antoivat keskisadon tai hiukan
sen yli. Edellisissä oli siis, pyrittäessä saavuttamaan »malli»saavutuksia,
annettu kustannusten nousta suuremmassa suhteessa
kuin tulojen. Eri farmeihin uhrattu työmäärä oli
hyvin vaihteleva. Saman sadon tuottavissa ja suunnilleen
samantuloisissa farmeissa saattoi viljelykseen acrea kohti

käytetty työ suhtautua kuten 19:26, työ karjansiittämisessä
kuten 8.3:28.6 ja työ erinäisissä tehtävissä kuten 7:32.

Ainoastaan tarkka tutkiminen voi osoittaa, mikä kussakin
yksityisessä tapauksessa on kannattavaa. Taylor-miehet
ovat teollisuuden alalla osoittaneet, että kannattaa tuollaisia
tutkimuksia tehdä, huolimatta siitä lisääntyneestä henkilökunnasta,
minkä toteutettu työnjärjestely vaatii, ja että
tuotannon entiseen verrattuna kaksin- tai kolminkertainen
lisäys, mikä tästä on seurauksena, ei alenna liikkeen kannattavaisuutta,
vaan päinvastoin huomattavasti sitä kohottaa.
Eiköhän saman voitane laskea pitävän paikkansa myöskin
maanviljelykseen nähden?

--

Luku 6.

Järjestelmällinen työnjärjestely rautatieliikkeessä.

On harvoja aloja, missä uusia metoodeja voisi suuremmalla
edulla käyttää kuin rautatieliikkeessä. Huomiota
tähän kysymykseen on m. m. kiinnittänyt eräs valtioiden
välinen komissioni, joka vuonna 1910 asetettiin Yhdysvalloissa
ottamaan selville, voitiinko Amerikan rautateille sallia
oikeutta korottaa rahtitaksoja. Tutkijalautakuntaan kuului
suuri joukko asiantuntijoita niin Taylorin kuin Emersonin
koulukunnasta sekä myöskin liikkeenharjoittajia, rautatiemiehiä,
työmiehiä j. n. e. Tehokkuusmiehet selittivät jyrkästi,
että siinä tapauksessa, jos rautatiehallitus toimeenpanisi kaikki
ne uudistukset, mitkä sisältyvät systemaattiseen työnjärjestelyyn
nykymielessä, rahtien korotus osoittautuisi aivan tarpeettomaksi,
sillä rautatiet saisivat joka tapauksessa huomattavasti
parantuneet tulot. He antoivat komissionille koko
joukon tietoja todistaakseen väitteitään ja suuntasivat samalla
ankaran arvostelun rautatiehallituksia vastaan. He huomauttivat
tässä m. m., että innostus uudistuksiin rautateillä on
paljon heikompi kuin teollisuuslaitoksissa. Näiden jälkimäisten
on alati oltava tekemisissä voimakkaiden kilpailijoiden
kanssa, jotka pakoittavat heidät kulkemaan eteenpäin,
jos mieli välttyä sortumasta olemassaolon taistelussa, jotavastoin
rautateillä on usein erikoisissa maanosissaan jonkinlainen
liikenteen monopooli, yksinoikeus. Heidän metoodinsa,
huomauttivat tehokkuusasiantuntijat, ovat senvuoksi, varsinkin
mitä tulee inhimillisen työn käyttöön, erittäin vanhanaikaisia,
melkein samoja, niin väitti Mr. Towne, jotka

ilmenivät vanhoilla egyptiläisillä, tai joita nämät olisivat
käyttäneet — jos heillä olisi ollut rautateitä.

Muiden esimerkkien joukosta mainitsivat asiantuntijat,
kuvatessaan rautateiden tehotonta työntekotapaa, järjestelmän
tai oikeammin sanoen sen olemattomuuden, mikä
tulee näkyviin matkustajain matkatavarain lastauksessa ja
purkauksessa. Sitä käsitellään huonosti ja usein vahingoitetaan,
ja vain poikkeustapauksissa on käytetty mekanisia
apuneuvoja siirtämään sitä mukavammin ja varovammin.
Vielä tärkeämpää olisi kumminkin, huomauttivat asiantuntijat,
keksiä oikeat menettelytavat siirrettäessä rahtitavaraa
sitä lastatessa ja purettaessa. Miljoonia tonneja siirretään
joka päivä Amerikassa suurimmaksi osaksi käyttämällä
vain käsien apua, kun kumminkin sopivien nostolaitteiden
käyttö aikaansaisi, että työnsuoritus tapahtuisi sekä paremmin,
nopeammin että halvemmin.

Rautateitä hallitaan kauttaaltaan sotilaallisella tavalla
siten, että ylemmät käskijät laativat määräykset, jotka sitten
kulkevat edelleen käskynalaisille. Tuskin missään on täydellisemmin
sovellutettu sitä menettelytapaa, jota käytetään
Taylor-järjestelmässä, missä määräyksiä antavat funktsionäärit,
joilla kullakin on huolehdittavana vain määrätty osa
työstä, ja joiden vastuunalaisuus ulottuu vain tähän tavalla,
mikä jo on selvitetty kuvattaessa Tabor-konepajaa.

Mutta ennen kaikkea olisi, Emerson-ryhmän asiantuntijain
mielipiteen mukaan, rautateiden koetettava yhä useammassa
tapauksessa laatia standardeja eli malleja
kaikkia niitä erilaisia töitä varten, jotka näiden toiminnassa
ilmenevät, kuten materiaalien kunnossapitoon, ratojen hoitoon,
hiilenkäyttöön j. n. e. nähden. Veturien ja vaunujen
korjauskustannukset ovat monilla rautateillä noin 20 % kaikista
menoista. Santa Fe-rautatiellä saatiin, Emersonin tiedonannon
mukaan, konevaraston korjauksiin ja uudistuksiin
menneet kustannukset neljässä vuodessa alennetuiksi
487 170 dollarista 290809 dollariin, menot veturia kohti 339.96
dollarista 157.11 dollariin ja menot yksikköä kohti 0.0132

dollarista 0,0053 dollariin. Useimmissa Amerikan rautatiekonepajoissa
on tehokkuus korkeintaan 50 prosenttia. Eräässä
veturikonepajassa onnistuttiin saamaan tuotanto kaksinkertaiseksi
sovittamalla työkoneet toisin ja järjestämällä työ
toisella tavalla, samalla kun menot työstä olivat pienemmät
kuin ennen. Eräässä konepajassa maksettiin työpalkkoina
4 kertaa enemmän kuin mitä työ tehtyjen laskelmien nojalla
ansaitsi.

Rautateiden kunnossapito- ja korjaustöistä
maksettiin usein kolme kertaa enemmän kuin oli syytä.
Tavallisesti täällä ei ennakolta tehdä minkäänlaisia laskelmia,
mitä työ tulee maksamaan. Amerikalaiset insinöörit esittivät
tapauksia, missä oli käytetty yhdeksän kertaa enemmän
työtä kuin olisi tarvittu. Tämä väite perustuu tehtyihin
tutkimuksiin. Kysymyksessä oleva ennätys on kait usein
lyöty muissa maissa.

Rautateiden liikenteessä, mikä vaatii noin 50 %
niiden kokonaismenoista, tapahtuu m. m. alituista tuhlailua
polttoaineessa . Riittävästi opetettaessa voidaan polttoaineen
kulutus supistaa puoleen. Santa Fe-rautatiellä tultiin
seuraavaan tulokseen: uudestijärjestelyn alussa oli hiilimenekki
291 engl. naulaa 1000 veturitonnikilometriä kohti.
Aluksi onnistuttiin aikaansaamaan sellaiset alkeelliset muutokset,
että polttoainemenekki aleni 239 naulaan. Chicago—Milwaukee—Saint Paul
rautatieltä saatiin tieto, että siellä
käytettiin ainoastaan 175 naulaa. Kun nyt tehtiin tutkimuksia
dynamometrivaunulla, tultiin tulokseen, että polttoaineen
menekki voitiin alentaa 80 naulaan. Insinöörit epäilivät
mitä kauimmin noin suuren parannuksen mahdollisuutta
ja uskoivat, että määräyksessä täytyy olla joku virhe.
Monta kertaa tehdyt tarkistustutkimukset osoittivat kumminkin,
että tarvittavan polttoaineen paino oli 78—80 naulan
välillä, siis vähemmän kuin */3 alkuperäisestä
polttoainemenekistä.

Kuten jo mainittiin, ovat lastaus- ja purkausmenettelytavat
Amerikassakin hyvin epätäydellisiä

tai, kuten tehokkuusinsinöörien on tapa sanoa, »samoja kuin
faaraoiden aikana». Myöskin tarvesaineiden ostohinnat
ja niiden käyttö antoi sijaa huomattaville parannuksille.
Samaten on tavarain kuljetuksessa laaja uudistusten
kenttä.

Suuri etu rautatieliikkeessä, verrattuna moniin muihin
inhimillisen toiminnan muotoihin, on siinä, että eri rautatiet
voivat yhdessä työskennellä, saadakseen selville
kussakin työn yksityisessä osassa kysymykseen tulevan
alhaisimman mahdollisen kustannuksen, kun nämät, kuten
jo huomautettiin, yleensä eivät suoranaisesti kilpaile keskenään.
Katsoen siihen laajaan työhön, mikä vaaditaan selvitettäessä
kaikkien rautatieliikenteessä kysymykseen tulevien
töiden yksityiskohtia, olisi myöskin toivottavaa, että
nämät tutkimukset jakautuisivat eri rautateiden osalle. Ensimäisenä
on määrättävä, mitkä ovat nykyään alimmat menot
jollakin rautatiellä, jotta sitten voitaisiin selvittää, missä
määrin nykyisiä metoodeja voidaan parantaa ja kehittää.
Tilasto n tulee tulla paljon täydellisemmäksi kuin nyt,
ja välittömämmin käytännöllistä hyötyä tarkoittavaksi. Nyt
se on usein laadittu sillä tavalla, että siitä ei voida saada kaikkia
haluttuja tietoja. Tunnetaan esim. junakilometri määrä,
mutta on vaikea saada selville veturikilometrimäärä
, mikä saattaa olla täysin yhtä tarpeellista,
j. n. e.

Amerikan rautatiet ovat epäilemättä suureksi osaksi järjestetyt
tehokkaammiksi kuin monet rautatiet Europassa.
Kumminkin väitettiin keskustelun aikana mainitussa komissionissa,
että ainoankaan Amerikan rautatien ei voitu vielä
sanoa toteuttaneen sellaista tieteellistä työnjärjestelyä, mihin
olisi sisältynyt kaikkien niiden erilaisten työn puolien parhaimpain
mahdollisten metoodien selville'otto, jotka esiintyvät
rautatieliikenteessä. Muutamat rautatiet ovat ennättäneet
pitkälle jollakin erikoisalalla, mutta mikään ei ole toteuttanut
uudistuksia johdonmukaisesti kokonaisuudessaan. Vertailujen
kautta tullaan kumminkin, kuten yllä huomautettiin,

jo erittäin hyviin tuloksiin uudistusmahdollisuuksista. Eräässä
rautatiemiesten kokouksessa sattui seuraava hauska tapaus:
muuan asiantuntija totesi, että 35 dollarin meno voitiin pitää
normaalisena vaunujen korjauksesta vuotta kohti. Mr
Turner, Pittsburg & Erie-rautatien päällikkö, suuttui kuullessaan
tämän tiedon ja selitti, että nyt oli aika tullut todistaa
näille herroille, että he esittivät perusteettomia väitteitä.
Lähemmin tutkittaessa huomattiin kumminkin, että vastaava
numero hänen omalla rautatiellään oli 31.01 dollaria vaunua
kohti, siis alempi kuin ilmoitettu luku. Samalla rautatiellä
oli veturien korjauskustannus (veturit olivat raskasta ja
suurta tyyppiä) ainoastaan 1200 ja 1500 dollarin välillä vuodessa.

Kun nyt näiden tulosten perustalla, joita oli saatu niistä
rautateistä, missä tehokkuus on jossakin erityisessä kohdassa
suurin, laadittiin standardimäärä t kaikille rautateillä
tuleville erilaisille menoille, tultiin siihen loppuväitteeseen,
että erotus näiden standardilukujen ja todellisten kustannusten
välillä nykyään Yhdysvaltain rautateillä on niin suuri, että
vähintäin 1 miljona dollaria päivässä tahi 300 ä 400 miljoonaa
dollaria vuodessa tuhlataan puuttuvan tehokkuuden
vuoksi.

Ylläesitetyt tiedot ovat suurimmaksi osaksi otetut siitä
sisältörikkaasta esityksestä edelläpuhutun komissionin toiminnasta,
jonka new yorkilaisen aikakauslehden Engineering
Magazinen kustannuksella L. D. Brandei s julkaisi vuonna
1911 nimellä Scientific Management and Rail-
r o a d s. Vertaa myöskin C. B. G o i n g'in kirjoitussarjaa
TheMethods of the Sant a-F e Engineering Magazinessa,
voi. 36 ja 37, julkaistu myöskin kirjan muodossa.

Tämä huomiota herättävä väite rautateiden varojen
tuhlauksesta, mikä ilmeni niin jyrkässä ja päättävässä muodossa,
oli omiansa herättämään suurta huomiota ja siitä
keskusteltiin innokkaasti Amerikan sanomalehdistössä, mutta
se sai osakseen myöskin monelta taholta vilkasta vastaanväittelyä.
Tässä väittelyssä ilmenneistä kirjoituksista sisältyvät

--

87

tärkeimmät kohdat aikaisemmin mainittuun C. B. Thompsonin
julkaisemaan kokoelmaan Scientific Management.

Muutamat rautatiemiehet selittivät, että asiantuntijain
väitteet olivat hyvin liioiteltuja ja heidän kuvauksensa rautateiden
nykyisestä taloudesta harhaanjohtavia. M. m. kiinnittävät
nämä muka liian vähän huomiota ihmisainekseen,
ja varsinkin kunnollisen väen saamismahdollisuuteen. Menestykselliseen
hoitoon tarvittiin ensikädessä tietorikkaita
ja käytännöllistä kokemusta omaavia miehiä, ei teoreetikoita.
Rautateitä johtavat nykyään pääasiassa ensimaiseen ryhmään
kuuluvat henkilöt, ja olisi vain vahingoksi, jos näiden
tilalle pantaisiin »tieteellisiä» asiantuntijoita, joilta puuttuu
riittävästi kokemusta ja yhteishenkeä, jotka kärsimättöminä
pyrkivät saamaan nopeita tuloksia, jotka ovat tunteettomia
työntekijäin harrastuksille, jotka käsittelevät abstraktisia
»standardinumeroita» tai, kuten Emerson kirjoituksissaan Engineering
Magazinessa, julkituovat kaunopuheisia lauselmia
asiallisten selvitysten asemesta.

Emersonin omat hyvät tulokset Santa Fe-rautatiellä
olivat, niin väittivät arvostelijat, osaksi aiheutuneet edullisten
asianhaarojen yhteensattumasta. Uusi järjestely pantiin
täällä toimeen juuri, kun ankaroiden työriitaisuuksien aikakausi
oli taisteltu loppuun. Palautuminen normaalioloihin
olisi muutenkin mukanansa tuonut huomattavan parannuksen.
Juuri tähän aikaan otettiin käytäntöön myöskin Taylorin
»high speed»-teräslajit ja uudet metallin käsittelymetoodit,
ja ensikädessä näiden aiheuttamana saatiin aikaan suuri
tuotannon lisäys. Kustannukset Santa Fen rautatiellä olivat
näiden uudistusten jälkeenkin useissa tapauksissa korkeampia
kuin Amerikan muilla rautateillä. Veturien korjausmenot
penikulmaa kohti olivat näin ollen tällä rautatiellä vuonna
1910 12.87 centiä, sensijaan että ne Union Pacific-rautatiellä
olivat 11.72 ja Southern Pacific-rautatiellä 11.63 centiä, samalla
kun luvut veturia kohti noilla kolmella rautatiellä
olivat 3832, 3656 ja 3551 dollaria. Emerson tosin alensi

ajan, mikä vuosittain käytettiin veturien korjaukseen 6o:sta
3o:een päivään, mutta se on Ohicago & North Westernrautatiellä
vielä pienempi eli ainoastaan 15 päivää.

Huolimatta tästä tehokkuuspyrkimyksen ankarasta vasta-arvostelusta
muutamissa sen ilmennysmuodoissa, päätyivät
rautatiemiesten kysymyksessäolevat lausunnot kumminkin
siihen myönnytykseen, että mainitut pyrkimykset hyvin
usein olivat johtaneet hyviin tuloksiin. Asiantuntijain oli
monessa tapauksessa onnistunut todistaa, mikä ajan ja varojen
tuhlaus vallitsee, sekä kuinka se voidaan välttää. Jokaisen
on tunnustettava, että »tieteellisten» järjestelyperiaatteiden
käytäntöönotto olisi toivottavaa myöskin rautateihin nähden
yhtä hyvin kuin se on sitä teollisuuteen nähden.

Jo nyt kulkee, kuten yllä on esitetty, rautateiden pyrkimys
eri tahoilla tieteellisemmän järjestelyn suuntaan. Tilastoa
on myöskin nykyään jo olemassa, usein jopa enemmän
kuin tarpeeksi. Erotus verrattuna »tieteellisen» järjestelyn
menettelytapaan on vain se, että nykyään usein kerätään
suurilla kustannuksilla suuret määrät numerotietoja, mutta
annetaan niistä suuren osan olla vähintäkään käyttämättä,
samalla kun jätetään syrjään sellaista, mikä olisi mitä tärkeintä.
Mutta ennen kaikkea ei tehdä selväksi, että täällä
niinkuin kaikessa kirjanpidossa päätehtävä ei ole kirjoittaa
historiaa tai antaa selostusta siitä, mitä on tehty,
vaan että kirjanpidon on annettava tuloksia johdoksi
tulevaisuudelle . Tilastollisten tietojen sisääntulevan
virran täydennyksenä tulee olla uloskuljettava erikoismääräysten
virta, jotka määräykset perustuvat niihin
loppupäätelmiin, joita on tehty sanottujen tietojen perustalla,
samalla kun niiden tulee johtaa määrättyjen normien
tekemiseen.

Rautateiden tulisi ennen muuta vapauttaa joukko kykenevimpiä
voimiansa jokapäiväisten tehtävien painostuksesta
ja luoda niistä yleisesikunta, joka kykenee läpikotaisin miettimään
koko toiminnan ja järjestämään sen. Täällä tarvitaan
samallainen työtoimisto kuin teollisuuslaitoksissa. Sillä,

kuten tunnettu rautatiemies A. M. Wellington on sattuvasti
sanonut, voidaan rautatietä pitää »tehtaana, joka valmistaa
kuljetuksia». Aikatutkimukset voivat täällä tuottaa saman
hyödyn kuin työpajoissa. Samoin voidaan järjestelmää, missä
annetaan tarkkaan määrättyjä tietoja kirjallisessa muodossa,
hyvin laajalti menestyksellä toteuttaa. Useissa tapauksissa
kohtaa täällä kumminkin suuremmat vaikeudet kuin muualla,
esim. ratojen korjaustöissä, missä pääpaino on saada työ
nopeasti tehdyksi, huolimatta siitä mitä se maksaa. Usein
ovat työmiehet myöskin täällä niin hajallaan, että niiden
valvonta tulee hyvin vaikeaksi. Mutta monissa töissä voidaan
järjestelmä kuitenkin toteuttaa. Rautatiet turvautuvat jo
nyt usein asiantuntijoihin järjestäessään erityisiä
osia työstään ja yhteenliittymällä on koetettu laatia standardeja.
Merkinanto tapa on näin standarisoitu ja Amerikan
rautateiden yhteinen komitea, jonka tehtävänä oli ottaa
selville vaunujen käytön effektiivisyys, on suorittanut hyvin
tärkeän työn. Rautateiden räjähdysainetoimisto on laatinut,
käyttämällä apunaan parhaita asiantuntijoita, sääntöjä ja
ohjeita räjähdysaineiden kuljetukseen nähden. Tutkimuksia
tehdään ratapölkkyjen kestäväisyydestä, voiteluaineiden kulutuksesta
j. n. e. Ehdotuksia valmistellaan parhaillaan,
joiden tarkoitus on hallinnon desentralisoiminen siinä mielessä,
että vähentyisi se suunnaton kirjoitustyö, mikä on
seurauksena hallinnon keskityksestä yhteen ainoaan ylimpään
määrääjään.

Tosin rautatiet, niin huomautetaan, eivät ole vähemmän,
vaan ovat pikemmin enemmän effetiivisiä kuin useimmat
tehtaat, ja ne ovat varsinkin viimeisinä vuosikymmeninä
Amerikassa, kuten muuallakin, hyvin suuresti edistyneet.
Niiden on kumminkin kernaasti tunnustettava ulkopuolisten
asiantuntijain myötävaikutuksen hyöty. Mutta näiden asiantuntijoiden
on omalta puoleltaan vältettävä Hiottelua sekä
otettava enemmän huomioon todelliset olot kuin usein on
tapahtunut. Sellaisessa tapauksessa saattaa koitua vain hyödyksi,
kun rautatiet käyttävät hyväkseen heidän voimiaan

yhä tarkempaan ja yhä määrätympään päämäärään pyrkivässä
ja toiminnan jokaista yksityistä osaa tarkoittavassa
tutkimistyössä.

Amerikassa kohtaa kumminkin lisättyyn tehokkuuteen
suunnattuja pyrkimyksiä rautateillä ankara vastustus hyvin
järjestettyjen ammattiyhdistysten taholta. Nämät asettuvat
jokaista sellaista toimenpidettä vastaan, mikä saattaa vähentää
palveluskunnan lukua ja nämät ovat ajaneet tämän käsityksen
niin pitkälle, että ovat vaatineet kaksinkertaista palkkausta
henkilöille, jotka ovat hoitaneet Mallet'n n. s. yhdistettyä
veturia, koska se suorittaa työtä kaksin verroin enemmän
kuin tavallinen veturi, vaikka sen hoito ei vaadi huomattavasti
enemmän työtä. Samaten on asetuttu sitä tapaa
vastaan, että annettaisiin kahden veturin vetää pitkiä junia
koska tällöin tulee tarpeeseen suhteellisesti pienempi junahenkilökunta.
Taylorin järjestelmään nähden lausui rautatietyömiesten
suurimman ammattiyhdistyksen johtaja mainitussa
tutkimuskomissionissa, että »nämät tavat eivät voisi
eivätkä saisi tulla käytäntöön rautateiden työssä». Nyt on
muistettava, että rautatiet tässä suhteessa ovat kokonaan
toisessa asemassa kuin tehtaat, että säännöllisen ja
mahdollisimman varman liikenteen ylläpito ori niiden
elinehto. Ne ovat sen vuoksi usein pakoitetut ottamaan
enemmän huomioon työntekijäin vaatimukset kuin teollisuuden
tarvitsee tehdä, ja että niiden on lähetettävä junansa
säännöllisesti niissäkin tapauksissa, milloin ne kulkevat melkein
tyhjinä eivätkä tuota voittoa.

Näistä rajoituksista huolimatta ei ole epäilystäkään,
etteivätkö Taylorin periaatteet ole täysin sovellutettavia
myöskin rautatieliikkeen alalla, ja etteivätkö ne varsinkin
pohjoismaissa saattaisi mukanansa tuoda paljon suuria parannuksia.
Vaunujen puute, joka on niin tuntuva Suomen
rautateillä, on ollut hyvin suuri myöskin Amerikassa, mutta
se on vähentynyt siellä huomattavasti käytännöllisten toimenpiteiden
kautta. Keskikuormitus vaunua kohti on viimeisen
kymmenen vuoden aikana lisääntynyt 50 %:lla. Osin on

tämä esim. niillä radoilla, joita rautatiekuningas Hill on järjestellyt,
johtunut suurempien vaunujen ja raskaampien veturien
käytäntöönotosta sekä itse ratojen parannuksesta,
mutta suuri osa reformeista on kumminkin tapahtunut tästä
riippumatta. Tilastollinen tutkimus, joka menisi enemmän
yksityiskohtiin kuin nykyään käytetty, ja joka olisi sentapainen,
että sen avulla voitaisiin seurata yksityisten vaunujen
kohtaloa määrättynä aikana, voisi varmasti selvittää,
mistä vaunujen pitkät pidätykset johtuvat, ja voimakkaiden
toimenpiteiden kautta voitaisiin monet epäkohdat heti korjata,
riippuivatpa sitten viivytykset liikkeenharjoittajain laiminlyönneistä,
lastauksen ja purkauksen sopimattomista tavoista
tai junien järjestyksistä. Työntekijäin laiskuus rautateiden
korjaustöissä on puheenaihe usein koko ympäristössä
ja monessa tapauksessa kannattaisi varmasti maksaa enemmän
työn johdosta ja tarkastamisesta, niinkuin myöskin
kannattaisi tehdä ennakkolaskelmia useimmin ilmenevien
töiden kustannuksista.

Aikatutkimukset tuottaisivat varmasti suurta hyötyä
meidän rautateillämme. Nähdessään sen hitauden, millä esim.
matkatavaroita siirretään, silloinkin kun sadottain matkustajia
seisoo ja odottaa, saattaa ihminen joutua aivan epätoivoiseksi,
ja halkojen lastaus tenderiin tapahtuu toisinaan tavalla,
että tulee ajatelleeksi suomalaista sananpartta: »mitään ei ole
niin paljon kuin aikaa». Junien pysähdykset asemilla ovat
usein tarpeettoman pitkiä ja nähtävästi ei kenenkään mieleen
pälkähdä laskea, kuinka suuri arvo on sillä ajalla, jonka sadat
matkustajat saavat tarpeettomasti viettää junissa.

Mutta kuten jo niin monta kertaa on huomautettu, ei
aikatutkimuksissa ole kyllin, vaan ennen muuta on työ järjestettävä,
sekä aluksi on otettava selville työhön sopivimmat
voimat. Henkilöt, joilla on kaukonäköisyys yhdistetty käytännölliseen
kokemukseen, ovat kyllä kaikkialla harvinaisia,
mutta siitä järjestelmästä, joka pitää tarkkaa kirjaa kaikesta,
mitä joku yksityinen yksilö on suorittanut, johtuu, että kyvyt
keksitään helpommin kuin muuten. Epäilemättä on monia

tuollaisia keksimättömiä kykyjä rautatiemiestenkin riveissä,
ja tarpeen on vain saada niistä selko, antaa niiden koetella
voimiaan pienemmissä tehtävissä päästäen sitten vähitellen
käsiksi yhä suurempiin, sekä parannetuilla palkoilla innostuttaa
niin näitä kuin kaikkia muita todella työnhaluisia ja
työkykyisiä tekemään parhaansa.

--

Luku 7.

Järjestelmällinen työnjärjestely kaupan alalla.

Vaikkakin Taylor-järjestelmä alunpitäen on ollut tarkoitettu
sellaisten laitosten järjestelemiseksi, jotka tuottavat,
valmistavat tavaroita ja sen toiminta tähän asti on ensikädessä
ollut rajoitettu sellaisiin, ei mikään estä sovelluttamasta samoja
periaatteita myöskin puhtaan liike-elämän alalle. Täälläkin
voidaan paljon voittaa alistamalla kaikki yksityisseikat
metoodisen tutkistelun alaiseksi, minkä tutkiskelun tarkoituksena
on saada selville, kuinka lähelle nykyisin vallitseva
työtapa tulee olemassaolevia parhaimpia esikuvia, ja missä
määrin sitä vielä edelleen voidaan yksinkertaistuttaa ja kehittää.

Muutamia yleisiä näkökohtia.

Kun Taylor-järjestelmä tai muut samantapaiset järjestelmät
täydellisesti toteutetaan teollisuustoiminnassa, joutuu
tosin kauppa monessa tapauksessa valmistettujen tavaroiden
yhteydessä järjestelyn alaiseksi tehtaan itsensä tai sen
kasvattamien asiamiesten taholta. Mutta sellaisissakin oloissa
jää puhtaalle liikemiehelle kumminkin suuri työkenttä.
Korkealle kehitetyt teollisuudet asettavat luonnollisesti myyjilleen
korkeat vaatimukset. Jos he ovat kohottaneet tehokkuutensa
siinä määrin, että he ovat mitä kilpailukykyisimpiä
markkinoilla, varsinkin niin kauan kun useammat liikkeet
eivät vielä ole omaksuneet samoja menettelytapoja, tulevat
ne luonnollisesti vaatimaan, että heidän tuotteittensa hyväksi
tehdään voimakasta kiihoitustyötä.

Amerikassa ollaan yleensä sitä mieltä, että monen tavaralajin
edut voivat parhaiten esittää ne, jotka itse ovat hankkineet
tarkan tuntemuksen tavarasta ottamalla osaa sen valmistukseen.
Ellei liikemies saa tämäntapaista kokemusta,
kuten meillä on yleisesti laita, on hänen toisella tavalla koetettava
hankkia tavarantuntemus. Lienee yleinen valitus
liikkeenharjoittajain piirissä, että konttorihenkilökunta usein
liian vähän omaa tuollaisia tietoja. Kauppakoulun läpikäyneitä
on koulussaan usein ohjattu liike-elämäkysymyksissä
abstraktisella tavalla, puhumalla asioista, joita ei ole todellisuudessa
kokeiltu, aivan yhtä lailla kuin teknillisten korkeakoulujen
ylioppilaatkin usein harjoittelevat konekonstruktsiooneja
y. m. ilman että heillä on lähempää kokemusta
verstastyön yksityiskohdista. Molemmilla tahoilla koetetaan
epäkohtaa korjata antamalla oppilaiden harjoitella loma-aikoina.
Kauppaopiston oppilaiden pitäisi tällöin pyrkiä ei
ainoastaan saamaan kokemusta hienommissa konttoritöissä,
vaan käydä käsiksi myöskin yksinkertaisempaan, mutta
opettavaan työhön varastohuoneissa ja työpajoissa, niinkuin
myöskin myymälöissä perinpohjin tutustuakseen tavaroihin,
joiden osto ja myynti tulee heidän elämäntehtäväkseen.

Ala, jolla suoraan voidaan sovelluttaa Taylorin menettelytapoja
kaupan alalla, on varastonhoito. Teollisuusyrityksessä,
joka on järjestetty näiden periaatteiden mukaan
» järjestetään kaikki varastoon pannut tavarat kokonaiskuvan
antavaa systeemiä noudattaen ja merkitään lyhennetyillä
tunnusmerkeillä, jotka ovat kootut määrätyistä kirjaimista,
kuten jo on selitetty. Järjestelmä eroaa varsin huomattavasti
niistä kirjainjärjestelmistä, joita nykyään käytetään
meidän kauppapuodeissamme. Joka tapauksessa on
paljon edullisempaa merkitä tavarat kirjaimilla kuin numeroilla.
Edelliset muistaa helposti, kun kerran vain on päässyt
selville siitä, mitä ne merkitsevät. Kaikkiin varastoissa löytyviin
tavaroihin liitetään lappu, missä ilmoitetaan käsilläoleva
määrä ja varastokirjat laaditaan niin, että helposti

voidaan nähdä, mikä tavaralaji tulee lähimmässä tulevaisuudessa
tarvitsemaan lisäystä.

Kaikkien, niin varastohuoneessa kuin myymälöissä olevien
tavaroiden paikoilleenasettelua on tarkkaan
tutkittava. Hyvin usein ovat ne sillä tavalla asetetut, että
tulee välttämättömäksi tarpeettomat, usein kalliit muuttelemiset.
Tavaroiden kuljetus maksaa usein suhteettoman
paljon ja on sen vuoksi tarkkaan tutkittava jo etukäteen,
alkaen laiva- ja rautatie-kuljetuksesta ja loppuen purkaukseen
ja varastosuojaan kuljetukseen. Automobiilien käytäntöönotto
voinee monessa tapauksessa vähentää kuljetuskustannuksia.
Nämät alkavatkin jo nyt voittaa alaa kauppamatkustajienkin
toiminnassa.

Muuan toinen tutkittava seikka on henkilökunnan
jaottelu liikkeessä ja työnjaottelu liikkeen palveluksessa olevien
kesken. Onko joillakuilla liian paljon, toisilla liian vähän
tehtävää ja voisivatko nämä eräissä tapauksissa auttaa
toistensa työtä? Kaikki yksityiset tehtävät tutkitaan erikoisosissaan
jakamalla ne yksinkertaisiin tekijöihinsä ja
liikkeeseen kiinnitetty henkilö innostutetaan itse miettimään
parannuksia.

M. m. on mielenkiinto kohdistettava niihin seikkoihin,
jotka tekevät mahdolliseksi levon ja virkistyksen töiden välisten
lomahetkien aikana. Tuoleja asetetaan eri paikoille
henkilökuntaa varten, huoneet, jotka tälle ovat ehkä varatut,
varustetaan kodikkaalla sisustuksella, eräissä tapauksissa asetetaan
saataville virvokkeita j. n. e.
Yksityisten työntekijäin toiminta on jaettava määrättyihin
luokkiin ja kukin niistä tutkittava pienimpiä yksityiskohtiansa
myöten. Aluksi on tehtävä tilasto siitä, mitä nyt
suoritetaan, senjälkeen ajatellaan oikea työntekotapa ja annetaan
ohjeet työtavasta. Jokaiselle liikkeen palveluksessa
olevalle henkilölle annetaan mikäli mahdollista tarkkaan
määritellyt tehtävät ja korvaus maksetaan tehtävän mukaan
ynnä lisäksi palkintopalkka, kun työnsuoritukset kohoovat
yli määrätyn vähimmän määrän.

Henkilökuntaa on alati tarkkaan tutkittava kaikkiin
niihin eri ominaisuuksiin nähden, jotka ovat luetellut sivuilla
24 ja 25. Arvostelun tulee tapahtua työnsuoritusten perustalla,
joista on muistiinpanoja tehty, eikä pelkästään johtohenkilöiden
mielivaltaisten arvostelujen perustalla. On huoli pidettävä
siitä, että jokainen saa sen tehtävän, mikä hänelle
parhaiten soveltuu. Henkilöä, jonka lahjakkuus on hyvin
vähän matematiikkaan kallistuva, ja jonka on vaikea pitää
numeroita päässään, ei ole näin ollen ensi kädessä pidätettävä
laskutöissä. Henkilöt, joilla on vastuunalaiset asemat, on
vapautettava niin paljon kuin mahdollista vähäpätöisten erikoistöiden
suorittamisesta, jotka heitä nyt usein rasittavat ja
joita voivat suorittaa halvemmat voimat. Moni säästeliäs
liikkeenjohtaja ei ymmärrä, mitä tuhlausta on käyttää
kallista ja tärkeämpiin tarkoituksiin usein välttämätöntä
voimaa kaikenlaisiin joutaviin töihin.

Konttorityö on niissä teollisuusyrityksissä, jotka
ovat ottaneet käytäntöön Taylorin järjestelmän, jo järjestetty
pienimpiin erikoisosiinsa saakka tehtyjen tutkimusten
perustalla. Kirjoitus- ja laskukoneet sekä muut tuollaiset
laitteet ovat näin ollen koeteltuja pitkäaikaisten kokeilujen
kautta, jolloin on saatu selville, mitkä näistä vaativat vähimmän
määrän ja vähimmän aikaa-kuluttavia liikkeitä. Näiden
koneiden käyttötapoja on myöskin yksityiskohtiinsa saakka
kehitelty ja kaikilta liikkeeseen sidotuilta pitäisi ehdottomasti
vaatia, että he käyttäisivät niitä. Kenenkään konekirjoittajan
ei näin ollen esim. olisi sallittava kirjoittaa muulla tavalla
kuin kymmensormijärjestelmää noudattaen, jonka kautta
paljon aikaa säästetään. Vaatii kumminkin usein sangen
suuren vaivan, jos mielii saada henkilöt, jotka ovat oppineet
huonomman, vähemmin tehokkaan tavan hylkäämään sen,
siirtymisajalla kun aina menee hukkaan joku aika. Kaikissa
tehokkuusjärjestelmissä on pääperuste, että uusia työntekijöitä
harjoitettaessa ei sallita näiden käyttää mitään muuta
tapaa kuin mahdollisimman parasta.

Kaikkien konttorityössä tarvittavien kirjoitusten, paperien
ja muiden käyttöesineiden tulee saada kirjoituspöydällä
määrätty paikkansa. Muutamissa konttoreissa on spesialiseeraus
viety aina siihen saakka, että kirjoituspöytä on jaettu
numeroilla ja kirjaimilla merkittyihin ruutuihin, ja että tarkat
määräykset on annettu jokaiselle kuuluvasta paikasta. Painettuja
lomakkeita otetaan käytäntöön kaikkialla, missä ne
voivat korvata tai yksinkertaistuttaa kirjoitustyötä. Konttorin
sisustaminen on tehtävä täysin käytännöllisesti, antamatta
jonkun arkkitehdin sisustaa sitä n. s. taiteellisten
näkökohtien mukaan, kuten on tapahtunut muutamissa
liikekonttoreissa. Puhelimen sovitus on sangen tärkeä näkökohta.
Sen tulee olla niiden saatavissa, joiden tulee sitä
käyttää, olematta kumminkaan niin asetettu, että puhelut
häiritsevät muita. Saattaa olla syytä omistaa tälle pikkuseikalle
erikoistutkimus, ottamalla varteen myöskin ajat,
joita käytetään puheluihin ja niiden pyyntöihin, puhelimen
ääreen kulkemisiin, j. n. e. Suuremmissa liikkeissä on paikallispuhelimet
asetettava kaikkiin suurempiin työpaikkoihin.
Amerikassa on suhteellisesti pienilläkin liikkeillä omat puhelinkeskuksensa.

Työ, jota alati on suoritettava liike-elämässä, niinkuin
älyllisen toiminnan monessa muussakin muodossa, on kirjeiden
kirjoittaminen ja muut erilaatuiset kirjoitta m
i s t y ö t. Tässä voidaan säästää äärettömän paljon aikaa
järjestelmällisesti menetellen ja ennen muuta turvautuen
pikakirjoittajain apuun. Sen, jonka aika on saanut jonkun
arvon, tulisi itsensä kirjoittaa vain sellaista, joka vaatii pitempää
miettimistä kirjoitettaessa. Tähän suuntaan toimeenpantavassa
uudistuksessa vaaditaan kyllä, että pikakirjoitus
tulee yleisemmin käytäntöön, ja että se yhtyy riittävään konekirjoitus
taitavuuteen, niin että tarpeellinen määrä työntekijöitä
on saatavissa palkasta, millä kannattaa käyttää pikakirjoitusta.
Kuinka paljon aikaa voitaisiinkaan monessa
tapauksessa voittaa, jos pikakirjoitus tulisi täällä yhtä yleiseksi
kuin Amerikassa! Henkilö, jolla on suuri kirjeenvaihto, voi

--

98

aamulla aukaistessaan sen suorittaa neljännes- tai puolitunnissa
työn, joka muuten vaatisi yhden tai kaksi tuntia, jos
hän sanelisi vastaukset pikakirjoittajalle. Myöskin parlografi
(diktografi) ja muut samantapaiset apuneuvot voivat tässä
olla apuna, mutta niiden käyttö vaatii varsin paljon harjaantumista.
Paljon aikaa säästyy, jos itse kykenee pikakirjoituksella
panemaan ajatuksensa paperille, mutta on se saneluun
verrattuna kumminkin tuntuvasti huomattavaa voiman tuhlausta.

Tavarantuntemusta hankittaessa voitaisiin usein
käyttää tieteellisempiä metoodeja kuin ennen, esim. ottamalla
eräissä tapauksissa käytäntöön mikroskooppisen tutkimisen,
kemialliset reagenssimetoodit, t. m. s. Näitä asioita
käsittelevää kirjallisuutta on hankittava ja henkilökunnan on
itsensä opittava metoodit, tai on myöskin asiantuntijoiden
apua käytettävä. Yleensä ei suuremmissa liikkeissä pitäisi
olla kovin säästäviä hankittaessa kirjallisuutta ja jaettaessa
sitä apulaisille. Amerikassa lahjoitetaan kirjallisuutta käsilläolevasta
varastosta jopa tilapäisille kävijöillekin.

Täysin tieteellistä laatua olevaa valmistavaa työtä tavataan
myöskin erinäisten liikkeiden toiminnassa, nimittäin
kauppamaantiedon opiskelussa, joka antaa niin
monia selvityksiä eri tavaralajien myyntimahdollisuuksista.
Saksan teollisuuden saama menestys maailmanmarkkinoilla
viimeisinä vuosikymmeninä johtuu huomattavasti siitä, että
se tässä suhteessa on ollut tieteellisesti järjestetty. Saksalainen
kauppamatkustaja, joka tulee uudelle alueelle etsiäkseen
täällä markkinoita niille tavaroille, joita hän aikoo myydä,
opiskelee maan kieltä ja tutkii muita olosuhteita, kunnes hän
tuntee siinä itsensä täysin koteutuneeksi, ja hän antautuu
senjälkeen tutkimaan markkinoita, jotka hän aikoo valloittaa,
yhtä suurella huolella kuin yleisesikunnan upseeri
seutua, jonka hän arvelee tulevan taistelupaikaksi. Ennen
muuta on huolellisesti ja pienimpiin erikoisseikkoihin saakka
tutkittava uusien tavaroiden tarvetta, voidakseen nuo tarpeet
täyttää. Ei riitä, että tarjoo tavaroitaan pelkästään luottaen

niiden hyvyyteen ja uskoen, että ostaja on tyytyväinen kun
hänelle tarjoo vain parasta.

Kauppamaantieteelliset aikakauslehdet, esim. Hampurissa
ilmestyvä aikakauslehti »E x p o r t», varmasti parhaimmin
toimitettu kaikista tuollaisista aikakauslehdistä, voivat
tässä suhteessa olla suureksi hyödyksi.

Äärettömän tärkeä seikka liike-elämässä on henkilökohtainen
kohtelutapa erilaatuisia asiakkaita, kundeja
ja liikeystäviä kohtaan. Esiintymistapa, tahti, on ominaisuus,
joka voidaan arvioida hyvin korkealla raha-arvolla. Kiinnitettäessä
henkilöitä liikkeeseen, tulee usein se suositus,
minkä he itse itsestänsä antavat hienolla ja säädyllisellä esiintymistavalla,
paljon enemmän kysymykseen kuin kaikki
todistukset ja suosituskirjeet. Amerikassa on monessa liikkeessä
otettu käytäntöön erityiset apulaisten opetuskurssit,
missä näille opetetaan, kuinka heidän on kohdeltava asiakkaita,
ja ankarasti valvotaan, että kaikkia annettuja määräyksiä
noudatetaan. On myöskin laitoksia, jotka antavat opetusta
henkilökohtaisessa kohtelutavassa. Esim. E m e r s o n's
Institute of Efficiency-laitoksessa New-Yorkissa
annetaan kirjeellisesti tarkkoja ohjeita kohtelu-ja esiintymistapaan,
pukuun ja muihin tavanomaisiin yksityisseikkoihin
nähden. On myöskin hyvin hyviä kirjoja, jotka antavat
ohjeita tässä suhteessa. Vaikka moni tuollainen teos sisältää
joutavia ja tavanmukaisia neuvoja ja pikemmin näyttää
olevan omiansa synnyttämään keikarimaisuutta, on kumminkin
toisia, jotka antavat täysin käytännöllisiä ja asiallisia
neuvoja ja ohjeita, ja on aivan väärin arvella, ettei seurustelutapa
voisi muka hyötyä tuollaisesta kirjojen antamasta teoreettisesta
opetuksesta. On herätetty kysymys tuollaisten
kurssien toimeenpanosta tulevaisuudessa Helsingin työväenopistossa
ja myöskin liikkeissä palveleville apulaisille olisi
tuollainen opetus hyvin hyödyllinen.

Säännöllisesti saa kyllä hyvin kohteliasta kohtelua pohjoismaiden
suurimpien kaupunkien kauppaliikkeissä, mutta
poikkeuksia esiintyy myöskin. Sanomalehdistössä, niin

Tukholmassa kuin Helsingissä, on viime vuosina vilkkaasti
keskusteltu tästä asiasta, mistä ilmenee, että hyvin paljon on
parantamisen varaa. Monissa kaupoissa on kohtelu erilaista
erilaatuisia asiakkaita kohtaan, sillä hyvin puettuja kohdellaan
toisin kuin köyhiä, maalaisia toisin kuin pääkaupunkilaisia,
ja tapa muuttuu usein hyvin nopeasti, milloin luullaan huo
mättävän, että kaupanteosta ei tule mitään. Eräässä helsinkiläisessä
liikkeessä, jonka omistajalta kysyttiin, kuinka hän
saattoi sallia kundejansa epäkohteliaasti kohdeltavan, saatiin
vastaukseksi: »niitä on niin paljon». Joka näin tuumii, voi
helposti joutua siihen, että hän näkee asiakkaittensa paljouden
supistuvan aivan liian vähälukuiseksi. Ulkomaiden
suurkaupungeissa on asiakkaiden kohtelu huomattavasti tasaisempaa
ja yleensä käy selvästi ilmi, että siellä ymmärretään
kohteliaisuuden raha-arvo.

Vielä suurempi merkitys on kumminkin hyvällä esiintymistavalla,
milloin on kysymyksessä suurempien kauppojen
teko. Kauppamatkustajalle on se suorastaan tärkein tekijä,
mutta myöskin tukkukauppiaat ja muut liikemiehet voivat
omasta kokemuksestaan todistaa, että moitteettomasti esiintyvien
henkilöiden on paljon helpompi kuin toisten ajaa
toivomuksensa läpi.

Tässä nyt esitetty koskee kyllä osin pikkuseikkoja, mutta
koko meidän toimintamme on tuollaisista pikkuseikoista
koottu ja parannukset voidaan tehdä juuri omistamalla näille
riittävän tarkkaa huomiota.

Kuten on huomautettu, on aljettava, kun jonkun liikkeen
uudesti-järjestely aiotaan tehdä, miettimällä yleisiä
periaatteita ja poistamalla pahimmat epäkohdat. Päämäärä,
mihin pyritään, on päästä alhaisiin liikekustannuksiin, joihin
yhtyy mahdollisimman korkeat palkat kaikille liikkeen palveluksessa
oleville henkilöille, ja useimmissa tapauksissa
on pitkä taival kuljettava, ennenkuin tähän ihannetilaan
tullaan.

Taylor-järjestelmän täydellinen toteuttaminen
erikoiskaupassa.

Muutamissa liikkeissä Amerikassa on täysin toteutettu
tieteellinen järjestelmä jo otettu käytäntöön erikoiskaupan
alalla. Näin on kautta koko maailman tunnetussa National
Cash Register Companyssä toimeenpantu tarkka tutkimus
myymisessä kysymykseen tulevista menettelytavoista. Saavutetut
tulokset ovat luokitetut ja painetut käsikirjan muotoon,
missä m. m. on esitetty ne sanamuodot, mitä kunkin
myyjän tulee käyttää asiakkaita palvellessaan. Kaikki kundien
tekemät muistutukset ovat merkityt muistiin ja valmiit
vastaukset laadittu. Koko myymismenettely on näin ollen
tässä tapauksessa tarkkaan standarisoitu. Myyjät luokitellaan
osoittamansa kyvyn mukaan. Jokainen, joka on myynyt
tavaroita 25 dollarin arvosta, saa siitä yhden pisteen, mikä
määrätyissä tavaroissa lisääntyy. Ken on saavuttanut määrätyn
pistemäärän, pääsee myyjien kouluun, jota taitavat ohjaajat
johtavat. Täällä pidetään luentoja menettelytavoista.
Oppilaat saavat lukea ääneen ja heille esitetään havainnollisesti
kysymykseen tulevaa tapaa. Kurssit kestävät 6 viikkoa
ja niihin liittyy suullinen sekä kirjallinen tutkinto, jonka
perusteella todistukset jaetaan. Taitavimmat oppilaat saavat
arvoja tai palkintoja ja voivat myöhemmin käydä täydennyskursseja,
sikäli kuin tämä tulee tarpeelliseksi valmistuksen
tai myymistavan muutoksien johdosta. Koko maapallo on
jaettu alueihin ja kuhunkin alueeseen nähden on määrätty,
kuinka korkeaksi myyntisumman tulee nousta. Kun sen
yli mennään, jaetaan erilaisia palkintopalkkoja.

Myöskin tupakkatrusti käyttää kaupanteossaan ja »sodankäynnissään
» tieteellisiä menettelytapoja ja sillä on käytettävissään
taitava yleisesikunta. Ennenkuin esim. sikarimyymälä
vuokrataan, tehdään tarkka tutkimus sen seikan selville
saamiseksi, kuinka monta henkilöä päivittäin kulkee paikan ohi.

Yleensä käytetään erikoiskauppaliikkeiden järjestelyssä
samoja menettelytapoja kuin teollisuudessa. Koetetaan luoda

--

102

taitavien ammattimiesten muodostama esikunta. Tutkimusten
nojalla laaditaan standardeja tahi normeja siitä, mitä on suoritettava.
Tarkkoja määräyksiä annetaan parhaasta työntekotavasta.
Palkintoja jaetaan innostuttamaan kaikkia palveluksessa
olevia suorittamaan työnsä hyvin. Sopivimmat työntekijät
etsitään valikoiden ja heidät varustetaan mahdollisimman
parhailla tiedoilla.

Monissa liikkeissä annetaan kyllä nykyäänkin henkilökunnalle
määrätty provisioni koko myyntisummasta, mikä
kumminkin kiihoittaa kaikkia asiamiehiä ja myyjiä yksinomaan
pyrkimään lisäämään myyntimääräänsä, ajattelematta
'lainkaan siihen liittyviä kustannuksia. Jos ajetaan liian
innokkaasti ilmoittamista tai muuta samantapaista toimintaa,
saattaa tämä kohottaa kustannuksia siinä määrin, että myynti
ei enään ole voittoa tuottavaa.

Tässäkin on tutkittava jokaista erikoisosaa sekä koetettava
päästä täysin käytännölliseen ja kokonaiskuvan-antavaan
kirjanpitojärjestelmään. Voidaan laatia normeja tahi standardeja
myöskin myyntikustannuksille. Ne ovat tätä tarkoitusta
varten tutkittavat kohta kohdalta. Yksityisten myyjien
menettelytapoja kokeillaan ja neuvoja annetaan kullekin
heistä. Jos ilmenee ajan tai rahojen tuhlailua — viimemainittua
runsaiden ilmoitus-, matka-, edustus- j. m. s. kustannusten
muodossa — on epäkohdat mikäli mahdollista korjattava.

Kun tämänlainen tarkka tutkimus on toimeenpantu, voidaan
antaa seikkaperäisiä ohjeita, mitenkä myynnin tulee tapahtua
ja montako prosenttia kustannusten tulee olla myyntisummasta.
Muuan amerikalainen toiminimi, joka oli toimeen
pannut tuollaisen valmistavan tutkimuksen, antoi senjälkeen

myynninjohtajalle, kuten ennenkin, määrätyn prosentin kokonaissummasta,
mutta sen ohessa puolet siitä säästöstä, minkä
hän saattoi tehdä lasketuissa kustannuksissa, ja osoittautui
pian, että hän, samalla kun hän saavutti myytyjen tavaroiden
määrätyn määrän, saattoi tuntuvasti alentaa myymiskustannuksia
alle arvioidun normin.

Tälläkin alalla on sen tilaston tilalle, joka pääasiassa
antaa historiallisen kuvan olosuhteista, otettava sellainen,
joka sallii laatia tutkielmia, prognooseja
tulevaisuudesta. Tulos tästä järjestelmästä on, että myyntihinnat
voidaan asettaa alemmiksi, samalla kun henkilökunta
saa korkeamman palkan.

Amerikassa on valmistettu täydellisiä menettelytapoja
Taylor-järjestelmän mukaan kaupan alalla kysymykseentulevista
töistä ja menetellään tässä aivan samalla tavalla
kuin teollisuudessa. Kuljetusta, varastoonpanoa, tavaran
lähettämistä j. n. e. tutkitaan, kuten jo on sanottu, yhtä suurella
huolella kuin teollisia valmistusmenettelytapoja. Suurin
tärkeys on luonnollisestikin kirjanpidolla. Moni
liikemies uskoo, että hänellä on ihanteellinen kirjanpitojärjestelmä
käytännössä, kun hänen liikkeessään käytetään suunnatonta
määrää kortteja, lomakkeita, etikettejä ja taulukkoja.
Mutta vain harvoilla liikkeillä on sellainen kirjanpito, josta
saattaa riittävän nopeasti, varmasti ja halpahintaisesti saada
kaikki ne tiedot, mitkä tarvitaan, kun on valmistettava suunnitelma
tulevaisuutta varten, sekä jonka avulla voidaan järjestää
työt siten, että koituu vähimmin ponnistusta ja kustannuksia.
Liike-elämän järjestämisopisto Harvard-yliopistossa,
jonka opettajiin kuuluu innokas Taylor-mies G. Bertrand
Thompson, on valmistuttanut yksityiskohtaisen kirjanpitojärjestelmän
kenkäkauppoja varten, joka voidaan saada The
Harvard University Bureau of Business Research'ista. Tämä
on ollut mallina muissakin samantapaisissa liikkeissä.

Hyvän kirjanpitojärjestelmän tulee pienimpiin erikoisseikkoihin
saakka näyttää, mihin tarkoituksiin rahoja on käytetty.
Valmistelevasti tutkiessaan nykyaikaisesti järjestettyjä
amerikalaisia kauppaliikkeitä, huomaa asiantuntija usein, että
nämät käyttävät lomakkeita jopa suuremmassa määrässä kuin
Taylor-järjestelmässä tarvitaan, mutta että siitä huolimatta
on asioita, jotka jäävät kirjanpidon ja kontrollin ulkopuolelle.
Esimerkiksi paperi-, nyöri-, nuora- ja muut tarvesaine-varastot
eivät useimmiten ole minkään inventeerauksen alaisia ja

eteviä esimerkkejä niistä hyödyllisistä ihmisistä, joille Amerikassa
on keksitty onnistunut nimitys: yhteiskunta insinöörit
. Toivottavaa olisi, että näiden lukumäärä
yhä lisääntyisi, ja että koetettaisiin saada myöskin käytännöllisen
työn miehet yhdessä nyt vallallaolevien teoreettisesti
kansantalouden ja lainopin tiedoissa koulutettujen asiantuntijain
rinnalla innostumaan tuollaiseen työhön, jotta teollisuuden
edut yhä suuremmassa määrässä saattaisivat voittaa huomiota
rinnan humaniteetti-näkökohtien ja puhtaiden yhteiskuntaharrastusten
kanssa.

Kun minä esitelmissä olen julkituonut näitä ajatuksia
ajan arvosta, olen minä alati jonkinlaisella pelolla muistanut,
että myöskin julkinen esitelmä, jota kuuntelee parisataa henkilöä,
edustaa sangen huomattavaa ajankulutusta = rahoja.
Jokaisen esitelmöitsijän, yhtä hyvin kuin joka kirjoittajan,
tulisi siis kysyä itseltään: vastaako sen arvo, mitä minulla on
ilmoitettavana, todellakin kuulijoitteni (tahi lukijoitteni) ajan
kulutusta? Minä rauhoitan silloin omaatuntoani seuraavalla
laskelmalla: Otaksukaamme, että keskimäärin jokainen kuulijoistani
(tahi lukijoistani) saadaan säästämään omasta ajastaan
pari tuntia sen perustalla mitä ajan arvosta olen lausunut,
niin silloin syntyy jo pieni nettovoitto. Jos he säästävät
10 tuntia henkeä kohti, tulee voitto ajassa ja rahoissa jo hyvin
huomattavaksi. Ja kun moni heistä määrää kymmenen tai
sadan muun henkilön toiminnan, niin tulee, jos he voivat
saada nämät paremmin hyödykseen käyttämään aikaa, säästö
parhaassa tapauksessa nousemaan arvoihin, jotka sadankertaisesti
vastaavat sitä aikaa, mikä on käytetty näiden tehokkuuden
siunausta esittävien lausuntojen kuunteluun.

Luku 10.

Tehokkuuspyrkimykset yksityisen raha- ja kotitalouden alalla.

Amerikalaiset tehokkuusliikkeet ovat koskettaneet sitäkin
alaa, joka käsittää yksityisen raha- ja muun
talouden hoidon kodeissa, mikä nykyään monissa
tapauksissa on aivan suunnitelmaa vailla. Järjestystä rakastava
talonemäntä pitää kyllä kirjaa tuloistaan, mutta kun
tavallisesti muutamat perheen jäsenet eivät merkitse muistiin
omia tulojaan ja menojaan, tulee tämä kirjanpito useissa
tapauksissa hyvin epätäydelliseksi. Ennen muuta ei tehdä
itselle selväksi, mikä tuollaisen kirjanpidon tarkoitus on.
Tuskinpa onkaan mitään järkeä siinä, että ollaan järjestystä
harrastavia mahdollisimman ylimalkaisesti, eikähän täällä
tarvitse kenellekään tilintarkastajalle tehdä tiliä rahojen
käytöstä. Talousmenojen kirjanpito on vain siinä määrin
hyödyksi, että siitä voidaan vetää loppupäätelmät
kodin taloudelliseen tilaan nähden. Tiedot ovat täällä, niinkuin
jokaisessa muussakin kirjanpidossa vietävät yhteen
nopeasti ja selvästi havaittavasti, niin että saadaan täysi
selvyys, mitä määriä on käytetty eri tarkoituksiin. Tuollaisen
kirjanpidon johdolla on mahdollista laatia arvio perheen
tai sen yksityisten jäsenten menoista. Kun on jaoteltu eri
postit erikoisille tileilleen ja saatu selville, mitkä menot ovat
välttämättömiä, saattaa käydä mahdolliseksi alentaa muita.

Ennen muuta on tarkoilla tutkimuksilla otettava selville,
missä tapauksessa rahoja voidaan käyttää tehokkaimmalla
tavalla ja siis saavuttaa sama tai suurempi tulos pienemmillä
menoilla.

Tässä menetellään pääasiassa samalla tavalla kuin silloin,
kun on toimeenpantava järjestelmällinen työnjärjestely teollisuus-
tai kauppaliikkeissä. Niinkuin noissa, osoittaa täälläkin
useimmissa tapauksissa jo ensimäinen valmisteleva tarkastus,
että tavattoman paljon aikaa kuluu hyötyätuottamatta
ja että rahojen tuhlailua harjoitetaan useissa tapauksissa.
Ottamalla käytäntöön käytännöllisiä työntekotapoja kodissa,
voidaan monia menoja supistaa; toisia voidaan välttää, jos
arvostellaan niitä siltä näkökannalta, että vain sellaiset ovat
sallittuja, joista on vastaavaa hyötyä tai huvia, kun sensijaan
monet, useinkin runsaat menot, jotka johtuvat pelkästä turhamaisuudesta,
ovat kartettavia. On useimmissa tapauksissa
täysin mahdollista laatia tulo- ja menoarvio, jota ei tarvitse
ylittää menoeriin nähden, ellei kerrassaan odottamattomia
tapauksia ilmene. Ja jos tutkii omia mahdollisuuksiaan
tehokkaampaan työntekoon nähden tässä huomautetut näkökohdat
mielessä, niin varmasti voidaan myöskin löytää mahdollisuuksia
lisääntyneihin tuloihin, joiden kautta saavutetaan
ei yksistään tasapaino tulo- ja menoarvioissa, vaan myöskin
säästöjäännös vuoden lopussa.

Emännän toiminnasta kodissa pitää paikkansa sama,
mitä on sanottu muista henkilöistä, joiden tulee valvoa ja
johtaa jotakin työtä, että nimittäin kannattaa usein paremmin,
jos työskentelee kirjoituspöydän ääressä enemmän kuin mitä
ennen on tehnyt; Tarkat laskelmat siitä, mikä parhaiten
kannattaa, voivat usein olla tuloa-tuottavampia kuin sama
aika käytännöllisiin töihin käytettynä. Naisten on m. m.
opittava laskemaan, minkä arvoista heidän oma ja muiden
aika on, ja yleensä vapauduttava siitä väärästä ajatuksesta,
että muka luonnossa suoritetuilla töillä ei ole mitään arvoa.
Todellisuudessa voidaan kaikki arvioida rahassa, sillä aika,
joka nykyään usein uhrataan johonkin kerrassaan hyödyttömään
ja ikävään hommaan, voitaisiin ja sen pitäisi sensijaan
tulla käytetyksi johonkin hyödylliseen ja huvittavaan toimintaan.
Sellaisissakin kodeissa, missä melkein kärsitään hätää,
tuhlataan usein uskomattoman paljon aikaa käsitöihin, jotka,

jos kustannukset laskettaisiin käytetyn ajan mukaan, vaikkapa
tämä arvioitaisiin niin alhaiseksi kuin mahdollista, voidaan
laskea maksavan kymmeniä tai satoja markkoja. Palvelijattarien
ajan arvo on kyllä helposti laskettu, kun tiedetään
heidän palkkansa suuruus, kustannukset ruuasta ja
muista luonnossa annetuista palkkioista, sekä päivää kohti
tulevien työtuntien lukumäärä. Asia on kyllä tässä tapauksessa
toinen kuin tehdastyössä senkautta, että työtä ei makseta
tunnittain, vaan kerta kaikkiaan, mutta on joka tapauksessa
hyvin mielenkiintoista ottaa selville, mikä aika menee eri
töihin taloudenhoidossa, jos mieli selvittää mitä säästöjä voipi
tehdä. Palvelijatar täysin käytännöllisesti järjestetyssä taloudenhoidossa
saattaa ennättää saman työn, minkä kaksi tai
kolme jossakin toisessa. Vertaa muuten tähän nähden nimimerkki
Elsa Törnen julkaisemia kirjoja (S o l i d a r, y. m.).

Ennen muuta on kotitaloudessa ilmeneviä suuria menoja
tarkkaan tutkittava. Esimerkiksi polttoaine-tili osoittaa eri
kodeissa, joissa on kutakuinkin sama huoneluku ja muuten
samantapainen taloudenhoito, hyvin suuria eroavaisuuksia.
Jos verrataan omia menoja ystävien menoihin, huomataan
helposti, että jotkut syystä tai toisesta maksavat liian paljon
polttoaineesta. Tällöin on tutkittava, missä syy on. Se saattaa
johtua kylmistä huoneistoista, mutta riippuu myöskin
hyvin usein epäkäytännöllisestä lämmittämisestä. Hiilikaminan
asettaminen keskeisesti sijaitsevaan huoneeseen voi usein
matkaansaattaa suuret parannukset. Kaakeli-uuneja lämmitettäessä
pidetään luukut usein auki, jotta runsas kylmänilman
kuljetus estää kaakeliuunin sisuksen lämpenemisen. Keittiötulipesissä
tuhlataan samaten usein polttoaineita ja eri keittäjättäret
käyttävät halkomaana, jotka vaihtelevat 50—100 %
välillä. Täällä olisi kumminkin helppo tutkimuksen kautta
määrätä joku määrätty normi. Voitaisiin myöskin opettamisen
kautta, mihin mahdollisesti yhdistettäisiin palkintopalkka,
saada keittäjätär harrastamaan säästäväisyyttä. Halkojen
osto on myöskin kokonainen tiede semmoisenaan, jota jokaisen
säästävän kodin isän tahi äidin tulisi huolellisesti tutkia.

Milloin ostetaan polttoarvoltaan huomattavasti vähentyneitä
märkiä puita, jotka välillisestikin aiheuttavat menoja ja harmia
sytyttämisessä ilmenevien vaikeuksien kautta, milloin
annetaan epärehellisten hankkijain tai halkomiesten varastaa
taloa monella tavalla. Niiden erilaisten kustannusten keskinäisiä
suhteita, jotka syntyvät käytettäessä halkoja, kaasutulta,
laatikkokeittämistä j. n. e. tulisi talon emännän vertaillen
tutkia.

Samalla tavalla voidaan myöskin pesu a tutkia kotitaloustieteellisesti,
otettaessa selville oikea työtapa, millä se
voidaan suorittaa parhaiten ja suurinta säästäväisyyttä noudattaen.
Tapahtuipa tämä kotona tahi pesulaitoksissa, on
talon emännän ehdottomasti otettava selkoa, mitä aineita
käytetään lian irroittamiseen. Tiedetään tosin, että happoa,
lipeäkiveä ja muita pesu vaatteille hyvin vahingollisia aineita
usein käytetään, mutta harva emäntä on selvillä, missä määrin
ne esiintyvät hänen omassa kodissaan, sekä yleensä, mistä
riippuu, että liinavaatteiden elinkausi uhkaa käydä yhä
lyhyemmäksi. Ottamalla osaa pesuin ja tutkimalla sen kaikkia
yksityisiä puolia, saattaisi toimelias emäntä tässäkin, tosin
hyvin pitkäaikaisten ja perinpohjaisten tutkimusten jälkeen
saada selville oikean työtavan omaksi ja kanssasisartensa
eduksi. Tämä olisi sovelias tehtävä varsinkin meidän emäntäyhdistyksillemme.
Ja samalla tavalla voitaisiin kaikkia
taloudenpidossa esiintyviä erilaisia töitä vähitellen tutkia.

Keittiötiedettä on aina pidetty yhtenä emännän
tärkeimpinä tehtävinä, mutta hyvin harvalla on kumminkin
selvillä, että se todellakin on tiede ja mielenkiintoinen sekä
monimutkainen tiede! Mutta siinä ei riitä pelkästään se,
että tutkitaan Kaisa Vargin nykyaikaisimpia vastineita tai
Brillat-Savarinin gastronomista (herkkujen valmistusta käsittelevää
käsikirjaa. Kysymys ruuan maukkaimmasta ja
käytännöllisimmästä valmistuksesta on kyllä yksi tärkeimpiä
lukuja tässä tieteessä, mutta siinä on myöskin
monta muuta puolta. Siihen kuuluu hygieninen kysymys
järkiperäisimmästä ruokajärjestyksestä terveille ja sairaille

ihmisille ja eri ravintoaineiden ravintoarvosta, siihen
kuuluu tavarantuntemus, joka ollakseen riittävän
perinpohjainen vaatii hyvin laveita tutkimuksia. Mutta
siihen sisältyy myöskin puhtaasti ekonoominen puoli,
joka voi vaatia itsenäisiä, omia tutkimuksia. Yksityisten ruokien
hinnoista on emännällä usein hyvin epämääräinen
käsitys, ja kumminkin saattaa kustannus ravintoarvoltaan
samanarvoisten ja suulle yhtä maukkaiden ruokien valmistuksessa
vaihdella erillä, jotka suhtautuvat toisiinsa kuten

 toisin sanoen, ajatteleva emäntä voi tässä käyttää
rahoja moninkertaisella tehokkuudella. Myöskin keittämisessä
kysymykseen tuleva t y ö on samalla tavalla tieteellisesti
tutkittava. Tässä ei tarvitse kyllä mennä ihan niin pitkälle,
kuin meni se amerikalainen kotitaloustiede-nainen, joka
perinpohjaisten tutkimusten perustalla määräsi oikean menettelytavan
kolmen munan kiehuttamiseen, mikä hänen tutkimustensa
perustalla voidaan tehdä 22 liikkeellä 6 minuutissa
ja 50 sekunnissa. Tuollaiset Hiottelut saattavat pikemmin
tehdä koko asian naurunalaiseksi, vaikka se todellisuudessa on
kylläkin vakava. Ei tosin ole vahingoksi, jos useastikin kello
kädessä tutkii aikaa, mikä menee eri tehtäviin, esim. astioiden
pesuun, vuoteen laittoon j. n. e., ja jos tutkii niitä yksityiskohtiaan
myöten. Olisi myöskin toivottavaa, että palvelijattarien
opetuksessa aikatutkimukset ja kustannuslaskelmat
kaikesta siitä, mikä kodissa ilmenee, saisivat laajan alan. On
selvää, että kaikki taloustehtävät saavat lisättyä mielenkiintoa
osakseen, jos niiden suorittamisessa pannaan päämääräksi
tehdä kaikki parhaimpien työntekomenettelytapojen mukaan.
Jopa ikävien talouskirjojen ääressä puuhailu saattaa tulla
hyvin hauskaksi, jos siihen yhdistetään todellisia tieteellisiä
laskelmia.

Tärkeätä on, että lapset kodissa tavalla tai toisella
saavat ottaa osaa vanhempien taloudellisiin puuhiin m. m.
siten, että he, milloin suinkin kykenevät, auttavat osaksi
töiden teossa. Heidänkin työssään tulee systemaattisen työnjärjestelyn
tulla käytäntöön niin hyvin silloin, kun on kysymys

kouluopinnoista kuin heidän muissa hommissaan. Saattaa
olla hyvin mielenkiintoista joskus tutkia, kuinka he aikaansa
käyttävät, kuinka paljon siitä menee läksyjen lukemiseen,
ulkonaliikkumiseen, urheiluun j. n. e., tovereiden kanssa
seurusteluun, hupilukemiseen y. m. Lasten tulee myöskin
ajoissa oppia tuntemaan rahan arvo. Parhaimmin on heidän
saatava taskurahansa ei ilman syytä annettuina lahjoina,
missä tapauksessa ne valuvat pois yhtä helposti kuin ne ovat
saadut, vaan korvauksena jostakin työstä, jonka he ovat
suorittaneet, ja joka todella voidaan arvioida rahassa. Jonakin
päivänä tulee esim. poikanne ja kysyy, eikö ole mitään
mahdollisuutta saada rahoja postimerkkialbumiin, suksipariin
tahi kanoottiin. Antakaa hänen silloin kantaa halkoja, siistitä
huonetta tahi sytyttää tuli uuniin, auttaa kirjastonne tahi
kirjeittenne järjestämisessä tai koettakaa keksiä hänelle joku
muu tehtävä: mistä hän voi saada »palkintopalkan». Hänessä
herää silloin piankin halu koettaa lisätä tulojaan, ja niitä
rahoja, jotka hän täten on hankkinut, hän ei tuhlaa yhtä
helposti kuin niitä, jotka hän on saanut lahjaksi. Luonnollisesti
ei ole tarkoitus synnyttää sellaista merkillistä uskoa,
että jokaisen perheen jäsenen on saatava korvausta kaikesta,
mitä hän kodin hyväksi tekee. On ainoastaan puhtaasti
kasvatusopillisista syistä koetettava opettaa lapset tekemään
työtä sekä terotettava heidän mieleensä ajan ja rahan arvoa.

Myöskin ravintolaliikkeen alalla on Taylor-järjestelmä
voittanut alaa. Erään amerikalaisen hotellin onnistui,
ottamalla käytäntöön tämän järjestelmän, kerrassaan parantaa
aikaisemmin huonona ollut taloutensa. Selvää on, että tällä
alalla on paljon korjattavaa. Se epäsäännöllinen elämistäpä hotelleissa,
missä alati käsitellään väkijuomia ja missä usein ollaan
tekemisissä tuhlailevien ja epäsäännöllisten ihmisten kanssa,
ei ole omiansa kasvattamaan hyveiden esikuvia. Suurempi
apulaisten kontrolloiminen olisi suotava myöskin asiakkaiden
edun kannalta. Liian suureksi lasketut laskut maksettaessa
nautituita juomia ja ruokia ovat todistettavasti hyvin tavallisia.
Harvoilla henkilöillä on tuollaisissa tilaisuuksissa halua rettelöidä

tai antaa kirjallisia määräyksiä. Monissa hotelleissa
ulkomailla, varsinkin Amerikassa, vallitsee erinomainen järjestys
ja kaikki tilaukset tapahtuvat kirjallisesti.

Tarkkaan tutkittaessa etukäteen jonkun ravintolan kaikkia
erilaatuisia menoja, huomaa lukemattomia tilaisuuksia
suuremman säästäväisyyden ja kaikkien tulojen effektiivisemmän
hyväksikäyttämisen mahdollisuuksiin.

Myöskin vihattu juomarahajärjestelmä, joka on yhtä
demoraliseeraava, alentava antajalle kuin ottajalle, voitaisiin
näin poistaa, kun perinpohjaisen tutkimuksen tapahduttua
ensin määrättäisiin normit lisämaksujen suuruuksille ja sitten
otettaisiin ne mukaan laskuissa.

Luku n.

Järjestelmällinen työnjärjestely virastoissa.

»Hyväntekeväisyyden tulee alkaa kotona», sanoo muuan
englantilainen sananparsi, ja tämän mukaisesti voidaan asettaa
jokaiselle, joka harrastaa tehokkaan työjärjestelmän aikaansaantia,
kysymys, mitä hän on tehnyt toteuttaakseen omalla
työalallaan kysymyksessäolevia periaatteita. Tahdon senvuoksi
tässä koettaa esittää, osoittaakseni Taylorin menettelytapojen
soveltuvaisuutta mitä erilaisimmilla aloilla, kuinka
olen ajatellut mahdolliseksi niiden toimeenpanon virastoissa.
Yleensä tuntuu minusta, niinkuin tehokkuusopeilla olisi täällä
hyvin lavea työala. Tunnustetaanhan yleisesti, paitsi ehkä
muutamissa niissä piireissä, jotka kuuluvat virkavaltaisuuteen
tai ovat sitä lähellä, että täällä on monta epäkohtaa korjattavana.
Työ ei joudu aina toivotulla vauhdilla. Monia virkamiehiä
häiritsee työssään liian paljon sivuhommat, joita heidän
täytyy itselleen hankkia riittämättömien palkkatulojensa
vuoksi. Perinnäistavat vallitsevat usein sielläkin, missä
tulisi odottaa uusien alotteiden ilmenemistä, ja ennen muuta
vallitsee virastojen maailmassa muodollisuus, jolla tosin on
muutamia hyviä puolia, mutta joka kumminkin on suurena
esteenä tehokkaalle toiminnalle.

Useinpa vallitsee täällä se käsitys, että päälliköiden tulee
kaikissa kysymyksissä pidättää itselleen ratkaisuoikeus, ja
että perinpohjaiselle selvittelylle on välttämätöntä, että kukin
erikoisosa tutkitaan kaikissa käsittely-as teissä, instansseissa.
Isällisen hallituksen on siis viime kädessä ratkaistava koko
joukko osittain vähäarvoisia asioita. Parhaimpienkin hallitusten

ajan vievät näin ollen detaljikysymykset, joten niillä
usein ei ole ollut kylliksi aikaa ajatella suuria hallitusasioita.
On luonnollisesti kokonansa väärin uskoa, että joku asia,
tullakseen hyvin ratkaistuksi, vaatii aina ratkaisijakseen sen,
jolla on korkein määräämisoikeus. Asia on päinvastoin jätettävä
sen ratkaistavaksi, jolla on suurimmat edellytykset tuntea
se perinpohjin. On myöskin useimmissa tapauksissa parempi,
jos yhdellä henkilöllä koko viraston asemesta on määräämisoikeus,
varsinkin jos totutaan alati hankkimaan lausuntoja
parhaimmilta saatavissaolevilta asiantuntijoilta.

Tälläkin alalla pitäisi pyrittämän siihen, että annettaisiin
halvemmin palkattujen henkilöiden tehdä kaikki sellainen
työ, minkä suoritukseen ei välttämättä tarvita korkeammin
palkattuja. Ainakin kaikille ylimääräisille virkailijoille olisi
maksettava heidän työnsuoritustensa eikä vain päivien tai
tuntien mukaan, ja yleensä tulisi alati muistaa kaikkien virkamiesten
ajan ja työn suoranainen raha-arvo.

Alkaakseni tahdon kernaasti myöntää, että virkamiestoiminnassa,
niinkuin myöskin, milloin on kysymys liikkeistä,
on olemassa muuan työ, jonka arvoa on vaikea suoraan
arvioida rahassa tai siihen käytetyn ajan perustalla. Jonkun
kysymyksen ratkaisun tärkeys voi olla niin suuri, että on
suhteellisen vähäarvoista, mikä palkka annetaan sille korkeaan
asemaan korotetulle virkamiehelle, jolla tässä on määräämisvalta
kädessään. Kumminkaan ei voida väittää, etteikö
olisi joka suhteessa etua siitä, jos ne, jotka hoitavat vastuunalaisia
virkoja, voisivat käyttää aikaansa mitä tehokkaimmalla
tavalla siten, että paljon suurempi työntulos kuin ennen olisi
saavutettavissa, koskapa heidän etevä kykynsä sen kautta
vielä paremmin kuin ennen tulisi näkyviin. Minun on vielä
uudelleen huomautettava, että järjestelmällinen työnjärjestely
ei suinkaan sisällä työn yksipuolista hoputusta, vaan sen
tarkoitus on koettaa käytännöllisten toimenpiteiden kautta
kohottaa määrälleen ja laadulleen kaikkia suorituksia.

Näyttääkseni nyt, että ei ole mikään mahdoton ajatus
toteuttaa kysymyksessäolevia periaatteita myöskin virastoissa,

koetan tässä lyhyesti selostaa suunnitelman, jonka
olen laatinut sen mahdollista toimeenpanoa varten siinä virastossa,
jonka johtajana olen, nimittäin Suomen Geologisessa
komissionissa. Missä määrin tämä suunnitelma voidaan täydellisesti
läpiajaa, riippuu erinäisistä asianhaaroista, joihin
nähden minulla itselläni ei ole määräämisvaltaa.

Välttääkseni kaikkia väärinkäsityksiä, tahdon aluksi mainita,
että muutamia harvoja poikkeuksia lukuunottamatta ne
virkailijat, jotka eri aikoina ovat kuuluneet tahi nyt kuuluvat
kysymyksessäolevaan virastoon, ovat jo ennestään osoittaneet
niin hyviä työn tuloksia, että ei suinkaan heitä enemmin
kuin muita tarvitsisi hoputtaa. On myöskin monessa tapauksessa
osoittautunut käytännölliseksi antaa palveluksessaoleville
virkailijoille niin vapaat kädet kuin mahdollista, pikemmin
rohkaista ja tukea heidän työtänsä kuin sekaantua siihen
sääntöjä antavana. Tuollaista vapautta vaatii jo itse työnlaatu,
missä ei ole ainoastaan valmistettava geologisia karttoja
ynnä selityksiä maasta pääasiassa samantapaisen suunnitelman
mukaan, vaan on myöskin suoritettava itsenäisiä tieteellisiä
tutkimuksia oikean käsityksen saamiseksi maan geologian
pääpiirteistä ja tutkittava koko joukko teoreettista ja
tieteellistä laatua olevia erikoiskysymyksiä. Etukäteen määrättyä
suunnitelmaa ei voida kerta kaikkiaan tehdä, vaan on
usein ilman muuta seurattava niitä ehdotuksia, joita on annettu
enemmän tai vähemmän tilapäisesti. Vaikka siis olen
sitä mieltä, että tässä virastossa tulee vallita sangen suuri
vapaus, niin luulen kumminkin, että järjestelmällisen työjärjestyksen
toimeenpano täälläkin olisi hyödyksi niin kokonaisuudelle
kuin kullekin yksityiselle virkailijalle.

On ennen muuta entistä tarkemmin määrättävä, mikä
työ on kunkin suoritettava, sekä niin paljon kuin mahdollista
pysyttävä kiinni laaditussa ohjelmassa. Virkatehtävät ovat
niin tarkoin jaettavat, ettei ole sellaista, mikä ei erityisesti
kuuluisi jollekulle ja senkautta jäisi tekemättä. Virkamiehet
ovat vapautettavat aikaakuluttavista mekaanisista töistä, jommoisia
vähempiarvoiset voimat voivat suorittaa. On siis

turvauduttava pikakirjoittajain ja muiden apulaisten työhön,
milloin ajan säästö suinkin on oikeassa suhteessa kustannuksiin.
Yleensä on jokainen totutettava alati ajattelemaan,
minkä arvoista hänen aikansa on, ja siis koettamaan saada
työstään mahdollisimman suuret tulokset. Tätä tarkoitusta
varten on ensisijassa laskettava, mitä kunkin virkamiehen
aika maksaa valtiolle. Jaetaan palkka arkipäivien työajan
mukaan ja saadaan siten määrätty normaalihinta tuntia ja
minuuttia kohti. Kunkin virkailijan työpaikalle näkysälle
pantu ilmoitus antaa tiedoksi tämän hinnan. Minun työpaikallani
on näin ollen seuraa van-sisältöinen ilmoitus: johtajan
aika maksaa 6 markkaa tunnissa tai 10 penniä minuutissa.
Tämä ilmoitus osoittaa vaikutuksensa jo silloin, kun joku
luonakävijä kuluttaa aikaa turhaan; heittäessään silmäyksensä
siihen, supistaa hän kernaasti käyntinsä mahdollisimman
lyhyeen. Luonnollisestikaan ei tässä suhteessa tule olla kohtuuton,
mutta kun kahden suunnilleen mainittua palkkaa
nauttivan henkilön pieni kymmenen minuuttia kestävä keskustelu
maksaa kaksi markkaa, ei pitäisi siis tätä arvokasta
aikaa tuhlata Jonnin joutavaan. Kun virkamies astuskelee
läpi huoneiden, maksaa se valtiolle 20 tai 30 penniä. 5 minuutin
telefonikeskustelu maksaa 50 penniä, j. n. e.

Pääkysymys on joka tapauksessa se, kuinka päivittäinen
työ on tehtävä täysin tehokkaalla tavalla. Tämä saavutetaan
Taylorin periaatteiden mukaan järjestelmällisen, toisin sanoen
tieteellisen tutkimuksen kautta. Ensikädessä on otettava
selville, kuinka paljon aikaa käytetään työhön. Erityisille
kaavakkeille merkitään aika, milloin virastoon tulo ja sieltä
lähtö tapahtuvat. Kontrollikello tulee hankittavaksi mahdollisimman
pian. Erityisesti merkitään, onko aikaa mennyt
hukkaan lepäämiseen, virkaan kuulumattomista asioista keskusteluun,
tai muuhun tuollaiseen. Nyt jaetaan kaikki esiintyvät
työn päälajit määrättyihin ryhmiin, esim. seuraavasti:
virastotöitä V, kokoelmien järjestelyä VJ, karttalehtien valmistusta
VK, tieteellisten kirjoitusten laadintaa VT, niiden korjausluvun
lukemista, joko omaan tiliin VTKM, tai toisten

tiliin VTKT. Jo se tieto, että tuollainen tilasto tehdään, on
alinomaisena huomauttajana siitä, että aika on hyvin käytettävä.
Jonkun aikaa kestäneiden kokeilujen jälkeen voidaan
kaavakkeille antaa määrätympi muoto ja painattaa yksityiskohtaisempia
lomakkeita. Päätehtäväksi tulee nyt ottaa
selville, tutkimalla kutakin yksityistä työtä, kuinka se on suoritettu
ja kuinka se on oikein suoritettava. Tahdon tässä
muistuttaa, että järjestelmä tulee sellaisessa virastossa, mistä
nyt on kysymys ja missä ollaan tekemisissä yksinomaan
intelligenttien työntekijäin kanssa, voida toimeenpanna huomattavasti
helpommin kuin jossakin teollisuuslaitoksessa,
missä on niin suuri määrä ruumiillisen työn tekijöitä, joista
suurin osa ei ymmärrä järjestelmän sisällystä ja hyötyä, sekä
ehkä tekee suoranaista passiivista vastarintaa sitä toimeenpantaessa.
Toisin on laita, kun kaikki työntekijät itse ovat
siihen innostuneita ja ottavat osaa tutkimuksiin sekä oikean
työtavan keksimiseen. Moniaille töille, jotka uusiutuvat
päivä päivältä, voidaan normaaliajat määrätä ja siten
laskea normaaliarvo, ja lisättyyn tuotantoon kiihoittaminen
käy silloin mahdolliseksi myöntämällä palkintopalkka, milloin
tämä normaaliaika tulee varteen otetuksi. Palkintopalkan
tulee olla vaihteleva joudutettavaksi halutuista töistä riippuen,
siispä esim. hieman korkeampi käytännöllisen geologian
töissä kuin teoreettisen tieteellisissä, jotka useimmista ovat
mieltäkiinnittävämpiä. Edelleen on annettava suhteellisesti
suurempi korvaus sellaisesta työstä, joka tarkoittaa suoranaista
tuotantoa, esim. virkakirjeiden ja kirjoitelmien kirjoittamisesta
kuin valmistavista töistä. Viimemainituista on
korvaus annettava niin paljon kuin mahdollista työmäärän
eikä aikamäärän mukaan. Esimerkiksi järjestettäessä kivinäytteitä
tai tutkittaessa mikroskooppisia preparaatteja on
korvaus annettava läpikäytyjen lukumäärään suhtautuen.
Silloinkin kun ei ole mahdollista laskea kaikkien töiden normaaliaikoja,
tullaan huomaamaan, vaikkapa tämä voitaisiin
tehdä vain useimmin esiintyviin töihin nähden, samalla kun
lisäksi olisi tilaisuus jouduttaa niitä palkintopalkalla, että

tämän kautta säästyisi paljon aikaa. Tuollaisten tutkimusten
kautta eri virastoissa voitaisiin varmasti osoittaa, että monessa
niistä voitaisiin tehokkuutta kohottaa kaksin- jopa kolmenkertaiseksi,
minkä kautta siis tulisi mahdolliseksi suorittaa
sama työ pienemmällä virkamies määrällä.

Seuraava esimerkki näyttää, kuinka järjestelmä vaikuttaa
jo alkuasteillaan. Kun virasto vuosittain painattaa julkaisuja,
joiden sivuluku on varsin suuri, vie korjausluku hyvin suuren
osan virkailijain ajasta. Kun jokainen korehtuuri on
luettava 4 ä 5 kerta? ja kukin sivu vaatii vähintään 32 5
minuutin ajan, mihin lisäksi täytyy vielä laskea lepohetket,
niin saamme esim. 1500 sivulle vähintään 500 ä 900 tunnin
ajan. Kustannus tästä nousee siis 4—6 markan mukaan tunnilta,
riippuen siitä, kuka työn suorittaa, noin 2000 ja 5000
markan välille. Nyt ilmenee, että eräät virheet alati palautuvat,
mitkä voitaisiin välttää, jos annettaisiin tarkempia
ohjeita. Edelleen voidaan antaa halvempien voimien suorittaa
ainakin osa korjausluvusta, niin että vastuunalaisen
julkaisijan kallista aikaa kulutettaisiin vähemmässä määrässä

j. n. e. Saattaa siis kylläkin ansaita hieman miettiä korjausluvun
tiedettä säästääkseen aikaa ja varoja. Myöskin muihin
tehtäviin nähden huomataan pian mahdollisuuksia huomattaviin
parannuksiin, mitkä kaikki puolestaan saattavat merkitä
kymmenien tai satojen tuntien säästöä.
Muuan työ, joka esiintyy kaikissa geologisissa tutkimuksissa,
on vuorilaji-analyysien suorittaminen. Jos tehdään
vain yksi kerrallaan, tarvitsee taitava analyytikko noin viikon
ajan kutakin täydellistä analyysiä varten, työskennellessään
ahkerasti koko päivän. Kun ne suoritetaan kemiallisissa
toimistoissa, maksetaan niistä hinta, joka vaihtelee sadan
ja kahdensadan markan välillä. Siellä, missä on kemistejä
vuosipalkalla, saattanee suhteellisesti harvoin keskituloa tulla
suuremmaksi kuin yksi täydellinen vuorilaji-analyysi viikossa.
Eräs meidän virastossamme palveleva virkailija suoritti
viime syksyn aikana joukon vuorilaji-analyysejä ja
koetti tällöin järjestää työnsä parhaimmalla metoodisella ja

käytännöllisellä tavalla saadakseen aikaan mahdollisimman
suuren ajansäästön. Meidän on huomautettava, että vallitsevan
sotatilan aikana tapahtui eräitä rajoituksia tavallisessa työajassa.
Viiden viikon aikana suoritti hän kumminkin 12
analyysiä, lukumäärä, mikä oli 3 tai 4 kertaa enemmän kuin
tavallinen määrä. Ajansäästö saatiin seuraavalla tavalla:
muuan huomattava osa analysoimistyössä on liuosten filtreerausta,
suodatusta. Tässä on usein pakoitettu odottamaan,
kunnes vesi on ennättänyt juosta suodinpaperin lävitse,
jotta uutta voitaisiin kaataa. Pikasuodinta-tapoja on kyllä
olemassa, mutta ne tuovat mukanaan eräitä haittoja. Kemisti
järjesti kumminkin työnsä niin, että hänellä oli samalla kertaa
niin monta analyysiä työn alla, että hän filtreeratessa alati
sai kaataa uusia liuoksia eikä siis mitään pitempää pysähdystä
työssä tullut. Hän olisi luonnollisesti voinut vielä
enemmän säästää aikaa, jos hänellä olisi ollut joku halvempipalkkainen
apulainen apunansa. Ajansäästö rahoissa määräten
voidaan laskea vähintään 1000:ksi markaksi kuussa.

On selvää, että se, joka suorittaa työn 3 tai 4 kertaa tehokkaammin
kuin ennen ja sen kautta saa säästymään tuntuvan
rahamäärän, vaikkakaan mikään käytetyistä menettelytavoista
ei ole periaatteellisesti uutta, saa myöskin tästä erityisen
korvauksen. Järjestelmän toimeenpanon täydellisempi
mahdollisuus, tapahtuipa se sitten tässä kysymyksessä ole Tässä
virastossa tai muissa, riippuu yleensä siitä, voidaanko saada
lisättyä määrärahaa palkkiopalkkojen maksamiseen tai hankkia
tähän tarvittavia varoja muissa menoissa säästämällä.
Jos nimittäin toimeenpannaan ainoastaan työn kontrolloiminen,
lisätäkseen intenssiteettiä, saa tämä todella hoputuksen
luonteen, ellei missään muodossa anneta korvausta lisääntyneestä
työntuloksesta. Kuten jo on mainittu, ei mikään
kiihotin vaikuta sen voimakkaammin kuin se, jonka perustana
on ansaitsemishalu, kun näet nekin ihmiset, jotka uurastavat
aatteellisissa töissä, ovat olosuhteiden vaikutuksesta
suureksi osaksi pakoitetut koettamaan parantaa useinkin
riittämättömiä tulojansa.

Jos nyt palkintopalkka annetaan, tulee sen kumminkin
tapahtua vasta sitten, kun kaikkien esiintyvien ja erilaisten
töiden tutkimista on harjoitettu niin kauan ja sellaisella
tarkkuudella, että voidaan määrätä niihin menevien aikojen
suhde, toisin sanoen normaaliajat. Muussa tapauksessa aiheutuu
tässäkin alituinen tinkiminen palkintopalkoista, ja mielivalta
sekä suosikkijärjestelmä voivat helposti päästä voimaan.

Päätuote meidän virastossamme on kartat ynnä niihin
kuuluvat selitykset sekä tieteelliset tahi teknilliset tutkielmat
ja kirjoitukset. Jokaista tuollaista työtä varten on kyllä
mahdollista osin etukäteen määrätä siihen tarvittavat esityöt:
omien ja muiden määrätyn sivuluvun sisältävien muistiinpanojen
läpikäyminen, määrätyn vuori- tai maalajinäytemäärän
järjestäminen, niin ja niin monen mikroskooppisen
preparaatin tutkiminen, kemiallisten analyysien suorittaminen»
määrätyn painoarkkisivun käsittävä kirjoittajatyö, korjausluku
j. n. e. Tähän voi tulla joku lisäysaika työn miettimistä
varten, eri suuri eri luokissa. Luokkien määrääminen kutakin
työtä varten olisi ehkä annettava koko viraston ratkaistavaksi,
jotta se tulisi niin objektiiviseksi kuin mahdollista.

On selvää, että ei tällä tavalla voida tulla mihinkään
ehdottoman oikeudenmukaiseen työn arvioimiseen, mutta se
voi perustua kumminkin siinä määrin samantapaisiin objektiivisiin
normeihin, joten kenessäkään ei synny ajatusta, että
tässä vallitsee mielivaltaa. Onhan näet kysymyksessä vain
normin saanti lisäpalkkiolle, jonka tarkoitus on kiihoittaa lisättyyn
tuotantoon ja ajan mahdollisimman edulliseen hyväksikäyttöön.
On selvää, että toinen voi kykynsä mitan mukaan
aikaansaada työn, joka on kymmenen ehkäpä sata kertaa arvokkaampi
kuin jonkun toisen työ, mutta määrätessä palkintopalkkaa
tähän ei ole huomiota kiinnitettävä. Nykyoloissahan
kumpikin saavat aivan saman palkan ja palkintopalkka sallii
joka tapauksessa kykene vamman ja älyllisimmän ansaita jonkun
verran enemmän kuin vähemmin kyvykkään on mahdollista.

Saattaa ehkä tuntua kauhistuttavalta, kun puhutaan lisätyistä
palkoista alalla, missä monen mielestä työ on jo liiankin

korkeasti palkattua. Tehottomasti suoritettu työ tulee
kumminkin aina ajanmittaan kalleimmaksi, kun taas päinvastaista
menettelyä noudattaen tässäkin voidaan säästää
huomattavia eriä, m. m. ne rahaerät, jotka menisivät, uuden
järjestelmän mukaan tarpeettomiksi käyvien, uusien virkamiesten
palkkaamiseen, ellei vanhempien virkamiesten työtä
hyvitetä täydellisesti.

Minä en voi siis millään muotoa yhtyä niihin radikaaliselta
taholta tehtyihin lausuntoihin, että nimittäin parannus
virkamiestoiminnan alalla ilmeneviin epäkohtiin on aikaansaatava
ensikädessä yleensä pienentämällä palkkoja tai vähentämällä
virkoja. Sosiaaliselta kannalta katsoen olisi tuollainen
menettelytapa hyvin valitettavaa ja voisi korkeintaan mukanaan
tuoda sen välillisen edun, että sen kautta hyödyllisiä
voimia ajettaisiin pois virkamies-uralta yksityiseen toimintaan,
sensijaan että nyt tuo ensinmainittu, varsinkin Suomessa,
liian suuressa määrässä on saanut monopolisoida kykyjä.
Jos tahdotaan aikaansaada intenssiivistä työtä, on kuitenkin
täällä, kuten kaikkialla muualla, välttämätöntä parantaa eikä
huonontaa tuloja. Tämän kautta tulisi virkamiehille myöskin
mahdolliseksi suuremmassa määrässä kuin ennen keskittää
toimintansa määrätyn toimen hoitamiseen ja heidän ei tarvitsisi
hankkia itselleen monia erilaisia tehtäviä, jolloin kullekin
näistä usein tulee omistetuksi niin vähän aikaa kuin
mahdollista sen suomalaisen sananlaskun mukaisesti, joka
sanoo: viisi virkaa, kuusi nälkää. Kaikkien tyhjäntoimittajavirkojen
tulee luonnollisesti hävitä. Ne virkamiehet, joilla
ei 'ole halua hoitaa muita toimia kuin sellaisia, joista ei ole
mitään vaivaa, lähtekööt kernaasti matkoihinsa tai vielä
paremmin, heidät kasvatettakoon, tarpeen tullen pakoitettakoon
työskentelemään paremmin. Jos virkamieskunta olisi
tehokkuusperiaatteen läpitunkema, hyödyttäisi se kaksin
verroin yleistä taloutta, suoranaisesti sen kautta, että työ
suoritettaisiin paremmin, nopeammin ja halvemmin, ja välillisesti
sen kautta, että virkamiesryhmä yhä enemmän tulisi
esikuvaksi hyödyllisessä ja tehokkaassa työssä, sensijaan että

se, kuten aikaisemmin on ollut laita, on kansalaisille antanut
esimerkin luokkaennakkoluulojen läpitunkemasta, mukavuutta
harrastavasta byrokratiasta, virkavaltaisuudesta.

Tehokkuuden lisääminen kaksin- tai kolminkertaiseen
määräänsä ja palkkojen korottaminen 20 tai 30 prosentilla
tuntuu minusta olevan parempi uudistystyön ohjelma virkamiestoiminnan
alalla kuin noiden jyrkkien vaatimukset.
Heidän arvelunsa, että olisi muka mahdollista samalla kertaa
vähentää palkkoja ja kiristää suurempaa työntulosta, sisältää
pohjaltaan samaa kuin se, mitä ankarat työnantajat nyt pyrkivät
saavuttamaan, sovelluttaessaan vanhaa sotilaallista työnjohtoa.
Kummassakin tapauksessa arvellaan, että paras tapa
suuremman työntuloksen saavuttamiseksi on yksinkertaisesti
kiristää työtä eikä suinkaan opettaa ja rohkaista niitä,
joiden tulee se suorittaa.

Jos olisi saatavissa taitavia tehokkuusasiantuntijoita virkamiesmaailmassa,
voitaisiin puheenaolevan-laatuiset uudistukset
ulottaa vähitellen yhä useampiin virastoihin. Kaikkialla
aljettaisiin hankkimalla tilastollinen selvitys siitä, mitä nyt
saadaan aikaan sekä antamalla kuva nykyään käytetyistä
työtavoista. Sen jälkeen valmistettaisiin säännöt oikealle
työtavalle ja määrättäisiin normaalityöajat useimmin ilmeneville
tehtäville, joiden perustalla sopivissa tapauksissa voitaisiin
antaa palkintopalkkoja. Tämän kautta ei otettaisi
käytäntöön mitään uutta periaatetta, sillä jo vanhastaan saavat
näet monet virkamiehet n. s. sportteleita, joita myöskin
voidaan pitää ylimääräisenä palkkana erikoisista töistä.

Mutta kokonansa huolimatta palkintopalkkajärjestelmästä,
olisi useissa tapauksissa mahdollista aikaansaada lisättyä
tehokkuutta senkautta, että työt järjestettäisiin käytännöllisemmin
ja niitä valvottaisiin huolellisemmin, tai senkautta,
että otettaisiin palvelukseen suurempi joukko alempipalkkaisia
apulaisia, j. n. e.

Jos me esim. ajattelemme, että joku tehokkuusasiantuntija
saisi tehtäväkseen ottaa selville syyt pohjoismaiden tuomioistuimissa
usein havaittavaan hitaaseen lainkäyttöön, niin

käyttäisi hän tässä aivan toisia menettelytapoja kuin joku
lainoppineista kokoonpantu komitea. Kun tämä viimemainittu
useissa tapauksissa alkaa työnsä sillä, että se ryhtyy toimittamaan
laajoja vertailevia tutkimuksia lainkäytön kehityksestä
eri maissa, kulkisi asiantuntija suoraan asiaan ja
koettaisi ensikädessä ottaa selville, mitenkä työtä nykyään
tehdään kysymyksessäolevissa tuomioistuimissa. Hän määräisi
työajan pituuden, mitä sillä ajalla ennätetään, kuinka
asiat käsitellään, missä määrin käytetään pikakirjoittajia ja
muita apulaisia, kuinka nuoret juristit harjaannutetaan työhönsä
j. n. e. Hän tutkisi joitakuita tyypillisiä tapauksia
ottaakseen selville, mitkä asianhaarat ovat aikaansaaneet,
että asioita on lykätty istunnosta toiseen, tai minkävuoksi
esim. oikeudenkäynnit riidattomissa saamisvaatimuksissa,
jotka ovat vedotut korkeampaan oikeuteen vain maksuajan
pidentämiseksi, saattavat maata vuosikausia, ennenkuin ne
ratkaistaan. Hän innokkaasti tukisi sitä pyrkimystä, mikä on
havaittavissa myöskin uudistuksia-harrastavien juristien piirissä,
että nimittäin asiat jaoteltaisiin käytännöllisistä syistä
luokkiin, ja vaatisi erilaista käsittelyä näille ei yksin lainopillisista
syistä, vaan ensikädessä aikaansaadakseen niiden nopean
käsittelyn, jotka asian luonnon mukaisesti sellaista vaativat.

Toisissa virastoissa tulisi asiantuntija kysymään, minkävuoksi
runsaasti palkatut ja tukevan lainopillisen sivistyksen
saaneet virkamiehet pannaan tekemään sellaisia yksinkertaisia
tehtäviä, kuin esim. kirjanpitotöitä, joita saattaisi hoitaa
tavallinen kirjuri, jonka töitä tarvitsisi virkamiehen vain tarkastaa.
Hän niittaisi puhtaaksikirjoittajan työn, joissakuissa
kaupungeissa ehkä perustaisi puhtaaksikirjoittamisen keskustoimistoja,
joissa olisi vähempi määrä hyvin palkattuja, työtätekeviä
apulaisia, kaikkialla hän ottaisi avuksi pikakirjoittajia,
laskukoneita ja muita mekaanisia apuneuvoja, hän tutkisi huoneiden
käyttöä, ja joka paikassa asettaisi kysymyksen, mitä kunkin
aika maksaa, ja kuinka sitä käytetään, mitä valtio saa hyväkseen
hyödyllisen työn muodossa palkkoina antamistaan rahoista.

Tahdon vielä kerran huomauttaa, että tässä ei ole kysymys

--

143

yksipuolisesta koputtamisesta. Eräissä tapauksissa saattaa jopa
olla kysymys päin vastaisesta, .nimittäin liikarasituksen poistamisesta,
missä sellaista on ilmennyt. Ja korvaukseksi kaikesta
siitä hyödyllisen työmäärän lisäyksestä, joka aikaansaadaan,
tulevat lisääntyneet tulot. Asian tähän puoleen nähden
olisin minä omasta puolestani valmis kallistumaan menettelytapaan,
joka menisi hyvin pitkälle amerikalaisten liiketapojen
käytäntöönotto-suuntaan tähänasti niin rauhallisella
virkamiestoiminnan alalla. Otaksutaanpa, että olemme esim.
tekemisissä virkamiehen kanssa, jolla on jossakin läänissä
neuvonanto toimi karjanhoidon alalla. Jos täällä on puolueettoman
tutkimuksen kautta määrätty, mikä on maidon keskituotanto
lehmää kohti, mikä rasvapitoisuus maidossa, mitkä
ovat keskikustannukset litraa kohti, j. n. e., niin miksi ei
sitten suorastaan luvattaisi jotakin määrättyä palkintoa jokaisesta
asiaanvaikuttavissa tekijöissä, faktoreissa, tapahtuneesta
parannuksesta, mikä voidaan toteuttaa antamalla avuksi määrättyjä
tarverahoja? Eikö tuollaisen menettelytavan kautta saataisi
varmempia tuloksia, kuin nykyään käytännössä olevalla,
että nimittäin palkitaan virkamiesmukavuutta, tai että kaikenlaisista
henkilökohtaisista syistä haikailematta syrjäytetään virkamiehiä,
jotka ovat aikaansaaneet suuria taloudellisia tuloksia?

Ei ole ajatukseni se, että kaikki virkamiespalkkiot maksettaisiin
suoritettujen työmäärien paljouden mukaan. Sikäli
kuin joku on osoittanut etevää kykyä ja alkanut saada johtaja-asemaa,
tulisi hänen, olipa sitten mies tai nainen, saada vapaammin
käyttää omaa aikaansa, koskaan ei kumminkaan
niin, että tarkastus ja kontrolloiminen kokonansa lakkaisi.

Todennäköisesti tultanee vastaanväittämään, että kaikki
tämä johtaisi sietämättömään säännöstelyyn, jota vastaan on
vapauden nimissä asetuttava. Järkevä kontrolli ei kumminkaan
rajoita vapautta, vaan ainoastaan itsevaltaa. On ehdottomasti
katsottava itsevaltaisuudeksi, jos joku pitää valtion virkaa
henkilökohtaisena omaisuutenaan, joka tuo mukanaan oikeuden
palkannostoon, mutta velvollisuuksien joukosta oikeastaan
vain sen, että on pakko oleskella joku tunti virastossa.

Luku 12.

Järjestelmällinen työnjärjestely opiskeltaessa ja tieteellisiä
töitä suoritettaessa.

Useimmat ihmiset meidän aikanamme viettävät enemmän
tai vähemmän vuosia elämästään ammentamalla tietoja kirjoista.
Monet opiskelevat 15 ä 20 vuotta, ennenkuin tulevat
valmiiksi varsinaiseen elämäntehtäväänsä ja muutamilla jatkuu
tämä edelleen tuntuvassa määrässä kirjoja lukemalla.
Kumminkin tapahtuu, ihme kyllä, harvoin, että joku oppisi
lukemaan niin hyvin, ettei olisi paljon korjaamista käytetyissä
tavoissa.

Koulutyö.

Läksyjen luku koulussa tapahtuu useimmissa tapauksissa
ajattelemattomalla ja epäkäytännöllisellä tavalla. Poikasena
olin erään kouluoppilaan luokkatoveri; hän oli tunnettu yksinkertaisuudestaan,
ja hänestä kerrotaan monta juttua, m. m.
kuinka hän luki läksynsä eläintieteessä: »hauki on ... hauki
on ... hauki on kala . . . hauki on kala, joka . . . hirmuista,
kuinka tämä on vaikeata!» Tämä läksyjen lukemistapa ei
ole lainkaan harvinaista. Sangen harva koululapsi lukee niitä
oikealla tavalla. Kasvatustieteilijöille olisi tärkeä tehtävä
ottaa selville, mikä on tämä oikea tapa. Nykyaikainen kasvatustiedehän
pyrkii sielutieteellisten ja fysikaalisten tutkimusten
kautta määräämään, kuinka kauan saadaan lapsen
ajatusta rasittaa, ennenkuin väsymys seuraa, ollen nämät
siis samanlaatuisia tutkimuksia kuin ne, joiden kautta Taylorin

järjestelmän mukaan, määrätään verstastyöntekijöihin
nähden, milloinka lepohetkien tulee olla. Samaten tutkitaan,
millä tavalla lapsi käsittää oppimaansa. Mielenkiintoisia
teoksia lapsipsykologiasta, jotka perustuvat lukuisien opettajien
ja vanhempien havaintoihin, on ilmestynyt. Saa kumminkin
sen vaikutuksen, että pedagoogilla tässä on ensikädessä
ollut tarkoitus saada selville, kuinka oppilaat saataisiin
pienimmällä vaivalla oppimaan tietonsa. Tuntuu
suorastaan, niinkuin monen opettajan mielessä häämöittäisi
tulevaisuudenkuvana se, että saataisiin aikaan mahdollisimman
vaivaton opetus, siis että esim. kinematograafisten
kuvien kautta opetettaisiin se, mikä nyt selvitetään sanoin.
Näillä harrastuksilla on kyllä oikeutuksensa sikäli kuin kysymyksessä
on antaa lapsille mahdollisimman suuri tietomäärä.
Mutta yhtä tärkeätä on opettaa lapsi työskentelemään
itsenäisesti metoodisella ja käytännöllisellä tavalla. Mitäpä
saattanee olla ollutkin huomautettavana latinan lukuja
vastaan, niin tuntuu kumminkin, niinkuin latinan kirjoitusharjoitusten
tavat olisivat täyttäneet tärkeän tehtävän, jolle
ei vielä ole löydetty mitään täydellisesti korvaavaa realioppilaitoksissa.
Nyt on lapsilla monessa koulussa vain vähässä
määrässä sellaisia kotitöitä, jotka saattavat opettaa heitä
työskentelemään omin neuvoin. Senvuoksi pitäisi kaikissa
koulu-uudistuksissa, ennen kaikkea myöskin kansakoulun
uudistuksessa, tulla pääasiaksi kehittää sellaisia metoodeja,
joiden kautta lapsi oppisi työskentelemään itsenäisesti ja
metoodisesti. Mutta myöskin koulutyössä, sellaisenakin kuin
se nyt on, tulisi koettaa löytää oikea työntekotapa. Voitaisiin
tässä menetellä suunnilleen seuraavasti: tutkittaisiin joku
määrä tyypillisiä lapsia muutaman kuukauden aikana, jotta
saataisiin selville, kuinka he nyt lukemistaan suorittavat, mitkä
epäkohdat siinä ilmenevät, ja samalla kertaa koetettaisiin
selvittää, mitenkä tuota työtä olisi tehtävä. Tärkeä seikka
läksyjen lukemisessa olisi esim. oppia käyttämään mnemo-teknillisiä
sääntöjä, helpoittaakseen siten muistitiedon
saamista. Jokainen tietää, kuinka paljon esim. runopoljenta

Tvön tiede — 10

ja rimmiloppu helpoittavat sanojen ja lauseiden muistamista.
Latinaa kouluissa luettaessa opittiin minun aikanani
prepositsionit runomuodossa, ja eräässä vanhojen oppilaiden
kokouksessa saatoin todeta, että vie?ä 2o:n ja 3o:n vuoden
perästä melkein kakki muistivat tämän kuivan runon! Luonnollisesti
ei tätä menettelytapaa saa johtaa mahdottomuuksiin,
että siis kaikki mahdollinen ladotaan värssyihin helpommin
muistettavaksi. Mutta onhan muitakin tapoja, millä
aivoja autetaan muistotiedon hankinnassa. Mnemoteknillisten
apuneuvojen kaikkein arvokkain on tietoaineiston systemaattinen
järjestely. Kun rimmiin ja runopoljentaan tai sanojen
sointuun perustuvat ääniyhtäläisyydet johtavat n. s.
arvottomiin ajatus-assosiatsiooneihin, helpoittaa sensijaan opitun
järjestelmällinen yhteenkuuluvaisuus paljon paremmalla
tavalla muisto tietoa, auttaen samalla kertaa harjoittamaan
aivoja siihen, että ajatus-assosiatsioonit; kulkevat ajatuksesta
toiseen.

Kirjoituskokeet ja kuulustelut ovat osittain kokeita
opettajallekin. Elleivät oppilaat ole oppineet läksyjään, on
opetusta annettu väärin. Ennen muuta tulee kokeita käyttää,
enemmän kuin tapahtuu, saadakseen selville, missä on aukkoja
oppilaiden tiedoissa. Voidaan opettaa heidät itsensä poimimaan
virheet ja jaottelemaan ne eri ryhmiin esim. konjugatsionivirheisiin,
deklinatsionivirheisiin, puhtaisiin huolimattomuus
virheisiin j. n. e. He voivat silloin helpommin
korjata puutteet tiedoissaan ja oppivat välttämään virheitä
vastaisuudessa. Moni oppilas saa uutta rohkeutta, kun hän
huomaa, että vähällä vaivalla saattaa välttää suuren osan
aikaisemmista virheistä.

Monessa tapauksessa riippuu tiedon oppimisen Vaikeus
kouluoppilaassa puhtaasti ruumiillisista syistä. Yleinen heikkous
tekee lapsen välinpitämättömäksi kaikelle, siis myöskin
läksyille. Nenäpolyypit tai paisuneet nielurauhaset estävät
verenpääsyn aivoihin, kilpirauhasten heikkous pilaa ruumiin
nesteitä, ja jokaisessa tapauksessa häviää velttous kumminkin
sopivaa parannusmenettelyä käyttäen. Että syy puuttuvaan

edistykseen koulussa useissa tapauksissa vielä nyt riippuu
puhtaasti fyysillisistä syistä, ilmenee m. m. siitä, että
niin monet heikot oppilaat, kun he ovat tulleet maaseudulla
sijaitseviin kouluihin, jotka panevat suurempaa huomiota
oppilaan ruumiilliseen kehitykseen, aivan pian alkavat nopeasti
edistyä.

Nyt katsotaan monia kouluoppilaita melkeinpä auttamattomiksi.
Näin ei arvella kumminkaan, kun on opetettava
raajarikkoisia, sokeita, mykkiä j. n. e. Kun jopa kuuromykkä-sokea
tyttönen, kuten Helen Keller, olkoonpa, että
hänellä onkin tavaton intelligenssi, on voinut hankkia sellaiset
tiedot, että hän on voinut suorittaa akateemisia arvoja
ja harjoittaa itsenäistä kirjailijatointa, niin tuntuu toki ihmeelliseltä,
että niin monessa tapauksessa keskinkertaisen
lahjakkaille oppilaille, mutta joka tapauksessa kaikkiin aisteihinsa
nähden hyvin kehittyneille, ei ole voitu saada normaalista
tietomäärää koulussa.

Varmasti kannattaisi olla joka koulussa erikoinen asiantuntija
tutkimassa oikeata työtapaa oppilaiden suorittaessa
töitään. Tämän tulisi olla silloin sellainen opettaja, joka
erityisesti harrastaa tuollaisia töitä, ja jolla on kokemusta,
käytännöllistä älyä ja sielutieteellistä silmää, ja hänen täytyisi
luonnollisesti työskennellä yhdessä toisten opettajain
kanssa. Osin voitaisiin keksiä erinäisiä yleislaatuisia sääntöjä
lukutöiden harjoittamiseen. Näitä ei siis tarvittaisi tuumia
jokaista yksityistä tapausta varten, vaan olisi vain opetettava
lapset sovelluttamaan niitä. Osin olisi lapsia tutkittava
yksilöllisesti, jotta kävisi selville, mitkä erityiset esteet kullakin
lapsella on työssään. On todennäköistä, että tuollaiset
tutkimukset monessa tapauksessa johtaisivat huomattaviin
parannuksiin koulutyössä, m. m. käyden siihen suuntaan,
että paikallaan istuvaa työtä vähennettäisiin huomattavassa
määrässä, ja että ruumiinharjoitukset, nämätkin tarkoittaen
aikaansaada mahdollisimman suuren tehokkuuden, saisivat
yhä suuremman tilan lasten kasvatuksessa. Varsinkin pohjoisissa
maissa, missä talvisaikaan oleskellaan niin paljon

kaksinkertaisten akkunain sulkemiin, ummehtuneisiin huoneisiin
ahdettuna, on useimpain lasten vaikea pysyä terveinä,
ellei huolehdita siitä, että he riittävän paljon liikkuvat raittiissa
ilmassa.

Myöskin opettajain opettamistavat olisivat pantavat »tieteellisten
» tutkimusten esineiksi, niinkuin nykyään osin
tapahtuukin koulun tarkastuksessa. Tämä toimitetaan kumminkin
useimmissa tapauksissa liian harvoin ollakseen miksikään
suuremmaksi hyödyksi. Vaikkakin opettajat tarkastajilta
saavat muutamia hyviä neuvoja, kuinka heidän tulisi
ja kuinka ei tulisi opetustaan antaa, niin palautuvat he monessa
tapauksessa pian jälleen vanhoihin tapoihinsa ja tottumattomuuksiinsa.
Jokaisen koulun rehtorin tulisi katsoa yhdeksi
tärkeimmäksi tehtäväkseen järjestelmällisesti tutkia opettajain
opettamistapaa sekä koettaa nämät saada tarkoilla huomautuksilla
parantamaan metoodejansa. Vanhaan hyvään
aikaan oli sangen tavallista, että opettajat, samalla kun he
syytivät oppilaille valikoidun kokoelman lisänimiä ja haukkumasanoja,
antoivat näille sen ystävällisen neuvon, että
näiden olisi parasta jättää koulu ja valita joku muu, tavallisesti
vähemmin arvossapidetty toimiala. Monelle opettajalle
itselleen pitäisi täydellä syyllä, vaikkakin ystävällisemmässä
muodossa antaa samantapainen neuvo, koska hänellä ei ole
kykyä opettaa lapsia, mutta sensijaan hän todennäköisesti
saattaisi löytää toimialan, joka paremmin sopisi hänelle.
Useimmat voisivat kumminkin oppia oikean opetusmenettelyn,
jos se heille tehokkaalla tavalla opetettaisiin.

Ostwald pitää nerojen tuntomerkkinä sitä, että he eivät
viihdy koulussa. Minä luulen, että sellaiset väitteet saattavat
olla hyvin vaarallisia. Ei tarvinne toki olla mikään mahdottomuus
antaa kouluille sellainen muoto, että niistä saattaa olla
hyötyä kaikille oppilaille. Tärkeätä olisi harkita kaikkeen
opetukseen nähden enempi kuin nykyään on laita, mitä
oppilas tulevassa toiminnassaan tulee tarvitsemaan. Tämäkin
voitaisiin parhaiten selvittää järjestelmällisten tutkimusten
kautta. Nykyään ahdetaan esim. kansakouluissa oppilaille

ensikädessä sangen teoreettista laatua olevia kirjatietoja,
varsinkin sellaisia, jotka synnyttävät isänmaallista herätystä.
Hyvin vähän työskennellään siihen suuntaan, että lasten
ajatus ja mieli kääntyisi käytännöllisiin töihin, jotka useimmille
näistä kumminkin tulevat olemaan heidän elämänsä
pääosana. Veisto ja puutarhatyö sekä eräissä tapauksissa myöskin
talousaskareet ovat kyllä otetut opetusaineina kansakoulujen
ohjelmiin, mutta vielä pitemmälle täytyy mennä samaan
suuntaan. Juuri tuollaisissa opetusaineissa olisi mahdollista
opettaa oppilasta myöskin miettimään, mitenkä oikea työntekotapa
saadaan sekä näyttää tyypillisillä esimerkeillä, mitenkä
siinä menetellään. Tällainen tieto olisi oppilaille tärkeämpi
kuin miltei kaikki muut. Työ n tulee olla kansalaiskoulun
keskuksena. Esiintymistapasääntöjen, edelleenkehittymisessä
tarvittavien itseopiskelu-metoodien, y. m. s.
neuvomisen tulisi myöskin saada laveampi tila varsinkin
kansakoulun ohjelmassa.

Y l i o p i s t o-o p i s k e l u t.

Vaikka kaikkialla toistetaan vanhaa väitettä: me emme
opiskele koulua, vaan elämää varten, niin tapahtuvat oppikoulun
työt vielä aivan suurimmalta osaltaan vain siinä mielessä,
että valmistuttaisiin ylioppilastutkintoa varten. Kun
tämä kiirastuli on läpäisty, valmistautuu nuori ylioppilas
jatkamaan lukujaan omin neuvoin. Parhain todistus siitä,
että hän on koulussa hyvin vähäisessä määrässä oppinut
työskentelemään itsenäisesti, on se, että hän akateemisten
opiskelujensa alussa usein tuntee itsensä suuressa määrin
avuttomaksi. Opiskeluja helpoittaa tosin huomattavasti
seminaariharjoitukset. Siihenaikaan kun tulin ylioppilaaksi
1880-luvulla, meni monelta ensimäinen vuosi kokonansa hukkaan.
Kuulin dekanuksen antavan vastaleivotuille ylioppilaille
sen neuvon, että heidän oli ensimäisenä ylioppilasvuotenaan
luettava vähintäin yksi tunti päivässä! Hän lisäsi,

että kunhan kerran oppii säännöllisesti lukemaan vähintäin
yhden tunnin, niin opiskelutuntien lukumäärä kyllä pian
lisääntyy. Tämä oli ainoa neuvo lukujen harjoittamisesta,
minkä minä koko ylioppilasaikanani sain keneltäkään opettajalta.
Tovereilta sensijaan saadaan kylläkin hyviä neuvoja
yliopistolukujen harjoittamiseen, mutta näiden tarkoituksena
on yleensä opettaa kulkemaan käytännöllisiä »oikoteitä» luvuissaan.
Samaisella professorilla, joka meille antoi yllämainitun
neuvon, oli itsellään mitä tyypillisin »tenttikatkismus
», minkä ylioppilaat olivat muistiin merkinneet. Minä
voin omasta kokemuksestani todistaa, että saattoi, jos oli
päähänsä päntännyt tämän pienen, käsin kirjoitetun kirjan,
läpäistä tutkinnon, huolimatta siitä oliko kurssista lukenut
mitään muuta.

Myöskin siinä keskustelussa, joka koski yliopisto-opiskeluja
ja joka tapahtui vuoden 1915 kevätlukukaudella Helsingissä
ruotsalaisessa ylioppilas yhdistyksessä, missä minä
alustin kysymyksen siellä pitämälläni esitelmällä, ja jota
jatkettiin ylioppilaslehden palstoilla, on kysymys »oikoteistä»
näytellyt huomattavaa osaa. Varmaa on, että taistelu
tutkijain ja tutkittavien välillä tulee alati pysymään, ehkäpä
kauemmin kuin tekniikassa taistelu panssarin ja projektiilien
välillä tai yhteiskunnassa - - lukkoseppien ja murtovarkaiden
välillä.

»Tenttikatkismusjärjestelmässä» on kumminkin kaksi oikeata
ajatusta. Toinen on se, että opintokurssien laajassa
ainehistossa täytyy ehdottomasti tapahtua valikoiminen ,
ja toinen se, että ylioppilaiden on tutkisteltava myöskin
professoreja näiden personallisiin ominaisuuksiin
kiinnittyen. On tietenkin mahdoton lukea kaikki laajoissa
opintokursseissa löytyvä sillä tavalla, että se kiinnittyisi mieleen.
Jo Francis Bacon sanoo essay'ssään opiskeluista:
»Muutamia kirjoja tulee maistella, toisia nieleskellä ja muutamia
harvoja on pureskeltava ja sulatettava, s. o. muutamia
kirjoja on luettava vain osittain, toisia on luettava enempi,
mutta ei innolla, ja muutamia harvoja on luettava täydelli

sesti ja tarkan huomaavasti». On siis opiskeltaessa tehtävä
valinta sen välillä, mikä on ehdottoman tärkeätä, vastaten
Baedekerin tähdellä merkittyä ensiluokkaa, sen välillä, mikä
on välttämätöntä tuntea, sekä sen välillä, mikä on kokonansa
sivuasia. Lopuksi on otettava huomioon, onko viimemainitussa
ryhmässä yksi tai toinen »puntti», joka on tietopiiriin
hankittava sen vuoksi, että opettaja tahtoo siihen erityisemmän
huomion kiinnittää. Näin on siis tietojen
suhteellisen merkityksen arvioiminen ensimäinen
ehto menestyksellisille luvuille, ja tämä väite, jokahan
on läheistä sukua eräille tehokkuusopin periaatteille, koskee
yleensä kaikenlaatuisia tieteellisiä töitä.

Mitenkä voidaan tämä nyt käytännössä toteuttaa? Yliopistoluvuissa
on tärkeätä omistaa omia kirjoja, joihin voi
lyijy kynä viivalla reunaan merkitä, mikä on tärkeätä. Missä
tämä ei voi tapahtua, voidaan kirjoihin sisälle pistää irrallisia
paperiliuskoja, joille vedetään viiva sitä varten, mikä tahdotaan
erityisesti merkitä, ja mikä silloin helposti löydetään
tekstistä, jos viivat sovitetaan kohdallensa kirjan sivulla.

Hyödyllistä on myöskin tehdä kunnollisia otteita
sellaisesta, mikä on suuremmanarvoista, tai mikä tulee käytettäväksi
jossain harjoituskirjoituksessa.

Yliopisto-opiskeluissa saattaa mnemotekniikka
olla suureksi hyödyksi. Mikään ei kumminkaan helpolta
tässä paremmin ja hyödyllisemmin muistamista kuin järjestetty
asetelma, joka on tehty todellisten tieteellisten jaotteluperusteiden
mukaan. Helmholtz mainitsee elämäkerrallisissa
muistiinpanoissaan, että hänen oli lueskellessaan hyvin
vaikea oppia irrallaan olevaa tietoa, kun sitä vastoin se, joka
oli kireästi yhteenkuuluvaa, painui hänen muistiinsa helposti.
Suuri merkitys on näin ollen sillä, että hankitaan sellaisia
oppikirjoja, missä tietoainehisto on järjestetty
systemaattisella tavalla.

Opiskelulukuihin ei sisälly ainoastaan kirjojen lukemista,
vaan usein myöskin harjoituksia ja käytännöllisiä
töitä . Varsinkin näissä on tärkeätä tarkoin harkita,

mikä on parhain työntekotapa sekä edelleen kehittää tätä
työn edistyessä. Esim. mikroskooppisissa töissä
voi helposti tuhlata paljon aikaa, jos vain kerta toisensa perään
vetelästi ja ilman suunnitelmaa katsoo preparaatit läpi.
On koetettava tehdä itselle selväksi, mitä tahdotaan havaita,
ja koetettava nähdä tämä niin nopeasti ja täydellisesti kuin
suinkin, sekä on tehtävä tästä muistiinpanoja systemaattisessa
järjestyksessä. Tällöin tulee havaitsemaan, että näin voidaan
säästää paljon aikaa. Sama koskee myöskin, kuten jo aikaisemmin
on mainittu, kemia n töitä.

Ylioppilaille on suureksi eduksi, jos he työssään voivat
vaihdella kirjaopiskeluiden ja käytännöllisten töiden kesken.
Niiden, joiden työ on yksinomaan ensinmainittua, tulee koettaa
hankkia vaihtelua työssään jollakin sopivalla tavalla, esim.
tekemällä jotakin ruumiillista työtä, harrastamalla voimistelua,
urheilua, t. m. s. Tähän kaikille ylioppilaille niin tärkeään
kysymykseen, joka koskee terveydenhoitoa työssä, olen palaava
myöhemmin.

Jo aikaisemmalla opiskeluasteellaan tulisi ylioppilaiden
koettaa kehittää esittämiskykyänsä, mikä monelle
tulee sangen tärkeäksi tulevassa toiminnassaan. Puhetekniikan
kurssi olisi useimmille suureksi hyödyksi ja muutenkin
olisi hankittava harjaannusta esitelmöimistaidossa.
Tässäkin pitää paikkansa se, että on tutkittava sanotuksi
aiotun suhteellinen arvo sekä esiintuotava se, mikä on tärkeätä.
Mikään ei ole sen enemmän väsyttävää kuin liian
yksitoikkoinen esitelmä. Useimmat, jotka esitelmöivät,
tekevät alussa, monet koko elinaikansa, sen virheen, että
ovat liian laajasanaisia. He eivät lainkaan ota huomioon,
mikä heidän kuulijoilleen saattaa olla mieltäkiinnittävää
kuulla, tai missä määrin nämät kykenevät esitystä käsittämään,
vaan edellyttävät näissä samaa yksityiskohtiin mieltymistä,
kuin mitä heissä itsessään on, kiintyessään aineeseensa.
Kuten runonlausuntaharjoituksissa saadaan oppia nopeasti
lukemaan ohi sivuseikat, niin kauniita yksityiskuvauksia

kuin ne saattavatkin sisältää, jonka kautta ne esiintyvät

ainoastaan jonkinlaisena taustana sille, mikä on pääasia, ja
minkä tulee luettaessa esiintyä täydessä komeudessaan, samoin
tulisi jokaisessa muunkinlaisessa esityksessä, jopa kerrottaessa
mitä jokapäiväisimpiä asioita, seurata samaa sääntöä.

Meillähän ovat eleet vähemmin tavallisia puhuttaessa ja
esitelmöitäessä ja niitä käytetään joka tapauksessa suurella
säästäväisyydellä etelämaalaisten miimillisiin esityksiin verraten.
Monet pohjoismaiset puhujat, varsinkin nuoremmat,
tekevät kumminkin eleitä, jotka eivät lainkaan valaise puhetta,
vaan ovat ruumiin yksitoikkoista kääntelemistä sanojen
tahdissa, viivottimen tai karttakepin hermostunutta hypistelyä
tai joitakin muita tuollaisia vavahtelevia liikkeitä, jotka
suuresti häiritsevät kuulijoita. Useimmilla on näin ollen paljon
opittavaa, ennenkuin voidaan sanoa heidän puhuvan
mallikelpoisella tavalla.

Vielä tärkeämpää nuorelle ylioppilaalle kuin oppia
suullinen esitystapa, on oppia kirjallisessa muodossa
esittämään ajatuksia. Ruotsissa ollaan tässä suhteessa
paljon edellä Suomen nuorisosta, meillä kun ulkolaisten
kielien opiskelu niin tuntuvasti rajoittaa äidinkielen oppimista,
että tälle omistetaan hyvin vähäistä huomiota kouluissa.
Mutta suoritetaanpa ylioppilastutkinto paremmilla tai huonommilla
arvosanoilla äidinkielessä, niin jokaiselle on kumminkin
tärkeätä edelleen hankkia lisäoppia siinä yliopistolueskelujen
aikana. Hyvä kynä on sellainen, jonka arvo
usein voidaan laskea hyvinkin suureksi rahamääräksi. Tässä,
kuten muissa samantapaisissa tapauksissa, saadaan hyvää
johtoa seuraamalla erinomaisia malleja. Ranskassa harjoitetaan
nuorisoa koulussa antamalla sen tehdä n. s. pastiche'a,
s. t. s. huomattavien kirjailijain töiden jäljentämistä. Tuollaisesta
on pieni hyöty, jos sitä tehdään vain muuttelemalla
sanajärjestystä, mutta jos koetetaan sensijaan ilmaista joku
ennen lausuttu ajatus aivan uudessa muodossa, esim. muuttamalla
henkilöitä ja antamalla uuden ympäristön, niin silloin
seurataan vain kaksin kerroin suurten kirjailijain esimerkkiä.
Maailman kirjallisuus, varsinkin klassillisten kirjailijain kaikki

tuotteet ovat täynnä lainausta. Kun kirjallisuuteenkin nähden
on totta, että ei ole mitään uutta auringon alla, niin ei
liene mitään pahaa siinä, jos ja varsinkin oppilasasteella käytetään
eteviä malleja, kun vain silmälläpidetään, ettei omintakeisuus
siitä häviä.

Muutenkin tulisi opiskelevan nuorison tietoisesti seurata
hyviä esikuvia, sikäli kuin se opettajissaan tapaa ominaisuuksia,
jotka ovat noudattamisen arvoisia. Niin paljon kuin
meidän aikanamme voikin oppia tieteen perusteita omaperäisesti
tutkimalla hyviä oppikirjoja, niin on kumminkin paljon
ja varsinkin tieteellisiä tutkimusmenettelytapoja, joista ei
mainita missään kirjassa. Myöskin jalo into tutkimistyöhön
tulee monessa tapauksessa helpoimmin ei kirjoista saaden,
vaan sillä, että opettaja »laskee kätensä päälle».

Tieteellinen tutkimus.

Siihen aikaan varsinkin, jolloin siirtyminen ylioppilaasta
itsenäiseksi tutkijaksi tapahtuu, on mitä tärkeintä ottaa selkoa,
missä ovat löydettävissä sellaiset opettajat, joilta voi saada
ne erikoistiedot, jotka voivat tulla suurimmaksi hyödyksi
itsenäisessä tutkijatoiminnassa. Muutamissa tapauksissa on
olemassa ainoastaan yksi ainoa, jolla on nämät erikoisominaisuudet.
Toisessa tapauksessa voidaan oppia suunnilleen samat
metoodit usealla eri taholla ja tällöin on pääasiassa rahakysymys,
minne käännytään. Joka tapauksessa on tässäkin
opittava rahoissa arvioimaan sen opetuksen ja .herätyksen
arvo, mikä voidaan saada eri tahoilla, voidakseen ratkaista
kannattaako edes riittävien varallisuus-edellytysten vallitessa
tehdä niitä uhrauksia, mitä vaaditaan. Yleensä on niin pian
kuin suinkin opiskeluaikana tehtävä itselleen selväksi, mihin
työllänsä pyrkii, olipa sitten kysymyksessä aatteellisempi
elämäntehtävä, mihin mahdollisesti aikoo antautua, tai tuleva
ansaitsemismahdollisuus, mitähän useimpain henkilöiden on
ensikädessä tuumittava. Neroihin nähden tulee tässä ehkä

toiset lait kysymykseen kuin tavallisiin ihmisiin nähden.
He voivat siinä määrin antautua kutsumuksensa valtaan,
että he mieluummin kärsivät kaikenlaatuista hätää, ennenkuin
luopuvat täyttämästä kutsumustaan. Tavallisiin ihmisiin
nähden pitää paikkansa sääntö, että useimmat heistä eivät
voi suorittaa hyvää työtä, ellei heillä ole siksi riittävät tulot,
että heidän ei tarvitse kärsiä hätää. Etevien miesten elämäkerroissa
kuvataan usein, kuinka he ovat taistelleet voittoon
suurten vaikeuksien kautta ja kuinka heidän työintonsa on
vain siitä vahvistunut, mutta ne lukuisat tapaukset tulevat
harvoin kerrotuiksi, missä etevät lahjat ovat joutuneet hukkaan
tai heikontuneet saadessaan liiaksi raataa olemassaolonsa
hyväksi.

Kun suunnitellaan tulevaa toimintaa, on hankittava itselleen
sellainen itsetuntemus, että selvästi voipi nähdä, mitä
kykenee suorittamaan. Jo opiskeluaikana huomaa, minkälaatuinen
työ on helpompaa tehdä ja mihinkä on enimmin
innostunut. Jos tottuu silloin tällöin tekemään pöytäkirjaa
siitä, mitä on suorittanut, merkitsemällä tähän kunkin laatuiseen
hommaan käytetyt ajat, niin saadaan itsetuntemus
entistä varmempi. Vaikkakin etusijassa on antauduttava
sellaisiin töihin, joita on helpompi tehdä, saattavat olosuhteet
usein pakoittaa jokaisenkin antautumaan sellaisiinkin hommiin,
jotka erikoislahjoihin nähden kohtaavat suurempia
vaikeuksia. Monissa tieteissä tarvitaan aputietoja, jotka
ehkä eivät kiinnitä mieltä samassa määrin kuin se erikoisopiskelu,
jolle nuori tiedemies haluaa antautua, mutta ne ovat
kumminkin opittavat, jos mielii pitemmälle päästä.

Useimmilla ihmisillä ei ole siinä määrin erikoistaipumuksia,
että heidät voisi katsoa aivan kuin luoduiksi johonkin
määrättyyn toimintaan. Kykeneviä ja työtätekeviä ihmisiä
tarvitaan kaikkialla ja sellaiset voivat tulla käytettäviksi
monilla erilaisilla teoreettisen ja käytännöllisen tieteen aloilla.

Kaikista tieteelliseen tutkimukseen vaadituista edellytyksistä
pidän minä ainoastaan yhtä ehdottoman välttämättömänä,

ja se on tiedonjano jossakin muodossa, intohimo
tietoon itse tiedon vuoksi.

Suurin menestys on yleensä niillä tutkijoilla, jotka uusine
näkökohtineen tulevat siihen saakka koskemattomalle alalle.
Sellaisia aloja on onneksi kaikkialla, sillä sikäli kuin tutkimus
edistyy, lavenee sen ala loppumattomasti. Tämä koskee niin
teoreettisia kuin käytännöllis-teknillisiä tieteitä.

Paikoillaan-pysyminen on kuolemaa ja senvuoksi tulee
myöskin sen, joka on alkanut itsenäisenä tutkijana, alati
kulkea eteenpäin, silloinkin kun on kysymys työn metoodeista
ja uusista, tarvittavista alkeistiedoista. Tutkimus
kehittyy nopeasti tutkimustapoihin ja niiden luotettavaisuuteen
nähdenkin, ja se, joka ei tässä seuraa sen kehitystä,
jää pian jälkeen.

Hyvin suuri vaikeus kohtaa useata tiedemiestä hänen
koettaessaan seurata kirjallisuutta sillä tavalla, että hän alati
pysyisi ilmestyneen uuden tasalla. Tässäkin pitää paikkansa
sääntö valikoiden lukemisen ja tietojen suhteellisen arvon
määräämisen välttämättömyydestä. Tieteellinen kirjallisuus
tulee joka päivä yhä mahdottomamman suureksi ja pakoittaa
näin ollen tutkijan erikoistumaan jollekin sen määrätylle
osalle. Mutta hänen ei senvuoksi tarvitse tulla niin yksipuoliseksi,
että hän lukisi vain sitä, mikä koskee hänen omaa
pientä alaansa, jonka kautta hänen näköpiirinsä tulee vuosi
vuodelta yhä ahtaammaksi. Onhan nykyään hyviä aikakauslehtiä
ja käsikirjoja, jotka helpoittavat ilmestyneiden
teosten etsiskelyä. Tärkeätä on, että jokaisella tutkijalla on
mukavasti saatavissa kirjasto , mikä sisältää ainakin tärkeimmät
näistä käsikirjoista ja hänelle välttämättömästä erikoiskirjallisuudesta.
Tuollainen voidaan monessa tapauksessa
hankkia ryhtymällä kirjeenvaihtoon ammattitovereiden kanssa,
asianhaara, mille tutkijan senvuoksi on omistettava riittävää
huomiota. Itsenäisesti työskentelevälle tiedemiehelle on vielä
tärkeämpää kuin ylioppilaalle muodostaa käytännöllisiä otemetoodeja
, joiden kautta hän voi mukavasti kirjallisuudesta
ottaa otteita itsellensä välttämättömistä tiedoista.

Alusta alkaen ovat nämät otteet tehtävät täysin tarkkaan
ja on niihin aina käytettävä samankokoista paperia, minkä
kautta ne voidaan järjestää systemaattisesti. Tämä sääntö
on hyvin tärkeä, milloin laaditaan suurempia tieteellisiä
teoksia. Menee paljon aikaa hukkaan, jos jonkun työn korjausluvussa
on pakoitettu ei ainoastaan vertaamaan lainauksia
merkitsemiinsä otteisiin, vaan myöskin aukaisemaan alkuteoksen
verratakseen niiden paikkansapitäväisyyttä. Tämä
vertailu on näin ollen tehtävä heti otetta tehtäessä. Jos tässä
työssä on kirjoittaja-apulainen kirjastossa käytettävissä, voidaan
otteeksi-otettavaa merkitessä käyttää yllämainittua menettelytapaa,
että nimittäin pannaan kirjan väliin irtonaisia
paperiliuskoja, jotka sovitetaan tekstiä vasten. Jos on kysymyksessä
suuremman otemäärän järjestäminen ja systematisoiminen,
voidaan sopivasti käyttää erivärisiä liitukyniä,
joita aina tätä tarkoitusta varten on mukavasti saatavana
erityisellä jalustalla kirjoituspöydällä. Merkitään saman
värisellä viivalla kaikki ne otteet, jotka kuuluvat määrättyyn
ryhmään, jolloin ne voidaan helpoimmin uudelleen löytää
sekä järjestää ryhmiin. Samaa menettelytapaa voidaan myöskin
käyttää esim. mikroskooppi-merkintöjä tehdessä, suoritettaessa
luonnontieteellisiä tutkimuksia ulkoilmassa j. n. e.

Tai käytetään myöskin liituviivojen asemesta muita helposti
erilleen huomattavia merkkejä kutakin ryhmää varten, mikä
sallii nopeasti silmäillä läpi sen, minkä on kirjoittanut ja
löytää, mitä etsii. Näillä ja muilla samanlaisilla käytännöllisillä
järjestelyillä voidaan usein säästää paljon aikaa sekä
huomattavassa määrässä helpoittaa työntekoa.
Tuskin kukaan tutkija luonnontieteen alalla saattaa oppia
pelkästään kirjoista, vaan hänen täytyy ammentaa tietoja
myöskin suoraan luonnosta tai tutkimalla ihmisiä.

Ne tutkijat ovat onnellisia, jotka tässä voivat saada riittävää
vaihettelua. Varsinkin geoloogien joukossa esiintyy usein
jonkinlainen erilaisuus niiden kesken, jotka työskentelevät
pääasiassa lukukamarissaan ja niiden kesken, jotka viettävät
huomattavan osan opiskeluajastaan ulkona kentällä. Monella

on ollut tilaisuus todeta runoilija Walt Whitman'nin sanat:
»paljon saattaa näyttää kauniilta luentosaleissa, mikä ei lainkaan
kelpaa vapaan taivaan alle tai virtaavien jokien halkomalle
maaseudulle.» Suuri fyysikko Helmholtz tietää kertoa
elämäkerrallisissa muistiinpanoissaan, että hän sai parhaimmat
aatteensa kuljeskellessaan pitkin päivänpaisteisia vuoria.
Tällä on myöskin puhtaasti fyysillinen selityksensä siinä,
että vahvempi verenvirtaaminen aivoihin aikaansaa lisääntynyttä
ajatustoimintaa.

Mitä tulee itsenäiseen tutkijaan, joka useassa tapauksessa
toimii myöskin akateemisena opettajana, niin se, mitä sanottiin
esittämistaidon oppimisen välttämättömyydestä
ylioppilaihin nähden, koskee vielä enemmän häntä. Kun
esim. tieteellisessä kongressissa joutuu kuulemaan suurempaa
puhujainmäärää peräkanaan, huomaa helposti, että monet
täällä ovat kaikkea muuta kuin omistaneet itselleen tämän
taidon riittävässä määrässä. Kaikissa kansoissa tapaa tosin
kyllä hyviä puhujia, mutta useimmissa näistä huomaa kumminkin
monta virhettä. Muutamat aiheutuvat vilkkautensa
takia puhumaan niin nopeasti, että heidän kuulijoittensa on
vaikea seurata heitä, toiset puhuvat hiljaa, epäselvästi tai
aivan liian yksitoikkoisesti. Varsinkin professorien joukossa
tapaa monta originaalia, jotka eivät koskaan ole täydellisesti
oppineet esittämistaitoa. Olen kuunnellut luennoitsijoita,
joilla on ollut kielivika, mikä on tehnyt mahdottomaksi ymmärtää
muuta kuin osan sanotusta. Ostwald väittää kyllä,
että sellainen on karakteristista neroille, mutta tämä on pieni
lohdutus kuuntelijoille. Mainittu kirjoittaja kertoo opettajastaan,
professori Schmidtistä Dorpatissa, että tämä puhui
siinä määrin nopeasti, että tuli tavaksi sanoa hänen osanneen
lausua sanat »limonade gazeuse» yhtenä tavuna. Omalta
osaltani en ole tavannut ketään, joka olisi onnistunut tuollaisessa
kokeessa, mutta kyllä useita, jotka ovat koettaneet
jotakin samantapaista.

Jos ylioppilasten parissa tulee tavaksi kriitillisesti tutkia
opettajiaan, niin heidän ansioitaan kuin virheitään, jotta tästä

saisi johtoa omalle kehitykselleen, luulen, että professorit
alkaisivat katsoa etunsa mukaiseksi kääntää niin paljon huomiota
esittämistaidolle sekä esiintymistavalleen yleensä, että
he välttäisivät ainakin pahimpia virheitä. Täydellisyyden
saavuttamiseksi tässä vaaditaan alituista huomaavaisuutta.

Varsinkin kansantajuisen esitelmöimisen taito on hyvin
vaikeasti opittavissa. Tässä ei riitä pelkästään se, että on jotakin
sanottavaa ja se sanottava hyvin, vaan myöskin, että
tuntee kuulijansa siinä määrin, jotta voi arvostella näiden
edellytykset oppia se, mikä heille esitetään ja että nämät
voivat siihen myöskin kiintyä. Yleensä tulee tieteellisen
opettajan olla alituisessa vuorovaikutuksessa oppilaittensa
kanssa, punnita ja mitata näiden suhteellista arvoa ja uhrata
aikaa näille siinä määrin, kuin se tuntuu hyödylliseltä tahi
pakolliselta.

Kirjallinen esittämistaito on myöskin puoli, minkä moni
tutkija vain vähitellen uutteralla työllä voi itselleen saavuttaa
toivotussa määrässä. Tässäkin vaaditaan, että yleensä,
enemmän kuin tavallisesti tapahtuu, punnitaan kirjoitettavan
suhteellista arvoa ja alati harkitaan, ansaitseeko
se paperia ja painomustetta, ja saako se lukijoita. Meidän
aikanamme on usein helpompi kirjoittaa tieteellisiä kirjoja,
kuin saada ne luetuiksi. Julkaisujen paikka merkitsee tässä
hyvin paljon. Tutkielman painattaminen jonkin akatemian
julkaisuihin, missä muuten vain poikkeustapauksissa julkaistaan
samaan tutkimushaaraan kuuluvia kirjoitelmia, on
samaa kuin kaivaa se maahan, toivomatta lainkaan, että se
tulee luetuksi. Niin työssä kiinni kuin tiedemiehet nykyaikaan
ovat, täytyy usein heidät aivan kuin pakoittamalla
pakoittaa lukemaan uusia tutkielmia sen kautta, että heille
niitä lähetetään. Mendel on muuan esimerkki siitä, että myöskin
suuremmat tieteelliset löydöt voivat jäädä huomaamattomiksi
vuosikymmenien ajaksi, ellei niitä esitetä sellaisessa
muodossa, että ne herättävät huomiota.

Oppineiden seurojen toiminta olisi monessa suhteessa
uudelleen järjestettävä jos mieli saada se täysin tehokkaaksi.

Kirjoitukset olisivat jaettavat aineittain ja niiden vaihto järjestettävä
siten, että kaikki erikoiskirjastot saisivat niin mukavasti
kuin mahdollista ne osat, joita ne tarvitsevat, mutta
ei muita, jotka vain painavat niiden kirjahyllyjä. Nyt omistetaan
vain harvoin ajatus siihen, kuinka voitaisiin tehdä painetut
kirjoitelmat ammattimiehelle helposti saataviksi.

Tiedemiehenkin on tehtävä suunnitelma t tulevaa
työtään varten, määräämällä aika, missä määrätyt tehtävät
ovat loppuun suoritettavat, sekä myöskin sikäli kuin mahdollista
koettamalla seurata näitä suunnitelmia. Moni tekee
pienen poikkeamisen etukäteen viitoittamastaan tiestä ja uskoo
sen tulevan vain pieneksi sulkumerkiksi työssään, ja johtuu
siten syrjätielle, mistä hän ei koskaan enää palaa päätyöhönsä.
Usein arvostellaan myöskin liian sangvinistisesti sen työajan
pituutta, mikä on käytettävissä, ennenkuin kaikiksi ajoiksi
laskee kynänsä ja jättää senvuoksi tärkeimmät työnsä tekemättömiksi
aina siihen saakka, kunnes on liian myöhäistä.

Linnen kaunis valiolause: »millä dies sine linea», pitäisi
edelleenkin tulla tiedemiehen ohjeeksi, sillä moni heistä
työskentelee nykyään hyvin epätasaisesti.

Tieteelliseen tutkimusaineistoon nähden pitäisi tottua
mittaamaan myöskin sen suhteellinen arvo, sillä tämä on hyvin
vaihtelevaa. Kuten muuan tunnettu ruotsinmaalainen geologi
ja teollisuusmies kerran puheessansa Tukholmassa pidetyssä
geologienkongressissa sanoi, tullaan tieteessä yhtä hyvin
kuin rautateollisuudessa käsittelemään osin »suuri-prosenttisia
malmeja», osin sellaisia, jotka ovat tuntuvasti vähemmin
arvokkaita. Ei johdu kenenkään metallurgin mieleen käyttää
viimemainitulta niin kauan kuin hänellä on runsaasti saatavissa
ensiluokkaista malmia. Samalla tavalla on myöskin
tiedemiehen ensin käytävä käsiksi niihin työaloihin, jotka
lupaavat mitä rikkaimmat sadot ja vasta toisessa kädessä
niihin, joista tosin ankaran työn kautta voi saada jonkinarvoisen
tuloksen, mutta jotka tarjoavat tuntuvasti pienempää
mielenkiintoa.

Yhtä välttämättömästi kuin jokaisen on osattava arvostella
työtovereiden ja heidän töittensä suhteellista merkitystä,
tietääkseen, missä määrin niille on huomiota annettava, on
myöskin opittava tuntemaan itsensä. Kuten jo
huomautettiin, saadaan varmin tuntemus itsestään ja omasta
työstään alistamalla ainakin silloin tällöin tämä perinpohjaisen
tutkimuksen alaiseksi, siitä tehdään tarkkoja muistiinpanoja,
mitkä tekevät mahdolliseksi vertailun omien suoritusten ja
niiden välillä, joita voidaan pitää normaalisina tai mallisuorituksina.
Mutta on myöskin varsin herättävää tutkiskella
niitä teoksia tiedemiesten psygologiasta, joita varsinkin viime
vuosina on ilmestynyt, m. m. Ostwaldin teoksia.1 Vaikkapa
nämät suureksi osaksi sisältävätkin aforistisia lausuntoja,
niinkuin yleensä on laita sellaisten kirjojen, jotka ovat
uranaukaisijoita uusilla aloilla, niin häämöittää siinä jo yleisempien
loppupäätelmien teon mahdollisuus. Ostwaldin omaksuma
jaottelu, jonka mukaan hän erottaa tiedemiehet klassikoihin
ja romantikoihin, on kyllä hieman kaavamainen,
koskapa monia erilaisia vaihteluita luonteenlaadussa ja kyvyssä
ilmenee, mitkä tuskin sopivat näihin kahteen ryhmään.
Jossain määrin vastaavat ne jaottelua deduktiivisiin ja induktiivisiin
tutkijoihin, joista niin monta tyyppiä esiintyy tieteen
historiassa. Edellinen latoo kärsivällisesti faktoja faktoihin
ankarasti työskennellen, mutta vetää itse vain suurella varovaisuudella
loppupäätelmät tai jättää tämän ehkä kokonansa
tekemättä, jälkimäisen ajatus lentää rohkeana läpi ajatuksen
avaruuden, niin että hän, kuten Hamlet kauniissa hautuumaakohtauksessa,
voi seurata Caesarin tomua, kunnes tapaa
sen hanan tappina. Tutkimisen Horatio voi pitää tuollaista
ajatuksenlentoa liian rohkeana ja tehdä kuivan huomautuksensa:
tuollainen asioiden arvosteleminen on samaa kuin
katsella niitä liian tarkoin. Alati tulee kumminkin kuivanjärkevän
tieteellisen työn rinnalla ilmenemään myöskin

1 Wilhelm Ostwald, Grosse Manner, Leipzig, Akademische Verlaggesellschaft
m. b. H. 1910.

rohkeita yleistyksiä. Usein tavataan kumminkin molemmat
ajattelemisen tavat vuorotellen samassakin tutkijassa. Pääerohan
on siinä erilaisessa nopeudessa, millä ajatus työskentelee.
Darwin, joka oli niin kiusoittavan tarkka ja ajatteleva
detaljityössään, kertoo omassa elämäkerrassaan, että hänen
ajatuksensa usein saattoivat lentää niin nopeasti, että hän
vain huolimattomalla käsialalla ennätti kirjoittaa ne muistiin.
Muuan nykyajan tutkija, joka on tunnettu äärimmäisestä
tarkkuudestaan ja ahkeruudestaan, uskoi minulle, että hän
usein kuumetilassa keksii aatteita, jotka saattavat olla hyviksi
hyödyksi hänen tulevissa tieteellisissä töissään. Saattoipa
hän tuollaisissa tilanteissa usein saada leikillisiä päähänpisto^,
jotka hän otti varteen, käyttääkseen niitä tieteellisissä kokouksissa,
joissa huumori, varsinkin Englannissa, on hyvässä
kurssissa.

Sikäli^ minkä paremmin oppii arvostelemaan induktiivisen
ja deduktiivisen tutkimuksen arvoa sekä sitä? kuinka
välttämätöntä on antaa molempien täydentää toisiaan, voi
myöskin tiedemies järjestelmällisen itsekasvatuksen kautta
kehittyä niin, että kaikki yksipuolisuus välttyy. Mielikuvitusrikkaan
tulee oppia hyvät työntekotavat sekä sen kautta
pakoittaa itsensä hillitsemään usein liian rohkeata ajatustaan.
Induktiivinen tutkija voi toisten esikuvista saada herätystä,
mikä kiihoittaa hänen omaa ajatustaan vilkkaampaan ja korkeampaan
lentoon.

Ei olisi vaikeata osoittaa, kuinka menestys tieteellisessä
työssä usein on enemmän riippunut siitä enemmän tai vähemmän
käytännöllisestä tavasta, millä se on järjestetty,
kuin tiedemiehen suuremmasta tai pienemmästä kyvykkyydestä
yleensä. Toisella muuttuu jokainen hyvä ajatus tieteelliseksi
mestariteokseksi, kun taas toinen puuttuvasta
suhdetajusta ehkä ei koskaan saa aikaa loppuunsuorittaakseen
työtä, joka olisi voinut antaa hänelle sijan tieteen suurmiesten
joukossa. On vaarallista oppia se väite, että nero yksin riittää
aikaansaamaan suuria tuloksia ilman, että tähän on yhdistynyt
metoodinen työ. Historia tietää tosin kertoa miehistä,

joiden nero on voittanut heidän epäkäytännöllisyytensä, mutta
se vaikenee niihin moniin suuriin kykyihin nähden, jotka
ovat hukkaan menneet samasta syystä.

Samalla tavalla kuin tutkija eri tilaisuuksissa voi olla
deduktiivisuuteen taipuva, näyttää olevan laita myöskin eri
ikäasteiden. Nuoruus on, kuten varsinkin Tigerstedt huomauttaa,
se aika, jolloin yleensä myöskin tieteellinen ajatuselämä
on vilkkain ja riehuvin. Moni tarvitsee koko elämänsä täyttääkseen
sen ilmavan aaterakennuksen, jonka hän nuoruudessaan
on suunnitellut. Sitä paitsi tulee moni vanhempina
päivinään epäileväksi, alakuloiseksi eikä enää näe omaa
työtään riemuitsevin voiton tuntein. On kumminkin esimerkkejä
tutkijoista, jotka hyvin korkeassa ijässä ovat osoittaneet
kykenevänsä nerokkaaseen ajattelutoimintaan. Geologian
isä, Hutton, oli yksi näitä ja ajattelijoissa, joissa yhdistyy
tieteellinen terävyys runolliseen ajatuksenlentoon, kuten
Lionardo da Vinci'ssä ja Goethe'ssä, tapaamme me vielä
korkeassa iässäkin saman luomisvoiman kuin nuoruudessa.
Tigerstedtin laki on melkein samanlainen kuin se laki, joka
sanoo, että varsinkin nuoruusvuosina rakastuminen tapahtuu,
joskus salamannopeasti, mikä ei kumminkaan estä, etteivätkö
muutamat rakastu samalla tavalla vanhemmallakin iällään.

Meidän päivinämme, jolloin on opittu vastustamaan jopa vanhuudessa
ilmenevää suoniston kalkkiutumista ja muita vanhuuden
heikkousmuotoja, voinee kai käydä mahdolliseksi
keksiä metoodi, millä voitetaan se vanhuudenheikkous, jonka
Tigerstedtin mukaan pitäisi ilmetä jo noin 30 vuoden iässä.

On tunnustettava, että vanhoilla päivillä erinäiset asianhaarat
vaikuttavat haitallisesti tieteeseen. Moni niistä, joka
on tullut siksi, mitä ranskalainen nimittää »arrives», tulee
mukavaksi ja ylimieliseksi nuorempia tutkijoita kohtaan ja
hänen turhamaisuutensa estää häntä tunnustamasta olleensa
väärässä, mikähän saattaa tapahtua parhaimmallekin. Joku
tulee henkisesti luutuneeksi, toisen ajaa taas menestys pikkumaiseen
turhamielisyyteen, seuraelämä ottaa usein kuuluisuuksien
ajan ja laiskistaa heidät. Kongresseissa näkee usein

tuollaisia vanhoja entisiä suuruuksia, joiden koko mielenkiinto
on kääntynyt arvomerkkien keräämiseen tai muihin
samantapaisiin naurettavaisuuksiin, ja joille tiede ei enään,
vaan heidän oma persoonansa on kaikki kaikessa.

Mikään toiminta vanhettuvalle tutkijalle, jonka oma
originaliteetti alkaa menehtyä, ei ole sen kunniakkaampaa ja
hyödyllisempää kuin se, että hän koettaa auttaa nuoria kykyjä,
sensijaan että, kuten niin moni tekee, asettaa vain esteitä
näiden tielle. Monen nuoren tutkijan on taisteltava
suuria vaikeuksia vastaan, ensisijassa taloudellisia, ja tässä
voi sana niiltä, jotka omistavat vallan tieteen maailmassa,
usein suuressa määrin tasoittaa uraa. Faraday pyrki alati
näin rohkaisemaan kykyjä, auttamalla heitä eteenpäin, samaten
Thenard Ranskassa ja Alexander von Humboldt, jonka
suuri populäriteetti ei vähimmin tästä voittanut.

Pienissä maissa, kuten Skandinaviassa ja Suomessa, on
tiedemiesten taisteltava sangen monia vaikeuksia vastaan,
joita tutkijat suurissa sivistysmaissa eivät saa kokea. Varsinkin
siinä, että heidän on pakko oppia niin monia vieraita
kieliä. Mutta toiselta puolen on tästä myöskin etu: he saavat
laveamman näköpiirin ja puolueettomamman kuvan tieteestä,
sekä voivat valikoida ja eklektisesti hyväkseen käyttää niitä
etuja, jotka ovat ominaisia eri sivistyskansoilla, saksalaista
perusteellisuutta ja järjestelmällisyyttä, ranskalaista selvyyttä,
englantilaisen itsenäisyyttä arvostelussa, amerikalaisen käytännöllisiä
näkökohtia. Mutta ennen kaikkea kaiken tämän
vuoksi ei saa unohtaa pohjoismaalaisen tutkijan parasta
perintöosaa: hänen tervettä, selvää, käytännöllistä järkeään.

Luku 13.

Korkeakoulut Taylor-näkökannalta arvosteltuina.

Se henkilökohtainen mielenkiinto, mikä esitettävällä
aineella on minuun itseeni nähden, on ehkä johtanut minut
omistamaan liian pitkän ajan suureksi osaksi mietelmäntapaisille
ajatuksille tiedemiehen työssä kysymykseentulevista
metoodeista. Näitä kysymyksiä on kumminkin pohdittu
myöskin puhtaasti Taylor-näkökannalta ja on tutkimuksia
tehty hänen järjestelmänsä sovelluttamiseksi tieteelliseen
työhön. Opetuksen edistämiseksi tarkoitetun Carnegielaitoksen
antamana tehtävänä on Taylorin jo aikaisemmin
mainittu oppilas, Mr M. L. Cooke suorittanut tutkimuksen
ottaakseen selville, missä määrin työ Pohjois-Amerikan korkeakouluissa
on effektiivistä. Tässä mielessä tutki hän varsinkin
fysikaalisia laitoksia erinäisissä Yhdysvaltain ja Kanadan
yliopistoissa ja teknillisissä korkeakouluissa ja tuli
tällöin sangen mieltäkiinnittäviin tuloksiin.

Esitän ne tässä lyhyesti, koska niillä minun ymmärtääkseni
on suuri merkityksensä myöskin meidän pohjoismaisille
korkeakouluillemme. Tämän tutkimuksen alkuunpanijat
olivat täysin selvillä siitä erilaisuudesta, mikä vallitsee
korkeamman opetuslaitoksen ja teollisuuslaitoksen välillä,
ensisijassa siinä, että ensinrnainituissa saavutettuja tuloksia
ei voida, varsinkin kun kysymyksessä on puhtaasti tieteellinen
tutkiminen, mitata kuten viimemainituissa sen suoranaisen
taloudellisen voiton mukaan, minkä ne tuottavat tai
niiden kustannusten mukaan, mitkä niiden suorittamiseen
on uhrattu. Täällä vapaan tutkimisen maailmassa on myöskin

annettava yksityiselle työntekijälle suurempi valintavapaus
kuin tehtaissa, joiden toiminnan päämääränä on suoranainen
hyödykkeiden tuotanto. Huolimatta tästä periaattellisesta
erosta on akateemisessakin elämässä paljon, jota voidaan
arvostella liikeperiaatteiden kannalta.

Yliopistot käyttävät rahoja ja vaativat niitä tarkoituksiinsa
vuosi vuodelta yhä suurempia määriä. Kun nyt nämät tulevat
varsinkin Amerikassa tavallisesti henkilöiltä; joita voidaan
katsoa enemmän tai vähemmän suoranaisesti asianosaisiksi
käytännöllisessä työssä, niin ei ole ihmeellistä, että he tahtovat
saada tietää, kuinka tehokkaasti näitä rahoja on käytetty
korkeakouluissa.

Tehokkuusasian-tuntijat asettavat suoraan kysymykseen,
eikö yliopistojen parannettu järjestely saattaisi tehdä mahdolliseksi
näissä niinkuin teollisuuslaitoksissakin suorittaa
samoilla työvoimilla ja samoilla rahavaroilla kaksi tai kolme
kertaa enemmän kuin ennen, missä tapauksessa uudet määrärahat
ehkä eivät tulisi yhtä välttämättömiksi tai ainakin tuottaisivat
paremman tuloksen.

Jos nyt aluksi tunnustetaankin, että korkeakoulujen
korkein päämäärä on olla johtajina tieteen ja yleensä intellektuellisen,
älyllisen toiminnan piirissä, niin kaikiltakin näkökannoilta
katsoen on pidettävä hyödyllisenä, jos tutkitaan niiden
toimintaa myöskin käytännölliseltä liike-elämän näkökannalta,
ottamalla selville, kuinka koneisto niissä nykyään toimii,
käytetäänkö usein kallista laitosta mahdollisimman suuressa
määrässä hyödyksi ja vaikuttavatko kaikki sen palveluksessa
olevat yksimielisesti aikaansaadakseen parhaimman mahdollisen
tuloksen. Mr. Cooke tutki tässä tarkoituksessa fysikaalisia
laitoksia kahdeksassa amerikalaisessa ja kanadalaisessa
korkeakoulussa ja sai tässä mitä tehokkainta tukea
kaikkien niiden yliopisto-opettajain ja virkamiesten taholta,

joiden kanssa hän tuli tekemisiin. Hän huomauttaa aluksi,
että vaikkakin on helppoa jokaisessa tuollaisessa opetuslaitoksessa,
niinkuin jokaisessa teollisuusyrityksessäkin, löytää
koko joukko epäkohtia, jotka tulisi korjata, niin tällä

hän ei suinkaan tarkoita suunnata mitään ankaraa henkilökohtaista
arvostelua yksityisiä kohtaan, vaan tahtoo ainoastaan
koettaa auttaa heitä parantamaan niin paljon kuin mahdollista
työntekotapojaan.

Yleensä kilpailu, joka vallitsee korkeampien opetuslaitosten
välillä, ei läheskään ole niin ankara kuin se, joka vallitsee
teollisuusmailmassa, ja senvuoksi tehokkuussuuntaan
pyrkivät reformit eivät täällä ole olleet yhtä pakoitta via.

Monet yliopisto-opettajat pelkäävät, että jos uudistuksia
täällä tehtäisiin samojen periaatteiden mukaan kuin uudelleenjärjestettäessä
teollisuusyrityksiä, niin osoitettaisiin ehkä liian
vähän huomiota tieteen etäämpänä olevaan päämäärään ja
sensijaan ensi kädessä pyrittäisiin suoranaisiin, varsinkin
taloudellisiin etuihin. Niinkuin usein teollisuusmaailmassa
jokainen johtaja on valmis katsomaan oloja omassa liikkeessään
aivan kokonansa poikkeaviksi niistä, jotka vallitsevat kaikissa
muissa, samaten arvelevat usein myöskin professorit,
että ne olosuhteet, missä he itse elävät, asettavat ulkopuolella
olevalle mitä suurimpia vaikeuksia tämän etsiessä joitakin
uusia toiminnanmuotoja heille.

Professorit uskovat monasti, että heidän toimintansa on
hyvin vähän tekemisissä muiden ihmisten harrastusten ja
työn kanssa ja he seuraavat senvuoksi omia originelleja metoodejaan,
esimerkiksi arvioidessaan aikaa tai asioita ja tapahtumia.
Se ajatus tuntuu heisiä vieraalta, että eräissä tapauksissa
voitaisi, asialle eduksi, pyrkiä johonkin yhtäläisyyteen
tai seurata annettuja esikuvia. Kun esimerkiksi on kysymyksessä
korkeakoulun tulojen, rakennusten ja tontin y. m. s.
arvioiminen, on heidän mielestään tarpeetonta noudattaa
tavallisia kirjanpitoperiaatteita. On yliopistoja, jotka vievät
ne inventarioluetteloihin vain nimellisarvostaan.

Moni yliopisto-opettaja käyttää sangen vastenmielisesti
kaavake-järjestelmää, millä nykyään lasketaan olevan niin
suuri merkitys teollisuudessa.

Ne edistysaskeleet, mitä hallinnollisessa suhteessa tehdään
jossakin yliopistossa, tulevat usein kyllä pienemmäksi

hyödyksi muille, koska kehitys useimmissa niistä tapahtuu
itsenäisesti.

Yleensä voidaan sanoa, että intensiteetti korkeakoulujen
työskentelyssä ei ole varsin suuri. Päinvastoin katsotaan
akateemisessa elämässä jonkinlaista levollisuutta välttämättömäksi,
ja epäilemättä se onkin oikein. Kumminkaan ei
ole ehdottoman välttämätöntä, että yliopistoelämässä kaiken,
jopa niidenkin töiden, jotka tarkoittavat yliopistojen liikeasioiden
hoitoa tai niiden puutarhojen huoltamista, tulisi
tapahtua samassa vitkallisessa tahdissa kuin varsinaisen opiskelut
yön. Poikkeuksia on kumminkin tässä suhteessa Amerikan
yliopistoissa. Varsinkin Columbia-yliopisto New-Yorkissa
on kaikissa taloudellisissa asioissa, niinkuin myöskin
kansliatehtävissä ottanut käytäntöön erittäin käytännöllisiä
ja liike-elämän mukaisia metoodeja.

Hallintoon nähden tavataan Amerikassa hyvin usein
järjestelmä, missä yhdellä miehellä on määräämisvalta; useimmin
on hallitus kumminkin kollegialinen. Kun katsotaan
asiaa käytännölliseltä näkökannalta, tuntuu Mr. Cooken
mielipiteen mukaisesti toivottavalta, että laitokset ja virkailijat
yliopistoissa saatetaan paremmin toimimaan yhdessä,
kun taas samalla kullekin tulisi omalla alallaan antaa suurempi
määräämisoikeus kuin nykyään usein heille myönnetään.
Kollegiot, varsinkin jos niihin kuuluu suuri määrä jäseniä,
tuhlaavat usein runsaasti kallista aikaa. Jos näiden on ratkaistava
kaikki asiat, puuttuu näiltä usein kyky tehdä se
yhtä hyvin, kuin jos asiat jätettäisi sen asiantuntijan ratkaistavaksi,
jolla on suurimmat erikoisasiantuntemukset. Asiantuntijain
ratkaisut on kumminkin alistettava arvostelun alle,
mikä perustuu heidän työnsä perinpohjaiseen tutkimiseen,
mutta pääperiaatteena tulee olla, että kukin, joka on osoittanut
huomattavampaa kykyä jollakin alalla, saa tässä päättämisoikeuden,
niin että kenenkään muun ei sallita sekaantua
hänen hommiinsa. Jos siis perusajatus on se, että kullekin
annetaan se tehtävä, mitä hän parhaiten kykenee hoitamaan,
niin on hän toiselta puolen vapautettava suorittamasta sellaisia

--

169

ala-arvoisia töitä, joita halvemmat voimat voivat suorittaa.
Mr. Cooken, kuten Taylorinkin ajatus on, että toimeenpanevan
vallan tulee olla yhden ainoan henkilön kädessä.
Kollegio, joka tekee päätöksensä jonkun aikaa kestäneen
keskustelun perästä, päättyy usein kompromissiin, sovitteluna,
mihin monasti sisältyy itu myöhemmin ilmeneviin
selkkauksiin. Mutta myöskin hänen, joka saa ratkaisuoikeuden,
tulee oppia yhdessä toimimaan muiden mukanatyöskentelijäin
kanssa sillä tavalla, että hän alistuu heidän arvostelunsa
ja ratkaisunsa alaiseksi sellaisissa asioissa, missä nämät
ovat enemmän perillä. Kaikki työ jaetaan näin suureen
joukkoon erilaisia tehtäviä , joissa kussakin tulee yhdellä
ainoalla henkilöllä olla päättämisoikeus.

Kun käytännöllinen liikemies lähtee tutkimaan yliopistojen
järjestelyä, niin hänen silmäänsä pistää heti, että täällä
kokonansa puuttuu asteikko, millä teollisuusyritysten menestystä
mitataan. Näiden keskenhän tehdään ero voittoatuottavien
ja voittoa-tuottamattomien yritysten välillä. Olisi
yliopistoille hyödyksi, jos täälläkin voitaisiin keksiä jokin
samantapainen normi, millä mitattaisi niiden tehokkuutta ja
sitä menestystä, millä työtä on harjoitettu.

Mr. Cooke tekee aluksi kokeen laskeakseen, kuinka
monta opiskelutunti a tulee kunkin yksityisen laitoksen
osalle, s. o. kuinka monta ylioppilasta on ottanut osaa
luentotunteihin, laboratorio- ja seminaariharjoituksiin. Näitä
erilaisia opiskelutunteja ei voida suoraan verrata toisiinsa.
Yhden tunnin luennoiminen voi esim. olla professorille täysin
yhtä raskas kuin kolme tuntia seminaariharjoituksia j. n. e.,
mutta joka tapauksessa saamme tämän kautta jonkinlaisen
normin työntehokkuudelle. Laskemalla, kuinka monta opiskelutuntia
on pidetty vuotta kohti jonkun yliopiston jokaisessa
tieteellisessä laitoksessa, saamme me m. m. käsityksen,
kuinka täydellisesti rakennuksia on hyväksi-käytetty, mitä
assistenttien opetus on maksanut verrattuna opetustulokseen
j. n. e. Kysymyksessä on luonnollisesti tällöin saada
selville vain suhteelliset kustannukset eri osastoista. Yli

oppilaiden tällöin saamasta tietojen määrästä ja arvosta ei
tämän menettelytavan kautta saada mitään suoranaisia selvityksiä.

Yliopistojen eristetty asema on vaikuttanut, että ne
harvoin ulkopuolelta oman piirinsä etsivät herätyksiä parannuksiin.
Olisi kumminkin yliopistojen omaksi eduksi, jos
ne suuremmassa määrässä kuuntelisivat niitä toivomuksia,
joita julkilausutaan muilta tahoilta, m. m. liikemiespiireistä,
ja koettaisivat etsiä neuvoa ja apua myöskin tältä taholta.
Jos ne voisivat tuntuvammin kohottaa työnsä tehokkuutta
ja siten saada suurempia tuloksia opetuksesta, saattaisi niille
myöskin olla mahdollista maksaa korkeampia palkkoja opettajahenkilökunnalle,
ilman että kokonaiskustannukset siitä
lisääntyisivät.

Nykyisin estää professoreja työssään usein erinäiset alempiarvoiset
sivuhommat, joita voisivat halvemmat voimat suorittaa.
Tunnussanaksi on täälläkin tehtävä korkein mahdollinen
tehokkuus. Voidaan jopa Mr. Cooken mielipiteen mukaan
panna harkirmanalaiseksi, eikö olisi sopivampi peruuttaa
professorien viralta-poispanemattomuus ja sensijaan myöntää
näiden joukossa täysin tehokkaasti työskenteleville tuntuvasti
korotettuja palkkaetuja. Jos kukin saisi täyden korvauksen
siitä, mitä hän suorittaa, niin riittäisi tämä takaamaan yliopistoille
parhaimpien kykyjen myötävaikutuksen, ja ne
voisivat haitatta olla vailla toisen tai kolmannen luokan voimia,
jotka jäisivät pois, jos professorien virastaerottamattomuus
lakkautettaisiin. Nytkinhän jo tapahtuu, varsinkin
maissa missä on suurempi määrä yliopistoja, tiheitä vaihdoksia
nuorempien yliopisto-opettajien parissa. Tämän yhteydessä

tekee Mr. Cooke monen akadeemikon mielestä
ehkäkin jyrkän ehdotuksen, että nimittäin perustettaisi yliopiston
opettajille erityinen paikan hankintatoimisto
, jonka kautta kullekin laitokselle tulisi helpommaksi
saada tarvitsemiaan voimia, ja samaten opettajille saada työtä.

Suuri lisäys yliopisto-opettajain työn saavutuksissa saataisiin
epäilemättä, kuten jo on sanottu, sen kautta aikaan, että

heidät vapautettaisiin niistä monista alempiarvoisista hommista,
jotka ottavat niin paljon heidän aikaansa, esim. taloudellisen
toimeentulon huolehtimisesta, kaikenlaatuisista, tutkintoihin
yhdistetyistä kirjoitustöistä, aikaavievästä kirjeenvaihdosta,
rakennustöiden huolehtimisesta, j. n. e. Jos työ
järjestetään niin, että kukin tehtävä uskotaan sille, joka parhaiten
siihen sopii, niin on selvää, että moni niistä töistä,
joita nyt suorittavat suurimmin palkatut yliopisto-opettajat,
joutuisi toisten osalle.

Muuan puoli tiedemiesten työtavassa, minkä tehokkuusasiantuntijat
katsovat tarvitsevan paremmin järjestettäväksi,
on heidän työaikansa pituus. Useat professoreista
omistavat esim. aivan liian lyhyen ajan virkistykseen tai
lepoon. Muuan opettaja yhdessä tutkituista laitoksista kertoi

Mr. Cookelle, että hän käytti koko päivänsä opettamiseen tai
tieteelliseen työhön; kaikki viikon illat y28:sta—^/si2:een,
myöskin sunnuntait kuluivat esitelmien valmistamiseen, niinkuin
myöskin kaikki aamupäivät klo 10:stä 1:een ynnä aika
3:sta—6:teen sunnuntai-iltapäivisin. Tuollainen ahkeruus ei
ole mahdollista ilman liikaponnistusta. Virheitä päinvastaiseen
suuntaan esiintyy myöskin.

Kaikki tieteelliset korkeakoulut ovat kerta kaikkiaan
opetuslaitoksia ja tieteellisen tutkimisen
laitoksia . Ainoastaan teknilliset korkeakoulut tekevät
muutamissa tapauksissa poikkeuksen tästä säännöstä, kun osa
näiden opettajista ei harjoita itsenäistä tieteellistä tutkimista.
Poikkeustapauksellisesti ilmenee yliopistoissa myöskin, että
joku opettaja siinä määrin antautuu opetustyöhön tai ehkä
yliopiston ulkopuolella oleviin sivuhommiin, että hänelle ei
jää aikaa itsenäiseen tutkimistyöhön. Yleensä katsotaan
kumminkin kunkin korkeakouluopettajan kunnia-asiaksi, että
hän harjoittaa tieteellisiä tutkimuksia, ja heitä arvostellaan
pääasiassa sen nojalla, mitä he suorittavat tässä suhteessa.

Myöskin apulaisia ja useissa tapauksissa ylioppilaita kehoitetaan
niin paljon kuin mahdollista harjoittamaan itsenäistä
tieteellistä tutkimista sekä julkaisemaan sen tuloksia. Monet

yliopisto-opettajat pitävät niitä tunteja, mitä he käyttävät
opetukseen, suorastaan heidän tieteelliseltä tutkimukseltaan
riistettynä aikana. Näin on asianlaita myöskin Mr. Cooken
tutkimissa laitoksissa Amerikassa. Vain pieni vähemmistö
yliopisto-opettajista selitti, että he mieluimmin antautuisivat
kokonaan opettajatoiminnalle, jos tämä puoli heidän työstään
saisi saman huomion osakseen kuin tutkimistyö. Mutta ne
henkilöt, jotka ovat määräävinä korkeakoulujen määrärahoissa,
ovat usein esittäneet jyrkkänä vaatimuksena tieteellisen
tuotannon. Tieteellisten seurojen, joissa jäseninä on
pääasiassa yliopiston opettajia, ulosantamat aikakauslehdet
eivät usein edes ota vastaan kirjoitelmia, jotka koskettelevat
pedagoogista puolta tiedemiehen työssä. Mr. Cooke sai tästä
sen vaikutuksen, että olisi hyödyllistä erottaa yliopistomaailmassa
jyrkemmin opetusta koskeva toiminta siitä, joka tarkoittaa
tieteellistä tutkimista. Viimemainittu vaatii menestyäkseen
ennen muuta häiritsemätöntä rauhaa. Voi senvuoksi
usein olla vaikeata sen viihtyä kaiken sen puuhan
yhteydessä, mikä johtuu ylioppilaiden opettamisesta.

Useimmissa tutkituissa fysikaalisissa laitoksissa osoittautui,
että professorit käyttivät keskimäärin vähemmin
kuin kolme tuntia päivässä ylioppilaiden opettamiseen.
Tämän opetuksen tehon voidaan ajatella enenevän
kahdella tavalla, joko lisäämällä tuntimäärää tai käyttämällä
aikaa paremmin. Useissa tapauksissa voitaisiin saada parempi
tulos, jos professorit, jotka nyt katsovat luennolta
varten tekemiänsä muistiinpanoja henkilökohtaiseksi henkiseksi
omaisuudekseen, sallisivat sensijaan kaikkien hyötyvän
niistä. Yliopistoiden tulisi asettaa se vaatimus, että jokaisen
professorin tulisi käyttää määrätty osa ajastaan valmis

taakseen painettuja tai kirjoitettuja malliluentoja, ohjeita
laboratorio- ja seminaariharjoituksia varten, j. n. e. Jos on
olemassa tuollaisia huolella valmistettuja kursseja, joita voisivat
kaikki yliopiston opettajat käyttää, saattaisi paljon aikaa
jäädä vapaaksi, mikä nyt käytetään luentojen valmistamiseen
uudelleen ja suullisesti annettavaan opetukseen. Epäilemättä

on suuri arvonsa luentojen kautta annetulla personallisella
opetuksella ja vaaditaan jonkinmoinen inspiratsioni,
jos luennoitsijan mieli voida tehdä työnsä mahdollisimman
hyvin. Kumminkin olisi hänelle äärettömän hyödyllistä,
jos hän voisi käyttää hyväkseen edeltäjäinsä taikka ylä- tai
alapuolellaan olevien muistiinpanoja niissä luennoissa, joita
nämät ovat aikaisemmin pitäneet, niin että hänen ei joka
kerta tarvitsisi itsensä valmistella kaikkia yksityiskohtia.
Tämä koskee vielä enemmän laboratorio-ja seminaarityötä,
varsinkin sitä opetusta, jota assistentit hoitavat. Kun nämät
vaihtuvat usein, saattaa viipyä varsin kauan, ennenkuin
uudet miehet pääsevät oloihin sisälle. Tämän vuoksi olisi
erittäin tärkeätä heille, jos heillä olisi käytettävissään edeltäjäin
kirjoittamat muistiinpanot.

Omalta näkökannaltaan katsoen pitää Mr. Cooke toivottavana,
että tieteellinenkin tutkimustyö alistettaisiin jonkinlaisen,
yliopistoviranoniaisten taholta tulevan kontrolli n
ja tarkastuksen alaiseksi. Monasti tehdään sellaista
työtä, joka on suorastaan ajan poisheittämistä. Suotavaa
olisi, että yliopistoihin perustettaisiin tieteellisen tutkimisen
ylihallitukset, jotka määräisivät työn
yleiset perusteet tällä alalla, koettaisivat aikaansaada yhteistoimintaa
eri institutsioonien ja osastojen välillä, hankkisivat
avustusta, missä sitä tarvitaan, auttaisivat alettujen töiden
nopeata edistymistä, ja alati pitäisivät selvillä työn edistymistä
ja sen kustannuksia aikaan ja rahoihin nähden. Tuollainen
hallitus voisi alkaa niiden eri institutsioonien yhdistämisellä,
jotka kysymyksessäolevassa korkeakoulussa harjoittavat
tieteellistä tutkimista, mutta saattaisi ehkä osottautua
käytännölliseksi asettaa myöhemmin erityinen sihteeri tai
johtaja, joka erikoisemmin antautuisi tähän työhön, mikä
luonnollisesti ensi kädessä tarkoittaisi järjestelyä ja käytännöllistä
järjestystä, jota vastoin puhtaasti tieteellisissä kysymyksissä
suurin mahdollinen vapaus olisi säilytettävä, vain
sellaiset rajoitukset huomioon ottaen kuin yllä on esitetty.
Kuinka mahdotonta ehkä liekin arvioida tieteellistä työtä

puhtaasti rahalliselta näkökannalta, niin ei kumminkaan
voida kieltää, etteikö olisi oikein vaatia jonkinlaista suhdetta
tieteellisen saavutuksen ja siihen käytettyjen varojen välillä.

Mr. Cooke arvelee kokemuksen osoittaneen, että eräissä
tapauksissa opetustyö yliopistoissa on kärsinyt siitä, että
niin opettajat kuin oppilaat liian suuressa määrässä ovat kiinnittäneet
huomionsa tieteelliseen tutkimistyöhön, eivätkä
senvuoksi saa aikaa toisinaan ikävälle, mutta joka tapauksessa
välttämättömälle tietojen hankkimiselle ja antamiselle. Joka
tapauksessa pitäisi maärättämän, kuinka suuri osa määrärarahoista
saadaan käyttää opetustarkoituksiin, ja kuinka paljon
tutkimistarkoituksiin. Tutkimisen alaisissa amerikalaisissa
laitoksissa oli tämä suhde hyvin vaihteleva, niin että esim.
Harvard-opistossa tuntuvasti suurempi määrä on käytetty
tutkimustarkoituksiin kuin opetukseen, kun taas Massachusettsin
Institut of Technical Engineers -laitoksessa vähemmin
kuin neljäosa siitä summasta, mikä on käytetty opetustarkoituksiin,
on tullut suorastaan tutkimuksen hyväksi. Näiden
molempien asianhaarojen yhteensotkeminen on mukanansa
tuonut m, m. sen epäkohdan, että ne ylioppilaat, jotka aikovat
jatkaa uraansa tieteellisinä tutkijoina, saavat monin verroin
suuremmassa määrin vaatia osakseen opettajien huomiota
kuin ne, jotka aikovat käyttää tietojansa toisella tavalla. Ja
kumminkin voi tälle viimeisellekin ryhmälle tieto olla yhtä
välttämätöntä ja hedelmää-tuottavaa. Ennen kaikkea pitäisi
myöskin se työ, jota professorit käyttävät opetukseen, arvioitaman
yhtä korkeaksi kuin tutkimistyö ja se olisi palkittava
ansion mukaan.

Erittäin mieltäkiinnittäviä ovat ne tutkimukset, joita
Amerikassa on tehty yliopistorakennuksien käyttämiseen
nähden. Aikaisemmin mainittu virkatoverini tri
Van Hise, Wisconsin yliopiston presidentti, jonka välityksellä
minä sain sen suosituskirjeen, mikä johti minut Mr. Cooken
ja tri Taylorin tuttavuuteen, ja joka itse on etevä hallintoja
tehokkuusmies, on toimeenpannut tutkimuksen mainitun
yliopiston rakennuksien käyttämisestä. Siitä selveni, että

--

175

opetustarkoituksiin määrättyjä huoneita käytettiin keskimäärin
ainoastaan 3 tuntia päivässä. Tri Van Hise katsoi
tätä hyvin huonoksi tulokseksi, mutta Mr. Cooke huomasi
tutkiessaan toisten yliopistojen fysikaalisia laitoksia, että
huoneita toisinaan käytetään keskimäärin ainoastaan 2,5
tuntia päivässä. Columbia-yliopistossa New-Yorkissa käytettiin
erästä huonetta ainoastaan 14 tuntia viikossa, ja keskimäärä
kaikista oli 3.45 tuntia päivässä. Kuten tästä selvenee
ovat korkeakoulujen huoneet monessa tapauksessa hyvin
tyydyttämättömästi hyväksi-käytettyjä. Parannuskeinoksi
tähän esittää Mr. Cooke sellaista järjestelmää, että kaikki
huoneet asetettaisiin yhteisen hoitomiehen alle. Tämän pitäisi
kaikista rakennuksista ja huoneista valmistaa pohjapiirrokset
merkitsemällä paikkojen lukumäärän, huonekalujen
laadun, ilmanvaihdon, j. n. e. Ja hänen olisi koetettava saada
aikaan yhteistoiminta oppisalien käytössä eri tieteellisten laitosten
kesken. Milloin määrätyitä tarkoituksia varten tarvitaan
jotakin erityistä varustetta, kuten instrumentti-pöytää

t. m. s., voidaan ne usein järjestää niin, että ne heti luennon
loputtua voidaan poistaa, jotta huoneita voidaan käyttää muihin
tarkoituksiin. Näin on m. m. tapahtunut Toronton fysikaalisissa
laitoksissa. Massachusettsin Institute of Technical
Engineers-laitoksessa pannaan kaikki instrumentit tätä tarkoitusta
varten varatuille liikkuville pöydille, jotka vieritetään
sisään ja ulos.
Hyvin välttämätöntä olisi, että painettu selonteko annettaisiin
siitä kokemuksesta, mikä on saatu jo valmiiden rakennusten
rakentamistyöstä. Samat erehdykset toistuvat usein,
jotka voitaisiin helposti välttää, jos oltaisiin tilaisuudessa
saamaan täysi hyöty aikaisemmin saavutetusta kokemuksesta.
Toisinaan on osa huoneista tarpeettoman kalliita. On esimerkiksi
rakennettu erikoisia torneja, missä tehdään painojen
putoamis-, heiluriliike- j. n. e. kokeita, kun itse asiassa nämät
kokeet voitaisi helposti tehdä tavallisissa huoneissa, jotka
olisivat varustetut määrätyltä pintaosalta liikutettavilla, helposti
poistettavilla lattioilla. Arkkitehti eräässä tutkimuksen

alaisessa yliopistossa huomautti, kuinka välttämätöntä on
antaa tiedemiehille, joiden tiliin laitos rakennetaan, tarkka
kuva rakennettavaksi aiottujen huoneiden suuruudesta. Hänellä
oli tapana pitää vastaanottohuoneessaan ympäri huoneen
seiniä kulkevaa mittapuuta, jotta hän tällä saattoi näyttää,
mitä mitat merkitsevät todellisuudessa.

Eräissä tapauksissa saattoi ilmetä, että oppisalit olivat
rakennetut ja sisustetut yksinomaan jonkun vanhan perinnäistavan
mukaan, kun esim. noista syistä oli kateederi sovitettu
aivan epäkäytännöllisesti. Muuan seikka, joka hyvin paljon
vaikutti huoneiden käyttömahdollisuuteen, oli puuttuva ilmanvaihto.
Vain muutamissa tapauksissa oli tämä järjestetty
täysin mallikelpoisella tavalla. Näitä esikuvia pitäisi ehkä
pohjoismaiden yliopistojen konsistorioiden tutkia. Olen esim.
väitöstilaisuuksissa nähnyt todellisia taisteluja syntyvän niiden
välillä, jotka haluavat aukaista ikkunan täysin auki, ja
niiden välillä, jotka pelkäävät vetoa. Tärkeätä on sellaisten
järjestelmien kuin Torontossa olemassaolo, jotka tekevät mahdolliseksi
opetusvälineiden mukavan poiskuljetuksen opetuksen
loputtua, jotta niiden ei tarvitse olla paikoillaan esteenä
niille, jotka heti jälestäpäin tarvitsevat salia.

Yksityisten salien sovitteluun nähden näyttää m. m.
olevan toivottavaa, että ne, joita usein käytetään ja joissa
tällöin on suuri kuulijamäärä, sijaitsevat alemmissa kerroksissa
kuin ne, joita vain toisinaan tarvitaan. Kun, kuten nykyään
säännöllisesti on laita useimpia huoneustoja käyttää
ainoastaan yksi ainoa laitos, niin aiheutuu tästä ehdottomasti
joko huoneiden tuhlausta tai puutetta. Kun rakennetaan
uusi rakennus, niin lasketaan, että sen tulee riittää useammaksi
vuodeksi eteenkinpäin ja alussa täytyy siis olla olemassa
liikatilaa, ellei kenelläkään muulla ole oikeutta käyttää
huoneita hyödykseen. Mahdotonta ei ole aikaansaada käytännöllisten
järjestelyiden avulla sellaista yhteisymmärrystä
erilaatuisten laitosten välillä, että kaikki huoneustot tulevat
siinä määrin täydellisesti käytetyiksi, että niiden voidaan
laskea antavan korkoa niihin sijoitetulle pääomalle.

Jos tahdotaan yliopistojen hallinto uudistaa siihen suuntaan,
että jokainen tehtävä uskotaan henkilölle, jolla on parhain
pätevyys sen suorittamiseen, niin on välttämätöntä ensi
sijassa luoda tätä varten tarvittavat elimet. Alussa on vapaa
valintavapaus annettava asianomaisille, tahtovatko he vaiko
ei turvautua näihin uusiin toimitsijoihin, funktsionääreihin.
Pian kyllä tulevat eri auktoriteetit näkemään sen hyödyn,
mikä on, kun on aina käytettävissä asiantuntemusta, ja he tulevat
iloitsemaan päästessään vapaaksi haittaavista sivuhommista.

Teollisuusmaailma on päässyt vapaaksi siitä uskosta,
että, jos joku asia tahdotaan saada hyvin tehdyksi, niin on
tahtojan itsensä se tehtävä. Muissa tehtävissä on asianlaita
pikemmin päinvastainen. Monen yliopisto-opettajan on vaikea
ymmärtää tätä. Mr. Oooke esittää erään kuvaavan tapauksen,
kun muuan professori itse kiipesi korkean rakennuksen tikapuille
auttaakseen Foucault-heilurin paikoilleen-asetusta, minkä
työn tottunut mekaanikko olisi tehnyt paljon nopeammin,
helpommin ja paremmin.

Tarveaineiden osto tapahtuisi parhaiten erityisen toimiston
tai välittäjän kautta, joka saattaisi kuulustella kaikkien
tilausten hankinnassa ilmeneviä eri mahdollisuuksia, koettaisi
saada alennuksia sekä yleensä hoitaisi liikeperiaatteiden
mukaisesti tätä toiminnan puolta, luonnollisesti käyttäen
hyväkseen asiantuntijoita, m. m. kaikkia niitä yliopistoopettajia,
jotka tavaroita tarvitsevat. Monessa tapauksessa
olisi myöskin soveliasta pitää osa tavaroista varastossa yhteisessä
varastohuoneessa, mistä sitä voisivat kaikki erityiset
laitokset tilata. Kirjeenvaihdon tulisi tässä sopivimmin
tapahtua keskustoimiston kautta.

Yliopistojen raha-asioita tulisi käytännöllisen liikemiehen
hoitaa ja kokonansa liike-elämän periaatteiden mukaan, eikä
suinkaan enemmän tai vähemmän muodollisten virkamiesten.

Ylioppilaiden kurinpitoon nähden arvelee Mr. Cooke
toivottavaksi, että annetaan niin paljon kuin mahdollista
kirjallisia määräyksiä, jonka kautta monessa tapauksessa
voidaan välttyä siitä, että joka kerran vaivataan rehtoria tai

jotakin muuta henkilöä, jolle jo semmoisenaan on kasaantunut
suuri joukko velvollisuuksia.

Liikemiesnäkökannaltaan katsellen arvelee hän myöskin,
että olisi toivottavaa, jos yliopistot täydellisemmin, kuin
nykyään tapahtuu, selvittäisivät yleisölle, mitä heillä on tarjottavana,
niin että ne, jotka voivat valita eri yliopistojen välillä,
helpommin tietävät mitä etuja kukin tarjoo. Sama toimisto,
jonka tulisi huolehtia tästä, voisi myöskin hankkia
paikkoja ylioppilaille kesäkuukausiksi, niinkuin myöskin
niille oppiarvon saavuttaneille, jotka ovat yliopistosta päässeet.

Mr. Cooke totesi, että eräissä yliopistoissa tila laitoksissa
oli hyvin ahdas, kun taas toiset olisivat voineet vastaanottaa
kolminkertaisen määrän ylioppilaita. Yliopisto-opettajat ovat
useimmissa tapauksissa kaikenlaatuista ilmoittamista vastaan,
menettelytapa, jonka kautta kumminkin tämä epätasaisuus
helpoimmin voitaisiin hävittää. Ylioppilaille olisi hyvin hyödyllistä,
jos valmistettaisiin yleiskatsauksia eri luennoista
ynnä näissä ehdoteltaisiin erinäisiä sopivia aineiden yhdistelmiä.
Parasta olisi, jos joka lukukauden alussa pidettäisiin
esitelmiä, joissa esitettäisiin niiden eri urien edut ja vaikeudet,
joihin yliopisto-opiskelut saattavat johtaa, kuten esim. juristin,
lääkärin, kouluopettajan toimintaan, ja jos samalla kertaa
tehtäisiin selväksi, mitä ominaisuuksia vaaditaan kussakin
näistä.

Muuan uutuus, joka mahdollisesti saattaa herättää vastustusta
joissakuissa yliopisto-opettajissa, mutta jolla ehdottomasti
myöskin saattaisi olla eräitä etuja, on tarkastus toimisto,
jota Mr. Cooke esittää perustettavaksi. Yksi
tai useampia henkilöitä valmistautuisi erikoisesti sitä varten,
että he olisivat työtovereilleen apuna selvittäessään opetusmetoodeja.
Mahdollisesti saattaisi kannattaa suorastaan järjestää
erityisiä harjoituskursseja yliopisto-opettajille. Nyt
alkavat monet assistentit todellisuudessa työnsä ilman minkäänlaisia
tietoja opetusmetoodeista, kun sensijaan teollisuusmaailmassa
kenenkään ei sallita edes myydä kirjoja tai muita
tuollaisia tavaroita ilman, ettei heille anneta mitään opetusta

siitä, kuinka tämä on tehtävä. Ylioppilaittenkin
työt ä tulisi seurata suuremmalla huomiolla kuin nykyään
on laita. Nyt saavat he usein vasta tutkintotilaisuuksissa
käsityksen siitä, mitä he ovat laiminlyöneet opiskeluaikanaan.
Mitä taas näihin tutkintoihin tulee, esittää Mr. Cooke
sen radikaalisen mielipiteen, että niitä ei tulisi yksinomaan
pitää yliopisto-opettajain itsensä, tuollaiset tutkintotilaisuudet
kun tavallansa sisältävät jonkinlaisen kontrollin heidän opettajatoiminnastaan,
vaan että se osasto, joka pitää huolta työn
tarkastuksesta, valmistaisi yksissä neuvoin opettajain kanssa
kirjallisia tutkintokysymyksiä. Tarkastustoimiston tulisi
myöskin tutkia niitä tapauksia, jolloin joku epäonnistuu
tutkinnossaan, ja sen tulisi koettaa löytää syyt tähän. Tämän
toimiston huomion esineenä tulisi olla myöskin sen ylioppilasaineen
laatu, joka tulee kouluista. Jos samantapainen toimenpide
tulisi toimeenpannuksi pohjoismaiden yliopistoissa, saattaisi
tässä ehkä olla itu ylioppilastutkintojen muutokseen.
Että tällä nyt on niin tärkeä osa, riippuu suuressa määrässä
siitä, että yliopisto, kun se kerran on aukaissut ovensa ylioppilaille,
ei työnnä niitä luotaan muista syistä kuin karkeista
kurinpitoa koksista tai parantumattomasta, monta vuotta
jatkuneesta laiskuudesta. Kouluissa tavattavaa luokalta siirtämisjärjestelmää,
jonka mukaan kenenkään ei sallita luokallansa
olla kahta vuotta enempää, vastaavaa muotoa ei
yliopistoissa ole. Joku välitie tämän järjestelmän ja yliopistoissa
vallitsevan rajattoman opiskeluvapauden välillä
pitäisi kumminkin olla mahdollinen löytää.

Korkeakoulujen tulo- ja menoarvioon sekä kirjanpitoon
nähden arvelee Mr. Cooke, että tämän pitäisi olla paljon täydellisempi
ja yksityiskohtaisempi kuin nykyään, sekä olisi
tässä pääasiassa seurattava teollisuuslaitoksista saatavia esikuvia.
Kaikki yleiset hoitokustannukset olisi jaettava yksityisten
laitosten osalle. Menot sellaisista laitoksista kuin kirjastosta,
Amerikassa myöskin voimistelusaleista, koska voimistelua
ei täällä katsota erityiseksi opetuksenalaksi, j. n. e.
olisivat jaettavat opetusta antavien eri laitosten välillä. Kirjastotilasto

olisi tehtävä niin täydellinen, että saataisiin niitatuksi
kussakin erikoistieteessä käytettyjen kirjojen määrä.
Siinä tapauksessa, että kirjaston joku osasto näyttää jäävän
kokonansa käyttämättömäksi, saattaa syntyä kysymys onko
syytä sitä edelleen voimassa pitää. Luonnollisesti voi ilmetä
syitä, jotka pakoiltavat edelleenkin näin tekemään, vaikkakin
kirjoja harvoin kysyttäisi, mutta säännönmukaisesti pitää
vaatia kumminkin jonkinlaista siedettävää suhdetta kustannusten
ja sen hyödyn välillä, mitä kirjat aikaansaavat. On
selvää, että hyötyä ei tässä saa käsittää ahtaalta utilistiselta
näkökannalta, sillä jonkun yliopiston hyötyhän on ensi kädessä,
kuten on sanottu, siinä, mitä se vaikuttaa henkiseen
kehitykseen. Kun siis määrätään jonkun toimintapuolen
aiheuttamat kustannukset, niin tarkoitus tällä on ensi sijassa
helpoittaa pyrkimyksiä, jotka tarkoittavat tämän äärimmäisen
päämäärän saavuttamista. Jokaisessa yliopistossa tulee luonnollisestikin
olla professorinvirkoja sellaisissakin aineissa,
joita vain pienempi ylioppilasmäärä opiskelee, eikä ole peljästyttävä,
joskin kustannukset näistä tulevat suhteellisesti
korkeammiksi kuin muista.

Kaikista rakennuksista ja niiden ylläpidosta koituvat
kustannukset ovat jaettavat kaikkien niiden laitosten osalle,
jotka käyttävät huoneita. Yliopiston hallituksen kustannukset,
kuten rehtorin palkka y. m. s. ovat myöskin jaettavat
pro rata parte eri opetuslaitosten kesken. Jos kaikkien näiden
menoista pidetään täydellistä kirjanpitoa, mihin merkitään
myöskin ne osuudet, mitä niillä on ollut yleisissä kulungeissa,
niin tulevat laitosten johtajat kukin osaltaan näkemään,
että täytyy olla olemassa joku järkevä suhde niiden
menojen ja sen hyödyn välillä, mitä ne aikaansaavat. Sama
sääntö voidaan myöskin asettaa määrääväksi uusia professorivirkoja
perustettaessa. Tällä kirjanpidolla voidaan myöskin
saada selville, mitä kunkin ylioppilaan opetus kussakin tieteellisessä
osastossa maksaa opiskelutuntia tai yksilöä kohti.
Varsinkin kustannusten määrääminen opiskelutuntia kohti on
erittäin suureksi hyödyksi. Se vastaa sitä laskelmaa, mikä

sairashuoneessa tehdään kustannuksista potilasp��ivää kohti.
Jos saadaan selville, mitä kukin yksityinen osasto maksaa,
tulee tämä ehkä niissä maissa, missä on useampia yliopistoja,
johtamaan siihen, että lopetetaan joku opetuksen puoli,
koska tämä tulee suhteellisesti liian kalliiksi. Maassa, sellaisessa
kuin Suomessa, missä on yksi ainoa yliopisto, lienee
yleensä paikallansa, että eri tieteenhaarat ovat edustettuina
niin täydellisesti kuin mahdollista, koska jokaisen professorin
tehtävä ei ole ainoastaan opettaa ylioppilaita kysymyksessäolevassa
tieteessä, vaan myöskin muuten edustaa tieteen
haaraa maassa.

Missä kirjanpito on selvittänyt kustannukset opiskelutuntia
kohti, saattaa monessa tapauksessa käydä mahdolliseksi
tehdä vuotuinen tulo- ja menoarvio ottamalla jossain
määrin huomioon niiden opiskelutuntien lukumäärät, jotka
esiintyvät kussakin erityisessä osastossa.

Hyvin tarpeellista on viedä kirjoihin kaikki tulot ja
menot yhteisesti eikä tehdä suurta erotusta rahan eri laatujen
välillä, koskivatpa ne sitten tuloja tai menoja, Menettelytapa
Amerikan eri yliopistoissa on tässä suhteessa hyvin vaihteleva
Harvard-opistossa hoidetaan ja pidetään korkoa
kasvamassa kaikki lahjoitukset ja rahavarat yhteisesti, kun
taas Princetonissa kukin yksityinen lahjoitus hoidetaan täydellisesti
riippumattomana muista. Täällä riippuu siis se,
kasvaako joku rahasto nopeammin vai hitaammin kuin toiset,
siitä tilapäisestä asianhaarasta, kuinka rahastoon kuuluvat
varat ovat sijoitetut.

Rakennuksiin nähden on Mr. Cooke sitä mieltä, että
olisi mitä välttämättömintä viedä ne kirjoihin todellisista
arvoistaan tai ainakin palovakuutusarvostaan sekä laskea kutakin
osastoa varten näitä vastaava vuokra.

Yksityisten laitosten hoito antaa aihetta moniin huomautuksiin.
M. m. säilytetään usein fysikaalisissa laitoksissa koko
joukko aparaatteja, joilla ei ole mitään arvoa ja joita voidaan
pitää suorastaan romuna. Monasti ostetaan tilapäistä tarkoitusta
varten liian kalliita aparaatteja, joita sitten myöhemmin

ei lainkaan käytetä, asianhaara, jota ehkä erinäisissä tapauksissa
kumminkin voidaan puolustaa sen hyödyn nojalla,
mikä niistä on ollut tieteelle. Fyysikoiden piirissä kulkee
sellainen perinnäistieto, että Rayleigh, Lord Kelvin ja muut
etevät fysikantutkijat ovat suorittaneet paljon hyviä töitä,
vaikka heidän laboratorionsa ovat olleet mitä suurimmassa
epäjärjestyksessä, mutta tämä systeemi ei tunnu seurattavalta.
Päinvastoin tulisi kaikkien laitosten ottaa esikuvakseen
se erinomainen järjestys, joka vallitsee m. m. Toronton yliopiston
fysikaalisessa laitoksessa. Tahdon lisätä, että ei
haittaisi jos tiedemiehet omissa yksityisissä luku kammioissaan
koettaisivat pyrkiä parempaan järjestykseen. Eräässä
muuten hyvin ylistävässä kirjoituksessa äsken kuolleesta
saksalaisesta tiedemiehestä kertoo kirjoittaja Mr F. W. Wile
siitä »järjestetystä kaaoksesta», mikä vallitsi tuon suuren

tutkijan työhuoneessa. Jokainen, joka tavalla tai toisella on
kokenut kaaottisen järjestyksen siunauksia, voi todistaa, että
on monia tilaisuuksia, milloin kaaos voittaa järjestyksen ja
paljon aikaa menee hukkaan tarpeettomassa etsimisessä.

Siitä hyödystä, mikä uskotaan aikaansaatavan opetettaessa
fysikaalista tiedettä, sai Oooke eri tahoilla mitä poikkeavimpia
selontekoja. Useimmat professorit eivät arvioineet
kyllin korkeaksi sitä hyötyä, mikä ylioppilailla saattoi olla
käyttäessään saamiaan tietoja jollakin tavalla käytännöllisesti
tulevassa elämässään, niinkuin he eivät myöskään antaneet
oikeata arvoa aineen yleissivistävälle merkitykselle, vaan
olivat enemmän taipuisia opettamaan tiedettä tieteen itsensä
vuoksi. Muuan yliopistonopettaja väitti, että oli kullekin
hyödyksi, jos otti selkoa tieteestä, missä seurataan jyrkän
induktiivisia metoodeja, kun taas toinen painosti fysikaalisissa
korkeakouluissa harrastettavien opintojen pedagoogista
merkitystä. Kolmas oli sitä mieltä, että fysiikka kehitti
huomaamiskykyä, kun taas muut avoimesti tunnustivat, että
he eivät olleet lainkaan miettineet kysymystä, mitä hyötyä
heidän tieteellään saattoi olla ylioppilaille.

Toronton yliopistossa pidetään erikoisia luentoja fysiikassa,

joihin kutsutaan yliopiston kaikki oppilaat kuulijoiksi,
ja jotka käsittelevät fysikaalisen tieteen pääoppeja.
Olisi hyvin suotavaa, että muissakin tieteenhaaroissa ilmenisi
samanlainen pyrkimys. On koetettava saada muutkin kuin ne,
jotka suorastaan antautuvat jonkun erikoisen tieteen tutkiskeluun,
selville sen päätuloksista ja metoodeista.

Ylioppilaita koskevaan suhteeseen nähden huomauttaa
Mr. Cooke, jolle niinkuin kaikille tehokkuusmiehille aika on
kallista, m. m., että professorien ei koskaan pitäisi ottaa
pitkää akateemista neljännestä ennen luentoa. Näiden pitäisi
mieluummin alkaa aivan lyönnilleen ja jos professorin on
pakko täältä lähteä toiselle luennolle, lopettakoon hän kernaammin
hetkistä ennen tunnin loppua. Ylioppilaat olisi
pakotettava ankarammin kuin nyt suorittamaan valmiiksi ne
työt, jotka he kerran ovat alkaneet eikä heidän olisi sallittava
olla poissa monilta luennoilta ja harjoituksilta. Yleensä
pitäisi tarkkaan tutkia, kuinka tehokkaasti ylioppilaat tekevät
työtä. Professorit voivat tässä olla hyvänä esikuvana, m. m.
kaikin tavoin helpoittamalla ylioppilaiden töitä, pitämällä
näiden saatavissa valmiiksikirjoitettuja muistiinpanoja, koska
menee aikaa turhaan hukkaan, jos ylioppilaiden on itsensä
ne kirjoitettava, sallimalla heidän käyttää laskukoneita päässälaskutyön
asemesta j. n. e. Kaikki luennoilla ja harjoituksilla
tarvittavat esivalmistukset ovat tehtävät niin täydellisesti ja
tarkkaan kuin mahdollista, ettei yhtään aikaa hupene ylioppilailta
heidän odotellessaan opetustunnin alkamista. Jokaisen
ylioppilaan tulee saada huomata, että professorit ovat
kiintyneet häneen personallisesti, olkoonpa sitten kysymys

työstä tai ihmisestä.

Kaikki sellaiset pyrkimykset, joiden tarkoituksena on
opettaa ylioppilaille tehokkuuden hyötyä ja välttämättömyyttä,
saattavat olla suureksi hyödyksi näiden siirtyessä
käytännölliseen toimintaan. Useimmat liikemiehet, jotka
ottavat palvelukseensa ylioppilaita, tulevat siihen lopputulokseen,
että nämät kahtena ensimäisenä vuotena ovat
kutakuinkin mahdottomia, jonka vuoksi he mieluummin

näkevät, että joku muu ottaa huolekseen heidän ensimäisen
kasvatuksensa teollisuuden alalla ja opettaa heille työteliäisyyttä
ja täsmällisyyttä. Namät avut pitäisi voitaman hankkia
yliopistoissakin, sensijaan että ne nyt niin usein niissä häviävät.
Taylor itse on eräässä kirjoituksessa muutamassa
teknillisessä aikakauslehdessä tehnyt selkoa niistä syistä,
joiden perustalla teollisuuden miehet pitävät yliopistoista
saamiaan auttajia vähemmin soveliaina. Näiden on vaikea
keskittyä määrättyyn tehtävään ja suorittaa sitä loppuun; he
eivät ymmärrä täsmällisyyden, ajan, säästämisen ja järjestyksen
arvoa, ja he eivät osaa asettua työntekijäin ajatuskantaan.
Huolimatta siitä, että nämät huomautukset ensi kädessä
tarkoittavat henkilöitä, jotka ovat käyneet Amerikan korkeakouluja,
täytyy myöntää, että ne ovat hyvin yleispäteviä.
Työ yliopistoissa on senlaatuista, että monessa tapauksessa
ei olla pakoitettuja tekemään mitään valmiiksi määrätyssä
ajassa. Yllyttävänä voimana on työhön innostus; tämä voi
usein vaihdella ja silloin siirrytään niin helposti yhdestä
työstä toiseen. Että ylioppilailla, hengen vapaalla väellä,
ei ole halua täsmällisyyteen ja järjestykseen, on helposti ymmärrettävissä.
Mitä taas tulee työntekijäin puuttuvaan ymmärtämiseen,
niin on huomautettava, että vaikkakin monet
akateemikot itse uskovat olevansa hyvin vapaamielisiä ja
kansanvaltaisia, ovat he kumminkin koko ajatus kannaltaan
useimmiten hyvin kaukana kansan miehistä, joiden mielikuvat
liikkuvat konkreettisten asioiden piirissä.

Erityisen mielenkiintoisia ovat tiedot niissä taulukoissa,
joita Cooke on liittänyt teokseensa. Lukukausien pituus
Amerikan yliopistoissa vaihtelee 36 ja 40 viikon välillä,
joista 27 ä 30 omistetaan varsinaiselle opetustyölle. Pohjoismaissa
ovat lukukaudet siis jonkun verran lyhyempiä, jonka
vuoksi numerot vastaavassa tilastossa meillä saattaisivat tulla
hiukan epäedullisemmiksi. Ylioppilaiden kokonaislukumäärä
tutkimuksen esineinä olleissa tärkeämmissä korkeakouluissa
vaihtelee 1300 ja 4 000 (Harvard) välillä. Koko laitoksen
arvo arvioitiin viimemainitussa yliopistossa 12 miljoonaksi

dollariksi, Torontossa 4^2 milj. ja muissa näiden välillä olevaksi
ellei lukuun oteta kolmea pienintä. Yksistään fysikaalisten
laitosten rakennusten arvo vaihteli 540 000 (Princeton)
ja 120 000 (Harvard) välillä, kun taas instrumenttien ja
aparaattien arvo Columbiassa oli 40 000, Harvardissa 100 000
ja Torontossa 120 000 dollaria. Yliopistojen kokonaismenot

l/2

vaihtelivat ja lähemmä 2 miljoonan dollarin välillä. Fysiikan
vakinaisten professorien palkat vaihtelivat 2 850 ja
5 250 dollarin, ylimääräisten taas i 400 ja 2 500 dollarin välillä.
Palkkojen kokonaissumma fysikaalisissa laitoksissa vaihteli
33 600 (Columbia) ja 13 850 (Toronto) dollarin välillä. Alhainen
summa viimemainitussa yliopistossa riippuu Cooken arvelun
mukaan siitä, että asia on täällä kaikkein enimmin liikemiestapaan
järjestetty, kun hallinto on suureksi osaksi
funktsionellinen. Kun Harvardin yliopistossa maksetaan
vakinaisille professoreille 68 % koko palkkojen määrästä,
saavat nämät Torontossa vain 38 %.

Erikoisen mieltäkiinnittäviä ovat; taulukot siitä tavasta,
miten professorit käyttävät aikaansa. Keskimäärin ovat ne
yliopisto-opettajat, jotka ovat tietoja antaneet, työskennelleet
34,6 tuntia viikossa, vähin määrä 26 ja suurin määrä 48 tuntia.
Tästä ajasta on käytetty ylioppilaiden opettamiseen keskimäärin
13,10 tuntia (vähin määrä 6, suurin määrä 20 tuntia
viikossa), tieteellisiin tutkimuksiin keskimäärin 7,55 tuntia
(vähin määrä 2 ja suurin määrä 21 tuntia) sekä erinäisiin tehtäviin
keskimäärin 13,85 tuntia (vähin määrä 3 ja suurin määrä
34 tuntia). Se aika, mikä on käytetty ylioppilaiden opettamiseen,
jakautuu seuraavalla tavalla:

Laboratoriotutkimus 3.05 tuntia
Luentoja 5.55 »
Seminaariharjoituksia 1.70 »
Henkilökohtaisia istuntoja ... . 2.80 »

Erinäiset tehtävät jakautuvat vakinaisilla professoreilla
seuraavasti:

Keskimäärin
Luentojen valmistukset 8.15 tuntia
Kokoukset 1.45 »
Colloquium 0.25 »
Hallinnolliset tehtävät 3.35 »
Kirjoituskokeiden korjaus ... . 0,15 »
Lukeminen 0.25 »
Tekijätyöt 0.25 »

Nuoremmat professorit ovat käyttäneet jonkun verran
enemmän aikaa ylioppilaiden opettamiseen ja huomattavasti
enemmän tutkimistyöhön (11.61 tuntia), mutta sensijaan
tuhlanneet vähemmin aikaa erinäisiin tehtäviin.

Päivää kohti saamme seuraavan taulukon ajan käytöstä:
Vakinaiset Ylimääräiset
professorit yrofesscrit
Tuntien kokonaismäärä ... . 6.29 6.47
Ylioppilaiden opetus 240 2.66
Tieteellinen tutkiminen ... . 1.37 2.11

Valmistustyöt 1.48 0.87
Erinäiset 1.04 0.84

Mr Cooke koettaa nyt tämän perustalla määrätä yliopisto-
opettajain ajan rahassa viikkoa kohti:

Vakinaiset Ylimääräiset
professurit professorit
Palkka keskimäärin 126.66 65.13
Ylioppilaiden opettamiseen käytetty
aika 48.31 26.75
Tutkimukseen käytetty aika . - 27.61 21.24
Muihin tarkoituksiin käytetty aika 50.72 17.14

Määrättäessä viikkoa kohti tulevien palkkojen keskimäärä,
on edellytetty vakinaisen professorin keskivuosipalkaksi
3 800 dollaria. Jokainen työtunti tulee siis keskimäärin
maksamaan 3.66 dollaria, jokainen ylioppilaiden opettamiseen
käytetty tunti keskimäärin 9.59 dollaria. Huoneistojen vuokra
vaihtelee 5 ja 12 centin välillä oppituntia kohti. Kokonaiskustannukset

jokaisesta tuollaisesta tunnista ovat Wisconsin
yliopistossa 60 centiä, Columbian 1.08 dollaria, missä suoranaiset
kustannukset fysikaalisesta laitoksesta teki noin puolet,
kun taas loppu kuului yleisiin hoitokustannuksiin.

Kuten huomaamme tästä esityksestä, antavat olot Amerikan
yliopistoissa, huolimatta monista erilaisuuksista, kumminkin
niin paljon vertailukohtia meidän oloihimme, että
saavutetut kokemukset suureksi osaksi ovat täällä suoraan
käytettäviä, varsinkin mitä tulee menettelytapoihin. Huoneiden
käyttöä koskevat laskelmat ovat suurimerkityksellisiä
jokaisen yliopiston hallinnolle. Muutenkin olisi jokaiselle
korkeakoululle eduksi hankkia tuollaisen tilaston kautta
itselleen tarkempi käsitys taloudestaan ja opetuksen tehokkuudesta.
Nykyään liikutaan useissa tapauksissa hyvin epämääräisissä
tiedoissa niissäkin tapauksissa, missä olisi mahdollista
saada tarkkoja numeroita.

Kuten jo alussa huomautin ja tässä vielä varmemmin
tahdon huomauttaa, on tieteen maailmassa ja siis myöskin
yliopistojen toiminnassa koko joukko »mittaamattomia» asioita,
joiden arvoa ei millään tavalla voida rahassa laskea. Mullistavilla
uusilla aatteilla saattaa olla sellainen merkitys, että monenkin
vuoden uhraus jonkun tiedemiehen elämästä ei merkitse
yhtään mitään verraten siihen hyötyyn, mitä ne tuovat.
Voidaan sitäkin siis pitää »kannattavana», että niille, jotka
harjoittavat tuollaista erikoisen arvokasta toimintaa, valmistetaan
se häiritsemätön rauha, mitä he tarvitsevat. Mutta
vaikkakin siis tunnustetaan, että työtä tieteen maailmassa
ei voida eikä saa katsella samalta konemaiselta näkökannalta,
kuin toimintaa jossakin teollisuuslaitoksessa, on toiselta puolen
huomattava, että puhdaskin tutkimustyö useassa tapauksessa
vain saattaa hyötyä, kun se tehdään systemaattisemmalla
tavalla. Nyt työskentelevät itseasiassa niin yksityinen tutkija
kuin tieteelliset opetuslaitokset hyvin vähän tieteellisiä työnmenettelytapoja
noudattaen.

Luku 14.

Personallinen tehokkuus.

Taylor-järjestelmä tarkoittaa ensi kädessä tehokkuuden
kohottamista teollisuudessa ja varsinkin siinä, joka työskentelee
koneilla. Se tutkii tässä sekä koneiden että niiden ääressä
työskentelevien ihmisten työtapaa ja koettaa molemmissa
tapauksissa saada tulokset suuremmiksi. Vaikkakin monissa
tapauksissa nämät saavutetaan senkautta, että koneet saavat
suorittaa työstä suuremman osan kuin ennen, tulee kumminkin
aina yhtenä huomattavimpana puolena olemaan sen
seikan selvilleotto, kuinka inhimillinen kone saattaa toimia
parhaimmalla mahdollisella tavalla. Usein saadaan näin
ollen ryhtyä tämän erikoistutkimiseen ja fysioloogisia sekä
psykoloogisia tutkimuksia on silloin tehtävä tämän suorituskyvyn
selville ottamiseksi. Psykologian suhdetta teollisuuteen
käsitellään laajasti eräässä pro f. Hugo Miinsterbergin
teoksessa Psychology and Industrial
Effiency (Houghton Mifflin Co, Boston, 1913).

Luonnollisesti voidaan samantapaisia menettelytapoja
käyttää tutkittaessa jokaisen ihmisen työtapaa niissäkin
tapauksissa, jolloin hän ei työskentele teollisuuden alalla.
Jokaista ihmistä voidaan tältä kannalta katsoen pitää koneena,
jonka työtä on tutkittava, jotta saataisiin selville mahdollisen
paras työtapa. Kuten aikaisemmin on mainittu, antaa
The Emerson Institute of Efficiency New Yorkissa neuvoja
myöskin personallisen tehokkuuden parantamisessa, jota se
pitää yhtenä hyvin tärkeänä puolena koko liikkeessä. Kirjeenvaihdon
kautta annetussa opetuksessa annetaan neuvoja

ruumiin terveydenhoitoon ja kaikkiin muihin seikkoihin
nähden, jotka vaikuttavat tarmokkuuteen yksityisessä työssä.

Voidaan kumminkin, tarvitsematta edes uhrata niitä
24 dollaria, minkä kurssi Emerson-laitoksessa maksaa, toisiltakin
tahoilta saada tietoja, miten on ruumista ja varsinkin
aivoja hoidettava lisätäkseen työkykyään. Tässäkin pitänee
moneen nähden paikkansa sama sääntö kuin teollisuudessa,
että työn tulos voidaan kohottaa entiseen verraten kaksin- tai
kolmenkertaiseksi, jos käytetään oikeita työntekotapoja.

Ruumista voidaan tehokkuusnäkökannalta katsoen pitää
monimutkaisena ja arkana koneena, mikä useimmille ihmisille
puhtaasti ekonoomiseltakin kannalta katsoen on heidän
arvokkain omaisuutensa. Sillä heidän tulonansahan on tavallisesti
yksinomaan tai pääasiassa palkka työstä, jota voidaan
tehdä vain niin kauan kuin terveyttä riittää. Ja silloinkin,
kun on kysymys olemassaolon nauttimisesta, pysyvät vanhan
Stiernhielmin sanat alati yhtä tosina: »terveys on kaikki:
kaikki, kaikki on kerrassaan ei mitään, missä terveyttä ei
ole». Yleensä omistetaan kumminkin tälle kalliille omaisuudelle
vähän huomiota. Jos sairastutaan siinä määrin, että
selvästi se huomataan (kuten tunnettu ei ole ainoastaan luulosairaita,
vaan myöskin luuloterveitä ihmisiä), mennään kyllä
lääkäriin neuvoa kysymään. Paras tapa sairauksien parantamiseksi
on kumminkin estää ne.

Mutta puuttumatta sairauksiin ja niiden välttämiseen:
kuinka voidaan päästä siihen päämäärään, että saa kohotetuksi
ruumiillisen ja henkisen suorituskykynsä korkeimpaan
mahdolliseen asteeseen? Sellaisessa kysymyksessä jää lääkäri
meille tavallisesti vastausta vaille. Hänen ammattinsa on
lääkitä, s. o. parantaa sairauksia. Vasta viimeisimpinä aikoina
on lääketaidon maailmassa päässyt yhä enemmän valtaan
suunta, joka pyrkii estämään sairauksia sekä ylläpitämään ja
vahvistamaan ruumiin ja sielun terveyttä ja työkykyä.

Täällä, niinkuin muissa tehokkuuspyrkimyksissä, on
kumminkin löydettävä oikeat asiantuntijat, ja moni, joka ei
tapaa neuvonantajaa lääkärissään, joka ehkä katselee kaikkia

tuollaisia ajatuksia terveyden vahvistamisesta hullutukseksi,
on pakoitettu kääntymään maallikoiden puoleen, jotka tarjoovat
hänelle yleislääkkeitään terveyden vahvistamiseksi
tai takaisinsaamiseksi. Vaikkakin näiden joukossa on monta
väärää profeettaa, sisältävät kumminkin ne opit, joita nämät
fyysillisen hoidon edustajat ovat julkilausuneet, usein sangen
paljon varteen otettavaa. Se innostus, millä esim. Eugen
Sandowin, luutnantti Miillerin, Eustache Milesin y. m. ruumiinhoidon
asiantuntijain terveysoppeja suuret uskovien joukot
ovat vastaanottaneet, varsinkin niiden ensi kerran esiintyessä,
osoittavat joka tapauksessa, että tässä on tuntuva
tarve. Siinä paikoillaanistuvassa elämässä, jota useimmat
sivistyneet ihmiset meidän päivinämme viettävät, vaaditaan
ehdottomasti ruumiinharjoituksia, vastustaakseen sen haittoja.

Eugen Sandow lupaa kannattajilleen, että hänen menettelytapansa
kautta joka lihas voidaan harjoittaa ennen aavistamattomaan
voimaan. Paitsi että tämä väite on liioiteltu,
voidaan syyllä kysyä, tuleeko ruumiinhoidon päätehtävänä
olla antaa jokaiselle ihmiselle atleetin paisuneet lihakset. Pääasiahan
on tehdä sellaisia liikkeitä, joiden kautta ja välttämällä
kaikkea liikarasitusta, voidaan mahdollisimman suuressa
määrässä harjaannuttaa kaikki elimet kohotettuun ja
parannettuun toimintaan.

Miillerin voimistelu järjestelmällä on se etu, että se on
erinomaisen rajoitettu, ja se on senvuoksi saanut lukuisia
kannattajia niiden henkilöiden joukossa, jotka ovat ankarasti
rasitettuja. Sen vaara on siinä, että samanaikaisesti rasitetaan
useampia ruumiin elimiä, mikä asettaa suuria vaatimuksia
hermoille ja sydämen toiminnalle.

Moni käyttää tuollaista »systeemiä» vain lyhyemmän
ajan, niin kauan kuin ensimäinen into kestää. Pääasia on kumminkin
pysyä kestävänä. Säännöllisyys tulee paljon helpommaksi,
jos käydään jossakin laitoksessa tai muuten otetaan
osaa voimisteluun määrättyinä viikon tunteina. Mekaaninen
sairasvoimistelu, joka on niin hyödyllinen

vanhemmille ja sairaaloisille henkilöille, tarjoo myöskin
säännöllisyyden edun, mutta siltä puuttuu terveidenvoimistelun
tärkein ansio, nimittäin tahdonelämän kiihoittaminen
lisättyyn toimintaan. Ensinmainitulla laitoksella, jota
muuan ystäväni, joka itse joka päivä käy siellä, on tapana
nimittää »ukkomyllyksi», on vanhuuden ja mukavuuden
epämieluisa sivumaku. Kuten fysioloogisten tutkimusten
kautta on todettu, ei kaikkien ruumiin liikuntojen vaikutus
riipu yksistään mekaanisesta lihasliikunnosta, vaan myöskin
sen tahdonvoiman herkkyydestä, mikä tuon lihasliikunnan
saa aikaan. Niinpä esim. mekaanisesti suoritettu hidas kävelyliike
ei saa aikaan mitään suurempaa muutosta veren jaossa
ruumiissa, kun sensijaan nopea kävely tai vilkkaat tanssiliikkeet,
ja jopa pelkkä sellaisten ajatteleminenkin synnyttää
vahvan veren virtauksen jalkoihin, ja siten johtaa veren
pois aivoista. Kaikki ruumiin liikunnot ovat näin ollen tehtävät
sydämen pohjasta, jos mieli niiden olla täysin tehokkaita.

Vähimmin yksipuolisia ja enimmin tieteellisiä kaikista
ruumiinhoidon järjestelmistä ovat todennäköisesti ne, jotka
pohjoismaiden voimistelijat ovat kokoonmiettineet. Joskin
terveidenvoimistelun edustajat toisinaan ovat taipuisia ottamaan
liian vähän huomioon yksilöllisiä eroavaisuuksia, ja
siis osanotto voimisteluun saattaa sisältää jonkinlaisen liikaponnistusvaaran
heikommille henkilöille, niin on kumminkin
useimmille ihmisille vaara siinä, jota minä tahtoisin nimittää
ponnistuksen varomiseksi, lähempänä, ja nämät
voivat ottamalla säännöllisesti osaa voimisteluun suuressa
määrin lisätä ruumiinsa tehokkuutta.

Edelleenhän on koko joukko erilaisia urheilun muotoja
valittavana, kuten jalkamatkat, polkupyörällä-ajo, verkkopallopeli,
ratsastus, soutu, uiminen, metsästys ja kalastus,
luisteleminen, hiihtäminen j. n. e. sekä lopuksi hyödylliset
ruumiilliset työt,, kuten puutarhatyö, halonhakkuu j. n. e.
Gladstone ei olisi varmastikaan 82 vuoden ijässä johtanut
brittiläisen maailmanvallan kohtaloita, ellei hän niin usein olisi

koetellut kirvestään Hawardenin tammiin. Pääasia on nyt.
että valitaan senlaatuinen ruumiillinen työ, joka riittävästi
kiinnittää mieltä, tai jota on muista syistä pakko säännöllisesti
harjoittaa. Jos vaikka vain koko vuoden ajan omistaa
pari tuntia viikossa systemaattiselle ruumiinliikunnolle, huomaa
pian, että voimat kasvavat odottamattomassa määrässä.
Väite, minkä monet ankaran työn pidättämät henkilöt tekevät,
että ei muka ole aikaa, on hyvin epäjohdonmukainen,
sillä jos käytttää esim. 5 % ajastaan kysymyksessäolevaan
tarkoitukseen ja sillä voittaa 50 % parantunutta tehokkuutta,
ehkäpä myöskin 10 tai 20 %:lla enentynyttä elämän pituutta,
niin onhan ajan voitto vastaan väittämätön.

Ruumiinlii kunnon kautta saadaan ennen muuta parempi
verenkierto . Ihmisen ruumis on luotu liikkuvaa elämistapaa
varten, ja kun sivistyksen vaikutuksesta on tapahtunut
sellainen muutos, että monia lihaksia ei lainkaan käytetä,
kun esim. päivät pitkät istutaan kirjoituspöydän ääreen sidottuna,
missä tehdään hyvin vähäpätöisiä ruumiinliikunto ja,
eivät ainoastaan lihakset herpaannu, vaan myöskin verenkierto
suuressa määrin tästä kärsii. Osa verestä painuu ruumiin
alaosiin, pingoittaen verisuonia. Syntyy erilaatusia
veren pakkautumisia ja aivojen veltot suonet, jotka toisinaan
ovat liiaksi täynnä verta, voivat taas toisissa tilaisuuksissa
jäädä siitä vaille, kun suonisto on liian heikko ajamaan
verta vilkkaana virtana kautta ruumiin. Mikään köyhyys ei
tunnu raskaammalta kuin raikkaan veren köyhyys aivoissa.
Aivojen , ruumiin valtijan, hyvinvoinnin vuoksi on ruumiinliikuntoa
ensi kädessä suositeltava. Vaikkakin heikkolihaksisessa
ja heikkosuonisessa ruumiissa aivot monasti saattavat
olla veren liikarunsauden tähden vahvan älyn tyyssijana,
niin on tämä kumminkin keinotekoinen tila, johon sisältyy
suuria vaaroja. Vielä vaarallisempaa on, jos turvaudutaan
väkijuomiin tai muihin kiihoittaviin aineisiin aikaansaadakseen
keinotekoista verirunsautta hermosysteemin keskuselimessä.
Tositeossa kuuluvat nämät keinot ruumiillisen ja henkisen
tehokkuuden pahimpiin vihamiehiin.

Mikään ei anna varmempaa takuuta aivojen säännölliseen
ja voimakkaaseen työskentelyyn kuin sellainen ruumiin
tila, missä sen kaikki lihakset paisuvat terveyttä ja sydän
on kyllin vahva ajamaan tasaisena virtana veren elvyttävää
nestettä aina hienoimpiin hiuksen-ohuisiin verisuoniin. Harjoitettuaan
ruumistaan jonkun määrätyn ajan voi omasta
itsestään monasti todeta, kuinka huomattavasti henkinen
luomisvoimakin on lisääntynyt.

Myöskin tahdonvoimaa n vaikuttaa lihastoiminta
ja verenkierto voimakkaasti. Ruumiillisesti vahva on päättävä,
heikko ja verenvähäinen on usein epäröivä ja hapuroiva.
Kuinka sattuvat ovatkaan Hamletin sanat:

Niin muuttuu päättäväisyyden raikas väri
Mietiskelyn sairaanloiseksi kalpeudeksi!

Samasta syystä, mistä ruumiinliikunto on niin tärkeä
henkilöille, jotka työskentelevät pääasiassa aivoillaan, jos
mielivät saavuttaa täyden effektiivisyyden, on myöskin
huolenpito ihon toiminnasta hyvin tärkeä älylle
ja tarmolle. Ihonhoidolle omistetaan pohjoismaissa usein
liian vähän huomiota. Jokapäiväisiä kylpyjä eivät ylemmät
yhteiskuntaluokat ota samassa määrässä kuin vastaavat
luokat Englannissa ja Amerikassa. Vaikkakin erilaatuisuudet
ilmasto-oloissa tässä suhteessa saattavat aiheuttaa
muutoksia, voivat kumminkin heikommatkin henkilöt
suureksi edukseen ottaa joka päivä jossain keveämmässä
muodossa kylpyjä tai pesuja, joiden kautta iho ja koko suonisto
kiihoitetaan voimakkaaseen toimintaan. Uinti ja aurinkokylpy
kesäisin auttavat vielä enemmän tehokkuuden syntymistä
tässä ruumiintoiminnan osassa.

Samalla tavalla voidaan keuhkojen toimintaa parantaa
järjestelmällisten harjoitusten kautta. Laulajattarilla
on, kuten tunnettu, harvoin vakavia keuhkovikoja, ja sen,
joka harjoittaa säännöllistä hengitys voimistelua tai vilkasta
ruumiinliikuntoa, ei tarvitse peljätä sellaisia sairauksia. Nuk-

kumisen huoneessa, missä pidetään akkuna tai ilmaventtiili
auki, pitäisi meilläkin tulla yleiseksi kuten ulkomailla, sillä
alituinen oleskelu ummehtuneessa huoneessa kautta koko
talven on yhtenä pääsyynä moniin sairaustiloihin.

Tärkeimpiä kaikista terveyssäännöistä ovat ne, jotka
koskevat ruuansulatusta . Sivistysihmisten joukossa
on suhteellisen harvoja, joiden ruuansulatustoiminta olisi
täysin kunnossa. Varsinkin aivotyön tekijöillä, esim. tiedemiehillä,
on hermotautiin kuuluva dyspepsia eli vatsakatarri
melkein ammattitautina ja se alentaa usein suuressa määrässä
työntekokykyä. Kroonillista vatsakatarria poteva ihminen
on harvoin onnellinen, vaikka hän, kuten Rockefeller, olisi
maailman rikkain mies. Oli senvuoksi tosiaankin viisas
toimenpide tämän puolelta, kun hän, käyttämällä muutamia
tarpeettomia miljoonejaan, perusti fysioloogisen laitoksen,
missä m. m. tutkittiin niitä ravintoprosesseja, jotka lahjoittajalla
itsellään olivat epäkunnossa, jonka jälkeen tämä parannetun
hoidon avulla saattoi saada takaisin terveytensä. Nykyaikainen
lääketaito kulkee tällä alalla yhä enemmän siihen
suuntaan, että äärimmäisiin yksityiskohtiin saakka tutkitaan,
mitenkä potilaiden ruuansulatuselimet toimivat. Berlinissä
on m. in. laitos, missä käytetään kokonainen viikko tutkittaessa
jonkun ihmisen ruuansulatustoimintaa kaikkia sen
yksityiskohtia myöten, jonka jälkeen hän saa tarkat ohjeet
siitä ruokajärjestyksestä, jota hänen tulee noudattaa, toisin
sanoen, kuinka hänen ruuansulatuselimiensä on toimittava
aikaansaadakseen suurimman mahdollisen tehokkuuden.

Kuinka yksipuolisia ne opit ovatkin, joita maallikoiden
taholta esitetään ravintoprosesseihin ja oikeisiin ravintoaineisiin
nähden, niin voidaan kumminkin usein näistäkin
jotakin oppia, sillä ne esittävät monasti erästä puolta asiasta,
joka aikaisemmin on jätetty huomioon ottamatta. Viime
aikoina ovat kumminkin tieteelliset fysioloogiset tutkijat
alkaneet tehdä niin tarkkoja ja systemaattisia tutkimuksia
ravitsemiseen nähden, että käy mahdolliseksi niiden perustalla
tehdä täysin varmoja loppupäätelmiä. On julkaistu jo lääkärien

toimittamia mainioita teoksia, joista asiaan-innostunut
voi saada ohjeita sopivimmasta dietiikista kohot taakseen
työkykyään ja ylläpitääkseen terveyttään. Tämä voi tapahtua
ilman, että tässä on pakoitettu elämään liian sparttalaisesti,
tai tarvitsematta suuremmassa määrässä välttää ympäristöänsä.
Tahdon esimerkkinä mainita tunnetun kylpylääkärin
Arnold Lorandin myöskin ruotsinkielellä julkaistut
teokset ruokajärjestyksestä terveessä ja sairaassa tilassa ja
eri ikäasteillä ollessa.

Vaihtelemalla eri ravintoaineita, m. m. sopivasti sovelluttamalla
kasvi- ja eläinravintoaineiden määriä, huolellisesti
pureksimalla, nauttimalla hedelmiä, grahamleipää tai muuta
»painolasti»-rikasta ravintoa, voidaan helposti vaikuttaa ruuansulatuksen
kulkuun ja johtaa se siihen suuntaan, mihin toivotaan,
sekä täten ilman lääkkeiden apua ylläpitää terveyttään
sekä voittaa ruuansulatuslaitoksensa sairaus. Paikallaanistuvaa
elämäntapaa noudattaville henkilöille saattaa jo aikaisin
aamulla nautittu hedelmä tai joku muu samantapainen
tapa usein olla riittävä saamaan häiriintynyt ruuansulatus
kuntoon. Tässäkin pitää paikkansa sääntö, että on harjoitettava
riittävää lihasten liikuntoa, jotta ruumiin toiminnat
tapahtuisivat hyvin. Kuten luutnantti Miiller on oikein huomauttanut,
ovat useimpien sivistyneiden ihmisten vatsalihakset
liian heikkoja, jonka vuoksi näitä on vahvistettava
ruumiinliikunnolla, jolloin ruuansulatus usein suuressa määrässä
paranee.

Että ihmisen työkyky mitä suurimmassa määrässä riippuu
ruumiin yleisistä voimista, tietää jokainen, joka joskuskaan
on kärsinyt siitä sairauden muodosta, jota jokapäiväisessä
puheessa on tapana nimittää hermoheikkoudeksi.

Tehokkuusnäkökannalta voidaan tätä pitää yksinkertaisesti
koko ruumiin huonona taloudenhoitona. Niinkuin
tehtaassa työntekijät tekevät lakon, jos he saavat riittämättömän
palkan, niin tekevät myöskin ruumiin elimet, varsinkin
keskuselimet aivot ja selkäydin, kapinan ruumista vastaan,
elleivät ne saa riittävässä määrässä niille tarpeellisia »tuloja»,

mikä niille kuljetetaan verenkierron kautta. Tässäkin saadaan
varmin parannus tarkkaan selvilleottamalla se tapa, millä
ruumiin kaikki elimet nyt toimivat, mikä samalla kertaa
määrää, mitkä puutteellisuudet ilmenevät näiden työssä.
Tässäkin on selville otettava kaikkien näiden »para s työn tekotapa
» ja harjoitettava nämät siihen, mielessä pitämällä
tehokkuusopin perusaatetta, että jokaisen elimen tulee
aikaansaada paras mahdollinen työ, mutta sitä ei myöskään
koskaan saa liiaksi rasittaa. Jokapäiväisiä tapoja on myöskin
tutkittava terveydennäkökannalta, voidakseen määrätä niiden
vaikutuksen hyvinvointiin. Esim. unettomuus on usein
vain tulos virheellisistä elämäntavoista ja lakkaa, kun nämät
ovat korjatut.

Samalla tavalla kuin ruumiin toimintaa, voidaan myöskin
älyn työtä ja eri aistinelimien toimintoja
parantaa ja harjoittaa. Jo ravinto vaikuttaa näihin,
kuten käy selville Lorandin kirjasta Älyn vahvistaminen
ja kohottaminen dieettisillä keinoilla
. Ruumiinharjoitus on, kuten jo on huomautettu,
samalla kertaa aivojen harjoitusta. Mitään ruumiinosaa ei
voida kiihoittaa parantuneeseen toimintaan ilman, etteikö
samalla vastaaville aivo-osille lähetetä voimakkaampia tahdon
vaikutelmia. Erikoismetoodeja on myöskin kehitetty, joilla
välittömästi harjoitetaan tahtoa. Missä määrin älyn toimintaa
voidaan parantaa harjoitusten kautta, selvenee jo siitä erilaisesta
nopeudesta, millä eri ihmiset käsittävät kirjan sivun.
Tottumaton lukee kirjaa hitaasti, tavaten joka sanaa, kun
taas tottunut ajatustyöntekijä yhdellä ainoalla, sivulle heittämällään
katseella voi käsittää sen sisällyksestä oleellisimman.
Kumminkaan ei tämä kyky ajatustyön-teki joissakaan ole
usein riittävästi harjoitettu, sillä monella näistä on tapana,
kuten jo aikaisemmin on huomautettu, lukea liian perinpohjaisesti
sellaistakin, josta heidän tarvitsee saada vain
epämääräinen kuva.

On kehitetty koko joukko metoodeja myöskin sieludietiikin
alalla, joihin osin on kosketeltu opiskeluja koskevassa

luvussa. Jokainen voi tässä itsekin helposti kehittää parhaan
työtavan, jos hän tottuu tutkimaan, mitenkä hän nyt työskentelee
ja alati pyrkii parhaaseen työntulokseen. Täyskasvaneenkin
on alati pyrittävä edistymään ruumiillisesti ja
henkisesti, täydentämään kasvatustaan järjestelmällisen kehittämisen
kautta, sillä paikoillaanpysyminen on tässäkin
useimmissa tapauksissa samaa kuin taapäinmeno.

Täytyy toivoa, että lääkeopillinen tiede tulee yhä suuremmassa
määrässä innostumaan kysymyksestä, joka koskee
inhimillisen tehokkuuden kohottamista. Kuinka hyödyllistä
lääkärien toiminta onkin sairauksien parantamisessa, tunnustetaan
kumminkin nykyään, että taistelu keuhkotautia
vastaan on täydellisesti toivotonta, ellei ajoissa ryhdytä
estäviin toimenpiteisiin, ja samalla tavalla olisi ajateltava
muistakin taudeista. Kiinassa maksetaan, kuten tunnettu,
lääkärille vain niin kauan kuin ollaan terveitä. , Toivottavaa
olisi, että europalainenkin lääkäri katsoisi kauneimmaksi tehtäväkseen
voimassapitää ja vahvistaa ihmisten terveyttä ja
elinvoimaa.

Kun kerran on perustettu niin monia laitoksia erilaisten
tautien tutkimiseksi, voinee toivoa, että myöskin useampia
laitoksia perustetaan systemaattisesti tutkimaan niitä fysioloogisia
elämisprosesseja ja niitä keinoja, joiden kautta terveyttä
voidaan voimassapitää sekä aikaansaada suurimmat
mahdolliset tehokkuudet metoodisen ruumiinhoidon avulla.
Kun joku amerikalainen miljonääri on kadottanut jonkun
lapsistaan jossakin taudissa, tapahtuu usein, että hän perustaa
laitoksen tuon taudin tutkimiseksi, säästääkseen muilta samanlaisen
koettelemuksen. Onko liiaksi toivottua, että joku
miljonääri, jolla on tavattoman terveet lapset, perustaa laitoksen
niidenkin keinojen tutkimiseksi, joilla terveys säilytetään
ja voimat kehitetään?

Minusta tuntuu, niinkuin suurten henkivakuutusyhtiöiden
erityisesti olisi käännettävä huomionsa tähän asiaan.
Vakuutustoimintahan toisilla aloilla on yhä suuremmassa
määrässä estävää. Palovakuutusyhtiöt uhraavat suuria summia

toimenpiteisiin, joiden tarkoitus on estää tulenvaaraa.
Ei ole epäilemistäkään, etteikö myöskin henkivakuutusyhtiöille
olisi suoranainen etu, jos nämä ottaisivat huoltaakseen
»henkiänsä», voimakkaasti työskentelemällä parannetun
terveydenhoidon hyväksi vakuutuksenottajain parissa, mikä
voisi tapahtua esim. antamalla erityisten asiantuntijain valmistaa
ja kirjallisesti sekä suullisesti levittää neuvoja ja ohjeita
terveyden- ja ruumiinhoidosta.

Varmaa on, että tuollaisen metoodisen ruumiinhoidon
kautta terveyttä voidaan suuressa määrässä parantaa ja tehokkuutta
lisätä, niin että moni joka aikaisemmin on suuressa
määrässä ollut ruumiillisen majansa orja, voi työskennellä
enemmän kuin henkilöt, joilla alkujaan on ollut erinomainen
terveys, mutta jotka eivät ole tähän seikkaan kiinnittäneet
mitään huomiota.

Ruumiillinen tehokkuus on kumminkin vain perustus
tehokkaalle ja menestykselliselle työlle. Saadakseen moninkertaisesti
kohonneen voiton koko elämästään, olipa sitten
kysymys työstä tahi huvituksesta, on myöskin välttämätöntä
metoodisesti tutkia toimintaansa kaikissa sen yksityiskohdissa.
Jo silloin, kun ajattelee mennyttä aikaisempaa elämäänsä,
tulee useimmissa tapauksissa havaitsemaan, että
siinä on vallinnut suuri järjestelmä n puute. Sattuma
näyttelee useimmille ihmisille liian suurta osaa ja määrää
heidän elämänsä suunnan, ainakin mikäli tulee yksityisseikkoihin,
ellei kysymyksessäolevalla henkilöllä ole tavaton
tahdonvoima.

On tarpeen päästä johonkin suunnitelmaan tulevaa
toimintaansa varten. On tehtävä itselleen selväksi, mihin
pyrkii ja mitä edellytyksiä on päämääränsä saavuttamiseksi.
Sitten kun kerran on asettanut tuollaisen päämäärän, mikä
tuntuu saavutettavalta, on oma elämä sovitettava niin, että
kaikki myötävaikuttaa sen voittamiseen.

Toiminta jaetaan erinäisiin erikoistehtäviin sekä tutkitaan,
mitenkä työ nykyään tapahtuu kussakin niistä. Kuinka
suuri ajanosa käytetään työhön, lepoon, ruokailuihin, 

huvituksiin j.n.e.? Yksinkertainen tutkimus
osoittaa tämän, ja useimmissa tapauksissa jo tällöin huomataan,
että paljon aikaa menee hukkaan ilman minkäänlaista
hyötyä tai tyydytystä. Säästämällä tämän ajan, voidaan
siis jo voittaa paljon. Sitten tulee tarpeelliseksi ottaa toiminnan
kuhunkin yksityisosaan nähden selville, kuinka se nyt
tapahtuu ja kuinka sen tulisi tapahtua. Kaikki jaotellaan yksinkertaisiin
tekijöihinsä ja kukin niistä tutkitaan erikseen,
kunnes joka tapausta varten on löydetty oleviin oloihin nähden
paras työntekotapa. Erityisesti kiinnitetään huomio
niihin töihin, jotka esiintyvät useimmin, ja jotka ovat
merkitsevimpiä kysymyksessäolevalle henkilölle, jotka siis
kuuluvat hänen varsinaiseen ammattityöskentelyynsä. Näihin
on ensi kädessä työntieteen periaatteet sovellutettavat ja
harvoin tapahtunee, etteikö tehokkuutta voitaisi ainakin
tehdä kaksinkertaiseksi. Usein saattaa olla hyötyä neuvonkysynnästä
asiantuntijoilta, ja eräissä tapauksissa
voidaan saada valmiita standardeja tahi malleja
ulkoapäin. Useimmissa tapauksissa on kumminkin parasta,
että itse rakentaa suunnitelman toiminnallensa, sillä olosuhteet
ovat niin erilaisia eri henkilöille, että on vaikeata saada
aatteitaan samalla tavalla valmiiksi kuin ostettavissa-olevia

valmiita vaatteita.

Olipa kysymys suoritusten tutkimisesta tai tulevaisuuden
suunnitelmasta, tehdään kirjallisia muistiinpanoja
, sillä, jos luotetaan muistiin, unohdetaan
paljon. Luonnollisesti ei tarvitse tehdä näitä tutkimisia
kaikkia yhdellä kertaa, vaan ne voidaan jakaa useamman
kuukauden tahi vuoden osalle. Pääasia on, ettei koskaan
unohdeta pyrkimästä tutkimaan ja parantamaan koko
työskentelyä.

Luonnollisesti ei ole tarpeellista tehdä erikoissuunnitelmia
sellaisia töitä varten, jotka esiintyvät vain silloin tällöin
ja vaativat mitättömän ajan. Minun on tapana esimerkkinä
esittää, että useimpien meistä ei kannata miettiä kokoon
erityistä metoodia kuponkien leikkaamiseen; mutta jos sensijaan 

on monimiljonääri, saattanee kannattaa ajatella käytännöllisin
työtapa myöskin tähän yksityiskohtaan nähden.

Otaksuttavasti tullaan tässä esittämäämme käsitykseen
nähden väittämään, että on koko lailla »amerikalaista
» tuolla tavalla alati tuumia, kuinka työ voidaan
suorittaa parhaimmalla tavalla ja vähimmällä ajan hukalla,
ja että elämä kadottaa paljon suloansa, ellei saa elää sitä
enemmän rauhassa ja mukavuudessa. Mutta ei ole lainkaan
tarkoitus, että päästäisimme loppumattoman työn levottomuutta
tunkeutumaan olemassaoloomme. Tehokas työ
käytännössä ei johdakaan lainkaan sellaiseen. Päinvastoin
lienee kukin meistä tehnyt sen kokemuksen, että useimmat
niistä henkilöistä, jotka alati tuntevat itsensä rasitetuiksi sekä
puhuvat, että heillä on kiirettä, ovat sellaisia, jotka todellisuudessa
eivät saa paljonkaan aikaan. Juuri senvuoksi painostaakin
heitä aina ajatus suorittamattomista töistä. Sensijaan
saa kuulla sellaisten ihmisten, jotka työskentelevät uupumattomasti
ja intensiivisesti aamusta iltaan, sanovan, että
he kyllä voivat helposti saada hetkisen vapautta joko uutta
työtä tai huvittelua varten. Sen henkilön minun tuttavistani,
joka suuren ahkeruutensa ja hyvin metoodisen työtapansa
kautta on saavuttanut suurimman ja minun ajatukseni mukaan
arvokkaimman työnennätyksen, on tapana sanoa usein,
että hän »työskentelee vain silloin, kun hänellä ei ole mitään
muuta tekemistä». Ja tosiaankin hän on alati valmis pistämään
työn syrjään ja omistamaan koko illan miellyttävälle
yhdessäololle. Milloin hänellä on oikein paljon tehtävää, on
hänen tapansa usein alkaa sillä, että hän ottaa keskellä päivää
pienen »luurin». Sen jälkeen työskentelee hän kaksinkertaisella
voimalla.

Kuuluu muuten työntieteeseen, kun tämä nimittäin
otetaan laajimmassa mielessä, ottaa selville, mitenkä lepo aika
a on käytettävä parhaiten eduksi ja tehokkaimmin.
Ruumiinhoidon spesialistit, kuten Eustache Miles, ovat miettineet
järjestelmiä lihasten ja aivojen metoodiselle »herpaan

niittämiselle» (relaxationille), ja epäilemättä onkin tärkeätä
omata kyky »levätä tarmokkaasti».

Mitä taas tulee huvituksiin ja ajankulutuksiin
sekä yleensä vapaan hetken nauttimiseen, niin ei suinkaan
nautinto vähene, vaikkakin on selvä tieto sen ajan
arvosta, mikä siihen käytetään. Päinvastoin haluaa saada
täyden korvauksen siitä hinnasta, minkä vapaudestaan maksaa,
ja tämä johtaa kehittämään edelleen käytännöllistä elämisentaitoa,
minkä tulisi olla yksi elämän pääharrastuksia.
Kuinkapa joutavia ovatkaan useimpien ihmisten huvitukset!
Ja kumminkin tarjoo elämä meille kaikille, niin vähempivaraisille
kuin ja varsinkin niille, jotka ovat saaneet suuremmat
tulot (mikähän säännönmukaisesti on laita niiden, jotka
elämässään ovat toteuttaneet tehokkuuden periaatteet), mitä
runsaimmin erilaatuisia huvituksia: mukavuutta kodissa,
miellyttävää seuraa, mieltäkiinnittävää ja jalostavaa lukemista,
musiikkia, teatteria, kuvaavaa taidetta, matkoja, ynnä
paljon muuta sellaista, mistä kukin saattaa valita itselleen
sopivimman.

Sensijaan, että tehokkuuspyrkimys vähentäisi elämän
nautintoa, tulee se päinvastoin sitä huomattavasti lisäämään.
Kuinka monesta ihmisestä voidaankaan nykyään sanoa, kuten
muuan eläintutkija on sanonut matelijoista, että ne elävät
ainoastaan puolen elämää. Vain auringonpaisteessa ovat ne
iloisia ja vilkkaita, mutta pilvisellä säällä tulevat ne tylsiksi
ja hitaiksi.

Karuissa maissa, missä me elämme Oblomovin ja Hamletin
isänmaiden välissä, on tylsistymisen eli, niinkuin sitä
suomalaisella ylioppilas kielellä sanotaan, »slatrisuuden» vaara
alati tarjolla.

Kuinka toiseksi muuttuukaan koko olemassaolo, jos
alati koettaa saada suurimman mahdollisen tuloksen joka
työstä, jos päättää elää elämänsä niin työssä kuin leikissä
mahdollisimman intensiivisesti. Menestyksellinen työ on
jo semmoisenaan yksi elämän suurimpia nautintoja. Ja

eikö pyrkimys parhaaseen työtapaan yleensä ole yksi käytännöllisimpiä
ja hyödyllisimpiä idealismin muotoja, mitä
maailma on koskaan nähnyt, täydellisesti vapaa kaikesta
siitä epäkäytännöllisen intoilun sivumausta, jota Napoleonin
oli tapana pilkallisesti nimittää »ideologiaksi»? Ennen kaikkea
on tässä pyrkimyksessä oikea tie, menestykseen elämässä.
Kuinkapa monelle tuleekaan tämä pelkäksi epäonnistumisten
ja tappioiden sarjaksi vain sen vuoksi, että hän ei ole päässyt
selville siitä, mitä hän voi suorittaa eikä ole löytänyt oikeita
keinoja tähän. Elämänsä lopulla on hän, kuten Peer Gynt
Ibsenin draaman ajatusrikkaassa loppunäytöksessä, ja katselee
taapäin turhaan kulutettuun elämäänsä, missä ääniä kuuluu,
jotka valittavat: »vi er värker, du skulde ovet os!» Sille,
joka tietää määrätä päämääränsä ja on löytänyt oikeat tavat
sen saavuttamiseksi, voi elämä päinvastoin tulla voittojen,
suurten tai pienten, yhtenäiseksi sarjaksi, suuruus ja pienuus
riippuen kunkin kyvystä. Vaatimattominkin kyky voi voittaa
vaikeudet ja vastoinkäymiset, mutta moni voi saavuttaa vielä
enemmän: tietoja, menestystä, riippumattomuutta ja kunniaa.
Kaikkialla on työtä, joka odottaa suorittamistaan, taloudellisia
mahdollisuuksia, jotka ovat käyttämättömiä, keksintöjä, jotka
ovat tekemättömiä, henkisiä arvoja, jotka ovat valmiita havaittaviksi.
»Rohkeata onni auttaa», sanottiin ennen, mutta
se auttaa vielä enemmän, jos hänellä on voimaa, viisautta ja
kokemusta, ja ne voidaan hankkia sillä tiellä, josta tässä on
ollut kysymys.

Niinkuin urheiluissa mikään ei estä pienen maan kansalaista
lyömästä maailmanennätyksiä ja todellakin viimeisissä
olympilaisissa kisoissa koko joukko näistä tuli suomen- ja
ruotsinmaalaisten osalle, niin voimme me myöskin muilla
aloilla pyrkiä saavuttamaan korkeinta, kilpaillessamme muiden
kansojen kanssa. Ruumiilliset ja henkiset edellytykset niin
korkealle pääsemiseen kuin ihminen suinkin voi saavutuksissaan
päästä, löydetään epäilemättä, ja monet meidän maanmiehistämme
ovat aikaisemmin osoittaneet, että he työntekijöinä,
keksijöinä, tutkijoina, löytömatkailijoina, sotureina

tahi valtiomiehinä ovat voineet kulkea etunenässä.
Älkäämme uskoko, että menestys on riippunut yksistään
ulkonaisista olosuhteista. Näiden vaikutus on usein ollut
pääasiassa sitä, että ne ovat tarmoa kiihoittaneet. Mutta me
voimme itsekin, aivan kuten urheilija, metoodisten toimenpiteiden
kautta lisätä sitä ja siten pyrkiä kukin alallamme
lyömään maailmanennätyksiä. Työn maailmassa on näitä
lukemattoman paljon, sillä kukin voi jollakin kilpakentällä
ennättää pitemmälle kuin kukaan on ennättänyt ennen häntä.

Luku 15.

Väitteitä Taylor-järjestelmää vastaan ja niihin vastaaminen.
Tehokkuuden yhteiskunnallinen merkitys.

On selvää, että pyrkimys, joka sisältää niin radikaalisia
muutoksia teollisuudessa vallitseviin oloihin, kuin Taylor-järjestelmä,
ei voi saada jakamatonta suosiota. Niin työnantajilla
kuin työnjohtajilla on usein vahvat ennakkoluulot
sitä vastaan. Ensinmainitut pelkäävät niitä suuria menoja,
jotka yhtyvät sen toimeenpanoon, ja heillä on yleensä usein
vaistomainen vastenmielisyys uutuuksia kohtaan. Insinöörit
pitävät jokaista arvostelua tai uudistusehdotusta heihin kohdistettuna
henkilökohtaisena moitteena. Niinkuin he edellyttävät,
että taitava työntekijä ymmärtää paremmin kuin
kukaan muu, miten hänen työnsä on suoritettava, uskovat
he myöskin, että käytännöllinen väki, mihin he kuuluvat,
tietää kaiken, mitä tietää tulee, niin työn johdosta kuin järjestelystä,
ja että heidän ei näin ollen tarvitse ottaa neuvoja
miltään teoreettisilta ehdotuksentekijöiltä. Monet insinöörit
lueskelevat hyvin vähän senjälkeen, kun he ovat korkeakoulukurssinsa
lopettaneet, ja näillä on senvuoksi hyvin epäselvä
käsitys niistä uutuuksista, mitä he tuomitsevat. Nekin
työnjohtajat, jotka alati puhuvat työntekijäin laiskuudesta,
ovat itse sangen usein mukavuuttaharrastavia. Ennen muuta
on heissä hyvin tavallista piintynyt ajatuksenlaiskuus, mikä
tekee heidät haluttomiksi syventymään uusiin keksintöihin.
Taylor-järjestelmä, niin on sanottu, vaatii työnjohtajia todellakin
johtamaan työtä, ja tähän nämät ovat vähimmin halukkaita

niin kauan kuin he voivat tavalla tai toisella vain antaa
työntekijäin itsensä hoitaa työnsä omin neuvoin.

Järjestelmä on tullut myöskin arvostelun alaiseksi puhtaasti
teoreettis-tieteelliseltä näkökannalta. Professori Rudolf
Dietrich, suuren teoksen, B e t r i e b-W i s s e n-
s c h a f t (Munchen ja Leipzig, Duncker & Humblot, 1914),
oppinut tekijä väittää, että Taylorin teos Shop Management ei
anna mitään esitystä liikkeenjohdosta sen tosi mielessä, vaan
ainoastaan eräitä työntekniikan muotoja, mikä Dietrichin arvelun
mukaan on vain yksityinen osa liikkeenjohdosta. Laajassa,
799 sivua käsittävässä teoksessaan antaa prof, Dietrich
itse määritelmän liikkeenpitotieteen käsitteestä ja selvittää
sen asemaa sivistystieteiden piirissä sekä sen suhdetta yksityiseen
taloudenhoito-oppiin, puhuu senjälkeen 112 sivulla
liikkeenpidon olemuksesta ja sen eri lajeista, sekä jatkaa
sitten määrittelyään ja erilaatuisten liikkeiden jaottelua huoneisiin,
henkilöihin ja työn eri muotoihin katsoen, kuvaa
senjälkeen liikkeenjohdon muotoja, sen etiikkaa j. n. e. On
mielenkiintoista verrata tähän abstraktiseen tieteilyyn Taylorin
ajatusta samasta käsitteestä. Hän on aivan yksinkertaisesti
tehnyt suuren havainnon: että nimittäin työn tutkiminen
tarkkojen tieteellisten metoodien mukaan tekee mahdolliseksi
lisätä sen tuotannollisuutta, ja hän pyytää, että
ulotettaisiin tämä puhtaasti induktiivinen tutkiskelu kaikkeen
inhimilliseen toimintaan. Mikään ei ole hänestä sen kauempana
kuin tuollainen filosoofisiin perusteihin perustuva systematisoiminen,
jommoista Dietrich tekee, eikä näin ollen ole
siis ihmeteltävää, että tämä ei näy ymmärtävän Taylorin työn
merkitystä.

Suurin on kumminkin se vastus, minkä järjestelmä
saa työntekijäin taholta. Näillä on vahva eikä aina oikeudeton
epäluulo niihin ehdotuksiin nähden, jotka tulevat työnantajien
taholta, ja he ovat erityisesti aina ja kaikissa oloissa
vastustaneet sellaisia toimenpiteitä, jotka johtavat lisättyyn
tehokkuuteen, olivatpa nuo toimenpiteet sitten tapahtuneet
uusien parannettujen koneiden hankinnan tai työnjohdon

muutosten muodossa. Jopa sellaisia uutuuksia, kuten lyhennetyn
työajan tai muodossa tai toisessa ilmenevien palkintopalkkojen
käytäntöönottoa ovat työntekijät usein vastustaneet
vaistomaisesta pelosta, että takana saattaa olla joku pahansuopa
tarkoitus. Ei ole siis ihmeteltävää, että järjestely muoto,
sellainen kuin Taylorin, jonka avoimesti lausuttu tarkoitus
on lisätä työn tehokkuutta kaksin- tai kolminkertaiseksi
entiseen verraten, kohtaa epäluuloa ja myöskin julkista
vastarintaa työntekijäin puolelta. Ja tosiaankin on Taylorin
samalla kertaa, kun hän on työnantajain puolelta saanut
puuttuvaa ymmärtämystä, ollut pakko taistella kovat taistelut
eräiden työmies järjestöjen kanssa, joita ovat johtaneet häikäilemättömät
ja usein oppimattomat kiihoittajat, ja muistot
tästä taistelusta värittävät useita hänen lausuntojaan. Hän
on itse tämän taistelun taistellut siinä hyvässä tiedossa, että
hänen uudistuksensa, samalla kun ne lisäävät tuotantoa,
myöskin ja mitä suurimmassa määrässä tarkoittavat parantaa
työntekijäin asemaa, ja ovat myöskin siellä, missä ne on
toimeenpantu, todellakin osoittaneet voivansa sen tehdä.

Työntekijäin väitteet Taylor-järjestelmää vastaan käyvät
ilmi m. m. niistä lausunnoista, joita on antanut Amerikan
ammattiyhdistysten keskusliitto (The American Federation
of Labor) kongresseissaan vuosina 1910 ja 1913. Työväen
sanomalehdistö, m. m. myöskin Suomessa, sisältää usein
kiivaita hyökkäyksiä järjestelmää vastaan, useimmiten hyvin
taitavasti laadittuina, ja minä olen myöskin, suullisesti keskustellessani
työntekijäin kanssa niin Amerikassa kuin Europassa,
tullut tuntemaan heidän kantansa. Hyvin mielenkiintoinen
ajatustenvaihto järjestelmän eduista ja puutteista
yhteiskunnallisessa suhteessa, mihin Taylor itsekin otti osaa
yhdessä työnantajain, sosioloogien ja työnjohtajain kanssa,
oli vuonna 1914 englantilaisessa aikakauslehdessä Sociological
Review.

Ensimäinen ja tärkein huomautus järjestelmää vastaan
on se, että se, vaatimalla suurempaa työn intensiteettiä, rasittaa
liiaksi työntekijöitä tahi kuten väite kuuluu eräässä amerikalaisten

ammattiyhdistysten kirjoituksessa »vaikuttaa elämää-hävittävästi
ankaran työn ja pitkien työtuntien
kautta.» Tähän väitteeseen kuulee jopa insinöörien ja muiden
työnjohtajani yhtyvän, jos he muista syistä ovat ehdottomasti
järjestelmää vastaan, huolimatta siitä, että he voivat
kyllä tehdä kaikkensa, mikä heidän kyvyssään on, hoputtaessaan
työntekijöitään vanhalla sotilaallisella tavalla mestarien
avulla. Onko nyt tämä syytös oikea? Onko Taylorin työnjärjestys
todellakin, kuten Mr Cole, muuan syndikalistien
johtaja, »The World of Labor»in tekijä, väittää, »kiihoitussysteemi
, joka tulee kaivamaan omansa ja kapitalismin
haudan»? Että hoputtava työntahti usein ilmenee Amerikan
teollisuudessa, niinkuin myöskin muualla, ei voida kyllä
vääräksi väittää, mutta ne laitokset, missä näin on laita,
eivät ole Taylorin järjestelmän mukaan organiseerattuja.
Vuoden 1911 alussa oli tämä käytännössä vähemmässä kuin
1/1000 Amerikan kaikista teollisuuslaitoksista ja nykyäänkin
on niiden työntekijäin lukumäärä, jotka työskentelevät
Taylorin menettelytapojen mukaan johdetuissa tehtaissa häviävän
pieni verrattuna koko työntekijäryhmään. On näin
ollen kohtuutonta tehdä tämän järjestelmän viaksi, että työntekijät
Amerikassa usein niin nopeasti kuluvat loppuun.

Tositeossa ovat syyt tähän aivan toista laatua.

Siirtolaisuus ja muut sosiaaliset olot ovat aikaansaaneet,
että suuri osa työntekijöistä Amerikan yhteiskunnassa mudostaa
jonkinlaisen orjaluokan, jota kohdellaan suurella häikäilemättömyydellä,
vielä sitä enemmän kun moni näistä
tulee maista, missä he ovat tottuneet sortoon. Yksi Taylor-järjestelmän
pääperiaatteitahan on sensijaan, että on tehtävä
tutkimuksia määrätäkseen, minkä työmäärän työntekijä kykenee
suorittamaan rasittumatta, minkä vuoksi riittävän pitkiä
lepohetkiä on sovitettava työn kulkuun. On havaittu, että
liikarasitus on suorastaan työntulokselle haitaksi. Muuan
etevä teollisuudenharjoittaja Mr William O. Redfield Brooklynista
sanoo: »on kerta kaikkiaan huomautettava, että mikään
työnjohdon muoto ei ole tieteellistä tai ajanmittaan taloudellisesti

edullista, joka joko suosii tai sallii ihmisten liikarasitusta
tahi vaikuttaa häiritsevästi naisten ja lasten tulevaan hyvinvointiin.
» Tuollainen käsitys, että on yhtä vähän taloudellisesti
hyödyttävää kuin oikein rasittaa liiaksi jotakin työntekijää,
antaa monin verroin paremman vakuuden kaikkea
hoputusta vastaan kuin työnantajan hyväntahtoisuus tätä
kohtaan. Niissä teollisuuksissa, missä muutamilla tehtailla on
jonkinlainen valmistuksen yksinoikeus, ja joilla senvuoksi
on hyvin suuret tulot, saattaa työnantaja suoda itselleen sen
ylellisyyden, että hän on filantrooppinen. Kaikille niille
lukuisille tehtaille, joiden on vaikea pysyä pystyssä ankarassa
kilpailussa, on sensijaan usein mahdotonta, niin paljon kuin
työnantajat henkilökohtaisesti toivoisivatkin, tehdä mitään
yli sen, mitä laki ja kohtuuden ankarimmat vaatimukset
vaativat. Tästä huomautti myöskin Sociological Review'ssa
olleessa keskustelussa englantilainen sosioloogi Hobhouse tunnetulle
suklaatehtailijalle Mr Gadburylle, joka oli huomauttanut
siitä filantrooppisesta järjestelmästä, minkä hän itse
oli ottanut käytäntöön suklaatehtaansa yhteiskunnassa, soveliaana
esikuvana muka myöskin Taylor-miehille.

Taylor itse on pitemmän ajan pitänyt tarjolla jokaiselle
puolueettomalle henkilölle, joka tahtoo tutkia jotakin konepajaa,
missä järjestelmä on toteutettu, 50 dollaria jokaisesta
työntekijästä, joka voidaan todistaa tulleen liikarasitetuksi tai
saaneen työtehtävän, joka on liian raskas hänelle. Kenenkään
ei ole tähän asti onnistunut ansaita palkintoa, ja toistaiseksi
on siis todistamisvelvollisuus edelleen hyökkääjäin
puolella. Link Belt Companyssä Philadelphiassa onnistuu
nykyään 98 prosentia liikkeen työssä olevista työntekijöistä
joka päivä täydesti suorittaa heille määrätyt työtehtävät,
ja he saavat 30—100 % korkeammat palkat, kuin mitä he
voisivat saada missään muualla. Muuan komitea, johon kuului
puolueettomia henkilöitä osin huomattavimpien aikakauslehtien,
osin Amerikan hyväntekeväisyyslaitosten edustajina,
joista henkilöistä moni etukäteen oli Taylor-järjestelmää

vastaan, huomasi, tarkkaan sitä tutkittuaan että liika rasitusta
ei ollut tapahtunut missään.

On kerrassaan järjestelmän sisällön väärin kuvaamista,
kun väitetään, kuten on tapahtunut eräässä suomalaisessa
työväenlehdessä, että työntekijöitä kysymyksenalaisissa tehtaissa
alati pakoittaa ankara ja petomainen tarkastusmies,
niin että työntekijä lopulta nääntyy liikarasituksesta, sillä,
kuten aikaisemmasta esityksestä käy selville, ei täällä yleensä
tapahdu mitään sotilaallista pakotusta.

On tässä yhteydessä mielenkiintoista tutustua sen tarkan
tutkimuksen perustalla tehtyyn pöytäkirjaan, jonka Washington-
hallitus toimeenpani niiden valitusten johdosta,
joita oli tullut sotaministerille Watertownin asetehtaan työntekijöiltä.
Työntekijäin esiintyminen oli suorastaan johtunut
ammattiyhdistysten keskushallituksen taholta tulleesta pakotuksesta,
ja sisälsi koko joukon syytöksiä »pidätinkello»-järjestelmää
(the Stop Watch System) vastaan, niinkuin
järjestelmää nimitettiin. Suuri osa näistä syytöksistä koski
kumminkin vähäpätöisiä yksityisseikkoja, jotka työnjohto
helposti saattoi selittää tyydyttävällä tavalla. Ihmeellistä
kyllä, valittivat työntekijät useissa kohdissa sitä, että kaikilla
työssä-olevilla ei ollut samaa tilaisuutta nauttia palkintopalkkojen
etuja, vaikka heidän syytöksensä olivat kohdistetut
juuri palkintopalkkoja vastaan. Edelleen väitettiin, että
järjestelmän vaikutuksesta oli tapaturmien lukumäärä huomattavasti
lisääntynyt, että työntekijät olivat kärsineet terveydellistä
haittaa, että tarkastus oli tullut entistä ankarammaksi,
että järjestelmä ei ollut lisännyt, vaan alentanut palkkoja,
sekä myöskin johtanut suuriin, hallitukselle koituneihin
tappioihin liikkeenpidosta lisääntyneiden kustannusten kautta.
Hallitus antoi toimeenpanna tutkimuksen, missä joukko työntekijöitä
todisti, että he olivat allekirjoittaneet kirjoitelman
pakoituksesta. Muutamat selittivät, että he eivät hyväksyneet
sen väitteitä, toiset, että heillä ei ollut selvillä mitä se sisälsi,
mutta muutamat työntekijät pysyivät myöskin syytöksissään.

Työn tiede — 14

Syytekirjelmän pääkohdissa ilmeni, että ilmoitettujen tapaturmien
lukumäärä todellakin kahtena edellisenä vuonna oli
jonkun verran lisääntynyt, mikä oli suureksi osaksi riippunut
siitä, että työntekijät vasta silloin alkoivat saada korvausta
siitä työajasta, mikä oli mennyt hukkaan tapaturmain johdosta.
Mutta niiden työntekijäin piirissä, jotka olivat saaneet
palkintopalkkoja ja joita kirjoituksessa tarkoitettiin, olivat
tapaturmat päinvastoin vähentyneet , jonkavuoksi näiden
lisääntymistä ei voitu laskea Taylor-järjestelmän viaksi.
Mitään tosiasioita ei voitu osoittaa, jotka olisivat puhuneet
sen puolesta, että työntekijöitä olisi liiaksi rasitettu tai heidän
terveyteensä nähden vahingoitettu työn kautta. Huolellisempi
tarkastus oli tosiasia, mutta se tapahtui nyt toisessa
muodossa kuin ennen ja useamman kerran työn kuluessa,
jonkavuoksi kenenkään ei tarvinnut työskennellä pitempää
aikaa virheellistä työtä tehden, kuten aikaisemmin usein oli
ollut laita. Sitä väitettä, että palkat eivät olisi lisääntyneet,
valaisee seuraava tosiasia: 53 työntekijää sai yhtenä vuonna
6938:43 dollaria enemmän kuin mitä he muuten olisivat
saaneet, mikä heidän päiväpalkoissaan oli 28,59 %:in lisäys.
Sensijaan, että työntekijät olivat väittäneet hallitukselle tulleen
voiton menneen kokonansa hukkaan, osoittivat tilit,
että se tositeossa oli ollut 240 000 dollaria vuotta kohti, mihin
lisäksi tuli muuan säästö, johtuen siitä, että oli voitu käyttää
ennen käyttämättä-maannutta raaka-aine-varastoa 122789:61
dollarin arvosta.

Komitea antoi varovasti laaditun täysin yksimielisen lausuntonsa
kongressille maaliskuun 9 p:nä 1912. Se selitti,
että mikään kysymyksessäolevista palkintopalkkajärjestelmistä,
niinkuin ei myöskään n. s. tieteellinen työnjohto ei
ollut vielä ollut toiminnassa riittävän kauan, jotta komitean
olisi ollut mahdollista varmuudella päättää, mikä vaikutus
niillä on ollut työssäolevien henkilöiden terveyteen ja palkkaukseen
sekä työn kustannuksiin nähden, sekä päätti selityksensä
lausumalla: »komitea ei pidä asianmukaisena eikä
sopivana nykyhetkenä tehdä mitään ehdotuksia tätä asiaa

koskevan lainlaadinnan suhteen». Itse asiassa sisältää tämä
siis työntekijäin anomuksen hylkäämisen.

Amerikan työntekijät ovat kongressin molemmissa kamareissa
olevien edustajainsa kautta esityttäneet lakiehdotuksen,
minkä mukaan aikatutkimukset ja palkintopalkat olisivat
suorastaan kiellettävät hallituksen töissä. Nämät lakiehdotukset
ovat mahdollisesti vielä käsittelyn alaisina, mutta voinee
pitää varmana, että kongressi ei tule niitä hyväksymään.

Luonnollisesti voidaan Taylor-järjestelmää väärin käyttää
häikäilemättömien työnantajien tai työnjohtajien käsissä,
mutta nämät tulevat kumminkin pian tekemään sen kokemuksen,
että he eivät voita mitään ajamalla ponnistamista
yli määrätyn rajan tai kiristämällä palkat pienimpään mahdollisuuteen,
koska työnsaavutus tästä kärsii. Missään tapauksessa
ei tieteellistä työnjärjestelyä voida tehdä vastuunalaiseksi
siitä, että joku mahdollisesti sovelluttaa sen oppeja
epätieteellisellä tavalla. Tässä tulee muuten tehokkaan työn
tarkastuksen voida saada korjatuksi ne epäkohdat, mitkä
mahdollisesti voivat ilmetä. Paljon vaikeampia epäkohtia
on kumminkin sellaisessa teollisuudessa, jota johdetaan vanhalla
tavalla, missä työntekijällä on täysi vapaus johtaa työnsä
niinkuin haluaa. Esim. ne työntekijät, jotka omissa kodeissaan
suorittavat räätälintöitä, eivät ole minkään säännöttelevien
määräysten alaisia. Voiko kukaan uskoa, että nämät
työntekijät, jotka säännöllisesti hikoilevat enempi kuin mitkään
muut, ovat vähemmin »hoputettuja» kuin työntekijät
taylorilaisessa tehtaassa, missä nämät suorittavat töitään terveellisissä
huoneistoissa, ollen nimenomaan pakoitetut
varteenottamaan riittäviä lepohetkiä?

Parhaimman työtavan tutkiminen on m. m. johtanut
siihen tulokseen, että parannettu valaistu s työhuoneissa
usein voi aikaansaada huomattavan lisäyksen työnsaavutuksissa.
Samaten omistetaan työpajojen lämmitykselle ,
ilmanvaihdolle, ilman kosteusasteille,
soveliaimpain työpukujen kysymykselle y. m. lisättyä
mielenkiintoa.

Muuan toinen niistä syytöksistä, joita on kohdistettu
Taylor-järjestelmää vastaan, on se, että se tarkkaan säännöstellessään
jokaisen työtehtävän tekee teollisuustyön vielä
yksitoikkoisemmaksi ja konemaisemmaksi kuin
ennen, niin että työntekijä muutetaan pelkäksi automaatiksi,
jonka on vain toteltava kirjallisia tai suullisia määräyksiä.
Minä kuulin tämän huomautuksen julkilausuttavan
Chicagon ja Milwaukeen suurten konepajojen työmiehiin
nähden niiden omien maamiesteni taholta, joilla näissä on
ollut johtavia asemia. Useissa tapauksissa oli siellä se uudestijärjestely,
mitä oli koetettu toimeenpanna -- ilman riittävän
perinpohjaisia ennakkotöitä, kuten minulle on sanottu toiselta
taholta — mennyt myttyyn työntekijäin vastustusten vuoksi>
nämät kun, insinöörien väitteiden mukaan, eivät voineet
suostua siihen, että heistä olisi tehty kone-orjia ilman omaa
ajatuksentoimintaa. Tuomio ei ollut kumminkaan yksimielinen,
sillä yhdeltä osalta myönnettiin myöskin, että
syyt epäonnistumiseen saattoivat olla enemmän tilapäistä
laatua. Samantapaisia huomautuksia tekee myöskin Mr
Oadbury ja ne vaihtelevat monenmuotoisina työntekijäin
tekemissä lausunnoissa järjestelmää vastaan.

Tähän voidaan ensi sijassa vastata, että yksitoikkoisuutta
konetyöntekijäin töihin ei ole tuonut Taylor-järjestelmä. Jo
kauan aikaisemmin, ennenkuin tämä syntyi, olivat työntekijät
useimmissa teollisuuksissa lakanneet toimimasta monissa
työn eri laaduissa. Erikoistuminen tulee uudessa järjestelmässä
eräissä tapauksissa vielä suuremmaksi kuin ennen,
kun jokainen työ vielä jaetaan koko joukkoon yksityisiä
tehtäviä, mutta usein tulee myöskin mahdolliseksi vapauttaa
taitavammat työntekijät eräiden töiden suorittamisesta, niin
että he voivat antautua niiden suorittamiseen, jotka vaativat
suurempaa taitavuutta. Monissa tapauksissa vähenee käsityö
uusien koneiden käytäntöönotolla, jolloin yksitoikkoisimmat
työt kokonansa häviävät. Työ saa uutta mielenkiintoa
sen tarkkuuden ja tieteellisyyden kautta, mikä siihen
liittyy. Kun on annettava kutakin työtä varten tarkat ohjeet

tarvitaan työntekijöitä, jotka ovat paremman laatuisia kasvatukseen
ja älyyn nähden. Monissa työpajoissa harjoitetaan
työntekijät suorittamaan useita erilaisia töitä. On täydellinen
erehdys uskoa, että työ voidaan, sitten kun tarkat ohjeet on
annettu, suorittaa konemaisesti ja ilman miettimistä. Päinvastoin
on pakoitettu pitämään ajatukset koossa, jos mieli
ennättää suorittaa työn määrätyissä ajoissa. Työntekijä saa
koko joukon tarkkoja opastuksia tehtävänsä suorittamisen
parhaasta tavasta, ja tulee tällöin kosketuksiin monen erilaisen
työnjohtajan ja valvontamiehen kanssa. Työntekijät näin
järjestetyissä työpajoissa ovat taitavampia ja älyllisempiä
kuin muualla, eikä päinvastoin. Sitäpaitsi nostetaan täällä
taitavammat työntekijät suuremmassa määrässä kuin muualla
yhden tai toisenlaatuiseksi työnjohtajaksi, ja tämä aseman
parantaminen tapahtuu ansion mukaan, koskahan työntekijäin
kyky ja edellytykset yleensä käyvät selville työkortteihin
merkityistä tuloksista. Jos heillä on joitakin huomautuksia
tehtävänä, omistetaan näille aina ystävällistä huomiota.
Taylorin järjestelmän mukaan järjestetyissä työpajoissa esiintyykin
jokapäivä enempi sellaisia huomautuksia, joita työntekijät
tekevät työtavassa tai työajoissa ja palkkauksissa
annettujen määräysten erehdyksistä, kuin sellaisia» joita työnjohtajat
tekevät työntekijöitä vastaan. Työtoimiston virkailijoilla
on kyllä osittain yksitoikkoista työtä laskiessaan työtehtäviä,
mutta he ovat sensijaan hyvin hyvästi palkattuja.

Sillä syytöksellä, mikä tässä yhteydessä on tehty ammatti
yhdistysten taholta, että järjestelmä nimittäin olisi esteenä
oppilaiden kasvatukselle, näyttää tuskin olevan
perää, kun päinvastoin juuri henkilöt, joilla on ollut kokemusta
järjestelmästä, todistavat, että missään muussa työntekijät
eivät voi nopeammin ja perinpohjaisemmin oppia
työntekotapaa, samalla kuin heidän luonnonlaatunsa niin
hyvin käyvät ilmi. Työntekijä saa useimmiten läpikäydä
perinpohjaisen harjoituskurssin, ennenkuin hän alkaa työnsä,
ja joskin tämä tapahtuu nopeammin kuin aikaisempien,
työntekijäin kasvattamista tarkoittavien metoodien mukaan,

johtuu se yksistään opetuksen annon järjestelmällisestä tavasta
ja johdoksi annettujen monien sääntöjen valmistuksesta.
Muutenhan on vanha valitus aina ammattikuntalaitoksen
lakkaamisesta saakka, että on vaikea järjestää oppilasoloja
tehokkaalla tavalla, ja siis uusi järjestelmä sisältää pikemmin
parannuksen kuin vastakohdan. Taylor-järjestelmähän merkitsee
ensi sijassa työntekijän tarkkaa kasvattamista ja harjoittamista
ja vaikuttaa siis kouluna näille, joka samalla kertaa
johtaa heitä säännöllisyyteen ja säästäväisyyteen. Se on todistettavasti
vaikuttanut useissa tapauksissa moraalisessa suhteessa
edullisesti. Hutiloivat työntekijät ovat tulleet järjestystä-
rakastaviksi, juopot ovat tulleet raittiiksi sen ankaran
järjestyksen, mikä järjestelmään kuuluu, niinkuin myöskin
suuressa määrin parannettujen palkkaolojen vaikutuksesta.

Työntekijäin väitettä, että järjestelmä johtaisi s u os
i k k i-o l o i h i n, ei voitane myöskään pitää oikeutettuna,
koska kaikki palkintopalkat annetaan tarkkojen kirjallisten
muistiinpanojen perustalla. Työnjohtajain mielivalta estetään
ennen muuta senkautta, että palkkojen laskemisperusteet
täällä eivät ole vaihtelevia, eikä niitä siis voida mielivaltaisesti
alentaa, milloin huomataan, että työntekijät ansaitsevat
liian paljon. Palkkausjärjestelmää voidaan pitää eräänä
urakkapalkka-muotona, niissä on täysin varma ja objektiivinen
lähtökohta palkkojen määräämiselle. Että ammattiyhdistykset
ovat niin kiivaasti asettuneet palkintopalkkausta
vastaan, riippuu nähtävästi suurimmaksi osaksi näiden tästä
saamasta aikaisemmasta kokemuksesta tehtaissa, missä sitä
ei määrätty yhtä objektiivisilla perusteilla, vaan jaettiin pääasiassa
työnjohtajien mielivaltaisten ratkaisujen perustalla.

Mitä taas tulee tuotannon laadun alenemiseen,
jota myöskin vastustajain taholta on tahdottu väittää
seuraukseksi Taylor-järjestelmästä, niin puuttuu todistuksia
siitä, että sellaista olisi tapahtunut. Muuten on työnjohdon
edun kannalta välttämätöntä vastustaa tuollaista huononemista
parannetun tarkastuksen tai muiden sopivien toimenpiteiden
kautta.

Työntekijäin taholta peljätään myöskin, että se ankara
työntekijäin valikoiminen , mikä tapahtuu Taylor-järjestelmää
käytettäessä, johtaa siihen, että nämät heitetään
rikkaläjään saavutettuaan määrätyn ikäasteen, niinkuin väitetään
nykyään yleensä olevan Amerikassa asian laidan. Kumminkin
on muistettava, että valikoiminen ei merkitse samaa
kuin työntekijäin erittely kyvykkäisiin ja kykenemättömiin,
vaan että se ainoastaan sisältää sen, että kullekin on annettava
se työ, mihin hän parhaiten soveltuu. Moni, joka ei ole sovelias
yhteen toimeen, saattaa kumminkin olla ensiluokan työntekijä
toisessa, ja varsinkin vanhemmat ja kokeneemmat
työntekijät tulevat suuressa määrässä 'kysytyiksi konttoritöissä,
jotkahan eivät vaadi suurempia ruumiin voimia.
Mutta ennen muuta on muistettava, että se, mikä työntekijöitä
kuluttaa, ei ole ensi sijassa ankara, mutta säännöllinen
työ, varsinkin jos sopivat lepohetket ilmenevät, vaan ennen
kaikkea hätä ja kärsimykset riittämättömän palkansaannin
seurauksena etenkin työn puutteen aikoina, sekä siitä johtuvat
huonot asunto-olot, juopottelu y. m. Ankarampi työntekijäin
valikoiminen voi muuten Amerikassa käydä päinsä
vain niinkauan, kun se saa vastaanottaa alati uusia virtoja
vanhan maailman työntekijöitä näiden parhaassa iässä ja
niinkauan kun siellä vain pienempi määrä tehtaita on omaksunut
saman menettelytavan. Mutta liian aikaisen kulumisen
vaara vähenee, kuten sanottu, Taylor-järjestelmän kautta.
Jos haluamme tietää, mitenkä järjestelmä vaikuttaa
työntekijöihin, niin on meidän luonnollisesti ensi kädessä
kysyttävä näiltä itseltään. Että riitaisuuksia ilmenee uudistusten
toimeenpanon aikana, varsinkin n. s. »hell»-aikakaudella,
jolloin uusi järjestys lopullisesti pannaan toimeen
(vertaa sivulla 45), ei kukaan kiellä. Me olemme edellä tehneet
selkoa niistä syytöksistä, joita Watertownissa olevan
Yhdysvaltain asepajan työntekijät esittivät, ja kuinka hallitus
niihin suhtautui. Kumminkin on yksi tosiasia, mihin Taylor
itse ja hänen oppilaansa alati oikeutetulla ylpeydellä viittaavat,
että nimittäin missään heidän täydellisesti järjestämässään

tehtaassa ei vielä kertaakaan ole lakkoa ilmennyt, ei edes
niinä aikoina, jolloin työnseisahduksia on tapahtunut kaikissa
muissa ympärillä-olevissa työpajoissa. Työntekijät Link
Belt Companyssä ja muissa tehtaissa, missä järjestelmä on
toteutettu, puhuvat mitä ratkaisevimmalla tavalla sen eduksi.
Heidän ei tarvitse koskaan peljätä, että urakkapalkat laskevat,
sillä »yhtiö on rehellinen (square) meitä kohtaan». Voidaanko
millekään yhtiönhallinnolle antaa parempaa kiitosta
työntekijän taholta? »Jos he tekevät jonkun erehdyksen ja
me ansaitsemme hiukan enemmän kuin mitä he ovat ajatelleet,
niin nielevät he erehdyksensä, eivätkä anna meidän siitä
kärsiä. Mutta jos tehdään joku erehdys päinvastaiseen suuntaan,
niin se korjataan . . . Erehdykset ovat aina yhtiölle
eikä meille tappioksi». Mitä taas tuli niihin ohjeisiin, joita
työntekijät saavat johdolta, selitti muuan näistä: »minä tahdon
tehdä työtä niin, että ansaitsen niin paljon kuin mahdollista,
ja se tapa, minkä mestari neuvoo, on parhain, minkä tunnen.»
He saivat kylläkin työskennellä rivakasti ja tarkan huomiokykyisesti
sekä seurata kirjoitettuja ohjeita, mutta aika kului
nopeasti, eikä tunnettu sen väsyneemmiksi kuin muuallakaan,
Hyvin vähän heidän työstään tuli hyljätyksi. Pääasia
oli kumminkin se, että he ansaitsivat enemmän kuin
missään muussa paikassa. Palkintopalkan sisältävässä kirjekuoressa
pyöri alati heidän ajatuksensa työn aikana. On
yleensä yhteinen kokemus kaikista niistä tehtaista, jotka
käyttävät tätä palkkausjärjestelmää, että työntekijöillä on

suurempi ilo tästä ylimääräisestä lisämaksusta kuin tavallisesta
palkasta, jokahan näet menee heidän säännönmukaisiin
menoihinsa. Muutamat työntekijät menivät väitteessään
niinkin pitkälle' että heitä ei voitu työstä ajaa pois tuossa
tehtaassa edes selkäsaunalla, sillä heillä oli siellä parempi
kuin missään muualla.

En itse keskustellut työntekijäin kanssa Tabor-konepajassa
heidän palkkaoloistaan, mutta he näyttivät tyytyväisiltä,
älykkäiltä ja kykeneviltä, eikä voinut havaita mitään

erityistä kiirettä heidän työssään, joka kyllä kävi nopeasti,
mutta levollisesti ja aivan kuin miettien.

Työntekijäin naisystävät, sellaiset kuin Sue Ainslee
Clark ja Edith Wyatt, jotka ovat käyneet tämän järjestelmän
mukaan toimivissa tekstiilitehtaissa, vakuuttavat, että vaikkakin
monia terveydellisiä epäkohtia, yhteisiä kaikille mainituille
tehtaille, olikin olemassa vielä systeemin toimeenpanon
tapahduttua, olivat työntekijättärien ehdot kumminkin huomattavasti
parantuneet. Työntekijättäret ylistivät innokkaasti
palkintopalkkajärjestelmää; he eivät saattaisi kestää vanhoihin
oloihin palautumista. Työ oli helpompaa ja mieltäkiinnittävämpää
kuin ennen, palkka oli parempi ja työtunteja
vähempi. Muuan työntekijätär sanoi, että hän alussa hermostui
peljätessään, että hän ei voisikaan ansaita palkintoa,
mutta vähitellen hän tottui uuteen järjestelmään ja piti sitä
vanhaa parempana. Kaksi työntekijätärtä oli sairastunut
huonon kohtelun ja vaikeiden olojen vuoksi kotona, ja toinen
näistä selitti, että hänen ainoa lohdutuksensa oli se apu ja
huomaavainen kohtelu, minkä hän sai tehtaassa, ja siitä huolimatta
oli ihmisiä, jotka syyttivät tehdasta tyttöjen onnettomuudesta.

Jopa se, kun ensimäisessä luvussa mainittu ja usein
puhuttu raudankantaja »Schmidt» vuosikausia ilman häiriöitä
terveydelleen ansaittuaan yhden dollarin 88 centiä päivässä
yksinkertaisesta työstään, runsaiden tulojensa seurauksena
alkoi juopotella ja senvuoksi sortui, on tahdottu panna järjestelmän
tiliin. Toiselta puolen huomautti johtaja Cooke
Philadelphiasta, että hän henkilökohtaisesti oli usein voinut
panna merkille varsin edullisen moraalisen vaikutuksen järjestelmästä
työntekijöihin.

Jos tämä nyt todellakin tarjoo niin monia etuja työntekijöille,
niin miten on selitettävissä, että ammattiyhdistykset
ovat niin kiivaasti asettuneet vastustamaan sen käytäntöönottoa?
Yksi heidän lausunnoistaan sisältää seuraavan väitteen,
joka antaa avaimen arvoitukseen: »Taylor-järjestelmä synnyttää

itsekkäisyyttä työntekijöissä jaon ammattiyhdistys
l a i t o k s e n kehitykselle vahingollista
» sekä edelleen: »se on yksi työttömyyden syitä».

Todellakin voivat työntekijät useissa näissä työpajoissa
liian hyvin, ollakseen edelleen innostuneina ammattiyhdistyksistä
tai yleensä luokkatietoisen köyhälistön pyrkimyksistä.
He muodostavat aivan kuin jonkinlaisen työmiesaristokratian,
jolla on hyvä ja suhteellisen varma toimeentulo, ja he
eivät ole aina harrastuksissaan täysin solidaarisia muiden
työntekijäin kanssa. Onpa ilmennyt, että työntekijät näin
järjestetyissä tehtaissa ovat muodostaneet klubeja, joihin on
päästetty vain sellaisia tovereita, jotka ovat ansainneet palkintopalkan
—joka tapauksessa ei mikään vaikea ehto, kun
näissä työpajoissa suurin osa kaikista työntekijöistä sellaisen
saa.

Muutamat uuden liikkeen johtajista, m. m. Taylor itse,
ovat käytännössä asettuneet ammattiyhdistysliikkeeseen nähden
haluttomalle kannalle, opittuaan kiivaissa taisteluissa
tuntemaan monen näiden johtajan kohtuuttomuuden. Kumminkaan
ei näissä pyrkimyksissä semmoisenaan ole mitään,
jota olisi mahdoton yhdistää kollektiiviseen sopimukseen
, ja sellaisia onkin useissa kysymyksessäolevissa
liikkeissä tehty. Muutamissa niissä ovat työntekijät jopa
yksinomaan ammattiyhdistysten jäseniä. Järjestelmän kannattajien
piirissä voittaa myöskin yhä enemmän se suunta
alaa, joka asettuu myötätuntoiseksi tuollaisiin sopimuksiin
nähden, jotka voivat koskea niin hyvin peruspalkkaa tahi
urakkahintaa kuin palkintojen suuruutta. Toiselta puolen
täytyy myöskin työntekijäin tuollaisissa tehtaissa vähitellen
oppia huomaamaan, kuinka tärkeätä on, että heillä on tukenansa
ammattiyhdistykset estämässä molempien määrien alenemista,
mikä muuten erityisemmin saattaa tulla kysymykseen
vaikeina aikoina, ja tämä ajatus tulee aikaansaamaan, että
he eivät irtaudu ammattiyhdistysliikkeestä.

Mitä sitten lopuksi tulee työttömyyttä koskevaan
epäilykseen, niin on myönnettävä, että kaikki tärkeämmät

teollisuusedistykset saattavat paikallisesti synnyttää sellaista.
Saattaa ymmärtää, että työntekijät, jotka näkevät vain välittömät
seuraukset, ovat halukkaita asettumaan kaikkia niitä
toimenpiteitä vastaan, jotka johtavat tuotannon lisäämiseen,
mutta valitettavaa on, että he tämän kautta usein joutuvat
taistelemaan edistystä vastaan. Kaiken, mikä käsittää suuremman
teollisen edistyksen, täytyy ehdottomasti ennemmin
tahi myöhemmin murtaa esteensä ja on täysin hyödytöntä
asettua sitä vastaan. Mutta sitäpaitsi jokaisesta tuollaisesta
edistysaskeleesta on aina se välillinen seuraus, että teollisuus
kehittyy ja voi antaa työtä yhä useammalle työntekijälle. Kehruu-
ja kutomakoneiden käytäntöönotto brittiläisessä tekstiiliteollisuudessa
teki aluksi monta työntekijää leivättömäksi.
Vuonna 1840 syntyi sen vuoksi kutojien kesken Manchesterissa
mellakoita, jotka asettuivat koneiden käytäntöönottoa
vastaan. Siihen aikaan oli siellä 30 000 henkilöä työssä tässä
teollisuudessa, jotavastoin nyt siinä työskentelee 240 000.
Ja niin paljon on tuotanto kehittynyt, että jos kehrättäisiin
käsin kaikki nyt koneilla kehrätty lanka, niin maapallon koko
asujamisto tuskin ennättäisi suorittaa tätä yhtä ainoata työtä.
Yksistään teollisuuden kehityksen vuoksi on nykyajan työntekijöillä
mahdollisuus käydä puettuina aivan toisin kuin
saman säädyn jäsenillä vanhempina aikoina. Yleensä vain
tehokkaampi teollisuus saattaa levittää suurempaa hyvinvointia
myöskin suuriin kansanjoukkoihin.

Tätä totuutta on työntekijäin vaikea ymmärtää ja häntä
innostuttaa yleensä enemmän kysymys jaosta kuin tuotannosta,
minkä hän katsoo kuuluvan tehtailijalle yksinään.
Kumminkin vaikuttavat parannettujen tuotantomenettelytapojen
seuraukset suuressa määrässä myöskin hänen omaan
asemaansa. Milloin jonkun maan teollisuus kehittyy, tulee
se kilpailukykyisemmäksi, se voi levittää markkinoitaan ja
lisätä työntekijäjoukkojaan sekä myöskin maksaa sille suurempia
palkkoja. Yksinänsä merkitsee tämä kumminkin
hyvin vähän, jos kaikkien tarveaineiden hinnat kohoavat
samassa suhteessa kuin palkat. Työntekijöillä on nyt usein

se mielikuva, että kauttaaltaan tapahtunut palkkojen korotus
tuo heille kaikille huomattavasti parannettuja elämisehtoja.
Voitto tuollaisesta korotuksesta tulee kumminkin usein täydellisesti
pettäväksi. Sillä sikäli kuin työpalkat kohoovat,
on tehtaili jäin myöskin kohotettava kaikkien tarveaineiden
hintoja, jopa voi tällöin käydä heille mahdolliseksi ajaa tämä
korkeneminen niin pitkälle, että heidän tulonsa tulevat suuremmiksi
kuin ennen. Korotetut työpalkat tulevat näin ollen
pian uudelleen riittämättömiksi ylläpitämään työntekijäin
elämisstandaareja, varsinkin kun tämä jossain määrin on kohonnut
silloin, kun palkkoja ensi kerran kohotettiin. Näin
pakotutaan vaatimaan uusia palkankorotuksia, mitkä taas,
jos niihin myönnytään, aikaansaavat uusia hinnannousuja.
Tällä tavalla kiristetään hinnat niin työlle kuin tarveaineille
yhä ylemmä. Tässä alinomaisessa kilpajuoksussa lisätyn
ansion hankkimiseksi, mitä ei aina vastaa todelliset taloudelliset
edut, on varmasti pääsyy kaikkien tarveaineiden hintojen
nopeaan nousuun. Tahdotaan toisinaan syyttää tästä
kultatuotannon lisäystä, mutta tämä näyttelee nykyoloissa
vain pienempää osaa. Sen yhteiskuntaluokan lisääntymisellä,
joka vastaa kuhnureita mehiläispesissä, ei liene myöskään
tässä ratkaisevaa merkitystä. Valmistuskustannusten lisääntyminen,
se se ennen muita vaikuttaa tavaroiden kallistumiseen.
Jos nyt, kuten tehokkuusopin ajajat väittävät, voidaan
aikaansaada siinä määrin suurempi työntulos, että kukin
työntekijä valmistaa kaksi- tahi kolme kertaa enemmän kuin
ennen, niin voi palkkojen lisääminen tapahtua ilman, että
tarvitsee hintoja kohottaa. Jos jokainen työntekijä saa 30
tahi 50 prosenttia korkeamman palkan kuin ennen, voi hän
silloin ostaa enempi kaikkia tarveaineita, jonka kautta teollisuusmarkkinat
laajenevat. Tieteellinen työnjohto pyrkii
sitäpaitsi poistamaan tarpeettomia välikäsiä, ja se auttaa
tämänkin kautta tekemään tuotannon halvemmaksi. Jos
otetaan huomioon koko yhteiskunta eikä yksistään sen yksityiset
luokat, niin on yhtä yksinkertaista, kuin kaksi kertaa
kaksi on neljä, että se, mikä voi tehdä sen todellakin rikkaammaksi,

--

221

on, huolimatta uusien mahdollisuuksien löydöistä
tai ulkoapäin tulevasta tuonnista, teollisuuden sellainen järjestely,
jonka kautta samalla työllä voidaan saada enemmän
kuin ennen sitä aineellista hyvää, mihin pyritään.

Taylorin-järjestelmä on sitäpaitsi ensimäinen sellainen
teollisuustyön järjestelyn muoto, mihin yhtenä periaatteena
sisältyy, että heti alusta alkaen annetaan työntekijöille korkeampi
palkka. Alhaisemmat valmistuskustannukset, yhtyneinä
korkeampiin palkkoihin, on tämän liikkeen ohjelma,
jotavastoin työnantajat aikaisemmin ovat omaksuneet ainoastaan
ensimäisen osan tästä.

Huolellisesti järjestetyn teollisuuden toinen etu on, että
tuotanto sellaisessa tulee olemaan paljon tasaisempi, kun tarpeet
niin monissa tapauksissa voidaan etukäteen tarkkaan
laskea, mikä aikaansaa, että teollisuuspulat vähenevät laajuudeltaan
ja merkitykseltään, ja että siis yksi tärkeimpiä ajoittaisen
työttömyyden syitä saadaan poistetuiksi.

On siis syytä toivoa, että työntekijäjärjestöt luopuvat
tieteellistä työnjärjestelyä vastaan julistamastaan taistelusta,
ja sensijaan koettavat johtaa tämän pyrkimykset siihen suuntaan,
että se tuo heille mukanansa mahdollisimman suuret
edut. Teollisuuden edistystä vastaan taistelee mahtavinkin
yhteenliittymä turhaan.

Muuten nämät muutokset eivät tapahdu niin nopeasti,
että tarvitsisi peljätä mitään ankaroita mullistuksia. Uuden
järjestelyn toimeenpanohan vaatii monivuotista valmistelutyötä
ja mitään jyrkkiä tuotannon muutoksia ei siis yleensä
synny. Taylorin innokkaimmatkin kannattajat arvelevat, että
kuluu puolenvuosisataa, ennenkuin menettelytapa on yleisesti
otettu käytäntöön.

Jos työntekijät voisivat nähdä kauempana häämöittävät
seuraukset, tulisi heidän olla ensimäisinä lausumassa
tervetulleeksi järjestelmän, joka asettaa teollisuudessa nykyään
vallitsevan sotilaallisen työnjohdon tilalle täydellisemmän ja
kansanvaltaisemman järjestysmuodon. Nykyään on asia niin
järjestetty, että insinöörit, jotka tulevat herrasmiesluokasta

ja usein ovat hyvin vähässä määrässä tutustuneet ruumiilliseen
työntekijään ja hänen- toimintaansa, sekä työnjohtajat, jotka
myöskin usein ovat saaneet kehityksen, mikä on tehnyt
heidät vieraiksi sille luokalle, mistä he ovat lähteneet, määräävät
kaikki sotilaallisesti annetuilla määräyksillä. Koko työnjohto
perustuu kurinpitoon ja ulkonaiseen pakkoon.

Kuinkapa käsivi silloin, kun tämä pakko äkkiä lakkaisi,
esim. sellaisen yhteiskunnallisen mullistuksen kautta, jota
työntekijät uneksivat? Tulisivatko kaikki nämät ihmiset,
jotka ovat tottuneet työskentelemään vain käskystä, yhtäkkiä
saarnaan halun vapaaehtoisesti ponnistaa kaikki
voimansa ja saisivatko nämät kyvyn järjestää itse koko toimintansa?
On hulluutta ajatellakaan tuollaista äkillistä parannusta.
Päinvastoin sortuisi koko nykyaikainen teollisuudentyönjohto-
järjestelmä ilman muuta, jos pakko lakkaisi ja
seuraukset tulisivat sellaisiksi, että pian nähtäisiin oltavan
pakoitettuja ottamaan käytäntöön uusia sosiaalisia ja poliittisia
pakkokeinoja.

Sosialismi tuntuu yleensä kaikille sen kannattajille
äärettömän yksinkertaiselta, niinkauan kun ajatellaan vain
omaisuuden uutta jakoa, varsinkin myöskin tuotantokeinojen
jakoa. Sellainen johtaisi kumminkin mitättömiin parannuksiin,
ellei sitä seuraisi lisääntynyt tuotteliaisuus, sillä ne tarveaineet,
jotka ovat valmiina, merkitsevät herttaisen vähän
verrattuna siihen suunnattomaan ruuan, vaatteiden, uusien
rakennusten, huonekalujen y. m. s. määrään, mitä vuosi vuodelta
on valmistettava, varsinkin jos suuret kansanjoukot
voivat saavuttaa paremman hyvinvoinnin. Voittava työväenluokka,
tapahtuipa sen voitto äkisti tai olkoonpa se tulos
pitemmän ajan reformiliikkeestä, tulee siis alati edessään
näkemään probleemin, mitenkä on järjestettävä teollisuus
niin, että se tulee yhä tehokkaammaksi, sekä edelleen on sillä
ratkaistavana yhtä vaikea probleemi, mitenkä teollisuuden
tuotteet ovat jaettavat mahdollisimman oikeudenmukaisesti.

On kerrassaan mahdotonta ajatella, että työntekijät voisivat
tässä onnistua, jos he edelleen saavat käsityksensä

työnjohdosta nykyiseltä, sotilaalliseen tapaan järjestetyltä
yhteiskunnalta. Työntekijän, joka niin usein nimittää itseään
sosialistiksi, tulee myöskin oppia ajattelemaan enemmän
sosiaalisesti, harrastamaan yleistä hyvää eikä vain omia
luokka- tahi ammattiyhdistysetuja, ja hänen on ennen muuta
vapauduttava siitä mielikuvasta, että toivottu ihannetila on
sellainen, missä hän itse voisi elää niinkuin hän luulee nykyaikaisten
herrojen elävän, s. o. niin veltosti ja mukavasti
kuin mahdollista, mieluimmin jopa niin, että hän omasta
puolestaan saisi komentaa toisia. Päinvastoin voi parannus
tapahtua ainoastaan sikäli kuin kaikki, niin herrat kuin työmiehet,
oppivat tekemään työtä ja paremmin yhdessä toimimaan.

Kuinka toiselta näyttävätkään yleensä kaikki sosiaaliset
tulevaisuuskuvat, jos ajatellaan, että sellainen järjestys, mikä
vallitsee Taylor-järjestelmän mukaan järjestetyssä työpajassa,
tulisi yleiseksi koko teollisuudessa. Niiden johtamista eivät
enään hoitaisi ulkoatulleet tai aivan kuin ylhäältätulleet
voimat, vaan henkilöt, jotka itse ovat olleet työntekijöitä.
Täällä ei vallitse mikään ulkonainen pakko, sillä kaikki määräykset
tapahtuvat systemaattisesti valmistettujen objektiivisten
sääntöjen nojalla. Ei totella ensi sijassa päällysmiehiä,
täällä totellaan järjestelmää. Työhön ei aja työnjohtaja,
vaan oma hyvin ymmärretty etu sekä halu parantaa omaa ja
perheensä taloudellista tilaa. On ylenemisen varmuus, jos
on osoittanut kunnollisuutta. Myöskään työnjohdossa ei kukaan
ole niin korvaamaton, etteikö hänen tilalleen voitaisi
ottaa uusia voimia työntekijähenkilökunnan keskuudesta.
Koko laitos on siis jossain määrin itse itseänsä-ylläpitävä ja
itse-toimiva koko työssään, ellei lukuunota konstruktiooniosastoa,
missä säännönmukaisesti kumminkin tullaan tarvitsemaan
henkilöitä, jotka ovat läpikäyneet teknillisiä korkeakouluja.

Silloinkin kun sosiaalinen kehitys ei tapahdu, niinkuin
monen mielestä tuntuukin uskottavimmalta ja toivottavimmalta,
äkillisin mullistuksin, vaan hitaiden muutosten kautta,

on joka tapauksessa epäilemätöntä, että nämät monissa maissa
suuntautuvat yhä enemmän laajennettuun valtiolliseen ja
kunnalliseen liiketoimintaan. Meillä on jo suuressa mitassa
valtion rautateitä, valtion metsiä, Suomessa jopa sahateollisuuteen
yhtyneenä joskin toistaiseksi pienessä määrässä,
edelleen valtion kaivoksia, valtion ja kunnan rakennustoimintaa,
kunnan omistamia kaasu- ja sähkölaitoksia, raitioteitä

y. m. ja näiden yhteiskunnan hoitamain teollisuuslaitosten
ala lisääntyy päivä päivältä. Jos niiden on mieli menestyksellä
edistyä ja kehittyä, on niiden vapauduttuva niistä virkavaltaisuuden
velttouden ja muodollisuuden jätteistä, mitkä
ovat päässeet niihin hiipimään ja ne ovat tehtävät täysin
liikerniesperiaatteiden mukaisiksi ja tehokkaiksi. Tässä jos
missä on niillä järjestelymetoodeilla, joista edellä on ollut
puhe, suuri toiminta-ala, ja tämä kaikki työntekijäin omaksi
eduksi. Ellei onnistuta järjestää tätä yhteiskunnallista liiketoimintaa
niin, että se tulee taloudellisesti edulliseksi, tulee
näillä aloilla ehdottomasti tapahtumaan yksityiseen liiketoimintaan
palautumista, sillä yhteiskunta ei voi pitkän aikaa
elättää mitään puoli- tai koko-kuhnureita, nimittivätpä ne
itseään työntekijöiksi tai virkamiehiksi.
Jos siis ei voida hyväksyä mitään niistä yleisistä väitteistä,
joita varsinkin työntekijäin taholta on kohdistettu
Taylor-järjestelmää vastaan, niin on myönnettävä, että huomautukset
sen käytäntöönottoa vastaan erinäisissä tapauksissa
ovat täysin oikeutettuja. On aivan oikein, että vallitsevissa
oloissa saattaa kohdata liian suuret vaikeudet yritettäessä ottaa
käytäntöön tämä tai joku samantapainen tehokas järjestelyn
muoto. Me olemme edelläolleessa useamman kerran koskettaneet
niihin vaikeuksiin ja huomauttaneet, että uudestijärjestely,
jonka suorittavat sopimattomat henkilöt, tai joka toimitetaan
riittämättömän valmistuksen perustalla, usein saattaa
tehdä enemmän vahinkoa kuin hyötyä. Mutta tämä ei estä
kaikin voimin pyrkimästä asetettua päämäärää kohti. Jos
kerran tunnustetaan pyrkimisen oikeutus, on tehtävä kaikki,
toteuttaakseen ensimäisessä tilaisuudessa se.

Ensimäisenä tulee se aikakausi, jolloin on levitettävä
tietoa järjestelmästä, valmistettava mieliä ja etsittävä oikeat
voimat, jotka voivat palvella asiantuntijoina ja järjestävinä
insinööreinä. Varsinkin suuremmat liikkeet voivat suuremmitta
vaikeuksitta auttaa tätä pyrkimystä, hankkimalla tarvittavaa
kirjallisuutta virkailijoilleen, toimeenpanemalla kursseja
heille, antamalla näiden tehdä tutkimusmatkoja j. n. e.
Olisi myöskin suuresti toivottavaa, että niihin teknillisiin
korkeakouluihin, kuten myöskin muihin opetuslaitoksiin,
jotka antavat opetusta käytännöllis-tieteellisessä mielessä,
järjestettäisiin opettajatoimia systemaattisessa liikkeidenjärjestelyssä.
Tässä on kumminkin virkojen sopiva täyttäminen
vielä tärkeämpiarvoinen kysymys kuin muuten. Ennen viivytettäköön
kauemmin vakinaisen viranhoitajan nimitystä
kuin pantaisiin alttiiksi virka, nimittämällä henkilö, jolla ei
ole riittävää kokemusta, yhdistettynä riittäviin teoreettisiin
tietoihin, vaan joka kuuluu tavalliseen viranhakijain luokkaan.
Tässä älköön säästettäkö palkkamäärän yhtä tai paria tuhatta,
sillä verrattuna siihen tehtävään, että on opetettava tulevaisuuden
työnjohtajille oikeat menettelytavat ja yleensä saatettava
nämät menettelytavat maan koko liike-elämään, merkitsevät
nämät summat herttaisen vähän. Edelleen tulisi valtion ja
kuntien tilaisuuden mukaan asettaa komiteoita selvittämään
kysymystä suuremman tehokkuuden aikaansaannin mahdollisuudesta
kaikella toiminnan alalla. Tarvitaan vain pieni
reformi, kun jo tämä työ korvaa itsensä!

Enimmän on kumminkin odotettava yksityisen alkuunpanon
taholta. Eräissä tapauksissa saattaisivat teollisuuden
yhteenliittymät ottaa asian hoivaansa. Muuten on peljättävissä,
että usein joku rahavahva kilpailija voi anastaa toiselta
teollisuusliikkeeltä vaivoin rakennetun järjestelmän hedelmät,
houkutellessaan korkeammilla palkoilla itselleen ne henkilöt,
jotka ovat tämän toimeenpanneet. Uudesti-järjestelyn
toimeenpanon vaikeus on sen pienempi, minkä yksinkertaisempi
liike on, ja luulisi sen muutamissa tapauksissa, esim.
kun on kysymys erikoiskauppaliikkeestä, voivan tapahtua

hyvin nopeasti. Monasti se vaatii kumminkin, niinkuin usein
on huomautettu monen vuoden ajan, suuria kustannuksia ja
ennen kaikkea paljon huolta ja paljon kärsivällisyyttä.

Vähimmät epäilyt kohtaavat tehokkuussuuntaan tapahtuvia
uudistuksia niissä liikkeissä, joita omistaa yksi ainoa
henkilö, s. o. yksityisen toiminnassa. Ken kerran on alkanut
pyrkiä suurimpaan mahdolliseen tehokkuuteen tässä, tulee
kyllä pian ajamaan pyrkimystä pitemmälle.

Taylor-järjestelmä ei voi tehdä eikä teekään sitä vaatimusta,
että se voisi hävittää kaikki teollisuuden epäkohdat.
Kansantaloudellinen jaottelu-(distributsioni-) probleemi on
yhtä ratkaisematta kuin ennenkin. Pääosa parannuksien
aikaansaamasta voitosta lankee ja sen tuleekin langeta työnantajalle.
Mutta työntekijällekin tuleva voitto-osa on huomattavan
suuri, ja sen mukana seuraa kehitys suuremman
sosialisen oikeudenmukaisuuden suuntaan senkautta, että kykeneviä
suositaan kaikin tavoin. Tämänkautta voi järjestelmä
myöskin saada hyvin suuren merkityksen eugenikaan
eli kansanterveyden kehittämiseen nähden. Sillä sellaisen
työn järjestelyn, missä kukin palkitaan työsuoritustensa mukaan,
ja kykenevämpi vedetään esille, ollen tällä siis edullisimmat
edellytykset perheen muodostamiseen ja lasten kasvattamiseen,
täytyy vaikuttaa jossain määrin samaan suuntaan
kuin luonnollinen valikoiminen kesyttömässä luonnossa.

Taylorin perusajatus näyttää puhtaasti teoreettisesti
katsottuna olevan ehdottoman oikea ja hänen katsantokantansa
johtaa optimistiseen käsitykseen tulevaisuudesta. Jos
näiden uusien pyrkimysten kautta syntyy epäkohtia, niin
parannuskeinohan on niissä itsessään. Sillä jos jatketaan alituisesti
sen tutkimista, mikä on paras työntekotapa, niin
täytyy myöskin kaikkien erhetyksien tulla julki. Usko tieteen
onnellistuttavaan vaikutukseen esiintyy tässä uudessa muodossa.
Darwinismin ensi aikana ei Huxley uskaltanut vielä
tieteeltä odottaa enempää, kuin että se repisi rikki sen väärien
uskonkuvien hunnun, johon aikaisemmin oli kätketty
meitä ympäröivän maailman rumemmat piirteet. Hän ei

uskonut mihinkään todelliseen edistykseen, ennenkuin ihmiskunta
näin tieteen kautta oli oppinut katsomaan totuutta
silmiin. Nykyään olemme me päässeet paljon ohi tämän
katsantokannan, jonka mukaan tietämisellä oli oleellisesti
negatiivinen merkitys ollessaan vanhempien mielipiteiden
arvosteluna. Sen käytännöllisen työntieteen tarkoituksena,
mistä tässä on ollut puhe, on tehdä suunnitelma kaikkea
tulevaa työtä varten ja vaikuttaa siten suorastaan rakentavana,
konstruktiivisena. Sikäli kuin me saamme yhä syvemmän
käsityksen menneestä, voimme me myöskin rakentaa
käsityksemme tulevaisuudesta yhä korkeammalle ja yhä
varmemmalle perustalle.

Vastakkaisen suunnan taholla ei lakattane selittämästä
koko liikettä häikäilemättömäksi amerikalaisuudeksi, 1) haluksi
arvostella kaikkea elämässä esiintyvää käytännöllisen
hyödyn näkökannalta, ja sellaiseksi, mistä seurauksena on
herkeämätön työnlevottomuus, joka tekee elämän yhtämittaiseksi
orjantyöksi. Epäilemättä on liike amerikalainen, sikäli
kuin työ siellä yleensä on intensivisempää kuin Europassa.
Tämä johtuu osin niistä suuripiirteisistä muodoista, mihin
teollisuuselämä on pukeutunut maassa, johon kuuluu kokonainen
mahtava mannermaa ja joka alueeseensa sisällyttää
niin suurenmoiset luonnon antimet. Riittävän työntekijämäärän
puute, verrattuna työtehtäväin suuruuteen, pakoittaa
käyttämään konetyötä yhä voimakkaammassa kehitysjaksossa,
ja yleensä työskentelemään nopeammassa tahdissa,
kuin on tavallista useimmissa Europan maissa. Mutta meidänkin
maanosassamme kehittyy teollisuustyö samaan suuntaan.
Sikäli kuin nämät maat ovat päässeet edistymään
sivistyksessä, sikäli on suuri joukko ihmisiä pakoitettu luopumaan
siitä velttoudesta, mikä oli ominaista vanhalle hyvälle

1) Vertaa erästä Arthur Holitscherin laatimaa kirjoitusta Falschet
Amerikanismus Berliner Tageblattin nrrossa 157 jouluk. 28 p:ltä 1913,
missä kirjoittaja mitä kiivaimmalla tavalla hyökkää Taylor-järjestelmää
vastaan, minkä hän väittää tulevan Europalle vielä vahingollisemmaksi
kuin Amerikalle.

ajalle. Ero Amerikan ja Europan välillä on siis asteettainen
ja Europassa on teollisuusmuotoja, joissa työn intensiteetti
on jopa voimakkaampi kuin vastaavilla aloilla Amerikassa.
Että työn tahti monessa Europan maassa kumminkin on vielä
niin paljon hitaampaa, sitä voidaan pitää perintönä vanhemmilta
päiviltä, sillä kaikkiallahan kumminkin pyrimme suurempaan
työn tarmoon. Missä näin ei ole laita, siellä vallitsevat
vielä jossain määrin aasialaiset olot. Vanha Europa oli
alussa Aasian siirtomaa, niinkuin Amerika on Europan siirtomaa,
ja tavallaan voidaan sanoa, että Amerika on enemmän
europalainen kuin Europa itse, siinä nimittäin, että siellä
eräässä suhteessa on kuljettu pitemmälle siihen suuntaan,
mihin mekin kuljemme. Luonnollisesti ei olisi suinkaan
toivottavaa, että Amerika otettaisiin esikuvaksi kaikessa.
Siellä puuttuu paljon sellaista, mitä Europassa on luonut
pitkäaikainen sivistys, ne traditsioonit, jotka antavat elämälle
sen hienoimman tuoksun. Mutta vaikkakin arvellaan, että
useimmilla Europan mailla on sivistysaarteita, jotka täysin
vastaavat sitä aineellista kukoistusta ja sitä monessa suhteessa
omintakeista, nykyaikaista sivistystä, minkä tapaamme Yhdysvalloissa,
ei tämän pidä estää meitä ottamasta näitä esikuvaksi
niissä tapauksissa, jolloin ne todellakin ovat ennättäneet
pitemmälle kuin me. Usein kuulee Amerikasta palaavien
siirtolaisten, jotka eivät ole voineet siellä viihtyä, antavan
sen lausunnon, että jos vain täällä kotona tehtäisiin työtä
yhtä innokkaasti kuin Amerikassa, tultaisiin täälläkin mainiosti
toimeen. Useimmat kumminkin kadottavat pian, palattuaan,
amerikalaisen työtahdin; veltostutaan, tullaan mukaviksi,
kuten kaikki ympäristössä.

Taylorin ja muiden amerikalaisen tehokkuusliikkeen
edustajain kautta on nyt ensi kerran kaikille selvitetty, kuinka
intensiteetti työssä, jopa paljon suurempikin kuin Amerikassa
tavattava, voidaan aikaansaada. Me olemme siis oppineet
amerikalaisuuden salaisuuden, ja jos Europa seuraa sen
oppeja, ei täällä tarvitse peljätä kilpailua Amerikan kanssa.
Sillä joskin pääsyy tämän maanosan hyvinvointiin, on sen

suurissa luonnollisissa edellytyksissä, niin johtuu se myöskin
huomattavasti siitä, että on löydetty menettelytapoja,
millä ne tehdään nopeasti ja tehokkaasti hyötyä-tuottaviksi,
useinpa jopa liian nopeasti, sillä tässä on aina viime aikoihin
saakka usein harjoitettu suurta tuhlailua. Luonnonedellytykset
useimmissa Europan maissa ovat kyllin suuret valmistaakseen
hyvinvoinnin näiden asukkaille, jos nämät vain
ymmärtävät paremmin käyttää niitä hyväkseen. On vaikea
vetää mitään rajaa, missä lisätty työn intensiteetti lakkaa
olemasta tuottava. Pieni kivinen Jerseyn saari Englannin
kanaalissa, mikä vuosisata sitten ei kyennyt tuottamaan leipää
riittävästi edes omille asukkailleen, lähettää nyt ulos maan

viljelystuotteita satojen miljoonien arvosta vuodessa, kun
taas talonpoika Venäjän hedelmällisellä mustanmullan-alueella
usein kärsii nälänhätää. Sveitsissä, jolla ei ole tuskin mitään
kivennäisiä eikä mitään kivihiiltä, on kumminkin hyvin
korkealle kehittynyt teollisuus. Monissa maissa löydetään
alati myöskin uusia luonnonantimia, tai osoittautuvat varat,
joita on pidetty arvottomina, muuttuneissa olosuhteissa suuriarvoisiksi.
Mitä teollisuuksiin tulee, niin onhan aina olemassa
markkinoita, jotka ovat avoinna kaikille, ja jos todellakin
jonkun maan teollisuus käy mahdolliseksi lisätä intensiteettiä
kaksin- tai kolminkerroin entiseen verraten, niin voi
sekin olla varma siitä, että se tulee täysin kilpailukykyiseksi
maailmanmarkkinoilla. Jonkun maan produktiivisen työn
korkealle kehittynyt järjestely on yleensä paras takuu sen
hyvinvoinnista ja taloudellisesta tulevaisuudesta.

A Kuten jo sanottiin tämän kirjan alussa, ei Taylorin aate
tieteellisestä työnjärjestelystä ja yleensä koko tehokkuusliike
ole uusi siinä mielessä, että sillä ei olisi ollut monia edeltäjiä,
tai että ei samantapaisia pyrkimyksiä olisi tavattavissa
monilla muilla tahoilla. Mutta kukaan ei ole ennen Tayloria
yhtä selvästi julkituonut sitä ajatusta, että kaikki työ on tieteellisesti
tutkittava, ja että teollisuus on uudelleen järjestettävä
sillä tavalla, että johtoon käytetään moninkertaisesti
enemmän älyä kuin ennen. Axel Oxenstjernan kuuluisilla,

pojalleen osoitetuilla sanoilla: »sinä et tiedä, poikani, kuinka
pienellä viisaudella maailmaa johdetaan» (nescis, mi fili,
quintilla prudentia mundus regitus), on edelleen täysi paikkansapitäväisyys
ei ainoastaan politiikan, vaan myöskin
teollisuuden johtoon nähden. Inhimillinen työntoiminta
tarvitsee suuremmat aivot, kas
siinä, niin voidaan sanoa, on Taylorin opin pääsisällys.

Vasta myöhään on luonto oppinut älyn merkityksen.
Jättiläissisiliskoilla Jura- eli liitu-aikakaudelta oli aivot vielä
sensuuruisia, että tuo koko, verrattuna suunnattomaan ruumiiseen,
tuntuu kerrassaan minimaaliselta. Vielä tertiärikauden
alussa oli sensuuruisilla nisäkkäillä, kuin meidän
raavaseläimemme ovat, aivot, jotka olivat tuskin pähkinää
suuremmat, ja vasta tuon ajan lopulla tulivat suurilla ja korkeasti
kehittyneillä aivoilla varustetut eläimet tavallisiksi.
Huippunsa saavutti tämä kehitys ihmisessä, joka korkean
älynsä perustalla on'tullut maailman valtiaaksi.

Teollisuuden on vielä koettava samaa kuin eläinmaailman.
Vuosien kuluttua tullaan samalla ihmetyksellä katselemaan
teollisuusliikkeitä, missä puolisenkymmentä insinööriä
ja työnjohtajaa on johtanut satoja työntekijöitä, kuin se millä
me nyt katselemme jonkun jättiläiskokoisella ruumiilla ja
melkein mikroskooppisen pienillä aivoilla varustetun Diplodocus
Carnegiein luurankoa. Taylor ei väsynyt, sovelluttaessaan
järjestelmäänsä, huomauttamasta oppilailleen: kärsivällisyyttä,
kärsivällisyyttä ja vielä enemmän kärsivällisyyttä.
Oppi, mitä hänen elämänsä ja toimintansa saarnaa
ihmiskunnalle, niin silloin, kun on kysymyksessä teollisuus
tai milloin on kysymyksessä mikä muu työ tahansa, kuuluu;
tarvitaan järjestävää älyä, enemmän älyä ja vielä enemmän
älyä.




